
Cuvânt înainte 


CUVÂNT ÎNAINTE 


Asistenţa socială constituie un mod operativ de punere în aplicare a 
programelor de sprijin prin multiple servicii sociale specializate pentru 
cei aflaţi temporar în nevoie. Asistenţa socială poate fi privită din mai 
multe perspective: 

e ca profesie cu un statut propriu, obiective şi caracteristici 

distincte; 

e casistem de formare şi educare a specialiştilor; 

e ca sistem instituțional-administrativ, incluzându-se aici sfera 
serviciilor, activităților practice desfăşurate în vederea 
soluționării cazurilor. 

Profesia de asistent social este o profesie nouă în Republica 
Moldova şi până în prezent se află în căutarea identității. Sunt anevoioşi 
primii paşi pe această cale, deoarece țara noastră n-a dispus niciodată de o 
şcoală de pregătire în domeniul asistenţei sociale. Lipsa adevăraţilor 
profesionişti în asistență socială se face simțită, în special, în formarea 
deprinderilor de a poseda metode şi tehnici specifice asistenţei sociale, în 
însuşirea metodologiei unei cercetări sociologice — element de primă 
importanţă pentru diagnosticarea problemelor sociale. 


În activitatea sa asistentul social se confruntă cu multiple probleme 
(familii dezorganizate, sărace, copii orfani, abandonaţi, delincvenți, 
consum de droguri, alcool, persoane cu deficiențe de sănătate, bătrâni 
neajutoraţi, şomeri etc.) a căror soluţionare impune aplicarea unui şir de 
teorii ce provin din sociologie, psihologie, drept, economie, antropologie, 
medicină, politici sociale etc. Asistentul social, chemat să ajute 
persoanele aflate în nevoie, se va folosi, în acest scop, de cunoştinţele 

dobândite din alte ştiinţe socioumanistice, dar nu se va limita la acestea, 
deoarece asistenţa socială are la bază metodologii specifice studierii 
obiectului ei. 


Unicitatea asistenței sociale derivă din modul de aplicare a 
bagajului de cunoştinţe în practică. Asistenţa socială are menirea de a 
schimba situaţia beneficiarului. Pentru aceasta, asistentul social trebuie să 
ştie cum să acţioneze, cum să intervină în viaţa individului, a grupurilor, a 
întregii comunităţi. Competența în desfăşurarea unor asemenea activități 
se dobândeşte prin practică, prin aplicarea metodelor, tehnicilor, 
strategiilor specializate de intervenţie în situația de criză. Cele menționate 
au determinat autorii prezentului studiu să examineze asistenţa socială din 
perspectivă metodologică, să elucideze o parte din metodele şi tehnicile 
cele mai eficiente utilizate de asistenţa socială în țările cu o experiență 
avansată. 


Scopul urmărit de autori este de a ajuta studenţii şi practicienii să 
aplice teoria asistenței sociale în activitatea lor practică. În asistența 
socială, mai mult decât în alte domenii, teoria trebuie să se afle întru-un 
permanent contact cu practica, să fie sub controlul acesteia. Chiar şi cea 
mai bună teorie în acest gen de activitate umană nu poate înlocui 
“înţelepciunea practicii”. Un bun asistent social trebuie să cunoască 
diverse metode şi tehnici de lucru cu persoana, familia, grupul pentru a le 
putea selecta pe cele mai adecvate. Acest lucru îi va reuşi numai în cazul 
în care alegerea metodelor se va face în strictă conformitate cu nevoile 
beneficiarului şi numai dacă persoana asistată nu va fi impusă să se 
adapteze metodei. Aşadar, munca în asistența socială este nu doar una 
intelectuală. Ea necesită rigoarea cercetătorului-practician care poate 
activa potrivit unei logici adecvate, implicând inima şi creierul, care poate 
conjuga reuşit teoria cu practica. 


Maria BULGARU 


1. ASPECTE TEORETICO-METODOLOGICE ALE ASISTENȚEI SOCIALE 


Capitolul 1. 
ASPECTE TEORETICO-METODOLOGICE ALE 
ASISTENŢEI SOCIALE 


1.1. Asistenţa socială — disciplină ştiinţifică 

Experiența mondială demonstrează că nici un stat nu poate realiza 
cu succes reforme radicale în viața economică şi politică, socială şi 
culturală fără a dispune şi de o reţea dezvoltată de servicii de asistență 
socială şi de specialişti, capabili să protejeze persoanele aflate temporar în 
dificultate. Toate acestea au devenit o necesitate stringentă pentru țara 
noastră aflată în perioada de tranziţie, când declinul adânc economic şi 
diferenţierea de avere au condus la crearea unei adevărate prăpăstii dintre 
majoritatea săracă a populaţiei şi o foarte mică parte a celor bogaţi. Într-o 
situaţie jalnică s-au pomenit în special familiile cu mulţi copii, copiii 
orfani sau abandonaţi, invalizii, pensionarii. Schimbările nefaste din 
structura socială a societăţii noastre sunt însoțite de numărul în creştere de 
grupuri marginale care nu au un loc de trai, un loc permanent de muncă, 
nu-şi pot realiza potenţialul fizic şi intelectual. Or, pe fondul 
transformărilor contradictorii ale formelor şi caracterului relațiilor sociale, 
pierderii de către mulţi indivizi a statutului social şi a perspectivelor de 
dezvoltare au apărut greutăţi insurmontabile, pe care cea mai mare parte a 
populaţiei nu le poate depăşi de sine stătător. Această stare a lucrurilor 
accentuează şi mai pronunțat necesitatea dezvoltării asistenţei sociale ca 
gen de activitate specializată şi a pregătirii specialiştilor în această ramură 
capabili să lucreze cu cele mai diverse categorii de oameni aflați în 
dificultate. 


MARIA BULGARU 


În sens larg, asistenţa socială reprezintă o activitate de ajutorare a 
oamenilor (prin susținere şi protecţie, corecție şi reabilitare) să-şi învingă 
greutăţile, să-şi dezvolte capacităţile de a soluţiona de sine stătător 
problemele. În sens restrâns, ea poate fi privită ca o activitate orientată 
spre rezolvarea problemelor sociale ale unor persoane aparte sau ale unor 
grupuri de persoane, în primul rând ale celor care nu mai dispun de 
resurse materiale, sociale şi morale, care nu mai sunt în stare să-şi asigure 
prin propriile eforturi un trai decent (copii orfani, familii dezorganizate, 
pensionari, şomeri, invalizi, devianţi, refugiaţi etc.). 

Asistenţa socială nu poate fi înțeleasă însă doar ca o simplă 
activitate practică de ajutorare. Putem spune cu siguranță că ea este de 
asemenea şi o ştiinţă, o totalitate de cunoştinţe despre anumite legități ale 
fenomenelor sociale. În calitate de ştiinţă asistenţa socială se află în 
proces de devenire, constituind un domeniu al activităţii umane preocupat 
de elaborarea şi sistematizarea teoretică a cunoştinţelor despre o realitate 
socială bine determinată şi despre activitatea instituţiilor de stat, obşteşti 
şi particulare, a specialiştilor şi activiştilor, orientată spre rezolvarea 
problemelor indivizilor, familiilor şi grupurilor de oameni din societatea 
respectivă. Una dintre cele mai importante sarcini ale asistenţei sociale ca 
ştiinţă este de a analiza formele şi metodele de lucru cu beneficiarii, de a 
elabora tehnicile eficiente de rezolvare a problemelor. 


Formarea asistenţei sociale ca ştiinţă începe o dată cu încercarea de 
a explica rolul fenomenului carităţii în viața socială şi de a aplica 
cunoştinţele şi metodele psihologice, medicale, sociologice, filosofice etc. 
întru argumentarea necesităţii protecţiei sociale, acordării de ajutor celor 
nevoiaşi. Conceptul de asistență socială ca disciplină ştiinţifică a urmat să 
evolueze în câteva direcţii principale, printre care: a) de determinare a 
locului asistenței sociale în sistemul unor astfel de discipline cum sunt 
filosofia socială, istoria socială, psihologia socială, culturologia, 
sociologia, politologia etc.; b) de căutare a constantei teoretice proprii 
asistenței sociale ca obiect de cercetare specific; c) de evidenţiere a 

interacțiunii ei cu alte științe. Actualmente, aceste direcţii au 
circumstanţiat, în linii generale, două modalități de abordare a statutului 
ştiinţific al asistenţei sociale, care predomină în discuţiile ce se desfăşoară 
la această temă în literatura de specialitate. Astfel, unii autori pornesc de 
la convingerea că baza teoretică a asistenţei sociale o constituie câteva 
ştiinţe înrudite (sociologia, psihologia, medicina etc.), alţii încearcă însă 
să demonstreze caracterul independent al asistenţei sociale ca disciplină 
ştiinţifică, deosebind în cadrul ei aspectul teoretic şi aplicativ. În felul 
acesta, în cercetarea fundamentelor teoretice ale asistenței sociale se 
conturează parcă două direcţii: unii pun accentul pe înțelegerea 
experienţei practice, a problemelor ce ţin de practica deservirii populaţiei, 
ceilalți — pe înţelegerea generalului şi particularului în teoriile ce 
argumentează diferite genuri de asistență socială, esența ei ca fenomen 
social. 


Actualmente, dezvoltarea teoriei asistenţei sociale decurge în 
condiţiile unor discuţii permanente. Dezbaterilor aspre este supusă în 
special problema locului asistenței sociale în sistemul ştiinţelor. Oricum, 
asistența socială posedă toate componentele structurale caracteristice unei 
ştiinţe, fapt ce permite să judecăm despre devenirea ei ca ştiinţă: ea îşi are 
obiectul său de cercetare, legităţile proprii acestui obiect, noţiunile, 
categoriile specifice, principiile şi metodele de activitate. Să vedem deci 
care este esenţa acestor componente din perspectiva asistenţei sociale. 


Termenul “obiect” se foloseşte, după cum se ştie, la analiza unei 
legături bilaterale, care descrie un raport concret al cunoaşterii şi 
activității. Latura care realizează cunoaşterea sau activitatea în acest 
raport concret se numeşte “subiect”, iar latura asupra căreia este 
îndreptată cunoaşterea sau activitatea se numeşte “obiect”. De regulă, în 
practica asistenței sociale asistentul social este considerat subiect, iar 


1 Vezi: M.Payne. Modern Social Work Theory: a Critical Introduction. 
-London, 1991. 

beneficiarul/clientul” — obiect. În context, e necesar însă să facem unele 
precizări. Astfel, menţionăm că raporturile subiect — obiect sunt destul de 
mobile. Or, ceea ce în unele cazuri este obiect, în altele poate deveni 
subiect, şi invers. Ba mai mult, în activitatea comunicativă un şir de relații 
se prezintă ca raporturi “subiect — subiect”, în care ambele laturi sunt 
componente active ale procesului de cunoaştere şi influențează una asupra 


alteia. 


Deoarece asistentul social de orice rang totdeauna este latura activă 
(subiect), putem spune că partea, asupra căreia el îşi orientează activitatea, 
indiferent dacă aceasta reacţionează activ sau rămâne pasivă, constituie 
obiectul asistenței sociale. În acest sens în calitate de obiect vor fi 
indivizii, familiile, grupele, comunitățile, ale căror condiţii de viață nu le 
asigură o funcţionare socială normală. Aici ţinem să menţionăm că 
obiectul asistenţei sociale nu poate fi limitat doar la săraci şi invalizi, 
precum mai predomină opinia. De asemenea, nici asistentul social nu 
poate fi conceput ca un funcţionar cu geantă mare care îi asigură pe 
nevoiaşi cu produse alimentare, cărbune etc. Este cert că la începuturi 
asistența socială şi-a avut ca destinaţie principală lupta cu sărăcia, 
desfăşurându-se sub forma unor acțiuni caritabile, filantropice. Astăzi însă 
ea nicidecum nu poate fi redusă doar la aceste activități. În viață se 
întâmplă, spre regret, multe nenorociri, boli, catastrofe, care pot împinge 
în categoria celor ce au nevoie de ajutor şi indivizi, familii, grupe de 
oameni prospere. Spre exemplu, nici o familie nu este ferită de factorii ce 
circumstanţiază dezorganizarea relaţiilor dintre soţi, părinţi şi copii, 
indiferent de statutul lor social şi situaţia materială. La fel şi problemele 
adolescenților în perioada de pubertate sau ale bătrânilor sunt de neevitat. 


* Beneficiarii activităţilor asistenţiale, în funcţie de situaţia lor materială şi de 
tipul de prestație, au fost numiţi în mod diferit. Conceptul de “client” este 
lansat de autorii metodologiei casework, considerându-se că acesta ţine cel 
mai mult de statutul asistatului. În lucrarea de faţă termenii “beneficiar” şi 
“client” sunt utilizaţi ca sinonime. 

Or, putem conchide că asistenţa socială îşi poate avea ca obiect toate 
păturile şi grupele, toți indivizii, ţinând cont de faptul că pentru unii ea 
este o necesitate potenţială, iar pentru alţii —o necesitate deja reală. În 
acest sens asistența socială poate fi asemănată cu o umbrelă, care în 
momentul necesar se va deschide şi va proteja pe orice individ de 
acţiunile factorilor dăunători pentru viaţa lui. 


O componentă importantă a oricărei ştiinţe o constituie sistemul de 
noțiuni şi categorii cu care aceasta operează. Fiecare ştiinţă îşi 
elaborează noţiunile şi categoriile proprii, fixând în ele însuşirile, 
proprietăţile, legăturile esențiale ale fenomenelor pe care le studiază. 
Noţiunile se formează în procesul cunoaşterii prin generalizarea 
rezultatelor observației empirice, prin intermediul  abstractizării, 
idealizării, comparaţiei şi a altor operaţii logice. Noţiunile cele mai 
generale ce stau la baza unei ştiinţe se numesc categorii. Noţiunile şi 
categoriile reprezintă cea mai importantă formă logică prin care sunt 
descoperite legăturile esenţiale, stabile şi repetabile între fenomenele şi 
procesele studiate. Prin ele devine posibilă înţelegerea unitară a esenței 
fenomenelor, sesizarea legităților şi tendințelor dezvoltării lumii ce ne 
înconjoară. 


Dezvăluirea specificului categoriilor elaborate de teoria asistenţei 
sociale, precum şi de alte ştiinţe sociale este extrem de complicată, dat 
fiind faptul că fenomenele şi procesele reflectate de aceste categorii sunt 
în permanentă schimbare şi intercalare. Aceasta permite ca ele să fie 
interpretate în mod diferit de diferite domenii ale cunoaşterii sociale. Or, 
starea dată a lucrurilor atribuie categoriilor ştiinţelor sociale un caracter 
relativ, muabil de interpătrundere una în alta, iar teoriei asistenţei sociale 
— un caracter multiparadigmal. Încercând să facem o anumită ierarhizare 
în diversitatea categoriilor asistenței sociale, putem deosebi următoarele 
trei grupe principale: 

e categorii ce nu sunt specifice pentru teoria asistenței sociale, 

deoarece procesele şi fenomenele reflectate de ele se studiază şi 

de alte ştiinţe (societate, relații sociale, activitate socială, 
instituţie socială, personalitate, socializare etc.); 


e categorii ce se referă preponderent la teoria asistenţei sociale, 
dar car sunt utilizate şi în alte domenii ştiinţifice (reabilitare 
socială, conflict social, integrare socială etc.); 


e categorii specifice doar asistenței sociale (lucrător social, 
deservire socială, ajutor social adresat etc... 

Categoriile şi noţiunile asistenței sociale pot fi diferenţiate şi în 
dependență de conţinutul lor. Din această perspectivă vom deosebi două 
grupe principale de categorii: 

e noţiuni şi categorii ce reflectă specificul organizării asistenţei 
sociale în diferite sfere ale practicii sociale (spre exemplu, 
aparatul categorial al asistenței sociale din instituțiile de 
învățământ se va deosebi parțial de noțiunile ce vor descrie 
asistența socială din instituțiile medicale; de asemenea, 
noţiunile utilizate în lucrul cu persoanele cu dezabilităţi, cu 
bătrânii, refugiații, copiii, şomerii etc. vor primi specificul 
domeniului respectiv); 

e noţiuni ce reflectă diferite aspecte din procesul de organizare a 
asistenței sociale profesioniste şi voluntare, de aplicare a 
metodelor (managementul asistenţei sociale, metode 
psihosociale, sociopedagogice etc.). 


Un element structural fundamental al teoriei asistenței sociale, ca şi 
al oricărei alte ştiinţe, îl constituie legităţile. Legităţile asistenței sociale 
dezvăluie cele mai esențiale legături sociale, de a căror cunoaştere 
depinde eficiența rezolvării problemei  beneficiarilor/clienţilor. O 
particularitate a practicii sociale constă în faptul că aici legităţile se 
manifestă nu izolat, ci în complexitatea lor, în intercalarea celor mai 
diverse laturi şi elemente, ceea ce nu permite să fie depistate la nivelul 
percepției senzoriale. Ele pot fi înțelese numai la nivelul gândirii abstracte 

prin intermediul analizei şi sintezei, abstractizării de la elementele 
neesențiale. În calitate de legitate fundamentală a asistenţei sociale poate 
fi numită, spre exemplu, interconexiunea dintre politica socială a 
statului şi conținutul asistenței sociale din societatea respectivă. 


Pot fi sesizate un şir de legităţi şi în dependență de nivelurile la 
care se realizează asistenţa socială: 1) nivelul raporturilor administrative 
(administrativ-organizaţional) şi 2) nivelul contactului nemijlocit cu 
beneficiarul/clientul. Astfel, eficacitatea activităţii elementelor 
administrative ale sistemului de protecţie socială, care reprezintă grupe de 
specialişti înzestrați cu anumite împuterniciri, drepturi şi îndatoriri, este 
determinată de desăvârşirea structurii sistemului organelor administrative 
şi de deservire socială, de orientarea socială a conştiinţei şi a activității 
cadrelor din organele conducerii de stat etc. La nivelul contactului 
nemijlocit eficiența asistenței sociale va depinde de: cointeresarea 
asistentului social şi a beneficiarului/clientului în schimbarea situaţiei; 
abordarea integră şi complexă a beneficiarului/clientului de către 
asistentul social; corespunderea nivelului de dezvoltare, specializare a 
asistentului social specificului problemei beneficiarului/clientului etc. 


Legităţile asistenței sociale poartă un caracter obiectiv şi se 
manifestă independent de voinţa şi dorinţa oamenilor, de faptul dacă 
specialistul cunoaşte sau nu aceste legităţi. Un lucru însă e cert: cu cât 
specialistul în asistență socială le va cunoaşte mai profund şi va ţine cont 
mai amplu de ele, cu atât mai rezultativă va fi activitatea lui practică. 


Principiile asistenţei sociale înglobează în sine ideile directorii ale 
teoriei, precum şi regulile fundamentale ale activităţii empirice. Prin 
aplicarea lor se realizează legătura dintre teorie şi practică. În calitate de 
element structural al ştiinţei principiile îndeplinesc un rol deosebit de 
important: ele îmbină organic toate categoriile şi legile într-un sistem 
logic unic, pe baza căruia e posibilă interpretarea justă a proceselor din 
lumea înconjurătoare. Deosebim următoarele grupe de principii care 
acționează în domeniul asistenței sociale: 

e principii general filosofice ce stau la baza tuturor ştiinţelor 
despre societate, om şi mecanismele interacțiunii lor (principiul 
dezvoltării, principiul conexiunii universale, principiile 
determinismului, istorismului etc.); 


e principii particulare, cu un domeniu de acţiune mai limitat, 
dar care cuprind diverse aspecte ale asistenţei sociale (principii 
social-politice, organizaționale, psihopedagogice, de protejare a 
drepturilor sociale, de profilaxie, principiile confidenţialității, 
toleranţei etc.). 

Din legităţile, principiile teoriei asistenţei sociale derivă alte 

componente importante ale ei: metodele, tehnicile, procedeele utilizate 
în rezolvarea problemelor practice. 


Componentele structurale enumerate ale asistenței sociale ne 
permit să conchidem că, parcurgând o cale îndelungată de devenire, 
asistența socială, concomitent cu alte aspecte ale conţinutului, îşi dezvoltă 
tot mai insistent şi statutul său ştiinţific. Totodată ele pun în lumină şi un 
alt adevăr: nu putem vorbi despre un statut ştiinţific strict independent al 
asistenței sociale. Asistenţa socială este o ştiinţă interdisciplinară/ 
multidisciplinară, fundamentele ei teoretico-metodologice fiind conjugate, 
pe de o parte, cu ştiinţele naturii (medicina, biologia, antropologia etc.), 
iar, pe de altă parte — cu ştiinţele socioumanistice (filosofia, sociologia, 
psihologia, dreptul, economia, politologia etc.). Interconexiunea şi 
interacţiunea asistenţei sociale cu alte ştiinţe este determinată de însuşi 
obiectul lor de studiu care în multe privințe este comun (societatea, 
formațiunile ei structurale, omul ca ființă biopsihosocială). 


Specificul teoriei asistenței sociale ca sistem ştiinţific integru de 
cunoştinţe este determinat în mare parte de componenţa, natura şi 
conținutul elementelor ce constituie acest sistem, adică de întreaga lui 
structură. Prin structură se înțelege, de regulă, modul specific de legătură, 
interacţiune a elementelor ce atribuie acestei totalități un caracter de 
integritate organică, o organizare şi ierarhizare internă, de asemenea şi 

proprietăţi deosebite de cele ale elementelor. Structura limitează 
manifestarea proprietăţilor elementelor aparte, generând proprietăți 
integrative deosebite ale noului sistem, necesare pentru realizarea 
funcţiilor sale. Teoria asistenţei sociale reprezintă o expresie specifică în 
forme logice a cunoaşterii funcţionării şi dezvoltării sistemului policentric 
complicat al vieţii sociale, în care fiecare element structural poate deveni 
în acelaşi timp şi cauză şi efect al proceselor sociale. Specificul proceselor 
sociale constă în faptul că ele influenţează, direct sau indirect, toate 
laturile vieţii sociale, le pătrund cu interesele şi necesitățile personalităţii, 
familiei, grupurilor sociale, demografice etc. De aceea, acţiunea cu un 
anumit scop asupra lor în cadrul asistenţei sociale este imposibilă fără a 
lua în consideraţie realizările din diverse domenii ştiinţifice. 


Fără a considera asistenţa socială o ştiinţă socială riguroasă, ea 
ocupă totuşi un loc aparte în sistemul ştiinţelor despre societate. Din 
momentul apariţiei asistența socială continuă să-şi lărgească suportul 
ştiinţific utilizând componente integrative ale disciplinelor care 
tangențiază cu ea. Asistenţa socială nu se poate sprijini doar pe o teorie 
Oarecare sau pe un anumit model practic. Diverse forme ale asistenţei 
sociale au la bază multiple teorii şi reprezintă nişte construcții complexe 
ale diferitelor modele de activitate practică în domeniu. Tendinţa de 
integrare, spre o identitate interdisciplinară/multidisciplinară, devine 
o calitate inerentă a asistenţei sociale. Ştiinţele sociale (sociologia, 
psihologia, economia, dreptul etc.) creează o paradigmă intelectuală în 
formarea asistentului social, oferindu-i o varietate de perspective pentru a 
înțelege situaţia în care este implicat şi pentru a-i acorda un ajutor 
autentic. Tezele general teoretice ale ştiinţelor sociale servesc în calitate 
de fundament metodologic pentru rezolvarea ştiinţifică a problemelor 
particulare ale asistenţei sociale. Vorbind despre fundamentele teoretice şi 
metodologice ale asistenţei sociale, ne referim la esența ei profundă ca 
ştiinţă despre om şi relaţiile lui sociale. Anume îmbunătăţirea condiţiilor 
de viaţă ale omului, asigurarea unei existente demne, armonizarea 

întregului sistem de relații (în familie, colectiv, societate în întregime) 
constituie scopul suprem, sarcina practică nemijlocită a asistenţei sociale. 
Or, străduința de a defini asistenţa socială în calitate de ştiinţă nicidecum 
nu compromite unicitatea ei ca activitate de ajutor, de sprijin, după cum 
consideră unii autorit. Mai mult, chiar esenţa practică a asistenței sociale 
determină necesitatea statutului ei ştiinţific, necesitatea de a dispune de o 
bază teoretică temeinică ca ştiinţă despre om şi mijloacele, căile de 
ameliorare a situației lui în societate. Posedând această bază 
metodologico-teoretică, asistentul social va fi mult mai flexibil în alegerea 
modalităţilor de satisfacere a nevoilor indivizilor din societatea mereu în 
schimbare. 


Ca ştiinţă, asistenţa socială cercetează omul în contextul întregii 
totalități de relaţii sociale (economice, politice, moral-spirituale etc.). O 
astfel de abordare este incompatibilă cu încercarea de a reduce sarcina ei 
doar la argumentarea necesităţii ajutorului sau a protecţiei sociale pentru 
anumite categorii de oameni, la nişte recomandări ce țin de aceste 
probleme. Indiscutabil, ajutorul social, protecţia socială a populației sunt 
direcţii deosebit de importante ale asistenței sociale, dar esența ei socială 
îşi are rădăcini mult mai adânci (în problema omului în general) şi de 
aceea poate fi înțeleasă de pe poziţii conceptuale mult mai largi. Asistenţa 
socială ca ştiinţă aplică principiile generale ale cunoaşterii social- 
filosofice la analiza problemelor concrete ale grupurilor sociale, 
comunităților, persoanelor, institutelor sociale etc. Spre deosebire de alte 
ştiinţe sociale, asistența socială studiază problemele prin prisma 
manifestărilor atât ale proprietăţilor specifice, cât şi ale celor integrative, 
insistând la analiza sistemică a obiectului. Asistenţa socială include 
acumularea preventivă a informaţiei, analiza sistemică a obiectului, 
înaintarea ipotezelor, compararea faptelor, elaborarea modelelor de 


! Vezi: Asistenţa socială ca activitate de mediere în societate. -Cluj-Napoca, 
1995, p.36. 

dezvoltare etc. În dependență de aceste caracteristici ale ei vor fi 
determinate şi criteriile de apreciere a competenţei asistentului social. 
Cele menţionate sugerează concluzia că un asistent social nu poate fi 
specializat doar într-un singur domeniu, spre exemplu, pentru a lucra 
numai cu o anumită categorie de beneficiari, să zicem cu individul sau 
familia. Specificul activităţii sale cere ca el să acorde cele mai diverse 
forme de asistență: consultații persoanelor aparte şi familiilor, să fie 
facilitator în grupe, să găsească resurse sociale, să mobilizeze persoanele 
etc., să fie deci competent în diverse domenii ştiinţifice, să posede 
capacităţi de a lua decizii adecvate şi de a pronostica consecinţele lor, de a 
rezolva holistic problemele. Toate acestea sunt o mărturie a faptului că 
asistența socială ca ştiinţă are o identitate multidisciplinară. 


Determinarea locului teoriei asistenței sociale în sistemul altor 
ştiinţe depinde de gradul de cercetare a problemelor ce alcătuiesc obiectul 
ei de studiu, de conţinutul categoriilor şi de particularităţile metodelor 
folosite. Pentru a percepe teoria asistenţei sociale ca sistem integrativ de 
cunoştinţe ştiinţifice, ca ştiinţă aplicativă, e necesar a cunoaşte totalitatea 
componentelor ei aflate în interconexiune care însă nu se manifestă 
simultan, ci treptat, pe măsura pătrunderii în esența lor. Abordarea integră 
şi complexă a teoriei asistenţei sociale poate fi realizată prin aplicarea 
tuturor metodelor cunoaşterii ştiinţifice: observația şi experienţa, 
descrierea şi explicarea teoretică, argumentarea şi demonstraţia logică, 
inducția şi deducţia, analiza şi sinteza, ipoteza şi teoria ştiinţifică în 
general. 

Asistenţa socială include noţiuni, idei, legităţi, informaţii din alte 
ştiinţe sociale, însă nu se limitează doar la acestea. Ea are la bază 
metodologii, rezultate empirice şi o teorie specifică proprie obiectului său 
de studiu. Cunoştinţele ştiinţifice pot fi divizate convenţional în 
fundamentale şi aplicative. Dacă cunoştinţele fundamentale sunt orientate 
prioritar spre rezolvarea problemelor gnoseologice, apoi cele aplicative — 
spre activitatea socială. Asistenţa socială ca ştiinţă constă din două 

compartimente: 1) teoretico-metodologic, fundamental (metodologia, 
legile, principiile, aparatul categorial); 2) aplicativ (domeniul aplicării 
social-practice, administrative a cunoştinţelor teoretice, rezolvării 
ştiinţifice a problemelor concrete din societate). Din acest punct de 
vedere, asistența socială aparţine mai mult grupului de ştiinţe aplicative. 


Spre deosebire de alte ştiinţe sociale, asistenţa socială se 
caracterizează prin legătura strânsă dintre teorie şi practică, dintre 
cunoştinţele acumulate şi deprinderile formate. Practica asistenţei sociale 
este însă mult mai complicată, mult mai elastică, impunând adesea metode 
nestandardizate de soluționare a problemelor. Or, teoria asistenței sociale 
este adesea depăşită de flexibilitatea practicii, ca şi cum s-ar pierde în 
nesiguranțele ei, iar modalităţile prin care asistentul social leagă teoria de 
practică par a fi uneori “neştiinţifice”. Practica este domeniul principal de 
acumulare a experienţei de lucru în asistenţa socială, de manifestare a 
unicităţii ei prin aplicarea cunoştinţelor. Dar practica este de asemenea şi 
baza iniţială de colectare şi analiză a materialului empiric, necesar pentru 
cercetarea proceselor sociale concrete, pentru elaborarea generalizărilor 
teoretice. 


Teoria asistenţei sociale este eficientă dacă ea determină direcţiile 
activităţii practice în acordarea ajutorului social, prin care se asigură 
protecția drepturilor şi garanţiile sociale ale omului şi dacă activitatea în 
această sferă se realizează prin diverse forme şi mijloace în dependenţă de 
situația concretă. Or, conţinutul teoriei asistenței sociale şi direcţiile 
principale ale ei ca activitate profesională sunt determinate în ultimă 
instanță de practica socială. Dacă lipseşte o asemenea interconexiune, 
teoria aplicată nu poate fi utilă. 


În concluzie putem menţiona că asistența socială ca disciplină 
ştiinţifică studiază activitatea umană ce ţine de elaborarea şi 
sistematizarea cunoştinţelor despre o realitate socială determinată, despre 
o activitate socială specifică a instituţiilor de stat şi particulare, a 
specialiştilor şi activiştilor voluntari orientată spre învingerea greutăților 

cu care se ciocnesc indivizii, familiile, comunităţile din societate; de 
analiza formelor, metodelor şi tehnologiilor de optimizare a rezolvării 
problemelor sociale. Concomitent cu devenirea asistenței sociale ca ştiinţă 
se dezvoltă şi arsenalul conceptual-metodologic ce vizează fenomenele 
practicii sociale abordate de ea. 


1.2. Dimensiunea metodologică a asistenţei sociale 


Recunoaşterea statutului ştiinţific al asistenţei sociale impune în 
mod necesar să i se recunoască şi un corp metodologic propriu. Pentru a 
evidenția însă specificul metodologiei asistenţiale trebuie să precizăm mai 
întâi în ce constă esența conceptului de metodologie în general. 


E ştiut că orice ştiinţă reprezintă o totalitate sistematizată de 
cunoştinţe, al căror rol constă în a reflecta cât mai adecvat şi profund 
legitățile obiective ale realităţii înconjurătoare, necesare omului pentru 
orientarea justă în viaţa cotidiană şi în activitatea practică. Omenirea 
totdeauna a tins spre acumularea cunoştinţelor noi. În decurs de milenii ea 
a parcurs o cale anevoioasă de la reprezentările primitive spre pătrunderea 
în tainele esenţiale ale existenței. Au fost descoperite o infinitate de 
fenomene, proprietăţi şi legi ale naturii, ale vieţii sociale şi spirituale a 
omului, tablourile lumii schimbându-se unul după altul. Cunoştinţele 
acumulate de om s-au manifestat în cele mai diverse forme: preştiinţifice, 
cotidiene, artistice, ştiinţifice. Dar cunoaşterea s-a mişcat mereu de la 
necunoscut spre cunoscut, de la cunoaştere superficială spre cunoaştere 
mai profundă, mai esenţială. După plinătatea şi profunzimea cuprinderii 
obiectului, după modul de obţinere a cunoştinţelor în procesul cunoaşterii 
pot fi evidenţiate două niveluri, trepte calitativ deosebite. Acestea sunt: 
nivelul empiric şi nivelul teoretic. 


Cunoaşterea empirică se bazează pe experienţă. Ea presupune 
elaborarea unui program de cercetare, organizarea observaţiilor, a 
experimentului, a descrierii (protocolării) datelor observaţiilor şi 
experimentelor, clasificarea şi generalizarea lor primară. Or, pentru 

cunoaşterea empirică este caracteristică preponderent activitatea de 
sesizare a faptelor. Cunoaşterea teoretică este un nivel de cercetare care 
reflectă obiectul din perspectiva legăturilor esenţiale şi legităţilor sale, 
obţinute nu numai din experiență, ci şi pe calea abstractizărilor de grad 
înalt. Ambele aceste niveluri sunt legate şi se condiționează reciproc. 
Cunoaşterea empirică, găsind mereu noi date ale observaţiei şi ale 
experimentului, întotdeauna pune în faţa gândirii teoretice noi sarcini ce 
ţin de analiza, generalizarea, explicarea faptelor, descoperirea ideilor ce le 
lămuresc, a principiilor, legilor, astfel stimulând-o spre perfecţionare. La 
rândul său, cunoaşterea teoretică, îmbogățindu-se, pune în faţa observaţiei 
şi experimentului sarcini tot mai complicate. Or, cercetarea ştiinţifică 
presupune nu numai mişcarea “în sus” spre construirea unei teorii 
grațioase, dar şi mişcarea “în jos”, legată de asimilarea informației 
empirice, de descoperirea şi precizarea faptelor noi. 


Orice cercetare ştiinţifică începe de la încercarea de a rezolva o 
Oarecare sarcină sau, în alţi termeni, de la formularea problemei. 
Problema poate fi definită ca ceea ce nu este cunoscut şi ce trebuie 
cunoscut. Omul multe nu cunoaşte şi, în principiu, nu există nimic, despre 
ce el n-ar dori să cunoască. La început însă, el trebuie să aibă măcar 
noțiuni generale despre ceea ce el încă nu ştie, să se determine ce ar vrea 
să ştie şi ce poate să cunoască la etapa respectivă. Pentru aceasta el trebuie 
să acumuleze unele cunoştinţe elementare, de aceea problema nu e pur şi 
simplu o necunoaştere, ci o cunoaştere despre necunoaştere. Formularea 
problemei neapărat include o oarecare cunoaştere preliminară, fie 
imperfectă, a căilor de rezolvare a ei. Însă atât pentru formularea 
problemei, cât şi pentru rezolvarea ei se cer fapte. Termenul “fapt” este 
folosit în literatură cu sensuri diferite. Astfel, fapt se numeşte fenomenul 
însuşi, adică o realitate obiectivă. Dar fapt este de asemenea şi 
evenimentul “făcut”, născocit al naturii, istoriei etc. Însăşi născocirea 
arbitrară este un fapt, însă un fapt al conştiinţei. Cu alte cuvinte, faptul 
este fenomenul lumii materiale sau spirituale care a devenit o componentă 

(avuţie) sigură a conştiinţei noastre, înregistrare (prin observare, 
experiment) a unui obiect, fenomen, a unei proprietăţi sau relaţii. Aşadar, 
problema este întrebarea cu care ne adresăm naturii, vieţii, practicii şi 
teoriei. A formula problema este nu mai puţin dificil decât a găsi 
rezolvarea ei. Formulând problema şi începând s-o rezolve, savantul 
elaborează neapărat programul de cercetare, premeditează activitatea de 
cercetare, alege sistemul de mijloace pentru atingerea scopului cognitiv. 
Şi în cazul acesta el porneşte de la răspunsul presupus la întrebarea 
formulată. Acest răspuns apare sub formă de ipoteză. Ipoteza determină 
aria şi direcţiile de observare, formează scheletul programului de cercetare 
în scopul înţelegerii obiectului sau fenomenului cercetat. Fundamentarea 
şi demonstrarea transformă ipoteza în teorie. Prin teorie, în sensul larg al 
cuvântului, înțelegem un sistem de reprezentări, idei, principii veridice, 
care explică fenomenul cercetat. Teoria este o concepţie integrală asupra 
proprietăţilor esenţiale, asupra legităților, determinărilor care asigură 
caracterul funcționării şi dezvoltării unui anumit domeniu al realității. 


Cunoaşterea nu este o reflectare nemijlocită (ca în oglindă) a lumii 
obiective în conştiinţa omului, ci un proces complicat şi multilateral de 
interacţiune a subiectului şi obiectului, a cărui eficienţă e în dependenţă 
directă de nivelul, gradul perfecțiunii mijloacelor şi instrumentelor 
teoretice de care se foloseşte subiectul în procesul cunoaşterii. Dar pentru 
a elabora astfel de mijloace, sunt necesare eforturi speciale din partea 
subiectului, precum şi cunoştinţe despre propria activitate cognitivă, 
despre formele şi căile de desfăşurare a ei. Această sarcină fundamentală a 
procesului cognitiv constituie problema de bază a metodologiei. Prin 
urmare, analiza metodologică se referă nemijlocit nu la lumea exterioară, 
ci la activitatea subiectului, orientată spre cunoaşterea ei, adică la 
cercetarea bazei, formelor, căilor şi condiţiilor cunoaşterii. 


În genere putem deosebi două tipuri de cunoştinţe: cunoştinţe 
despre lume şi cunoştinţe despre cunoaştere. Şi dacă primele indică ceea 
ce cunoaştem, celelalte arată cum, în ce mod, pe ce căi, prin care mijloace 

se obțin cunoştinţele despre lume. Astfel, orice cunoştinţe fundamentale 
posedă o dublă importanță: pe de o parte, ele explică realitatea 
înconjurătoare, pe de alta — servesc drept mijloace, metode pentru 
rezolvarea diverselor probleme şi acumularea de noi cunoştinţe. În alți 
termeni, putem spune că orice teorie ştiinţifică, inclusiv asistenţială, 
îndeplineşte o funcţie metodologică, iar cunoştinţele ştiinţifice în general 
joacă un rol metodologic faţă de totalitatea activităţii cognitive şi practice 
a omului. 


De-a lungul istoriei s-au impus mai multe modalități de cunoaştere 
a adevărului despre realitate. Walter Wallace, spre exemplu, evidenţiază 
patru modalităţi de acest gen!: 1) modul autoritarist, apărut în antichitate 
şi prin care se afirmă că adevărul este produs de preoţi, regi, preşedinţi 
sau savanți; 2) modul mistic, foarte apropiat de cel autoritarist, şi care 
atribuie calitatea cunoaşterii adevărate profeților, prezicătorilor, marilor 
mistici; 3) modul logico-raţional, axat pe rigoarea judecății logice (pe 
principiile logicii formale), fără a cerceta corespondenţa cu realitatea; 4) 
modul ştiinţific de descoperire a adevărului, care îmbină preocuparea 
pentru aplicarea corectă a metodei de cunoaştere cu observaţia riguroasă a 
fenomenelor. Modul ştiinţific oferă o imagine obiectivă despre lumea 
înconjurătoare, adică o redă aşa cum este ea în realitate. Aceasta este calea 
principală de cunoaştere a fenomenelor şi a proceselor sociale, a 
comportamentelor individuale şi de grup. 


În sens strict, cuvântul “metodologie” înseamnă “învățătură 
despre metodă”. Conform etimologiei, metodologia (gr. methodos + 
logos) desemnează “ştiinţa metodelor”. În sensul cel mai general, 
metodologia este o ştiinţă în care se dezvoltă modalitățile de realizare a 
cunoaşterii ştiinţifice. 


'W Wallace. The Logic of Science in Sociology. -Chicago: Aldine, 1971. 

Pentru a expune conţinutul şi principiile metodologiei cercetărilor 
socioumane empirice e necesar să dezvăluim mai întâi sensul noţiunilor 
“metodă”, “tehnică”, “procedeu” şi “instrument de investigare”. 


Prin “metodă” (gr. methodos — “cale spre ceva”) în genere se 
înţelege un anumit sistem de principii şi reguli de cunoaştere şi de 
transformare a lumii obiective. R.Caude defineşte metoda ca fiind 
“demersul rațional al spiritului pentru descoperirea adevărului sau 
rezolvarea unei probleme”! 
legile obiective ale realităţii. De aceea, metoda este indisolubil legată de 


teorie. Cu toate acestea, teoria şi metoda nu pot fi identificate. Teoria, prin 


. La baza tuturor metodelor de cunoaştere stau 


noțiunile şi categoriile sale, ne dă o anumită informaţie despre realitate. 
Metoda cunoaşterii o constituie nu înseşi legile şi categoriile, ci cerințele 
elaborate pe baza lor față de subiectul cunoaşterii, principiile realizării 
activităţii lui cognitive şi practice. 

Orice ştiinţă concretă (sociologie, psihologie, antropologie etc.) în 
corespundere cu propriul obiect de studiu posedă metode specifice de 
cunoaştere, cercetare. Vizând cunoaşterea în domenii particulare, 
metodologia cercetărilor empirice, inclusiv cea  asistenţială, se 
subordonează metodologiei generale a ştiinţei în strânsă corelație cu 
metodologia preconizată de filosofie. Spre deosebire de primele, filosofia 
elaborează metoda universală a cunoașterii — metoda dialectică, al cărei 
fundament îl constituie cele mai generale principii şi legi ale dezvoltării 
lumii. Metoda dialectică nu înlocuieşte metodele altor ştiinţe, dar 
constituie baza filosofică comună a lor şi se manifestă în calitate de 
instrument al cunoaşterii în toate domeniile. Metoda dialectică exprimă în 
cerințele şi principiile sale nu numai legităţile universale ale lumii 
obiective, ci şi legităţile universale ale coraportului dintre gândire şi 
existență. Sub acest aspect, unul dintre principiile de bază ale metodei 


1 R.Caude, A.Moles. Metodologie. Vers une science de l’action. -Paris, 1964, 
p.4. 

dialectice de cunoaştere este cerința interpretării obiective a 
fenomenelor lumii. Conform acestui principiu, în procesul cunoaşterii 
obiectului cercetătorul este obligat să pornească de la faptele reale, să 
cunoască obiectul aşa cum este el în realitate. Principiul obiectivității 
include în sine principiul istorismului, cerința cercetării obiectului în 
dezvoltare, schimbare, în viaţa lui proprie. Acest principiu cere să se 
studieze cum a apărut problema, care au fost etapele maturizării ei, să se 
evidenţieze legăturile necesare dintre aceste etape şi starea prezentă a 
problemei. 


O alta cerință a metodei dialectice este cea de abordare concretă a 
obiectului. Ea obligă subiectul cunoaşterii să țină cont de trăsăturile 
obiectului cercetării, de condiţiile specifice de existenţă şi dezvoltare a lui. 
Printre cerințele metodei dialectice un loc deosebit îl ocupă cerința 
tratării complexe, multilaterale a obiectului cercetării. Orice fenomen, 
proces se află în legături şi raporturi multilaterale cu o mulțime de alte 
obiecte şi fenomene ale lumii. În diversitatea acestor legături obiectul dat 
îşi manifestă natura, esența sa. lată de ce pentru a cunoaşte cât mai 
profund obiectul dat, noi trebuie să-l cercetăm multilateral, în diversitatea 
tuturor legăturilor şi raporturilor cu alte obiecte. Cunoaşterea multilaterală 
a obiectului e legată de cunoaşterea integrală, unică a acestei 
multilateralități. 


În deplină concordanță cu cerințele abordării concrete şi complexe 
a obiectului cercetării este asistenţa socială individualizată care se 
realizează prin metoda abordării diferențiate. Ultima presupune 
evidenţa multilaterală a particularităţilor situaţiei sociale a obiectului, a 
necesităților şi intereselor lui, stăpânirea celor mai diverse forme şi 
metode de lucru în dependență de starea obiectului. Pe baza analizei şi 
aprecierii sociumului beneficiarului/clientului se aleg mijloace adecvate 
de creare a condiţiilor necesare pentru rezolvarea problemelor apărute. 
Abordarea diferențiată se aplică atât în lucrul cu o persoană aparte, cât şi 
cu grupurile sociale (bătrâni, invalizi, şomeri etc.). Prin abordarea 

diferențiată devine posibilă realizarea mai multor principii importante ale 
asistenței sociale, precum sunt cele ale: 


e orientării spre personalitate, individul concret cu necesitățile, 
interesele, dispoziţiile şi orientările sale valorice; 

e integrităţii, sau a legăturii indisolubile cu condiţiile de viaţă a 
oamenilor, cu politica socială a statului, într-un cuvânt, cu toate 
procesele ce decurg într-un socium concret; 


e abordării holistice a omului, sau a înţelegerii lui din perspectiva 
celui mai larg spectru de relaţii ale mediului social; 


e caracterului activ al conţinutului, formelor şi metodelor de lucru 
prin includerea beneficiarului/clientului în rezolvarea problemei 
ca subiect al acțiunii sociale. 


Or, abordarea diferențiată face posibilă realizarea obiectivului 
aparte sau ale unui grup de oameni, astfel ca el (ei) să-şi elaboreze 
propriul program de acţiune care îi va ajuta să se adapteze la condiţiile de 
viață concrete şi să-şi învingă greutățile. 

Concomitent cu respectarea cerințelor metodologice general 
ştiinţifice (filosofice), fiecare ştiinţă, după cum s-a menţionat deja, îşi are 
metodele sale specifice determinate de specificul obiectului său de studiu. 
În ştiinţele socioumanistice, termenul de “metodă” se utilizează în 
accepțiuni foarte variate, atribuindu-i-se când un sens prea larg, când unul 
prea îngust!. Criteriile de clasificare a metodelor aplicate în ştiinţele 
socioumanistice sunt multiple. Astfel, în conformitate cu criteriul 
temporal se deosebesc metodele transversale, care tind să descopere 
raporturile dintre fenomenele şi procesele socioumane la un moment dat 
(observaţia, ancheta, testele psihologice şi sociometrice etc.) şi metodele 


1 Vezi: S.Chelcea. Metodologia cercetării sociologice. -Bucureşti, 2001, 
p. 48-49. 

longitudinale, care studiază evoluţia fenomenelor în timp (biografia, 
studiul de caz, studiul panel etc.). Un alt criteriu de clasificare a metodelor 
îl constituie reactivitatea, gradul de intervenţie a cercetătorului asupra 
obiectului de studiu. Spre exemplu, în experiment cercetătorul intervine 
provocând producerea fenomenelor, pe când observaţia nu admite ca 
cercetătorul să producă vreo modificare a comportamentelor sau a 
situaţiilor studiate. După reactivitatea lor, metodele pot fi clasificate în: 


e metode experimentale (experimentul sociologic, psihologic); 


e metode cvasiexperimentale (ancheta, sondajul de opinie, 
biografia socială provocată etc.); 


e metode de observaţie (studiul documentelor sociale, observaţia 
etc.). 


Metodele în ştiinţele sociale şi comportamentale mai pot fi 
clasificate şi după numărul unităţilor sociale luate în studiu. Conform 
acestui criteriu, deosebim metode statistice, care presupun investigarea 
unui număr mare de unităţi sociale (anchetele sociodemografice, 
sondajele de opinie, analizele matematico-statistice) şi metode cazuistice 
semnificând studiul integral al câtorva unităţi sau fenomene socioumane 
(biografia, studiul de caz, monografia sociologică etc.). 


Metodele aplicate în ştiinţele socioumanistice mai pot fi clasificate 
şi după locul ocupat în procesul investigației empirice. Sub acest aspect 
metodele pot fi: 1) de culegere a informaţiilor (investigarea statistică, 
studiul pe teren, ancheta etc.) 2) de prelucrare a informaţiilor (metode 
cantitative, metode calitative); 3) de interpretare a datelor cercetării 
(metode comparative, interpretative etc.). 


Termenul “tehnică” (gr. tekne — procedeu, vicleşug) reprezintă 
“ansamblul de prescripţii metodologice (reguli, procedee) pentru o acțiune 
eficientă, atât în sfera producției materiale, cât şi în sfera producției 
spirituale (tehnici de cunoaştere), precum şi în cadrul altor acţiuni umane. 
Acest termen este utilizat în ştiinţele socioumanistice adesea ambiguu, 

nefăcându-se distincţie între metode şi tehnici sau între tehnici şi 
procedee. Tehnicile de cercetare, subsumate metodelor, se referă la 
demersul operațional al abordării fenomenelor de studiu. Astfel, dacă 
ancheta reprezintă o metodă, chestionarul apare ca tehnică. Aceleiaşi 
metode îi pot fi subordonate mai multe tehnici (există anchete pe bază de 
chestionar, pe bază de interviu sau cu formulare statistice de înregistrare), 
fiecare tehnică putând fi aplicată în modalităţi variate. 


Procedeul reprezintă “maniera de acțiune”, de utilizare a 
instrumentelor de investigare, care nu sunt altceva decât unelte 
materiale (foaie de observaţie, fişă de înregistrare, ghid de interviu etc.), 
de care se slujeşte cercetătorul pentru cunoaşterea ştiinţifică a 
fenomenelor socioumane. 


Metodele, tehnicile, procedeele şi chiar instrumentele de 
investigare, spune cercetătorul român Septimiu Chelcea, se subsumează 
perspectivei teoretico-metodologice, astfel încât autonomia lor nu este 
decât relativă’. 


Cunoscând semnificaţia termenilor de “metodă”, “tehnică”, 
“procedeu”, “instrument de investigare” în continuare putem dezvălui mai 
deplin conţinutul conceptului de “metodologie”, aşa cum acesta este 
utilizat cu referire la cercetările socioumane. În domeniul socioumanului, 
metodologia este definită ca o analiză sistemică a metodelor şi tehnicilor 
pe baza cărora se realizează o cercetare teoretică sau aplicativă. 
Metodologia în ştiinţele sociale şi comportamentale are două laturi: 
analiza critică a activităţii de cercetare şi formularea unor propuneri 
pentru perfecţionarea acestei activităţi. Paul F.Lazarsfeld (1959) considera 
că metodologia are şase teme principale: delimitarea obiectului de studiu 
în cercetările empirice, analiza conceptelor, analiza metodelor şi tehnicilor 
de cercetare, analiza raportului dintre metodele şi tehnicile utilizate, 
sistematizarea datelor obţinute în cercetarea empirică şi formalizarea 


1 S.Chelcea. Op. cit.,p.48-50. 


29 


MARIA BULGARU 


raționamentelor. Din multitudinea faptelor, fenomenelor şi proceselor 
socioumane, în cercetările empirice se procedează, pornind de la teorie, la 
abstragerea obiectului de studiu din țesătura relaţiilor în care se află. Încă 
Platon compara cunoaşterea cu disecţia unui animal. După el, “un bun 
dialectician găseşte articulațiile, iar unul prost osul; însă orice cunoaştere 
rămâne un decupaj”. Acest decupaj, în investigaţiile sociologice, se 
justifică prin aceea că nu toate elementele structurii şi acțiunii sociale se 
situează pe acelaşi plan, că nu toate au o contribuţie egală la explicarea 
fenomenelor. Acelaşi lucru se poate spune şi despre investigaţiile 
asistenţiale, psihologice, antropologice etc. Cercetătorul trebuie să 
procedeze ca “un doctor perspicace care lasă la o parte zece fapte 
secundare şi reţine pentru studiu şi diagnostic un simptom hotărâtor” — 
afirmă autorii anterior citați. 


Metodologia are în vedere şi clasificarea înțelesului conceptelor, 
corectitudinea definirii lor, analiza limbajului utilizat. Probabil, aceasta 
constituie cea mai veche sarcină a metodologiei, dar şi cea mai actuală. Să 
ne gândim la faptul că unii termeni pe care-i folosim în mod curent circulă 
cu accepţiuni foarte diferite. De exemplu, termenul de “ideologie” are 
peste 150 de accepţiuni, iar cel de “cultură” peste 250 de înţelesuri 
oarecum diferite!. Analiza metodologică vizează punerea în relație a 
metodelor, tehnicilor, procedeelor şi instrumentelor de investigaţie, 
adecvarea lor la obiectul de studiu. R.Caude” aprecia că în metodologie 
prima problemă este de a vedea dacă toate metodele sunt la acelaşi nivel 


de abstractizare sau nu. 


Alegerea metodelor de cercetare depinde nemijlocit de natura 
fenomenelor studiate, ca şi de teoria de la care se revendică studiul. 
Alegerea depinde însă şi de accesibilitatea metodelor şi tehnicilor, de 
existenţa sau nu a instrumentelor de investigare adecvate, de resursele 


t A.Moles. Sociodinamica culturii. -Bucureşti, 1967/1974, p.37. 
Š R.Caude, A.Moles. Op. cit., p.5. 

financiare, de intervalul de timp pe care îl avem la dispoziţie pentru 
efectuarea studiului, de profunzimea dorită a concluziilor. Ştiut fiind că 
fiecărei metode şi tehnici de investigare îi sunt proprii limite specifice, în 
cercetările empirice se impune aplicarea convergentă a cât mai multor 
modalități de investigare, care — corelate — să conducă la aflarea 
adevărului. Limitele proprii fiecărei metode şi tehnici pot fi depăşite prin 
utilizarea convergentă a cât mai multora dintre ele. Analiza metodologică 
verifică respectarea acestui principiu şi, mai ales, încearcă să stabilească 
articularea optimă a metodelor, tehnicilor şi instrumentelor de cercetare 
într-o strategie eficientă. 


În fine, verificarea modului de sistematizare şi prelucrare a datelor 
din cercetările din teren (alcătuirea seriilor de date, reunirea informațiilor 
cifrice în clase statistice, valabilitatea aplicării testelor şi coeficienţilor 
statistici în funcţie de nivelul de măsurare cu care s-a operat etc.), ca şi 
încercarea de formalizare a enunţurilor conturează câmpul de interes al 
studiilor metodologice. Metodologia cercetării sociologice reprezintă 
analiza sistematică a metodelor şi tehnicilor, a regulilor şi procedeelor 
prin care se realizează cunoaşterea realității sociale. 


După cum menționează Lazăr Vlăsceanu, clasele de elemente 
componente ale metodologiei sociologice sunt: a) enunţurile teoretice 
fundamentale admise ca referințe pentru structura pragmatică a unei teorii 
şi convertite în principii metodologice de orientare a abordării realității 
sociale; b) metodele şi tehnicile de culegere a datelor empirice 
(observaţia, experimentul, ancheta etc.); c) tehnicile şi procedeele de 
prelucrare a datelor şi informațiilor empirice de ordonare, sistematizare şi 
corelare a acestora pentru fundamentarea deciziilor privitoare la 
semnificațiile lor teoretice; d) procedeele de analiză, interpretare şi 
construcție sau reconstrucţie teoretică pe baza datelor empirice în vederea 
elaborării de descrieri, tipologii, explicaţii şi predicții teoretice. Aceste 
elemente ale metodologiei cercetării sociologice nu sunt, totuşi, unitar şi 
universal constituite, ci manifestă diferențieri importante. Principala sursă 

de variație este reprezentată de concepția teoretică luată ca referință. Or, 
teoria şi metodologia nu sunt elemente net separate în cadrul ştiinţei, ci, 
dimpotrivă, ele se susţin şi se condiționează reciproc; în ansamblul ştiinţei 
teoria nu se prezintă doar ca premisă şi scop, după cum metodologia nu 
are doar funcţii instrumentale. Întrucât în sociologie nu există încă o 
“paradigmă” unică, ci structuri teoretice alternative, care uneori sunt 
concurente, iar alteori complementare, fiecare teorie sociologică majoră a 
tins să-şi formuleze propria metodologie. De exemplu: E.Durkheim a 
formulat “regulile metodologiei sociologice” adecvate concepţiei sale 
despre societate; Max Weber a construit o metodologie de studiere a 
fenomenelor sociale în concordanță cu propria “sociologie interpretativă”; 
etnometodologia a dezvoltat metode “etnografice” de analiză a 
comunicării şi a semnificaţiilor investite de actorii sociali în acţiunile lor 
etc. S-a ajuns astfel ca deosebirile principale dintre abordări să fie mai 
pregnante decât asemănările şi din această perspectivă încă nu se poate 
vorbi de o metodologie unică a cercetării sociologice. 


În funcţie de modul teoretic general aplicat în vederea explicării 


x> 


vieții sociale, se distinge între practica metodologică “obiectivă” şi cea 
“interpretativă”. Prima urmăreşte să promoveze o metodologie apropiată 
de modelul ştiinţelor naturii; faptele sau fenomenele sociale sunt explicate 
prin alte fapte sociale; cunoaşterea socială trebuie să ajungă şi la forma 
explicațiilor şi predicţiilor, a legilor şi generalizărilor empirice detaşate de 
eventualele implicații valorice pentru a asigura “obiectivitatea” 
discursului sociologic. Practica metodologică “interpretativă” a fost 
formulată în nuce de filosofia socială neokantiană, dezvoltată de 
“sociologia interpretativă” a lui Max Weber şi continuată în cadrul 
interacţionismului simbolic, al sociologiei fenomenologice şi 
etnometodologice. În aceste abordări se pune accentul pe specificul 


subiectiv ireductibil al faptelor sociale, ceea ce implică necesitatea 

concentrării analizelor asupra semnificaţiilor investite şi vehiculate de 
s. e pA e: . . . e s. . 1 
actorii sociali în interacțiunile şi situaţiile lor sociale . 


În lucrările dedicate metodologiei cercetării sociologice există mai 
multe clasificări ale metodelor de investigare a universului empiric. Spre 
exemplu, savanții R.Ghiglione şi B.Matalon în lucrarea Anchetele 
sociologice. Teorii şi practică (1992) enumeră patru metode în ştiinţele 
sociale: observaţia, ancheta, experimentul şi documentarea. Sociologii 
clujeni T.Rotariu şi P.lluţ numesc cinci metode fundamentale: 
experimentul, observaţia, analiza documentelor, interviul şi ancheta. 
Lazăr Vlăseanu consideră că în metodologia cercetărilor sociologice au 
fost dezvoltate patru metode principale de culegere a datelor empirice: 
ancheta socială, analiza documentelor sociale, observaţia şi experimentul. 
Fiecărei metode îi corespunde un set diversificat de tehnici aplicative, 
adică de operaţii integrate într-un mod particular de identificare, colectare 
şi prelucrare a datelor empirice. Diversitatea opțiunilor teoretico- 
metodologice se relevă şi la nivelul definirii normelor şi tehnicilor 
aplicative circumscrise uneia şi aceleiaşi metode. Astfel, în 
fenomenologie şi etnometodologie s-a manifestat preferința pentru 
aplicarea şi dezvoltarea tehnicilor de observare participativă, pe când în 
practicile metodologice “obiective” s-au extins tehnicile de elaborare a 
anchetelor sociale. Deşi este posibil şi adeseori s-a înfăptuit transferul de 
tehnici de cercetare dintr-un mod de abordare în altul, trebuie avut în 
vedere faptul că nu se realizează doar un simplu transfer tehnic, ci şi 
modificarea presupoziţiilor teoretice care l-au generat. Lipsa de control 
sistematic al efectelor tacite sau implicite generate de nemodificarea 
presupoziţiilor teoretice riscă să genereze distorsiuni la nivelul analizei 
datelor empirice. Tehnica de investigare trebuie, deci, modificată sau 
adaptată contextului teoretic. 


1 Vezi: Dicţionar de sociologie. -Bucureşti, 1998, p. 349-350. 

Desfăşurarea cu succes a cercetărilor empirice privind 
comportamentele individuale şi colective, personalitatea şi societatea 
presupune luarea în considerare a unor principii metodologice, precum 
unitatea dintre teoretic şi empiric, unitatea dintre înțelegere şi 
explicaţie, unitatea dintre cantitativ şi calitativ, unitatea dintre 
judecăţile constatative şi cele evaluative. 


Principiul unităţii dintre nivelurile teoretic şi practic are valoare 
generală în metodologia ştiinţelor şi demonstrează că raţionamentele 
bazate pe cunoştinţele teoretice ghidează cercetarea directă, 
observațională, iar aceasta, la rândul său, conferă valoare de adevăr 
intuiției teoretice. Procesul cunoaşterii, realizându-se în formă de spirală 
fără sfârşit, include în sine testarea ipotezelor, descrierea mai bogată a 
realității, analiza conceptelor şi a indicatorilor, stabileşte 
generalizabilitatea rezultatelor şi necesitatea schimbării teoriilor formale. 

Principiul unităţii dintre înțelegere (comprehensiune) şi 
explicaţie pune în discuţie relația dintre subiectul şi obiectul cunoaşterii 
în ştiinţele sociale şi comportamentale. Filosoful german Karl Jaspers 
(1883 — 1969), autorul celebrei lucrări Filosofia existenţei (1938), dădea 
următorul exemplu pentru a sublinia importanţa înțelegerii în ştiinţele 
sociale, inclusiv în asistenţa socială: când asistăm la pedepsirea unui copil 
de către părinţii lui, ne explicăm imediat ce s-a întâmplat, pentru că noi 
înşine am trecut prin astfel de experienţe. Dar cunoaşterea intuitivă a 
socialului nu este suficientă. Uneori intuiţia ne conduce la rezultate 
eronate. Într-o anchetă sociologică desfăşurată în Franţa (1961) în rândul 
populaţiei de origine poloneză s-a constatat că între ataşamentul față de 
tradiţiile poloneze şi integrarea în societatea franceză există o corelaţie 
directă. Prin comprehensiune am fi fost tentaţi să credem că ataşamentul 
faţă de tradiţiile din ţara de origine reprezintă un semn al slabei integrări 
în societatea de adopțiune. Explicaţia este alta: succesul integrării 
imigranților depinde de sprijinul acordat de grupurile primare (familie, 
prieteni, vecini etc.). Ataşamentul față de tradiţiile societăţii de origine 

arată că persoanele respective aparţin grupurilor primare, care sunt 
capabile să susțină efortul de integrare a individului în societatea de 
primire. Chiar din cercetarea relatată deducem că a explica înseamnă 
“a atribui un fapt principiului sau o teorie unei teorii mai generale”!. În 
cazul nostru, faptul este integrarea, iar principiul dependenţa individului 
față de grupul primar. Raymond Boudon (1969) conchide că metoda 
comprehensivă, singură, nu este suficientă în cercetarea sociologică, dar 
ea îşi are aplicabilitate în ştiinţele socioumanistice, valabilitatea ei variind 
de la o cercetare la alta. 

Principiul unităţii dintre cantitativ şi calitativ impune utilizarea 
convergentă a metodelor statistice şi cazuistice, folosirea unor metode 
care sunt deopotrivă cantitative şi calitative (de exemplu, analiza 
conţinutului). În cercetările empirice cazurile analizate sunt ordonate în 
serii mai mult sau mai puţin extinse, sunt clasificate şi tratate statistic. Pe 
de altă parte, seriile statistice sunt ilustrate prin cazuri dătătoare de seamă, 
relevante. În acest fel, imaginea despre realitate se întregeşte. 

În fine, principiul unităţii dintre judecățile constatative şi cele 
evaluative presupune angajarea morală a cercetătorului în sprijinul 
valorilor înalt umaniste şi a idealurilor naţionale, sociologia liberă de 
valori fiind — după cum menţionează S.Chelcea — mai degrabă un 
deziderat decât o realitate”. 


După prezentarea sumară a conţinutului metodologiei cercetării în 
domeniul socioumanului, putem să evaluăm conţinutul metodologiei 
asistenței sociale şi să decidem dacă există, într-adevăr, o metodologie a 
intervenției. Pentru aceasta, reamintim relația existentă între teoriile 
sociologice şi psihologice, pe de o parte, precum şi relaţia dintre 
cunoaşterea şi intervenţia socială, construită sub semnul conceptului de 
cercetare-acţiune. 


1 P.Veyne. Cum se scrie istoria. -Bucureşti, 1971/1999, p.118. 
? Vezi: S.Chelcea. Op. cit., p. 55-57. 

Dacă asistenţa socială are o metodologie specifică, atunci, 
menţionează C.Bocancea şi G.Neamţu, trebuie să-i putem identifica 
următoarele elemente: 


e teoriile de referință (respectiv marile modele); 
e metodele şi tehnicile de cunoaştere şi intervenție; 


e procedeele de evaluare a realității empirice şi de reconstrucție 
teoretică a acesteia, precum şi de evaluare a gradului de 
eficiență a demersului asistenţial. 


Cu alte cuvinte, metodologia asistenței sociale trebuie să 
dovedească faptul că include deopotrivă o dimensiune teoretică, una 
normativă şi alta de sinteză între teoretic şi empiric (dimensiune care este 
în acelaşi timp autoreflexivă sau autoevaluativă)'. 


Potrivit Cristinei De Robertis, asistența socială poate fi examinată 
din mai multe perspective. Una dintre ele se referă la asistenţă în termeni 
de “acte profesionale” (intervievarea clientului, vizita la domiciliu, 
constituirea dosarelor clienților, inițierea demersurilor de ajutorare etc.); 
alta tratează asistenţa în termeni de rol şi de funcţie ( rolul de informare, 
de ajutorare, de punere în relaţie, de mediere etc.). Există însă şi o 
perspectivă metodologică ce depăşeşte analizele centrate pe acte, roluri şi 
funcţii, încercând să le coreleze şi să le sistematizeze, dintr-un unghi al 
logicii cunoaşterii şi acţiunii. Aşa cum s-a menţionat anterior, 
metodologia este partea unei ştiinţe care studiază metodele la care recurge 
aceasta. Şi chiar dacă vom considera asistența socială mai mult ca o artă 
decât ca o ştiinţă, termenul de metodologie îl vom utiliza, totuşi, cu 
respectivul înţeles. Metodologia ne permite, astfel, după spusele autoarei 
evocate mai sus, “să distingem şi să studiem “manierele de acţiune” în 


1 C.Bocancea, G.Neamţu. Elemente de asistenţă socială. -laşi, 1999, p. 102. 

asistenţa socială, modul de a proceda potrivit unei ordini anume şi urmând 
anumite principii...!. 

În literatura asistențială americană, metodologia este privită mai 
puţin ca un complex de teorii şi principii ce structurează, după criterii 
logice şi epistemologice, modalităţile de intervenţie, şi mai mult ca o 
colecţie de metode şi tehnici cu relevanță practică. Astfel, metodele 
asistenței sociale desemnează tipuri specifice de intervenţie, a căror 
eficacitate a fost deja probată de o întreagă tradiţie practică. Printre 
acestea sunt evidențiate mai întâi: “social casework, social group work, 
community organization, administration in social work, research, 
policy şi planning...'”. Prin social casework este desemnată practica 
utilizată de asistentul social în sprijinirea preponderent psihologică (dar şi 
relaţională, educaţională, economică etc.) a unui individ sau a unei familii. 
Social group work este metoda ce constă în ajutorarea unui grup de 
persoane constituit pe criteriul comunității de interese sau al confruntării 
cu aceeaşi problemă (problema nemaifiind una psihologică, emoţională, ci 
vizând mai degrabă dezvoltarea abilităților de comunicare şi integrare, 
promovarea unui nou sistem de valori ale vieții comunitare, reorientarea 
energiilor grupului spre scopuri pozitive, limitarea comportamentelor 
deviante etc.). Community organization este metoda de ajutorare a 
indivizilor, grupurilor şi comunităţilor care locuiesc în aceeaşi arie 
geografică sau care se confruntă cu aceleaşi probleme, pentru a ajunge la 
sintetizarea scopurilor şi intereselor comune, precum şi la punerea în 
opere a unor planuri menite să conducă la îndeplinirea scopurilor în cauză. 
Celelalte “metode” se referă la managementul asistenței sociale, la 
cercetarea în domeniu, la politicile sociale şi la proiectarea activităților 
asistenţiale pe termen lung. 


1 C.De Robertis. Methodologie de l'intervention en travail social. -Paris, 
1995, p. 79. 
? R.L.Barker. The Social Work Dictionary. -Marzland, 1987, p. 98. 

Din această enumerare, precum şi din examinarea diverselor lucrări 
ştiinţifice în domeniu care anunță tratarea unor probleme de metodologie, 
rezultă că asistenţa socială se află într-un stadiu în care preocuparea 
fundamentală vizează dimensiunea  tehnic-normativă. Practicile 
asistențiale care şi-au dovedit eficacitatea într-un context determinat sunt 
prezentate adesea ca “metode” cu valabilitate generală. Asistenţii sociali 
au tendinţa de a căuta “reţete” de intervenţie, moduri de a acţiona, 
preocupându-se mai puțin (sau chiar deloc) de cadrele generale teoretico- 
epistemologice ale muncii lor. În acest sens, De Robertis remarca faptul 
că “profesiile asistenţiale în Franţa (şi nu numai - n.n.) se limitează la a 
sistematiza propria lor experiență practică, prin utilizarea aproape 
exclusivă a demersului pragmatic, selectând ceea ce “merge”, pentru a 


distinge de ceea ce nu dă rezultatele scontate”?. 


Dincolo de această exagerare a “instrumentului” şi de relativa 
confuzie a conceptelor de metodă şi metodologie, trebuie să remarcăm, 
totuşi, unele încercări de construcţie a metodologiei în sensul adevărat al 
termenului. Aceste încercări constau în recuperarea dimensiunilor 
teoretice şi epistemologice ale practicii asistenţiale, în creionarea unei 
logici generale a intervenţiei şi în identificarea marilor metode 
asistențiale. 


t Vezi lucrările: V.Coulshed. Practica asistenței sociale. -Bucureşti: 
Alternative, 1993; P.Desrumaux-Zagrodnicki. Manuel pratique en travail 
social. Des methodes pour etre efficace. -Paris: G.Morin (editeur) -Europe, 
1998; M.-F.Freynet. Les meditations du travail social. -Lyon: Chronique 
Sociale, 1995; L.C.Johnson. Social Work Practice. -Boston: Allyn, Bacon, 
1983; F.Mănoiu, V.Epureanu. Asistența socială în România. -Bucureşti: 
ALL, 1996; C.De Robertis, H.Pascal. Liintervention collective en travail 
social. -Paris: Bayard Editions, 1987 etc. 

? C.De Robertis. Op. cit., p. 77. 

Capitolul 2. 
METODOLOGIA PROIECTULUI 
DE INVESTIGARE ŞI INTERVENŢIE SOCIALA 


2.1. Conceptul şi etapele proiectului de investigare şi 
intervenţie socială 


Investigarea în asistenţa socială este una dintre cele mai importante 


modalități de evaluare şi soluţionare a cazului beneficiarului. Realizarea 


unei intervenţii reuşite se află în dependență directă de informațiile 


obţinute şi de diagnosticul stabilit. “Proiectul de investigare socială” este 


de fapt un prim pas al “Proiectului de intervenție socială”, care include: 


intervenția propriu-zisă, care constă în diferitele activităţi 
directe, cum ar fi: vizite în familie, stabilirea relațiilor dintre 
client şi “ceilalți”, negocierea problemei cu alţi factori de 
decizie, acordarea ajutorului adecvat, rezolvarea “crizei” prin 
care trece clientul etc.; 


administrarea “cazului” prin anumite acţiuni birocratice, care 
presupun demersuri la organele de stat “interesate”, elaborarea 
actelor şi a corespondenţei, constituirea “dosarelor de caz”, 
vizite şi convorbiri prealabile cu clientul sau cu familia acestuia 
etc. Pentru profesia de asistent social, investigarea este 
importantă, dar aceasta nu înseamnă că operaţiile 
administrative, birocratice, manageriale — ca componente ale 
muncii în acest domeniu-ar fi ignorate sau desconsiderate. 

Analiza dezvoltării asistenţei sociale atestă că s-au practicat două 
etape succesive de sistematizare practică şi elaborare metodologică a 
proiectului de investigare: 


1. Constituirea unor “idei-forță” pe baza experienței “cumulative” 
şi repetate, în confruntarea asistenţilor sociali cu problemele tot 
mai complexe ale vieţii sociale: ceea ce ducea la rezultate bune 
era reținut, refolosit şi inclus în “experiența pozitivă” în 
domeniu (a cărei volum a crescut treptat prin cumulare şi 
repetare), iar ceea ce ducea la rezultate negative sau se dovedea 
a fi eroare era, desigur, eliminat din practica muncii sociale; 


2. Constituirea unei metodologii de cercetare şi intervenție, 
identificând instrumente specifice sau “împrumutând” tehnici şi 
procedee adecvate din sistemul ştiinţelor socioumanistice 
(etnologie şi antropologie, psihologie şi pedagogie, drept şi 
economie, geografie şi ecologie, medicină şi psihiatrie etc.), fie 
prin realizarea acţiunilor de ajutor — pe termen scurt, mediu sau 
lung — sau a “intervențiilor în situaţie de criză”, fie prin 
experimentarea unor noi forme de muncă socială sau prin 
utilizarea contractelor întocmite între “partenerii” implicați în 
asistența socială. Realizarea unor anchete asupra clienţilor 
serviciilor sociale, asupra problemelor şi, mai ales, asupra 
nevoilor oamenilor şi ale mediilor sociale infectate a contribuit, 
de asemenea, la dezvoltarea metodologiei acţiunilor de ajutor şi 
intervenție.  Cercetarea-acţiune constituie, de altfel, 
fundamentul unei asemenea metodologii, în care “stăpânirea 
perfectă a meseriei” trebuie să se asocieze cu o curiozitate 
imaginativă “puțin excesivă şi puțin utopică? din partea 
asistentului social. 

Metodologia Proiectului de investigare şi intervenție socială 

constituie mijloace sau “instrumente intermediare”, ajutătoare, şi nu un 
scop în sine. Orice asistent social trebuie să ştie, în acest sens, că scopul 

sau obiectivul intervenţiei nu se stabileşte în funcţie de metoda sau 
“tehnica de ajutor” ce urmează a fi aplicată, ci, dimpotrivă, metoda se 
alege în funcţie de specificul demersului pe care trebuie să-l urmeze spre 
îndeplinirea scopului propus. Metoda este subordonată, de asemenea, 
sistemului de valori şi principiilor deontologice ale asistenței sociale. 


Metodele principale de intervenţie se definesc, de regulă, în raport 
cu natura clientului, adesea în raport cu nevoile acestuia sau cu scopul 
urmărit. Menţionăm astfel: 


1) metoda individuală de ajutor, analiza de caz etc.; 


2) metoda de intervenţie în grup (specifică grupurilor mici); 


3) metoda de “intervenție comunitară” (sat, cartier, orăşel), 
(comunitatea geografică sau instituțională); 


4) metoda globală de analiză (integrală, generică). 


Dacă metoda globală este una de ultimă oră, apoi primele trei 
metode aparţin “perioadei clasice” a dezvoltării serviciilor sociale. În 
acelaşi timp, cu perfecţionarea metodologiei asistenţiale a derulat un 
proces important de elaborare, identificare şi delimitare conceptuală a 
proiectului de investigare şi intervenţie. 


Punerea în relaţie a principalelor noţiuni — concepte, implicate în 
munca de intervenţie şi “terapie socială”, poate lua forma prezentată în 
Figura 2.1. 


Unele concepte incluse în paradigmă necesită precizări în ce 
priveşte originea, semnificaţia şi importanța lor. Astfel, influența 
modelului medical de acţiune în asistența socială a determinat utilizarea 
noţiunilor de “boală socială”, client, diagnostic, tratament social etc. 
Asistentul social este cel care pune un diagnostic unui client ce suferă de 
o “maladie socială” şi care prescrie un tratament social sau “remedii” 
terapeutice pentru “vindecarea” celui în cauză. Acţiunea “modelului 
medical” a fost afectată de influențele semnificative — în domeniul 

asistenței sociale — ale modelelor psihanalitice şi sociale sau 
psihoterapeutice de intervenție şi ajutor. 


ZIN 


| 
| | | 
| LN | 
| l | 
i | | 


ANCHETA evaluare 


socială 


diagnostic 


PROIECT 


a | — terapie socială 
de intervenţie 


tratament 4 


v 
=. SCHIMBARE ——f_conemaaoreria | 
| 
| | | 
vy | v 
negociere y strategie 
| ECHILIBRU | 
| social | 


Figura 2.1. Paradigma proiectului de intervenție în asistența socială. 

Semnificația termenului de tratament social s-a diversificat în 
funcţie de doi factori importanți: 


1. În funcţie de direcția de acțiune şi intervenţie: 


e vizând mediul exterior al clientului, adică modificarea 
acestuia (se lucrează cu mediul în care se află clientul, adică 
se aplică un tratament indirect, de tip socioterapeutic); 


e vizând persoana clientului, acordându-i ajutor acestuia şi 
manifestând înțelegere pentru situaţia în care se află (este 
vorba deci de un tratament direct, de tip psihoterapeutic). 


2. În funcţie de obiectivul propriu-zis al tratamentului: 


e curativ, care se adresează clienților cu o “boală socială” deja 
declarată, diagnosticată, ei urmând a fi vindecați; 


e preventiv, tratament care se adresează clienților aflați într-o 
“situaţie de risc” de a se îmbolnăvi sau de a intra într-o 
perioadă de degradare şi care urmăreşte “depistarea 
precoce” a bolii sau a factorilor care o favorizează pentru a 
acţiona asupra lor, diminuând şi chiar condiţiile-cauză ce 
generează aceşti factori; 

e promoţional, obiectiv care însoţeşte, de regulă, pe primele 
două şi care îşi are originea în educaţia sanitară (vizând 
igiena individuală şi colectivă, alimentarea dietetică etc.) şi 
Chiar în acţiunile de “educaţie populară”. 


Conceptele principale implicate în proiectul de investigare şi 
intervenţie sunt cele de: anchetă socială; disfuncție socială; schimbare (în 
perspectiva asistenţei sociale); contradicții (în lumea socială); 
interdependență (între elementele proiectului); echilibru dinamic, 
evaluare; negociere (între actorii implicați în proiect); strategie de 
intervenţie etc. 

Acţiunile asistentului social sunt orientate spre a produce o 
schimbare în situaţia beneficiarului/clientului. Schimbarea exprimă 
“o modificare, o remaniere, o variaţie, o deplasare-mişcare în natura sau 
direcția unei structuri sau proces” şi se deosebeşte esențial de dezvoltare, 
aceasta din urmă semnificând “o schimbare continuă în timp” într-o 
anumită direcţie, printr-o evoluţie lentă. În munca de asistență socială 
important este nu faptul de a constata schimbări în situația clientului, ci 
de a înregistra anumite modificări sau evoluţii, adică acele schimbări care 
reprezintă o ameliorare a “bolii sociale” de care suferă, o diminuare sau 
eliminare a factorilor care s-au aflat la originea problemei vizate în 
intervenţia asistentului social". În plan axiologic, conceptul de schimbare 
este neutru, nu defineşte natura modificării şi cu atât mai puţin sensul — 
pozitiv sau negativ — al acesteia. Pentru a deveni operaţional în munca 
socială, conceptul de schimbare trebuie precizat şi “orientat” prin 
intermediul unor întrebări de tipul: 


e Ce vrem să schimbăm (din “situaţia socială” a clientului)? 
e Ce dorim să obținem prin această schimbare? 
e Cine vrea asemenea schimbare? etc. 


Procesul schimbării presupune operarea cu unele noțiuni derivate: 
agent al schimbării (de exemplu, asistentul social), măsurarea schimbării, 
gradul de schimbare-transformare, efectul schimbării, sensul schimbării, 
“rezistența la schimbare” etc. Asistentul social trebuie să conştientizeze 
riscurile pe care le prezintă orice schimbare în viața şi situaţia clientului 
său, faptul că schimbările provoacă, de regulă, tensiuni, conflicte, 
sentimente ambivalente în “universul social” şi afectiv implicat (de pildă, 
în familia clientului, în grupul de prieteni etc.). Numai în vid schimbarea 
poate avea loc fără focul conflictului, fără primitivism, divergențe şi 
violențe. 


1 Vezi: S.Alinski. Manuel de l'animateur social. -Paris, 1976. 

Nu orice schimbare poate fi măsurată cu uşurinţă, mai ales atunci 
când este vorba de evoluţia unor variabile latente, psihosociale, privind 
motivaţia, atitudinea, mentalitatea etc. sau când măsurarea priveşte în 
acelaşi timp atât aspecte obiective, cât şi aspecte subiective. Este uşor, de 
pildă, să măsori anumite transformări în “situaţia clientului” care se referă 
la dimensiunea locuinţei, numărul de membri ai familiei, veniturile 
băneşti, frecvenţa copiilor la şcoală, participarea la muncă a părinţilor, 
dotarea camerelor, a bucătăriei etc., în schimb ne putem înşela în ceea ce 
priveşte schimbările “interioare” ale personalităţii clientului. “O persoană 
nu poate declara că se simte schimbată, doar observatorului i se prezintă 
dacă ea a rămas aceeaşi, egală cu ea însăşi sau nu... Altă persoană îşi 
schimbă comportamentul manifestat şi vizibil... dar conservă în ea însăşi 
vechile tensiuni la fel de puternice, chiar agravate. Observatorii afirmă, 
totuşi, că ea este “schimbată”!. 


Importanţa unor asemenea probleme pentru munca asistentului 
social derivă din interesul pe care îl prezintă pentru elaborarea Proiectului 
de investigare şi intervenție în realizarea practică a acțiunilor. 


Factorii şi motivațiile schimbării au, de asemenea, o semnificaţie 
specială pentru munca lucrătorului social: “oamenii sunt incitați spre 
schimbare de diferite forțe motrice. Unele acționează atunci când oamenii 
se tem că pierd ceva la care țin profund...sau atunci când se află în 
circumstanţe atât de neobişnuite, încât se tem pentru integritatea lor fizică 
şi psihică”. Identificarea corectă a unor asemenea situaţii care vizează 
propriii clienţi şi, îndeosebi, eventualele pericole în care s-ar afla aceştia — 
față în față cu “ofensiva” lumii înconjurătoare — constituie o sarcină şi 
totodată o modalitate de realizare a obiectivului fundamental. 


1 H.Perlam. La Personne lfevolution de l'adulte et de ses roles dans la vie. 
- Paris, 1973, p. 27. 

2.2. Câmp social, interdependență şi “echilibru dinamic” 


Câmpul social, interdependența şi “echilibrul dinamic” 
constituie trei concepte puternic implicate în întreaga activitate de 
protecţie şi asistență socială, perspectivă psihosocială în care şcoala 
psihologului Kurt Lewin are o prioritate necontestată. Abandonarea 
tendinţelor “psihologizante” (de izolare sau individualizare abuzivă...) şi 
orientarea cercetătorului cu prioritate spre “viaţa de grup” şi spre 
problematica interrelaţiilor umane au transformat noţiunea de câmp social 
într-un concept fundamental al ştiinţelor umanistice, cu funcţii 
privilegiate — putem spune — în practica asistenţei sociale. Câmpul social 
reprezintă o totalitate de raporturi, relații, interacțiuni dintre indivizi, 
grupuri, comunități. Orice fapt sau “eveniment” social cu care se 
confruntă zilnic lucrătorul din acest domeniu este — potrivit teoriei 
“câmpului social” — rezultatul “unui ansamblu de entități sociale co- 
existente, cum ar fi grupurile, subgrupurile, membrii lor, barierele care le 
caracterizează, canalele de comunicare etc.” 


Natura dinamică a acestor elemente şi semnificaţia raporturilor sau 
a influențelor reciproce sunt cel mai bine reflectate de conceptul de 
interdependență. 


Sistemul de actori specific asistenţei sociale (client, lucrător social, 
agenţie sau instituţie etc.) şi toate celelalte componente ale paradigmelor 
deja prezentate — vizând munca socială şi obiectivele urmărite — se află în 
raporturi de interdependență (care conferă acestui domeniu calitatea de 
“spațiu uman” sau “câmp social” dinamic). Ansamblul părţilor dintr-un 
asemenea sistem nu se reduce la suma lor, ci are “ceva în plus”, un ceva 
care vizează proprietățile de grup şi, mai ales, manifestarea unor relaţii de 
interdependenţă sau intercondiţionare reciprocă (să ne gândim — pentru 
exemplificare — la “forța” sau impactul unor asemenea relaţii în “grupul 
familial”). 

Din perspectiva “teoriei interdependenţei”, asistentul social nu 


e 


poate privi propriul client ca pe o “entitate autonomă”, independentă, 
“atomizată”, ci ca pe o parte sau o componentă a unei “realități 
complexe”, cu multiple şi variate aspecte — unele contradictorii, dar toate 
aflate în intercondiționare şi influențare reciprocă (grupurile de 
apartenență, grupurile de prieteni, colegi, echipajele militare, grupurile 
bazate pe relaţii de vecinătate, dar, mai ales, “grupurile bazate pe 
rudenie”, adică familiile)". “Situația de interdependenţă” obligă asistentul 
social şi, în general, orice specialist în domeniile socioumane de a avea în 
vedere în activitatea pe care o desfăşoară existența în munca sa a 
următoarelor tipuri de relații şi impactul pe care acestea îl exercită: 
e interrelaţiile specifice “câmpului social” respectiv (adică 
relaţiile “interne”, dintre membrii grupului...), 
e relaţiile dintre un membru sau altul al grupului şi “alte grupuri” 
exterioare, din care face sau nu parte, 


e relațiile grupului de referinţă cu alte grupuri, 


e relațiile grupului de referință cu instituţiile sociale sau cu alte 
elemente ale “câmpului social” respectiv etc. 


Nici un asistent social nu poate face abstracţie de faptul că propriul 
său client are un statut social (format dintr-o multitudine de “poziţii 
sociale” — familiale, profesional-ocupaţionale, culturale, afective, poate şi 
politice etc.) şi îndeplineşte, prin urmare, o serie largă de roluri sociale 
(fiind în acelaşi timp, de exemplu, soţ, tată, fiu, frate, angajat în muncă, 
membru într-o echipă culturală sau sportivă, membru într-o asociaţie sau 
partid politic etc.) în care se confruntă cu “probleme” şi situații, adesea 
grave sau echivalente, şi în care obţine fie succese, fie rezultate negative 


1 Vezi: V.Miftode (coord.). Dimensiuni ale Asistenţei Sociale. -Botoşani, 
1995, p.337-347. 

(care îl fac vulnerabil, ţintă a degradării eventuale şi, în final, client al 
serviciilor sociale!). 


Cererea de ajutor, de protecție sau de asistență socială apare atunci 
când a avut loc o ruptură a ceea ce se numeşte echilibru dinamic în 
situaţia clientului-solicitant. “O situație în echilibru este aceea în care 
forțele contradictorii “interne” se anulează reciproc, eliminând variația şi 
mişcarea”. Echilibrul se află însă într-un permanent pericol de 
“schimbare” . 


O asemenea “degradare socioafectivă” a personalității clientului, 
reflectată în “ruptura echilibrului dinamic” despre care s-a vorbit, poate 
avea la origine o diversitate de cauze sau de “împrejurări explicative”: 


e fapte brutale şi neaşteptate (deces, boală gravă, spitalizare, 
exmatriculare — în cazul unui elev, demitere sau “trecere în 
şomaj” — în cazul unui angajat, divorţ sau “abandon familial”, 
pierderi materiale catastrofale etc.), 


e fapte normale şi aşteptate, dar care modifică fundamental 
situaţia socială sau materială a persoanei şi rupe, astfel, 
echilibrul stabilit iniţial (naşterea, înfierea sau “plasarea” unui 
copil, încorporarea militară, căsătoria, pensionarea etc.), 


e modificarea raporturilor de forță în sânul familiei sau în 
interiorul grupului de referință (unirea unora contra celorlalţi 
membri ai grupului: copiii contra părinţilor, un părinte contra 
celuilalt, toţi contra “liderului” etc.), 

e modificarea raportului de forţe între diferite grupuri sau între 
unele grupuri (agenţii, asociaţii etc.) şi instituţiile sociale 
implicate — ca reprezentante ale statului. 

Asemenea situații se exprimă, de asemenea, şi prin noţiunea de 
contradicţie care, în mod obiectiv, vizează tot ceea ce se petrece în 
“câmpul social” — schimbări şi interdependente, adică influenţe reciproce 
şi intercondiționări permanente, în tot acest univers social ce înscrie 

activitățile şi relațiile dintre client, asistentul social, agenţia sau instituția 
socială în vederea realizării obiectivelor stabilite. 


Aplicarea conceptelor analizate mai sus la munca socială ne 
sugerează următoarele concluzii sintetice: 


e asistentul social intervine într-o realitate complexă cu “multiple 
fațete” în care obiectivul şi subiectivul nu pot fi disociate, ci, 
dimpotrivă, trebuie privite în unitate funcțională; 


e asistentul social intervine într-o realitate dinamică, adică într-un 
sistem de fapte care se transformă — brusc sau treptat — potrivit 
unor factori şi “incitaţii” proprii, adesea opuse, contradictorii, 


e asistentul social intervine într-o situaţie pe care însuşi clientul e 
capabil s-o regenereze prin forțele proprii, oricare ar fi gradul 
de degradare sau deteriorare a personalităţii clientului. Este 
suficient doar ca asistentul social să găsească mijloacele prin 
care însuşi clientul poate recupera forțele vitale necesare 
transformării situației sale. 


În toate aceste ipoteze, asistentul social se prezintă ca agent al 
schimbării, adică factor activ în “câmpul social” fie al individului sau al 
familiei acestuia, fie al vecinătăţii sau al comunităţii de referință. Dacă 
modelul medical de intervenţie pune accentul pe prevenţie, tratament sau 
terapie, toate acestea la nivel individual, vizând însuşi clientul, apoi 
modelul intervenţiei sociale — adică în grup, comunitate, în “spaţiul 
social” înconjurător — pune accentul pe schimbarea condiţiilor-cauză care 
explică situaţia gravă a clientului respectiv. Elaborând proiectul de 
intervenţie, asistentul social stabileşte scopurile practice (aspectele sau 
elementele ce trebuie schimbate) şi mijloacele necesare în acest scop, 
cooperând în permanenţă cu ceilalți actori interesaţi — instituţiile de stat, 
agenţiile de asistență socială şi, desigur, cu clientul-familie, grup, 
comunitate sau individ. Dacă fiecare actor implicat îşi elaborează propriul 

proiect, atunci se poate ajunge, prin analize, confruntări şi negocieri, la un 
proiect comun. 


Ce înseamnă însă intervenţie în munca asistentului social? 
Desigur, această noţiune este mai amplă decât cea de acțiune, exprimând 
de pildă: “voinţa de a lua parte” la viaţa clientului, de a fi mediator, de a 
utiliza direct propria autoritate, de a pune accentul pe fapte în raport cu 
clientul etc. 


În practica de asistenţă socială se vorbeşte, ca şi în alte domenii, 
despre strategia elaborată şi folosită în scopul realizării obiectivului 
fundamental. În cazul nostru, strategia intervenției rezultă din reunirea şi 
intercondiţionarea tuturor elementelor proiectului de investigare 
(intervenţie, schimbare, proiect, acţiune etc.). Ea poate fi definită, deci, 
drept “artă de a utiliza un ansamblu de mijloace — resurse materiale, 
umane, timp, personalitatea clientului etc. — în scopul atingerii 
obiectivului propus”. Strategia încearcă să prevadă interacţiunile 
dinamice între aceste elemente. 


În orice activitate practică există mai multe strategii care vizează 
realizarea aceluiaşi obiectiv, întrucât fiecare cercetător — “artist” sau 
“strateg” — imaginează şi elaborează forme diferite pentru demersul 
intervenției propuse. Esenţial este faptul de a identifica “calea strategică” 
cea mai sigură pentru realizarea scopului final (totodată cea mai 
economică şi convenabilă atât pentru client, cât şi pentru ceilalţi actori). 
Ca artă de a dirija ansamblul factorilor necesari obţinerii succesului, 
strategia pune accentul pe iniţiativa individuală a liderului sau a 
organizatorului acţiunii respective. 


În tot acest proces de muncă și intervenţie socială întâlnim 
permanent fenomene de contradicţie şi ambivalență, fără “prezența” 
cărora ar fi imposibilă atât înţelegerea realităţii, cât şi oportunitatea unor 
proiecte de asistență sau protecţie socială. Dualitatea lucrurilor conferă 
acestora sens şi semnificație, fără de care n-ar exista acţiune şi creativitate 
umană. Este ceea ce cercetătorul Bohr numeşte complementaritate, 

semnificând că jocul forțelor aparent conflictuale sau afectiv contrare 
constituie veritabila armonie a naturii, fapt cu atât mai exact în viața 
socială. 


2.3. Aplicarea practică a “Proiectului de intervenţie socială” 


Activităţile asistentului social nu pot fi privite ca acte izolate, 
rupte din context, ci ca operaţii integrate într-o continuitate logică (şi 
cronologică) sau într-un sistem coerent de acțiuni care vizează atingerea 
unui obiectiv unic. Chiar dacă aceste acţiuni sunt influențate de mai mulți 
factori obiectivi sau subiectivi, uneori şi contradictorii, ele vor fi 
determinate preponderent de componentele principale ale “Proiectului de 
intervenție socială”: natura scopului, populaţia vizată, conţinutul 
problemei, durata disponibilă pentru intervenţie, competența “diferiților 
actori”! (vezi Figura 2.2). 


Referindu-ne la conţinutul “Proiectului de intervenţie socială”, 
vom menționa următorii paşi în elaborarea lui: 
1. Problema intervenției: este de fapt elementul care a declanşat 
sistemul de activități şi care are o origine foarte diversă 


e cererea de ajutor făcută de clientul însuşi; 
e “sesizarea din oficiu” de către agenţia de asistență socială; 


e sesizarea făcută de către un alt factor de decizie, organism 
social sau instituție (organul de poliţie, de justiţie, de 
învăţământ, primăria, etc.); 

e intervenția cerută sau impusă printr-un mandat legal pentru 
protecţia copilului, a bătrânului (abandonat de rude), a 
persoanei cu handicap, a soţiei-victimă a violenței etc.). 


1 Vezi: C.De Robertis. Methdologie de 1 întervention en travail social. —Paris, 
1987, p.89. 

1. PROBLEMA vizată 


(potrivit cererii formulate de client) 


2. ANCHETA 
SOCIALĂ 
prospectivă 


3. EVALUARE 
PRELIMINARĂ 
operaţională 

| 

| 

| 
pi a 


5. Negociere 
şi semnarea 
CONTRACTULUI 


4. Elaborarea 
PROIECTULUI 
de intervenţie 


6. Aplicarea 
STRATEGIEI 
negociate 


a. Retrospectivă 


7. EVALUAREA 
rezultatelor 


b. Diagnoză c. Prospectivă 


Figura 2.2. Traiectoria demersului intervenției sociale. 


Asistentul social trebuie să ştie cu claritate: 


e Cine a formulat cererea de intervenţie sau ajutor? 


e [n ce constă această cerere? 

e Care este beneficiarul intervenției? 
e Cuii s-a adresat cererea? 
e Cerezultat se aşteaptă a se obține? etc. 


2. Ancheta socială inițială vizează cunoaşterea situației clientului, 
a contextului social în care trăieşte şi, îndeosebi, a condiţiilor 
care au “declanşat problema” (degradarea nivelului de viaţă, 
apariţia tensiunilor afective etc.). În acest sens, asistenţa socială 
face apel la toate tipurile de cunoştinţe şi date: starea 
economică, legislația aplicată domeniului, starea afectivă a 
clientului şi a familiei sale, starea social-ecologică a mediului 
etc., care îl vor ajuta să înțeleagă problema şi contextul acesteia 

aR 


în adevărata lor semnificație şi, deci, să acționeze “în cunoștință 


de cauză”. 


3. Evaluarea preliminară este în funcție de rezultatele anchetei 
inițiale şi urmăreşte elaborarea unor ipoteze de lucru — care să 
orienteze sau să ghideze ansamblul intervenției — a unor 
interpretări şi, în final, a unei sinteze explicative privind 
clientul, fără de care nu ar putea fi posibilă redactarea 
proiectului de intervenție. 


4. Elaborarea Proiectului de intervenție propriu-zis care, cuprinde 
referiri la: 


e obiectivul fundamental şi obiectivele derivate ale 
intervenției (în funcție de natura ajutorului cerut şi de 
mijloacele disponibile), fie obiective parțiale, fie obiective 


succesive în timp etc.; 


e nivelul intervenţiei, adică natura sau tipul de client, 
deoarece activitatea poate fi centrată pe individ sau pe 

grupul din care acesta face parte (familia, grupul de prieteni, 
colegi etc.) sau pe un “câmp social” mai larg (instituţia 
socială, mediul înconjurător, comunitatea etc.). Definirea 
clientului şi a limitelor de intervenţie este esenţială pentru 
alegerea mijloacelor şi reuşita muncii; 


e strategia stabilită sau tipurile de intervenție alese care, în 
mod normal, depind de toate celelalte elemente deja 


analizate. 


5. Negocierea strategiei sau a proiectului vizează cazul în care 


actorii sociali implicați şi interesați nu cad de la început de 
acord asupra formulei acestuia; mai mult, fiecare actor vine cu 
propriul proiect şi cu propria strategie elaborată individual. 
Pentru a evita unele situaţii tensionate, chiar ambivalente, se 
recomandă munca în echipă încă din “faza preliminară”; astfel 
vor fi eliminate deosebirile de fond şi va fi posibilă elaborarea 


unui proiect unic. 


. În ceea ce priveşte aplicarea strategiei negociate şi acceptate 


de actori, se pot face două delimitări semnificative: 


e intervenții în prezenţa şi cu participarea clientului (deci, 
intervenţii directe ale asistentului social asupra 
beneficiarului); 


e intervenții în absenţa clientului (care vizează mediul sau 


factorii “contextului social” în care se află acesta). 


. Evaluarea finală a efectelor obţinute, prin raportarea 


“aşteptărilor” (incluse în obiectivul fundamental) la rezultatele 
reale, concrete (schimbările reuşite, “drumul parcurs” — parţial 
sau total, eventuale “reajustări” ale demersului şi ale scopurilor, 
etc.). Evaluarea rezultatelor nu înseamnă întotdeauna sfârşitul 

intervenţiei, ci o bază pentru o posibilă reconsiderare a 
activităţii, pentru un nou început, mai ales dacă problema n-a 
fost definitiv rezolvată. 


Paradigma “Proiectului de intervenţie” sugerează ideea realizării 
evaluării finale a rezultatelor într-o triplă dimensiune: retrospectivă, de 
diagnoză a situaţiei prezente şi prospectivă (vizând şi evoluţia prealabilă 
a “situaţiei clientului” şi a celorlalţi factori co-participanţi la finalizarea 
Proiectului, pentru a se putea interveni la timp în situaţiile de criză), 
conferind astfel întregii activităţi şi o funcţie preventivă. 


În plan tehnic, asistentul social trebuie să realizeze “întâlniri” 
(întrevederi, convorbiri) cu ceilalţi actori sociali, îndeosebi cu clientul, 
acţiuni în cadrul cărora etapele demersului prezentat mai sus se regăsesc 
reunite şi “amestecate” aproape în acelaşi timp, în ciuda logicii şi 
cronologiei desfăşurării acţiunilor stabilite. Oricare ar fi durata unei 
“întrevederi”, asistentul social intră în contact aproape simultan cu toate 
etapele sau fazele aplicării în practică a proiectului de intervenție. Există, 
desigur, ponderi sau accente diferite, în funcţie de momentul (sau gradul 
de realizare) în care a ajuns intervenția: 


e la începutul intervenției accentul se pune, în mod firesc, pe 
analiza şi înțelegerea cererii, pe evaluarea preliminară a 
situaţiei şi pe culegerea datelor necesare etapelor ulterioare; 


e la mijlocul intervenţiei accentul trece pe etapele care se referă 
la elaborarea proiectului, semnarea contractului şi la alegerea 
strategiei (în baza eventualelor negocieri); 


e în fine, spre sfârşitul intervenţiei ponderea activităţii de aplicare 
în practică a strategiei şi de evaluare a rezultatelor finale este 
net mai mare decât ponderea altor activități. 

Demersul metodologic real prezintă etapele printr-o “mişcare în 
spirală” cu un punct de plecare (cererea de intervenţie) şi un punct final 
(evaluarea efectelor sau rezultatelor), “în care diferitele faze se 


a yik i 1 
intersectează, fără a se confunda sau a se exclude” . 


1 C.De Robertis. Op. cit., p.90. 

Capitolul 3. 
MODALITAŢI DE INVESTIGARE ŞI INTERVENȚIE 
ÎN ASISTENŢA SOCIALĂ INDIVIDUALIZATĂ 


3.1. Conţinutul asistenţei sociale individualizate 


În asistența socială modernă se disting două mari grupe: asistența 
socială individualizată şi asistența socială a colectivităţii. Asistenţa 
socială individualizată are la origini o activitate voluntară caracterizată 
prin evaluări ale problemelor specifice familiilor sărace din medii social- 
economice deprivate. Cu timpul însă s-a impus necesitatea unor 
cunoştinţe de teorie socială, de management, de metodologie, astfel încât 
a fost necesară constituirea, în 1903, a unei Şcoli de sociologie care să 
pregătească lucrători pentru asistența socială individualizată. Iniţial, ei 
erau pregătiți în Marea Britanie, însă aproximativ în aceeaşi perioadă 
asistența socială individualizată se dezvoltă şi în SUA, derivând tot din 
activitatea voluntară. Prin anii '50 asistenţa socială individualizată în 
Europa a devenit un sistem de servicii oferit persoanelor care solicitau 
ajutor pentru probleme personale sau de familie. Astfel, această 
accepțiune e în vigoare şi astăzi, deoarece în centrul asistenței sociale 
individualizate stă individul, adică satisfacerea trebuințelor lui şi 
asigurarea respectării depline a intereselor, a demnităţii şi a drepturilor lui 
în orice împrejurare şi în raport cu orice sistem de referință. Scopul 
asistenţei sociale individualizate constă în atenuarea stresului clientului şi 
sprijinirea acestuia pentru a realiza o mai bună adaptare personală şi 
socială. 

Asistența socială individualizată a luat în ultimele decenii un avânt 


puternic, încât s-a simțit nevoia de a o scinda pe specialități. Diferite 


cauze de dependenţă socială au determinat ramificarea asistenţei sociale 


individualizate în: 

asistența socială a familiei, aceasta având scopul de a reface, 
de a reconstitui familiile dependente, indiferent de cauza care a 
provocat această dependență. Terenul asistenței familiei este cel 
mai vast teren de activitate socială, unde se întâlnesc cele mai 
variate probleme de patologie socială şi este natural deci să fie 
cea mai dezvoltată ramură a asistenţei sociale. În sfera ei de 
preocupare intră toate familiile, care prin asistenţa socială se 
pot menţine în căminul lor natural. 


asistența socială infantilă, care cuprinde în sfera sa de 
activitate copiii abandonaţi sau orfani, copiii defectivi, precum 
şi copiii delincvenţi. Aşadar, asistenţa socială infantilă se ocupă 
de copiii care nu au un cămin sau care nu se pot menţine în 
căminul lor natural, necesitând plasarea într-o instituție sau o 
familie adoptivă, cu sau fără plată. În acest domeniu se pun 
probleme a căror rezolvare necesită cunoştinţe speciale, 
formând astfel specialitatea asistenţei sociale infantile; 


asistența socială a delincvenților este o altă ramură a asistenţei 
sociale. Cercetătorii în domeniu susțin că mediul social are o 
influență decisivă asupra delincvenţilor minori. Omul se naşte 
cu anumite calități ereditare — mai mult sau mai puţin 
determinate — calități care pot fi puternic influențate de mediul 
social. În sensul acestei teorii izolarea şi pedeapsa prin sistem 
penitenciar nu sunt indicate. Organele judecătoreşti, autorizate 
cu dreptul de a combate criminalitatea, trebuie să găsească 
unele soluții care să permită refacerea morală a tinerilor 
delincvenți. Deci, delincvenţii minori trebuie reeducaţi şi 

reabilitați fie prin unităţi instituționale, fie prin acordarea de 
sprijin instructiv la domiciliu; 

e asistența socială psihiatrică — o nouă ramură a asistenței 
sociale. Progresul în ştiinţa psihopatologică şi psihiatrică a 
dovedit imposibilitatea de a pune un diagnostic şi de a face un 
tratament eficace fără a cunoaşte personalitatea pacientului şi 
mediul social în care el trăieşte. Bolile psihice întotdeauna îşi 
găsesc cauzele implementate în mediul social în care trăieşte 
deficientul respectiv. 


Asistenţa socială are responsabilitatea determinării cauzelor care 
au condus la apariţia problemelor medico-sociale în vederea stabilirii 
terapiei medicale şi sociale utile. 


3.2. Tehnica asistenţei sociale individualizate 


Tehnica asistenței sociale individualizate cuprinde trei faze 
distincte: investigația socială, diagnoza socială şi terapia socială (vezi 
Figura 3.1). 


Investigația socială, care se referă la căutarea cauzelor ce au 
provocat dependența individului. Faza de investigaţie serveşte la adunarea 
informaţiilor, la studierea situaţiei şi a personalităţii dependentului, ca să 
se poată pune diagnosticul social. În acest scop: trebuie să se cunoască 
dependentul la el acasă, spre a-i cunoaşte mentalitatea şi caracterul; să se 
vadă cum acesta se încadrează în familia sa şi în mediul social în care 
trăieşte; care este atitudinea lui față de membrii familiei, față de rude, față 
de prieteni şi vecini, faţă de patronul la care lucrează, față de colegii de 
muncă, față de biserică, şcoală şi față de întreaga societate în care trăieşte. 
Toate aceste informaţii se obţin nemijlocit de la dependentul respectiv sau 
printr-o convorbire cu membrii familiei, rudele, vecinii, prietenii, 
patronii, preotul, învățătorul, medicul de familie şi alte persoane cu care 
dependentul ajunge în contact. 

Figura 3.1. Tehnica asisterț ei sociale individualizate. 


Cea mai importantă însă pentru colaborarea cu dependentul este 
prima întrevedere cu el însuşi, tradițional definită în literatura de 
specialitate “primul interviu 

Această primă întrevedere trebuie să fie făcută în cele mai 
avantajoase condiţii pentru dependent. Astfel, între dependent şi 


1 Vezi: F.Mănoiu, V.Epureanu. Asistenţa socială în România. -Bucureşti, 


1997, p.99-103. 

asistentul social trebuie să se stabilească relații reciproce de încredere, 
deoarece numai în acest fel dependentul poate fi deschis şi liber în 
răspunsuri. Este aproape exclus că se poate învinge vreodată o primă 
impresie defavorabilă: neîncrederea dependentului în asistentul social 
zădămiceşte toate încercările de refacere. 


Spre a se obține această încredere trebuie să se țină seama de 
următorii factori: 


Locul întrevederii. Acesta trebuie să fie căminul dependentului, 
unde el este mai comunicativ, mai deschis şi unde îl consideră pe 
asistentul său drept oaspete. Numai în cazul în care dependentul nu 
dispune de o cameră separată, întrevederea are loc în biroul asistentului 
social, acesta căutând să creeze o atmosferă cât mai prietenească. 


Discuţia poate începe chiar cu o glumă, care să spargă bariera 
dintre cei doi. 


În ce priveşte forma primei întrevederi, aceasta poate să se 
desfăşoare cu o conversaţie la întâmplare sau cu o conversaţie după 
norme fixate. 


De regulă, mai întâi se procedează la obţinerea datelor personale şi 
sociale, ca: numele şi prenumele, data şi locul naşterii, instrucţia şcolară, 
instrucţia profesională, starea civilă, data şi locul căsătoriei, arborele 
genealogic, factorii prenatali, naşterea şi dezvoltarea în prima copilărie, 
starea sanitară generală, bolile cronice, accidentele, instinctele, emoţiile, 
afecțiunile, aptitudinile şi interesele privitoare la toți membrii familiei. 


Desigur, asistentul social trebuie să posede înclinații speciale şi 
multă dibăcie, pentru ca într-o singură convorbire să obțină toate aceste 
date de la dependent. Durata primei întrevederi este de 2-3 ore. 


Convorbirea nu trebuie să se desfăşoare în prezența a unei a treia 
persoane, deoarece în aşa caz nu se va putea desfăşura în mod normal și 
degajat. Dacă într-o singură convorbire s-a reuşit să se obţină toate datele 

care dau posibilitatea de a cunoaşte cauzele care conduc la starea 
respectivă de dependenţă, atunci se poate spune că întrevederea a reuşit; 
în caz contrar, convorbirea va continua într-o altă zi. 


Contactul cu rudele dependentului. În mod normal se ia legătura 
cu ceilalți membri ai familiei. Este indicat să se discute cu fiecare rudă în 
parte. 


Cu rudele se lucrează în general foarte greu, fiindcă acestea 
aproape niciodată nu sunt obiective. În orice caz, asistentul social trebuie 
să fie foarte atent la datele furnizate de către rude, deoarece acestea 
uneori pot da peste cap toată ancheta socială. 


Contactul cu patronul. Dintre toate datele, acestea au o importanță 
deosebită. Patronul cooperează şi-l interesează situația colaboratorului 
său, mai ales când acesta aduce un aport deosebit în unitate. Trebuie să se 
constate dacă se lucrează în condiţii igienice, dacă nu sunt condiţii de 
lucru care depăşesc normele legale admisibile de poluare, toxicitate, 
temperaturi scăzute, temperaturi ridicate, zgomote mari, înghesuială de 
lucru etc. 


Contactul cu sindicatul unității în care lucrează dependentul. 
Datele obținute de la acest organism au o importanță deosebită, mai ales 
că sindicatul este organul care trebuie să apere interesele personale ale 
fiecărui salariat. 


Preotul şi învățătorul pot veni cu date foarte importante în 
clarificarea unui caz de dependență socială. Preotul cunoaşte dacă tânărul 
sau adultul dependent vine la biserică şi pentru care motiv. Învățătorul 
cunoaşte pe fiecare elev: cum a învăţat, era el disciplinat sau nu, ce 
capacităţi intelectuale a avut. Datele obținute de către asistentul social de 
la învățător şi preot permit să se contureze concluziile anchetei sociale 
respective. 


Contactul cu medicul. Acest contact este de o importanță deosebită 
şi permite asistentului social să-şi finalizeze ancheta socială. Medicul 

intră în casele locuitorilor de la sate sau de la oraşe, cunoaşte condiţiile 
igienico-sanitare în care trăiesc locuitorii din zona lui de activitate. În 
general, prin specialitatea pe care o practică, medicii sunt şi buni 
psihologi şi pot contribui elevat la stabilirea diagnosticului medico-social. 
Când consultă, medicul, face şi o investigaţie socială, deci este bine 
informat asupra familiei. 


Despre starea sănătăţii pacientului asistentul social poate fi 
informat, nemijlocit, de medic, deoarece pacientul nu ştie în toate cazurile 
boala lui adevărată. Poate îi este ascunsă, spre a nu se leza starea morală a 
pacientului. 


Cea de-a doua fază în tehnica asistenţei sociale individualizate este 
diagnoza socială — fază în care se sistematizează şi se analizează 
informaţiile. După terminarea investigaţiei, se procedează la clasificarea 
şi aranjarea sistemică a informaţiilor şi a impresiilor obţinute. La acest 
aspect ne vom opri mai detaliat în capitolul “Asistenţa socială a 
familiei”. 

În asistenţa socială nu este întotdeauna posibil să facem o diagnoză 
corectă şi completă înainte de a începe terapia socială. Sunt foarte multe 
cazuri când terapia socială începe fără să fi fost stabilită o diagnoză 
completă. Acest lucru se consideră însă o abatere de la regulă şi se evită 
întotdeauna pe cât e posibil. 


Terapia socială reprezintă cea de-a treia fază în tehnica asistenței 
sociale individualizate, care include totalitatea măsurilor pentru refacerea 
socială a dependentului, pentru normalizarea situaţiei lui. În ceea ce 
priveşte modalitatea de refacere, nu putem stabili indicaţii precise şi 
definitive. Tratamentul se face după personalitatea dependentului, 
ținându-se seama de mediul social în care trăieşte şi de cauza 
dependenţei. 


Mentalitatea, cultura şi instruirea tehnică a asistentului social de 
asemenea sunt foarte importante în activitatea de asistență socială. Nu 

există două cazuri în care s-ar putea proceda la fel. Totuşi, putem stabili 
câteva principii generale de care trebuie să ne conducem în construirea 
programului social terapeutic. 


Principiul fundamental indispensabil pentru a asigura o muncă 
organizată de refacere constă în stabilirea unui program corect. Asistentul 
social, după ce a stabilit diagnoza socială, elaborează un program de 
refacere, bazat pe informaţiile şi impresiile obţinute în cursul 
investigaţiei. Acest program trebuie să fie concluzia logică a investigaţiei, 
trebuie să izvorască din convingerea fermă că este singurul mijloc potrivit 
de refacere a dependentului. Numai având noi înşine convingerea aceasta 
vom putea inspira dependentului încrederea necesară pentru învingerea 
tuturor greutăților în munca grea de refacere. Dependenţii sunt, fără 
excepţie, într-o stare sufletească (adesea şi materială) dezechilibrată. 
Necazurile şi nesiguranța zilei de mâine îi fac neîncrezuți şi nestatornici. 
Ei simt cum le alunecă terenul de sub picioare şi că alunecă spre o 
prăpastie, de unde adesea nu este ieşire. Asistentul social trebuie să le 
inspire încredere în puterea lor de rezistență, într-un viitor mai bun, mai 
uşor şi să dea soluţii precise, pentru situaţii dificile, chiar şi atunci când 
nu poate garanta în mod sigur reuşita. Sufletele omeneşti reacţionează în 
mod diferit față de calculul nostru. 


Şi medicul are adesea rezerve când pune diagnosticul, şi totuşi o 
face cu siguranţa de sine care uimeşte şi linişteşte. În caz contrar, 
pacientul şi-ar pierde încrederea în el şi nu i-ar mai urma prescripţiile. 
Dependentul, când cere ajutor de la cel mai puternic, mai capabil, 
aşteaptă de la el ceva prescris şi nu vrea să înțeleagă că soluţia nu există. 
Îndată ce dependentul simte o ezitare, o oscilație, autoritatea asistentului 
social s-a zdruncinat şi dependentul nu-i va mai urma sfaturile. 


Planul de refacere este necesar să se facă de comun acord cu 
dependentul. Consimțământul dependentului şi respectarea dorințelor lui 
în limitele posibilităţilor sunt indispensabile pentru reuşita terapiei. În 
cazul când avem de-a face cu un om redus ca inteligență, sau cu un om 

pornit dintr-un motiv oarecare pe opoziţie, depinde de abilitatea 
asistentului social să ştie să prezinte lucrurile în aşa fel, ca dependentul să 
creadă că s-a ţinut seama de dorința lui şi că ceea ce se întâmplă este 
dictat de voința lui. 


Se pune această problemă delicată îndeosebi în cazul în care se 
lucrează cu persoane dependente de alcool. Persoana dependentă de 
alcool are o psihologie specifică. Ea simte că nu este bine ceea ce face, 
dar nu are putere să reziste alcoolului, iar când cineva vrea să o abată de 
la acest viciu, ea se încăpăţinează şi vrea să demonstreze că nu are nevoie 
de ajutorul altuia, că se poate descurca de una singură. Aproape fiecare 
persoană dependentă de alcool învinuieşte pe cineva pentru viciul său şi 
fiecare afirmă că se poate abține singură dacă vrea. Pe aceşti oameni 
asistentul social trebuie să-i pună în situaţia să creadă că numai din voința 
lor şi fără ajutorul altuia ei pot să se lase de beţie. Numai ambiționându-i, 
trezindu-le încrederea în sine, în valoarea proprie, vor fi obținute rezultate 
bune. 


Totodată, este riscant şi fără rezultat de a nu impune şi măsurile 
terapeutice. Faţă de acest sistem de măsuri dependentul poate lua o 
atitudine falsă: de faţă nu îndrăzneşte să se opună, consimte totul, dar nu 
execută nimic. Una spune de faţă cu asistentul social şi alta în spatele 
acestuia. Când nu se poate face un program care să convină şi 
dependentului, când se simte că el nu este convins de necesitatea 
măsurilor pe care asistentul social doreşte să fie luate, acțiunea socială a 
eşuat. Asistentul social urmăreşte ca printr-o muncă organizatorică să-l 
readucă pe dependent la adevărata lui capacitate de muncă şi să-l 
reintegreze social cu o demnitate corespunzătoare. 


În munca practică pe teren, împrejurările nu îngăduie să se 
urmărească cu precizie şi distinct cele trei faze ale asistenței sociale 
individualizate, deoarece există multiple probleme, bariere care împiedică 

activitatea normală a asistentului social. În acest context putem delimita 


probleme de ordin social şi probleme de ordin medico-social. 


Problematica socială reprezintă problemele sociale ce privesc în 


special viaţa în familie a unei persoane, raporturile sale de muncă, 


relaţiile şi comportarea în societate. Or, problematica socială cuprinde 
mai multe aspecte: 


1. Probleme sociale legate de relaţiile familiale care sunt 


determinate în principal de familia dezorganizată, adică familia 


care şi-a pierdut funcţionalitatea normală, prin apariţia unor 
probleme speciale ca: 


orfanaj, semiorfanaj, abandon familial, mamă necăsătorită, 
mamă singură, tată singur etc.; 

forme de văduvie, divorţ, separare, care devin probleme de 
asistență socială, în cazul când acestea sunt cumulate cu 
problemele legate de relaţiile de muncă, de integrare în 
ansamblul relaţiilor sociale sau cu probleme medico-sociale; 


probleme de ordin economic (venit insuficient, buget 
dezechilibrat, lipsa spiritului gospodăresc); 

probleme de ordin educativ (nepăsare, nesupraveghere, lipsă 
de îndrumare a minorilor etc.); 


probleme de ordin afectiv (neînțelegere, tensiune, maltratare 
etc.). 


2. Probleme sociale legate de relațiile de muncă care constau în: 

lipsa calificării profesionale; 

calificarea incompletă; 

instabilitatea încadrării în câmpul muncii, constituind o 
problemă în cazurile în care persoanele nu reuşesc să 
folosească singure sistemul de organizare generală, socială 
şi ridică dificultăţi din acest punct de vedere. 

3. Probleme de integrare în ansamblul relațiilor sociale care sunt 
reprezentate de dificultățile de adaptare la viaţa socială, cum ar 
fi:  promiscuitatea,  neglijenţa părintească,  vagabondajul, 
cerşetoria, prostituţia, delincvenţa, concubinajul, bigamia, 
imoralitatea, beţia, concepţiile greşite despre viață, tulburările 
de comportament. 

Cel de-al doilea tip de probleme sunt problemele medico-sociale. 
Problematica medico-socială priveşte o stare specifică de relaţii sociale, 
creată de implicaţiile dintre boala cronică şi dezechilibrul social al 
individului. 

Problematica medico-socială include şi ea mai multe aspecte: 

e probleme de ordin psihosomatic ale subiectului. În această 
categorie sunt incluşi: deficienţii, persoanele lipsite de anumite 
facultăți fizice sau psihice, invalizii. Ca o grupă distinctă 
menţionăm bătrânii (persoanele de vârsta a treia), care ridică 
multiple probleme medico-sociale, în situaţiile în care bătrânii 
nu au venit propriu, nu au venit suficient sau când sunt lipsiţi de 
susținătorii legali, acestea toate fiind completate cu 
incapacitatea de autoservire; 


e probleme de ordin sanitar, pe care le ridică îngrijirea bolnavului 
cronic (reducerea veniturilor, dezechilibrarea bugetului prin 
cheltuieli sporite la unele capitole etc.); 


e probleme de ordin economic, implicate de prezenţa bolnavului 
cronic (reducerea veniturilor din cadrul familiei din cauza 
cheltuielilor pentru medicamente, internării etc.); 


e probleme privind relaţiile de muncă, acestea fiind în strictă 
legătură cu capacitatea de muncă şi cu evoluţia bolii cronice 
care condiționează randament scăzut, incapacitatea temporară 
de muncă, capacitatea de muncă redusă, capacitatea de muncă 
pierdută; 

e probleme de ordin psihic, în caz de dezarmonie generală a 
personalităţii, mai ales când aceasta ia forma de perversiune 
sexuală sau toxicomanie (alcoolism, morfinomanie), ducând la 
degradare psihică, sau când îmbracă diferite forme de 
comportare cu repercusiune în relațiile sale familiale şi sociale; 


e probleme ce vizează relaţiile de familie şi sociale, determinate 
de boala cronică a subiectului care îi defavorizează poziția şi 
capacitatea de a se adapta la familie şi societate. 


În rezolvarea acestor probleme este importantă experiența de 
investigare a practicienilor asistenței sociale, a acelui “Case Work” 
(studiu de caz), cum îi spun americanii, bazat pe un “Case study”, cu 
caracter ştiinţific. Studiul de caz este o acțiune de intervenţie directă, 
individualizată sau colectivă, care obligă pe investigator să ia contact 
direct cu cei cu care lucrează. Bazele teoretice ale acestei metode au fost 
puse de Jane Addams, laureat al premiului Nobel pentru Pace (1931), 
organizatorul Centrului de Asistenţă Socială de la “Hull-Hause” şi Mary 
E.Richomond, autorul valoroasei lucrări “Social Diagnostic” (1917). 


3.3. Elemente de investigare şi intervenţie în problematica 
familială 


Pentru o cunoaştere aprofundată a unei familii la investigarea ei 
trebuie să se țină cont de un şir de aspecte. O importanță deosebită are 
analiza funcţiilor biologico-sanitare şi a stării de sănătate a unei familii, 
care include mai multe componente. Dintre acestea vom menționa mai 
întâi fertilitatea familiei şi condiţiile de viaţă ale ei. 

Procrearea este o funcție extrem de importantă a familiei. În 
activitatea de asistenţă socială această problemă interesează dacă ţinem 
cont atât de durata căsătoriei, cât şi de vârsta soției, mai ales de vârsta la 


1 Vezi: F.Mănoiu, V.Epureanu. Op. cit., p.92-94. 

care a născut. Când asistentul social intră în familie, el va întreba nu 
numai câți copii sunt în viaţă, dar şi câte sarcini a avut soţia. Probabil, din 
numărul total de sarcini unele au fost duse până la capăt, altele au fost 
întrerupte, fie spontan, fie prin intervenţii chirurgicale. Avorturile 
spontane denotă o incapacitate a femeii de a duce până la capăt o sarcină, 
o stare fiziologică, de regulă nedorită. Asistentul social va afla, în mod 
civilizat, cu tact, care este cauza acestor avorturi spontane, deosebind pe 
cele provenite din accidente de cele care au drept cauză o boală cronică 
sau o boală acută. 


Avorturile provocate denotă o situaţie complexă în care este 
posibil ca naşterea unui copil să nu fie dorită. Hotărârea de a întrerupe 
sarcina poate avea la bază motive mediocre (de exemplu: naşterea 
contraindicată medical), dar pot fi şi diverse motive personale, între care: 
copil conceput în afara căsătoriei, copil născut într-o căsătorie în care 
soții se află în relaţii tensionate sau care nu au mijloace materiale 
suficiente de a-l întreține, fie că părinţii nu vor să-şi asume grija creşterii 
lui sau nu o pot face din cauza unor împrejurări pe care ei le consideră 
nefavorabile: spaţiu insuficient, studii neterminate etc. 


Studiind situaţia copiilor în familie, trebuie de concretizat câţi 
copii din cei născuţi sunt în viaţă, câți au murit sub vârsta de un an, câţi 
au murit după un an, stabilind motivul şi, eventual, împrejurările morţii 
lor. 


Pentru copiii aflaţi în viață trebuie să obținem informaţii asupra 
tuturor aspectelor biologice, începând cu perioada gravidității mamei 
până la momentul investigării. Aceasta mai ales în cazurile când în 
familie există un copil bolnav, cu deficiențe motrice, senzoriale sau 
neuropsihice, ori un copil care manifestă tulburări de comportament. 
Investigarea stării lui fizice sau psihice se va face la specialiştii respectivi 
(în cadrul consultaţiilor medicale). 

În acelaşi sens sunt investigaţi şi adulţii din familie. Ne 
interesează, în primul rând, anamneza lor clinică (datele cu privire la 
apariția şi evoluţia bolilor de care au suferit), făcându-le respectiv, 
inventarierea tuturor bolilor, a accidentelor care au intervenit în viaţa lor. 
Această anamneză clinică se poate stabili cu prilejul alcătuirii “biografiei” 
fiecărui membru al familiei, care cuprinde şi o “anamneză” (rută) 
profesională. 


Starea de sănătate urmează a fi abordată cu grijă, întrucât deseori 
anume deficiențele funcţionale ale familiei generează diversele boli sau 
tulburări psihice pe care le prezintă membrii ei. Dacă este necesar, se face 
apel la o consultație medicală. 


Când boala sau infirmitatea împiedică pe unul din adulţi să-şi 
exercite profesiunea şi determină diminuarea venitului familiei, trimiterea 
acestuia la comisia medicală este obligatorie. 


Apariţia bolilor contagioase constituie unul din aspectele 
principale ale dereglării funcţiilor sanitare ale familiei. Depistarea la timp 
a primejdiilor de contaminare, în special privind copiii, şi luarea 
măsurilor de izolare de asemenea intră în obligațiile asistentului social, ca 
şi cele de ocrotire, de pediatrie. 


Asistentul social trebuie să ia cunoştinţă de toate informaţiile 
culese şi să abordeze problema încercând să cunoască atât cauzele, cât şi 
efectele sociale pe care le provoacă dereglarea stării de sănătate a familiei 
în care se intervine, luând, alături de asistenţa medicală, măsurile de ordin 
social care se impun. 


Referindu-ne la condiţiile de viaţă ale familiei, menționăm că 
există o serie de factori materiali care pot ajuta sau pot îngreuna 
menținerea membrilor familiei la un anume standard de sănătate. În 
primul rând, trebuie luate în consideraţie condiţiile de locuit, pentru că 
unele locuințe nu corespund normelor igienice, nu au spaţiu suficient 
pentru familia respectivă, fie că este proastă luminozitatea şi aerisirea sau 
lipsesc mijloacele de încălzire. Cercetarea locuinţei din acest punct de 


70 


3. MODALITĂȚI DE INVESTIGARE ŞI INTERVENȚIE 
IN ASISTENȚA SOCIALA INDIVIDUALIZATA 


vedere se face potrivit itemilor care vizează condiţiile materiale de viață 
ale familiei. În ancheta socială se va acorda atenţie specială (mai ales 
când se decide atribuirea minorilor în caz de divorţ) informaţiilor privind 
existența instalațiilor sanitare în locuință: apă, baie, WC, condiţiile de 
aerisire, luminozitate, încălzire etc. 


Înzestrarea cu echipament casnic joacă de asemenea un rol 
important în organizarea unui trai igienic în familie. H.Stahl şi I.Matei 
accentuează importanţa investigării în ceea ce priveşte numărul de camere 
şi al celor care locuiesc în ele, notând exact, pentru fiecare pat, unde se 
află aşezat, ce condiţii de luminozitate, aerisire, încălzire sunt în camere 
şi câte persoane dorm în fiecare pat (observaţia directă). 


Îmbrăcămintea, încălțămintea şi lengeria de corp prezintă aceleaşi 
probleme de igienă: ele pot fi în număr suficient (de iarnă şi de vară) sau 
pot fi insuficiente; pot fi curat întreținute sau, dimpotrivă, murdare. 


Este cunoscut faptul că atunci când vrem să concretizăm unele 
aspecte vom intra în bucătărie, pentru că modul în care sunt întreținute 
vasele de bucătărie ne sugerează imagini clare şi concrete despre igiena 
alimentației şi deprinderile din familia respectivă, dacă ele corespund sau 
nu normelor de trai civilizat. 


Cunoscând datele despre bugetul familiei ne putem da bine seama 
despre cheltuielile făcute la capitolul “alimentaţie”. Urmează să abordăm, 
ca pe o problemă de sine stătătoare, şi igiena alimentaţiei. Alimentaţia 
poate fi greşită din diferite motive. De exemplu, poate fi insuficientă, 
membrii familiei fiind subalimentaţi, alteori ea poate fi greşită prin felul 
de pregătire a bucatelor (pentru diabetici, hipertensivi, copii în creştere). 
Notăm mai ales faptul că alimentația copiilor trebuie supravegheată cu 


1 Vezi: H.Stahl, I.Matei. Manual de Prevederi şi Asistenţă Socială. 


-Bucureşti, 1962, vol.II. 

multă grijă şi percepere, nu doar de mamă, ci şi de asistentele de ocrotire 
şi pediatrie. 

Igiena muncii şi a odihnei formează un alt capitol important ce 
merită a fi studiat cu o deosebită atenţie. Trebuie de ținut cont de faptul că 
munca membrilor de familie se desfăşoară atât în cadrul familiei, cât şi în 
afara ei. Se ştie că eforturile exagerate, munca grea cu un mare grad de 
periculozitate se repercutează, direct sau indirect, şi asupra familiei. 
Normal ar fi ca omul să muncească opt ore, să se odihnească opt ore şi să 
se recreeze opt ore. Însă intervin numeroase abateri de la această regulă a 
celor “trei opt” care şi dereglează echilibrul. 


Cel mai frecvent, în familie, femeia salariată este cea mai 
“încărcată” cu munca: pe umerii ei cad o mare diversitate de activităţi la 
locul de muncă, acasă, care adesea o obosesc. Într-o familie bine 
organizată, regimul solicitărilor este organizat relativ egalitar, ceea ce 


presupune distribuirea sarcinilor şi activităţilor în mod echitabil. 


Se va acorda o atenţie specială cunoaşterii normelor de igienă şi 
dacă acestea sunt respectate de fiecare membru al familiei. 


Observând toate acestea, ne putem face o imagine clară despre 
nivelul de cunoştinţe igienico-sanitare ale familiei. De asemenea, ne 
putem interesa de felul în care familia apelează la medici, de frecvența 
solicitării acestora, dacă se adresează aceleiaşi policlinici, aceluiaşi 
cabinet stomatologic etc. 


Studiul amănunţit al celor expuse în această parte a 
compartimentului este obligatoriu, mai ales atunci când familia prezintă 
probleme de sănătate care ulterior necesită a fi corelate cu problemele de 
asistență socială. În asemenea cazuri sesizăm un dublu aspect al 
problematicii sociale: 


a) problema pe care o ridică deficientul din familie (problema 
deficientului) şi care trebuie să fie ajutat pentru a-și recăpăta 

b) 


capacitatea de muncă şi de integrare în viața familială şi 
socială; 

problema familiei care trebuie ajutată prin diverse metode 
pentru a nu se dezorganiza din cauza implicaţiilor medico- 
sociale şi materiale pe care le ridică deficiențele unora din 
membrii săi. 


Soluționarea acestor probleme de ordin medico-social necesită 


realizarea legăturii cu instituția care efectuează expertiza medicală a 


capacității de muncă. Medicii experți vor stabili o serie de situaţii ce 


necesită anchete de teren, care pot fi făcute în condiţii optime de către 


asistenții sociali specializați în expertiză şi protecţie socială. 


In cadrul sistemului de expertiză medicală a capacităţii de muncă 


un rol deosebit îl joacă ancheta socială. Investigația de teren necesară în 


expertiza medicală a capacității de muncă presupune următorii itemi: 


o discuţie amplă privind anamneza clinică a bolnavului sau a 
deficientului pentru a stabili istoricul dezvoltării biologice a 
persoanei în cauză, cu punctarea tuturor împrejurărilor de viață 
care au influențat sănătatea ei; 


investigarea, prin deplasarea efectivă la locul de muncă al 
deficientului, mai întâi făcută de către un reprezentat al 
întreprinderii unde lucrează sau a lucrat deficientul!. 


Cele menţionate e necesar să fie completate cu o investigaţie din 


partea asistenţei sociale. Acest gen de investigații se presupune a fi 
efectuat în trei ipostaze: 


1 Vezi: R.Răşcanu. Psihologie medicală şi Asistenţă Socială. —Bucureşti, 


1996. 

e înainte de a reintegra deficientul în câmpul muncii, cu scopul 
de a stabili felul şi gradul în care el se acomodează (sau nu) la 
vechea lui meserie sau loc de muncă; 


e după plasarea lui într-o nouă muncă şi fixarea unui regim 
special, pentru supravegherea deficientului. Aceasta se face 
pentru a urmări efectele pe care le exercită noua ocupaţie, 
diferită de cea iniţială, asupra sănătății, adaptabilităţii şi 
randamentului; 

e este necesar să fie realizată o investigaţie în familia 
deficientului pentru obținerea unor informaţii privind 
comportamentul lui în familie, regimul de viaţă, munca pe care 
o depune în gospodărie şi capacitatea de integrare în grupul 
familial. 

Toate aceste trei tipuri de investigaţii favorizează cunoaşterea 

temeinică a problemelor ce ţin de expertiza medicală a capacităţii de 
muncă. 


Expertiza medicală a capacităţii de muncă şi acțiunea de 
reintegrare a deficienţilor în activitate rezolvă doar parțial problemele 
acestora. Familia în care există deficiența urmează a fi studiată din 
următoarele puncte de vedere: 


e în ce măsură poate fi organizată familia deficientului, pentru a 
fi în stare să asigure acestuia condițiile optime restabilirii 
sănătății şi capacităţii lui de muncă; 

e în ce măsură prezența deficientului ar putea dezorganiza viaţa 
familială. 

În mod responsabil trebuie să semnalăm că deficienţii de tip motor, 
senzorial şi neuropsihic nu se pot însănătoşi pe deplin niciodată. Un 
deficient cu un coeficient intelectual mai mic de 69 nu poate fi recuperat 
total niciodată. 

Deficienţii pun probleme de lungă durată şi acestea sunt foarte 
greu de rezolvat de către familiile lor, soluţia în multe cazuri fiind 
plasamentul instituţional în unităţi speciale de ocrotire medico-socială. 


Există însă situații în care deficientul nu numai că rămâne în 
familia de origine, dar chiar reuşeşte să-şi întemeieze propria familie. 


În activitatea de expertiză medicală a capacităţii de muncă, 
accentul în investigația socială trebuie să fie pus întotdeauna pe dreptul pe 
care îl are orice om, chiar deficient, de a presta o muncă utilă societăţii şi 
mai ales asupra necesităţii ca deficientul să aibă o viață de familie. În 
investigare se va insista asupra “crizelor” din familie pe care le poate 
produce deficienţa. Sunt descrise între altele: “criza temporară”, uneori 
în perioada de tratament şi, eventual, cea de recalificare profesională, 
când e vorba de cazurile în care persoanele au avut un accident în urma 
căruia au devenit deficienți motorii şi “criza de lungă durată”, când se iau 


în consideraţie deficienţele irecuperabile sau parţial recuperabile. 


Criza în familie mai poate interveni şi din motive economice. Din 
această perspectivă un pas important în investigarea familiei îl constituie 
investigarea problemelor economice. 


Baza economică a unei familii poate fi cunoscută prin analiza 
bugetului respectiv, printr-o balanţă a veniturilor şi cheltuielilor ei. Modul 
de alcătuire a bugetului variază în dependență de scopul urmărit şi, 
respectiv, de cunoştinţele teoretice. 


Se acceptă că orice buget, în orice scop ar fi făcut, nu este 
niciodată pe deplin satisfăcător. În secolul trecut bugetele erau alcătuite 
pentru studiul gospodăriilor ţărăneşti. Aproape toate gospodăriile 
ţărăneşti individuale erau falimentare. Simptomul cert al familiei aflate în 
dificultate îl reprezintă dezechilibrul bugetar provocat de faptul că 
majoritatea cheltuielilor se fac pentru capitolul “hrană”. Dacă, de 
exemplu, capitolul “alimentaţie” este excesiv de mare față de capitolele 

“locuinţă”, “îmbrăcăminte”, “sănătate”, “cultură”, aceasta constituie 
dovada că familia respectivă se află la limita pragului de sărăcie. 


Din perspectiva istorică, bugetele de familie au fost mult timp 
folosite pentru analiza nivelului de viață în manieră statistică. Se 
distribuia, potrivit metodei statistice selective, un anumit număr de 
formulare de bugete şi se înregistrau periodic, pe lungi perioade de timp, 
veniturile şi cheltuielile unui menaj, cu indicarea detaliată a prețurilor 
tuturor mărfurilor cumpărate. Astfel, se puteau calcula “prețurile”, 
puterea de cumpărare a salariilor şi se putea cunoaşte nivelul de trai atins 
de diferitele categorii sociale din diverse zone sau oraşe ale ţării. Or, 
investigarea bugetului de familie constituie o componentă importantă a 
determinării nivelului de trai al unei familii. 


Din punctul de vedere al asistenţei sociale, alcătuirea unor bugete 
se constată a fi utilă pentru lămurirea problemei “bazei economice” a unei 
familii, oricum ar fi ea alcătuită şi structurată. Bugetul nu este decât un 
fragment din cercetarea efectuată de către asistentul social. Bugetele se 
stabilesc în asistenţa socială la diverse grade de adâncime, după natura 
cazului studiat. 


În bugetele sumare se urmăreşte stabilirea datelor şi a informaţiilor 
necesare pe o lună de zile, pe mai multe luni sau pe un an. 


Se începe întotdeauna prin stabilirea cheltuielilor familiei şi abia 
pe urmă se trece la venituri. Ceea ce ne interesează în special este: 


e cota-parte ce revine pentru fiecare membru de familie din 
totalul veniturilor; 


e suma totală a cheltuielilor; 
e stabilirea raportului dintre venituri şi cheltuieli; 


e analiza cheltuielilor pe diverse categorii şi stabilirea ponderii 
deţinute de fiecare capitol de cheltuieli în totalul acestora. 


Dacă este cazul să facem o cercetare mai amănunţită, atunci notăm 
veniturile şi cheltuielile mai detaliat, conform unor itemi repartizați în 

cele două categorii distincte şi alcătuim bugetul amănunţit (vezi 
Tabelul 3.1). 


În cadrul unor cercetări se pot folosi scheme mai dezvoltate ale 
bugetului, făcându-se detalierea maximă a fiecărui capitol în parte. Într- 
un buget de familie nu vom putea înregistra decât o parte din veniturile 
familiei şi, în primul rând, veniturile provenite din salariile membrilor 
activi ai familiei. În capitolul “venituri” în loc de buget va trebui de 
descris modul cum beneficiază familia de diverse prestații acordate de 
stat. Vom arăta prin cuvinte, nu prin cifre, care sunt creşele, căminele de 
zi, cantinele şi alte unităţi de deservire socială de care beneficiază familia 
respectivă, inclusiv cele din profilul medico-sanitar. 


Tabelul 3.1 
Bugetul familiei 
Nr. SSPR : puna ; 
Cheltuieli Lei Venituri Lei 
crt. 
1 | Alimentaţie Salarii individuale 
2 | Îmbrăcăminte şi Salarii sociale 
spălat 
3 | Locuinţă Venituri din 
(întreținerea) proprietate 
4 | Articole de menaj Venit întâmplător 
Sănătate Împrumut 
6 | Cultură şi educaţie Câştig la jocul de 
noroc 
7 | Profesionale 
8 | Recreații, relaxare 
9 | Datorii, impozite 

În cadrul bugetului putem distinge o serie de itemi necesari 


caracterizării şi descrierii unor fenomene sociale: 

A. Diagnosticul diferenţial, în care includem: 


e buget suficient, prin care se pot acoperi cheltuielile implicate de 
nivelul de trai mediu al grupului social din care face parte 
familia; 

e buget insuficient, care nu poate acoperi aceste cheltuieli; 


e buget echilibrat, în care diverse capitole de cheltuieli dețin 
proporţiile normale implicate de nivelul de trai mediu al 
grupului social din care face parte familia; 


e buget dezechilibrat, în care unele capitole (alcoolism sau alte 
vicii, jocuri de noroc) deţin proporţii exagerate, în dauna altor 
capitole (necesarului pentru alimentaţie, cultură, medicamente). 


B. Diagnosticul etiologic prin care se înţelege: 
a) Lipsa totală a veniturilor, din cauza: 


e lipsei membrilor activi în familie (maturi, incapabili de 


muncă); 
e neîncadrării în muncă a membrilor activi; 


e incapacității de muncă, temporare sau de lungă durată, a 
membrilor activi; 


b) Venituri insuficiente datorate: 
e disproporției dintre membrii activi şi inactivi (număr relativ 
mic de activi față de mulţi copii, bolnavi, bătrâni); 
e insuficientei încadrări în muncă a celor activi (munca 
sezonieră, de calitate inferioară); 

e existenței unei probleme familiale, necesitând cheltuieli 
excepţionale (cheltuieli sanitare, exagerate în caz de boală, 
invaliditate). 


Cheltuieli culturale exagerate pentru un număr mare de membri 
care urmează şcoli particulare, care pot “dezorganiza” familia 
din punct de vedere material; 


Cheltuieli suplimentare (dădacă, ajutorare ocazională a 
gospodăriei); 
Obligaţia de a plăti datoriile anterioare (pensii alimentare); 


Folosirea veniturilor (cheltuieli pentru vicii, incapacitate sau 
neglijență în gospodăria efectivă). 


componentă importantă a investigării în asistenţa socială 


individualizată o constituie calificarea profesională a membrilor 


familiei. 


După ce au fost stabilite în detaliu datele despre componenţa şi 


alcătuirea familiei, pasul următor în investigația socială trebuie să 


intereseze în mod deosebit proporția care există între maturii apți de 


muncă cu venituri din salarii şi ceilalți membri ai familiei inapți de muncă 


sau neîncadrați, şomeri, care sunt întreținuți şi ajutaţi de către cei din 


prima categorie. 


În primul rând, toți membrii familiei vor fi repartizați în mai multe 


grupuri: 


a) 


Grupul celor apți de muncă, care cuprinde următoarele 
subgrupuri: 


e cei apți de muncă încadraţi efectiv în activitate; 


e cei apți de muncă, dar neîncadraţi în activitate. 

Pentru cei încadrați în muncă se stabileşte profesia, gradul de 
calificare, locul de muncă, randamentul calitativ şi cantitativ al muncii, 
statutul profesional şi salariul primit. Când este necesar, pot fi luate 
informaţii direct de la întreprinderea sau instituția unde se află cel 
încadrat. 


Pentru cei neîncadrați într-o activitate profesională trebuie stabilit 
motivul neîncadrării, care poate fi o atitudine specială față de muncă 
(lene, superficialitate, imaturitate etc.), pierderea temporară a capacităţii 


de muncă sau terminarea contractului. 


b) Grupul celor cu capacitate de muncă diminuată. Reducerea 
capacităţii de muncă a unei persoane poate avea grade precum 
şi durate diferite (temporare, de lungă durată). 


Uneori poate fi vorba de o stare biologică deosebită, însă 
trecătoare: boală, accident. Când perioada de incapacitate durează mai 
mult, problema poate fi soluționată din punctul de vedere al expertizei 
capacității de muncă. 

c) Grupul celor fără capacitate de muncă. 


Este vorba, în primul rând, de copiii până la vârsta de 14 ani. 
Urmează grupul adolescenților şi adulţilor între 14 şi 60 ani care au 
suferit o pierdere totală a capacității de muncă şi, în sfârşit, bătrânii 
incapabili de muncă. 


Calificarea profesională a membrilor familiei şi randamentul lor în 
muncă îşi au importanţa lor deosebită. Un om matur, apt de muncă dă un 
randament, mai mare sau mai mic, în funcţie de gradul de pregătire 
profesională şi datorită unor cauze pur subiective. Între motivele care nu 
permit generic obținerea unui randament maxim putem enumera: 


e Pregătirea profesională. Dacă o persoană nu are la bază 
cunoştinţele suficiente pe care le oferă un învățământ general şi 

nici o pregătire tehnică de specialitate, atunci ea va fi angajată 
la locuri de muncă mai puţin solicitate şi prost plătite. În 
asemenea cazuri, mărimea veniturilor familiale presupune 
obligatoriu ridicarea nivelului profesional al acestei persoane 
din familie. 


La locul său de muncă, o persoană poate avea un randament 
scăzut din cauza unei atitudini deosebite față de muncă. Din 
diferite motive, subiectul absentează, nu este disciplinat în 
muncă, este neatent, se plânge că oboseşte. Pot apărea diverse 
probleme, greu de rezolvat, care merg uneori până la cele ale 
dezorganizării mentale sau morale: alcoolism, tulburări psihice 
mascate, cu o evoluţie lentă. 


Un moment important în investigaţie îl constituie munca la 


domiciliu. Deseori vom întâlni familii în care se practică o meserie la 


domiciliu, câteodată în locuinţa familiei se află chiar un mic atelier de 


muncă, la care participă diverşi membri ai familiei (de exemplu: la oraş — 


croitoria, cizmăria, la sate — țesutul de covoare, împletitul, croşetatul etc.). 


Un capitol aparte al muncii la domiciliu îl constituie munca 


necesară pentru întreţinerea casei, care de asemenea trebuie luată în 


vedere, fiind “producătoare” de “venituri”, în sensul că se scutesc unele 


cheltuieli acoperite prin alte surse. 


Rezultatul final al investigației calificării profesionale constă 


într-un plan de acţiune, în care se recomandă: 


trimiteri la Comisia de Expertiză a Capacităţii de Muncă; 
psihoterapie sau consiliere (pentru schimbarea atitudinii faţă de 
muncă); 


încercarea de a-i plasa în muncă pe cei capabili de muncă; 


trimiterea la şcoli de calificare profesională. 

Scopul urmărit este de a alcătui un plan de acţiune cât mai eficient 
pentru a corecta încadrarea în activitatea profesională a tuturor membrilor 
familiei apți de muncă. 

Un alt aspect în investigarea familiei îl constituie investigarea 
habitatului. 


În practica asistenţei sociale individualizate este important să se 
ajungă în final la depistări preventive, ținând seama de teritoriul în 
ansamblu în care “cazurile” se ivesc, pentru simplul motiv că, printre 
condițiile materiale obiective care influențează viața de familie, se află şi 
cele care țin de amenajarea teritoriului. 


Asistentul social trebuie să-şi axeze investigația pe două momente 
importante ce țin de cercetarea şi cunoaşterea habitatului: cercetarea 
teritoriului şi cercetarea locuinței. 

Cercetarea teritoriului. 

Pentru o cunoaştere amănunțită, la început se observă cartierul şi 
se face descrierea lui cu ajutorul hărții, se încearcă surprinderea 
condițiilor materiale de viață în care trăiesc familiile din teritoriu. 

Baza economică a unei familii nu constă numai în locuinţa pe care 
o are, în echipamentul său casnic, ci şi în seria de dotări publice existente 
în cartier şi de care se pot folosi toate familiile. Se ştie că baza economică 
a unei familii nu constă numai în bugetul acesteia, ci şi în seria de 
prestații pe care societatea, adică rețeaua de instituţii şi unităţi puse la 
dispoziţia acestora, le-a organizat şi le oferă spre folosul familiilor, Orice 
dotare publică realizată în cartier ridică nivelul de viaţă al tuturor 
familiilor. 


Cercetarea locuinței. 
Clădirea care foloseşte drept locuință a unei familii formează 
cadrul material al vieții ei. O locuință modernă, chiar modest mobilată dar 


realizată funcţional, uşurează viaţa celor care o locuiesc. De aceea, 
investigarea unei familii, în tehnica asistenței sociale individualizate, 

obligă la cunoaşterea detaliată a problemelor puse de locuinţă. În lipsa 
unui spaţiu suficient, viaţa membrilor de familie nu se poate desfăşura 
normal. Dacă un copil sau un matur nu are unde să-şi realizeze activitățile 


individuale, nu are unde să se odihnească, locuinţa îi va fi neplăcută. 


Poate fi şi o altă explicaţie: locuința dispune de o suprafață 
suficientă, are destule camere, mobilate, însă acestea nu sunt folosite 
rațional, fapt ce stânjeneşte bunul mers al vieţii de familie. Locuința 
trebuie abordată din punctul de vedere al stării de sănătate a membrilor de 
familie (igiena). Ea este considerată drept cadru (potrivit sau nepotrivit) al 
vieții de familie şi, din punct de vedere social, este cadru social. 


Putem vizita de mai multe ori familia care ne interesează, anunțând 
vizita pe care avem de gând să o facem, însă putem veni şi neanunțaţi. 
Diferenţele constatate între casa aranjată în vederea vizitei şi casa în 
starea ei normală ne arată gradul de sinceritate, simţul de onoare al 
familiei. Unii oameni pot pregăti locuinţa în vederea unei vizite a 
asistentului social, alţii, dimpotrivă, pot exagera starea de mizerie, lipsa 
curăţeniei, punând în scenă situații deplorabile care nu sunt total reale. 


Subliniem că o investigație atentă a locuinței este necesară atunci 
când se constată că aceasta se află în legătură cu problema de asistență 
socială, a cărei rezolvare o urmărim (de exemplu: divorțul părinţilor şi 
atribuirea copiilor, inclusiv a spaţiului de locuit). Dacă constatăm că nu 
prezintă o importanță deosebită, putem aborda fără detalieri acest capitol. 
Trebuie să indicăm doar că locuinţa nu constituie o problemă şi să facem 
o descriere concisă şi precisă care să justifice afirmaţia noastră. 


Un alt moment important în investigarea familiei îl constituie 
investigarea relaţiilor dintre soți. 


Dezagregarea relaţiilor de solidaritate familială trebuie să fie 
investigată cunoscând, în primul rând, relaţiile existente între două 

persoane căsătorite, alcătuind perechea conjugală fondatoare a unei 
familii proprii. Cuplul va fi luat în consideraţie mai întâi în calitate de soți 
şi apoi în calitate de părinți. 

În acest scop vom lua informaţii de la cei doi soți, atât individual, 
de la unul fără ştirea celuilalt, cât şi de la amândoi, de față fiind ambii. 
Dacă din spusele lor vom putea stabili gradul de dezagregare a relaţiilor 
dintre ei, va trebui să fim extrem de precauţi când le vom cere să explice 


cauzele. 


Paralel cu seria de convorbiri avute cu cei doi soți va trebui să 
cerem informaţii de la ceilalți membri ai familiei (socri, părinţi naturali, 
fraţi, veri), evitând însă a amesteca în investigația noastră şi pe copii. 


Formele de dezagregare a relaţiilor dintre soţi sunt multiple, după 
cum diverse sunt şi laturile lor de viață comună. Astfel, putem menționa 
următoarele tipuri de dezagregare: 


e  Dezagregarea relaţiilor matrimoniale dintre soţi poate fi însoțită 
de încetarea vieții sexuale, pentru a fi înlocuită cu alte legături 


stabilite în afara căsătoriei; 


e Răcirea relaţiilor dintre soți poate fi extinsă până la completa 
încetare şi stabilirea altor legături adulterine. Procesul de 
dezorganizare a acestor relaţii poate fi provocat de cauze 
multiple: nepotrivire fizică între soți, boală sau instabilitate 
psihologică a unuia dintre ei; 

e Gelozia dintre soți, actele de suspiciune, de continuă 
supraveghere, uneori de terorizare, însoțesc desfăşurarea crizei 
familiale, având interpretări psihice la amândoi soţi. Crizele pot 
fi atât de grave, încât pot cauza dezorganizări totale ale 
relațiilor matrimoniale şi în alte domenii de viaţă comună decât 
cele ale apropierii sexuale; 

e  Dezorganizarea relațiilor matrimoniale poate interveni însă şi 
în domeniul vieții comune economice din familie. Neînţelegeri 
se pot ivi cu privire la sursele de venituri ale familiei, la felul 
cum urmează a fi folosite salariile, la cheltuielile necesare. 
Lipsurile materiale determină frecvente motive de neînțelegeri 
dintre soţi, care se acuză unul pe altul de incapacitatea 
productivă şi de incapacitatea de gospodărire economică; 

e Dezagregări familiale mai pot proveni şi dintr-o nepotrivire 
între concepțiile despre lume şi viață, dintr-o discrepanţă între 
temperamentele și caracterele celor doi soţi, care nu se înțeleg 
cu privire la valorile demne de a fi urmate etc.; 


e  Neînţelegeri se pot ivi şi în ceea ce priveşte organizarea unui 
regim intern familial, adică a unui mod de distribuire justă şi 
echilibrată a muncilor gospodăreşti între cei doi soți; 

e Existenţa copiilor şi a problemelor creșterii şi educației lor pot 
constitui motive de ceartă între părinţi, fie că este vorba de 
copiii proprii, fie că sunt copii din căsătoriile anterioare ale 
unuia sau altuia din soţi; 

e De regulă, tensiunea conjugală declanşată într-un domeniu de 
viaţă antrenează dezagregări paralele în toate celelalte domenii, 
soții ajungând la refuzul de înţelegere. Soarta unei astfel de 
căsătorii este desfacerea ei. 


Un rol deosebit de important în investigațiile sociale revine 
relațiilor dintre generații. Problema acestor relaţii trebuie studiată din 
două puncte de vedere: 

e problema relaţiilor pe care părinţii le au cu propriul lor copil în 

toată perioada de creştere - a copilăriei şi a adolescenţei; 

e problema inversă a relaţiilor pe care copiii ajunşi tineri maturi 

le au cu părinţii lor vârstnici. 

Aceste aspecte sunt importante, pentru că ele pun o problemă de 
solidaritate între generaţii: în lipsa părinților copiii nu se pot dezvolta 
normal, în lipsa copiilor bătrânii se află puşi în situaţia foarte grea a 
bătrânilor singuratici, neajutoraţi. 

Menţionăm că între aceste două faze extreme se poate intercala o 
ipoteză în care nici copiii ajunşi maturi şi nici părinţii, încă tineri şi bine 
adaptați, nu au absolută nevoie de prezența celorlalți. Această “fază 


39 


intermediară” trebuie studiată, deoarece pe lângă aspectul de solidaritate 
familială între generații mai sunt numeroase cazurile de conflicte. Se 
apreciază că de felul cum îşi educă părinţii copiii depinde evoluţia 
atitudinală a acestora în timpul maturității şi sentimentul de solidaritate 
care îi va determina ulterior, când părinţii vor fi bătrâni, să le dea ajutor, 


să îi sprijine afectuos, moral şi material. 


Interrelaţiile dintre generaţii nu pot fi însă supuse unei investigaţii 
decât conectate la problemele speciale pe care le pune existenţa într-o 
familie a copiilor şi a bătrânilor. 

În cele mai multe cazuri, răspunderea de a duce gospodăria şi de a 
asigura creşterea şi educarea copiilor revine perechii căsătorite, care dă 
naştere familiei. Când lipseşte tatăl într-o familie, mama copiilor devine 
singura susținătoare, “capul familiei”. Familia în care există o “mamă 
singură” se află într-o situaţie defavorizată. În acest caz familia trebuie 
supravegheată şi ajutată în aşa fel, încât să poată să facă faţă totuşi 
îndatoririlor unei familii complexe. 


Problemele mamei singure, necăsătorite, este o situație care trebuie 
abordată diferențiat, conform vârstei şi contextului. Astfel, fetele-mamă 
constituie un prim aspect, deosebit de grav, al problemei “mamei 

singure”. Menţionăm că prin “fată-mamă” trebuie să înțelegem o mamă 
care este ea însăşi foarte tânără, o minoră, trăind în familia sa de origine, 
de multe ori sub același acoperiş cu părinţii. În asemenea cazuri ar fi 
necesară o “depistare preventivă” şi o muncă educativă foarte complexă, 
purtată la niveluri diferite: cu familia fetei, cu fata şi cu tatăl copilului. 
Tânăra trebuie împăcată cu părinții, ea ar trebui îndrumată spre o meserie 
care să-i asigure o bază materială. 


Mama singură, necăsătorită, poate fi însă o majoră, având copii din 
legături mai mult sau mai puţin întâmplătoare, cu unul sau diferiți bărbaţi, 
cu sau fără concubinaje prealabile, având sau nu o situație profesională şi 


o bază economică mai mult sau mai puțin asigurată. 


Şi față de aceste mame necăsătorite este cazul să se organizeze o 
acțiune de depistare preventivă, cu scopul de a descoperi din timp, încă 
din perioada gravidităţii sau imediat după naştere, primejdiile care pot fi 
diverse: sinuciderea, avortul, abandonul copilului, pruncuciderea sau lipsa 
totală a condiţiilor de creştere şi educare a copilului. 


PL 


Sunt însă “mame singure” care au fost căsătorite, dar care au rămas 
văduve prin decesul soțului, divorțate sau pe care soțul le-a abandonat 
prin plecare din familie şi refuz de îndeplinire a îndatoririlor de soţ şi 
părinte. Sunt “mame singure căsătorite” al căror soț lipseşte temporar din 
familie, aflându-se la muncă peste hotare, internați în spital, deținuți, 
aflaţi în stagiu militar, studenţi etc. 


Oricare ar fi situaţia în care se află aceste “mame singure”, 
investigația de asistență socială, ce trebuie să li se facă, are drept scop 
asigurarea drepturilor de prevedere socială acordate mamelor singure 
(alocaţii familiale) şi luarea tuturor măsurilor pentru a da mamei şi 
copiilor ei condiții normale de trai şi de educare. 

O astfel de problemă se pune şi în cazul unui tată rămas văduv, 
părăsit sau divorţat, având în sarcina sa creşterea copiilor. În acest caz, 
problema de bază rămâne cea a asigurării vieţii copiilor şi a educării lor. 

În practică, investigatorul social va trebui să fie extrem de flexibil, 
suprimând temerile sau adăugând un careva optimism, potrivit situației 
reale întâlnite. 


În diverse acțiuni de asistenţă socială este necesară investigarea 
problemelor pedagogico-educative ale familiei. Problema educării 
familiale se impune a fi cunoscută, analizată în special când e vorba 
despre plasamentul familial, când e vorba despre divorț sau cui după 
divorţ trebuie de încredințat copiii sau când suntem în situaţia de a scoate 
un copil din familia sa de origine, chiar lipsindu-i pe părinți de drepturile 
părinteşti. 

Viaţa de familie a elevilor intră în sfera de preocupare a 
educatorilor şi profesorilor. Aceştia au obligaţia nu numai de a furniza 
cunoştinţe elevilor, ci şi de a-i forma ca viitori oameni. În acest scop, ei 
trebuie să cunoască în profunzime viaţa copiilor pe care îi educă. În 
procesul de educare, profesorii pot constata variaţii importante în 
comportamentul copiilor. Acestea pot proveni din procesul de creştere 
biologică a copilului, din unele boli sau accidente, de care educatoarea 
trebuie să țină seama. 


O criză internă în familie, tensiuni între părinți, divorţ, părăsiri de 
domiciliu, abandon familial sau alte carențe familiale îl pun pe copil 
într-o situație grea, cu repercusiuni asupra procesului de educație. 


În multe cazuri îndrumarea educatorilor este foarte utilă pentru a 
preveni şi a îndrepta lucrurile. Când însă situaţia familială este gravă, 
necesitând o acţiune de lungă durată sau o intervenţie rapidă pe calea 
autorității tutelare, educatorul nu mai poate face față împrejurărilor. Este 

necesar ca în asemenea cazuri şcoala să lucreze în colaborare cu serviciul 
de asistență socială. 


Investigarea problemelor morale ale familiei este de asemenea o 
componentă importantă a investigării în asistenţa socială individualizată. 


Cele mai grave condiţii, greşite, de educaţie a copiilor sunt cele în 
care adulții duc o viață amorală. Amoralitatea este “contagioasă” şi sunt 
situații în care este absolut obligatoriu scoaterea copiilor din acest mediu 
familial. Înainte de a proceda la realizarea unei asemenea măsuri sunt însă 
de încercat, în cadrul familiei, acţiuni de recuperare a deficienţelor morale 
şi de însănătoşire a familiei. O bună parte din amoralităţile maturilor pot 
fi puse pe seama unor deprinderi formate în împrejurări speciale, unde 


actele amorale au caracter penal. 


Un moment important de investigat sunt problemele legate de 
alcoolism. Asemenea investigaţii se fac în scopuri multiple: 


e ele suntutile în primul rând medicului, atunci când este cazul 
să se înceapă un tratament medical de dezintoxicare; 


e folosesc asistentului social, atunci când mai este posibilă o 
recuperare a toxicomanului, fără tratament medical de 
dezintoxicare, pentru a forma baza unei acţiuni de convingere a 
bolnavului; 


e ele suntutile familiei toxicomanului, deoarece acesta urmează 
să fie integrat în familia sa. 


Itemii urmăriți în investigaţie sunt: 
1. Antecedentele familiale 


Arborele genealogic al alcoolismului. Ascendenţi şi colaterali care 
au avut demență, epileptici, oligofreni, delincvenţi, alcoolici sau care au 
avut alte toxicomanii (morfină, cocaină, opium, stupefiante etc.). 

2. Istoricul deprinderii toxicomaniei 


De când a început intoxicarea? Înainte de căsătorie sau după? În ce 
împrejurări şi condiţii? Încercări anterioare de a scăpa de toxicomanie. 
Sub ce îndemnuri, în ce condiții etc.? Tentative anterioare de vindecare 
medicală. Tratamente urmate. Data, durata, regimul şi tratamentul fixat. 
Rezultatele obținute. 


3. Formele actuale ale toxicomaniei 


Motivul pentru care consumă alcool. Ce fel de alcool bea (spirt, 
lichioruri, vin etc.). Cantităţile băute. După ce cantitate intervine starea de 
ebrietate? 


e alcool băut în doze mai mici, zi de zi; 


e alcool consumat în cantități mari, la diverse intervale (regulate, 
neregulate, săptămânal, lunar). 


e perioade de abstinență urmate de perioade de intoxicare durate; 


e alcool consumat de dimineaţă, la aperitive de prânz, seara, după 
muncă, în chefuri de noapte, oricând; 


e consumul în baruri, cafenele, acasă, singur sau cu familia, cu 
prietenii; 

e consumul exagerat cu anume prilejuri (ziua de salariu, efort 
mare de muncă, sărbătoare); 


e alcoolicul bea antrenat de alții: tovărăşie greşită, îndemnuri 
urmate din slăbiciune. Face “cinste” altora sau se lasă îmbătat 
de alţii. Are inițiativa cheltuielilor sau este victima altora. Când 
începe să bea, are conştiinţa că se va îmbăta? Îşi cunoaşte 
limita? Bea de la început o cantitate masivă anume pentru a se 
îmbăta (dipsomanie)? Scopul urmărit este starea de ebrietate 

sau ebrietatea este un “accident” nedorit? Bea mâncând? Bea 


fără a mânca? 
4. Comportamentul alcoolicului în stare de ebrietate: 


e Devine agresiv, violent, porneşte la ceartă şi bătaie, face 
scandal, sparge lucruri, insultă? Sau este melancolic, plânge, îşi 
aduce aminte de lucruri neplăcute? Se justifică față de sine 
însuşi şi față de alții, invocând diverse motive care îl fac să se 
îmbete? 


e Excitaţia sexuală în urma beției. Comiterea de delicte în urma 
beției. 

e La întoarcerea acasă, în familie, ce comportament are? Cât de 
rău îi este şi cum se îngrijeşte? La trezire are pierderi de 
memorie, nu ştie ce s-a întâmplat cu el, manifestă păreri de rău, 
indiferență? Se laudă cât a băut? Obişnuieşte să se “dreagă” cu 
alte băuturi? 


5. Atitudinea alcoolicului față de viciul său în stare de trezire: 
grad de conştientizare a viciului său. Cum şi-l justifică? Motive invocate. 
Acceptă, cere sau refuză să fie tratat medical. Pe cine dă vina? 


6. Repercusiuni asupra vieţii de familie: zile de muncă pierdute 
din cauza toxicomaniei. Deficite bugetare, certuri şi violenţe între soți. 
Trimiterea copilului după cel în stare de ebrietate. Trimiterea copilului 
după alcool. Participarea copilului la băutură. 


7. Repercusiuni asupra stării mentale şi psihologice a 
intoxicatului: gradul în care este afectată starea mentală şi psihologică a 
intoxicatului. Pierderea respectului de sine. Lipsa voinței. Incapacitatea 
profesională. Stări depresive. Deznădejde. 

8. Repercusiuni biologice: diagnosticul medical asupra stării 
bolnavului şi tratamentul medical care trebuie aplicat de serviciul 
medical. 


9. Repercusiuni asupra muncii profesionale: scăderea 
randamentului de muncă. Absenteism. Instabilitate profesională. 


10. Atitudinea colegilor: cum este privit intoxicatul de către colegii 
de muncă, de către şefii lui. 


11. Atitudinea familiei: cum este privit intoxicatul de către propria 
lui familie (toleranță, îngăduință, complicitate, teamă, ură)? În ce măsură 
familia ar putea colabora la acţiunile de tratament? Ce propuneri face 
familia în acest sens? 


În concluzie menționăm că asistența socială individualizată 
presupune o gamă largă de activități. În conformitate cu acestea 
investigarea şi stabilirea unui diagnostic prezintă primele etape ale 
intervenției asistentului social. După aceasta, asistentul social urmează să 
întocmească un plan de intervenţie în care vor fi utilizate metodele şi 
tehnicile cele mai performante şi mai eficiente. 

Capitolul 4. 
ASISTENŢA SOCIALĂ A FAMILIEI 


4.1. Conceptul familiei 


Familia constituie unitatea fundamentală a societății şi mediul 
natural pentru creşterea şi bunăstarea copilului. Fiecare societate are un 
anumit sistem familial de reglementare a relaţiilor dintre bărbaţii şi 
femeile de vârstă matură şi dintre aceştia şi copii. 

Familia reprezintă o formă superioară de comunitate — în principal 
a soțului, soţiei şi copiilor - care se bazează pe relaţii sociale şi biologice, 
având drept scop suprem pregătirea unei generaţii viitoare, sănătoasă şi 
temeinic educată, care să participe la dezvoltarea societății". 

Aceasta este definiția familiei, cel mai des întâlnită, dar vom 
prezenta şi alte puncte de vedre ale unor sociologi şi ale altor oameni de 
ştiinţă cu renume. 


Astfel, antropologul francez Claude Levi-Strauss defineşte familia 
ca un grup organizat, care îşi are originea în căsătorie şi constă din soţ, 
soţie şi copiii născuţi din unirea lor, din relaţia lor, deşi uneori acestui 
grup restrâns i se pot adăuga şi alte rude. Grupul familial este unit prin 
drepturi şi obligații morale, juridice, economice, religioase şi sociale. 


Pornind de la definiţia dată, se impune să deosebim în cadrul ei o 
serie de aspecte, necesare pentru o analiză sociologică amplă a 
fenomenului familie. În primul rând, trebuie să se aibă în vedere că 
grupul familial variază după nivelurile sale de structură. Din acest punct 
de vedere deosebim familia simplă şi familia extensivă. Familia simplă, 


1 Vezi la această temă: F.Mănoiu, V.Epureanu. Asistenţa socială în România. 
-Bucureşti, 1997, cap.Il. 


93 


MARIA BULGARU 


sau nucleară, este formată din părinţi şi copiii lor necăsătoriți (proprii sau 
adoptați). Până la momentul căsătoriei individul aparţine, în majoritatea 
cazurilor, ca fiu sau ca fiică, familiei din care provine, adică familiei de 
orientare (familie nucleară de proveniență a unei persoane). Prin 
căsătorie, individul îşi constituie propria familie, familia de procreare 
(familie nucleară constituită prin mariaj), care rămâne potențial de 
procreare chiar dacă partenerii nu intenționează să aibă copii. Tot prin 
căsătorie, individul devine, în majoritatea cazurilor, membru al familiei 
de orientare a partenerului său — familia socrilor şi a cumnaţilor — 
aparținând deci încă unei familii, familiei prin alianţă. 

Familia extensivă este familia constituită din mai mult de două 
generații, care trăiesc împreună şi îşi împart responsabilitățile. Sociologul 
american N.J.Smelser definea familia de tip larg ca o unitate care 
prezintă o anumită continuitate, înţelegându-se prin aceasta că în aceeaşi 
casă bătrânească trăiesc mai multe generaţii, continuându-se tradiţiile, 
preocupările şi obiceiurile familiei respective. În acest caz, indivizii pot 
să dispară, sunt trecători, dar familia ca grup se menține peste generații. 

Dacă familia simplă apare ca unitate separată condusă de soț sau 
de soţie, sau de ambii, apoi familia extensivă este condusă de cei mai 
vârstnici, sau de către un consiliu format, de asemenea, din cei mai 
vârstnici. (Despre acest tip de familie se poate vorbi numai la anumite 
popoare, în mod deosebit la triburi.) 


Sociologul american Thomas Burch susține că persoanele care 
trăiesc în aceeaşi locuință, indiferent dacă sunt sau nu rude, sunt 
considerate membri ai aceleiaşi unităţi familiale. În acest caz unitatea 
familiei este în funcţie de locuinţă şi este cunoscută în literatura 
sociologică ca familie de rezistență. 

Un alt aspect este acela, când membrii unei familii nu împart 
aceeaşi locuință, ci locuiesc la distanțe mari, în cazul în care soțul sau 
soția sunt plecaţi în ţară sau peste hotare pentru a presta o muncă, a face 

studii, a face anumite specializări şi se vizitează periodic. În acest caz 
avem o familie de interacțiune sau navetistă, migrantă. 


Un alt punct de vedre în legătură cu conceptul de familie îl 
constituie denumirile sociologice de familie normală şi familie anormală. 


zy 


O primă formă de înțelegere a noțiunii de “familie normală” este 
aceea de familie care este compusă din soț, soție şi unul sau mai mulți 
copii. Prin “familie anormală” din acest punct de vedere se înțelege o 
familie incompletă, adică fără unul din soți sau fără copii. O altă formă de 
înțelegere a termenului “familie normală” este familia închegată oficial 
în fața organelor de stat, iar “familia anormală” este cea neoficializată de 
organele de stat, trăindu-se în concubinaj. Dacă ne referim la caracterul 
etic al familiei, atunci prin “familie normală” se înțelege familia 
închegată pe bază de respect şi iubire, iar în cazul “familiei anormale” 
este vorba de închegarea unei familii pe bază de interese. 


Un alt aspect al termenului de “familie normală” este cel ce se 
referă la o familie care duce o viaţă demnă, onorată şi în care copiilor li se 
asigură o educaţie aleasă. Noţiunea de “familie anormală” se referă la 
familiile dezorganizate, cu prezența membrilor alcoolici, bolnavi cronici 
care nu lucrează, vagabondează, practică prostituţia. În aceste familii apar 
“copii-problemă”, copii delincvenţi şi alte carenţe sociale. 


4.2. Funcţiile familiei 


O analiză complexă a funcţiilor familiei permite să le clasificăm în 
funcţii interne şi funcţii externe. 


Funcţiile interne contribuie la crearea unui regim de viață intimă, 
menit să asigure tuturor membrilor un climat de securitate, protecţie şi 
afecțiune. 


Funcţiile externe asigură în esență dezvoltarea firească a 
personalităţii fiecărui membru al grupului, socializarea şi integrarea 
corespunzătoare în viața socială. 

Principalele funcții interne ale familiei sunt: 


a) Funcţiile biologice şi sanitare, care înglobează cerințele de 
procreare a copiilor şi de asigurare a cerințelor de igienă şi sănătate 
pentru toţi membrii familiei. În acest sens, trebuie să se asigure controlul 
periodic privind sănătatea tuturor membrilor de familie. Latura de igienă 
într-o familie este esenţială. Toţi membrii familiei trebuie să fie deprinşi 
cu respectarea riguroasă a normelor de igienă, începând cu igiena 
individuală şi până la igiena colectivă. Igiena este o caracteristică a 
civilizaţiei. Fiecare familie trebuie să primească nota maximă în 
competiţie cu igiena, deoarece aceasta reprezintă progres şi dezvoltare 
socială. 


b) Funcţiile economice reprezintă indicatorul principal de 
echilibru într-o familie. Despre familia în care sunt rezolvate problemele 
de ordin economic se poate vorbi ca despre o familie organizată, care are 
posibilitatea de a-şi rezolva în mod competent întreaga gamă de obligaţii 
către stat şi societate. 


În cadrul vechilor colective familiale, membrii grupului respectiv 
consumau ceea ce producea grupul şi, eventual, produse obținute prin 
schimb. Aceasta presupunea o structurare a responsabilităţilor, fiecare 
membru fiind responsabil de o anumită activitate. În acest tip de familie 
toţi membrii erau subordonați capului familiei. În general, şi astăzi, chiar 
în “familia nucleu”, în afară de părinţi, care trebuie să aibă o meserie, o 
specialitate, trebuie să existe o preocupare deosebită pentru copii, care, în 
funcţie de înclinațiile pe care aceştia le au, se specifică în anumite meserii 
sau specializări cu pregătire la nivel superior. Pregătirea temeinică a 
fiecărui membru de familie conduce la consolidarea economică a familiei 
respective. 


Funcţiile economice ale familiei variază de la o generaţie la alta şi 
de la o societate la alta. O latură deosebit de importantă în cadrul funcţiei 
economice a familiei o formează “locuința”, respectiv spațiul locuit de 
membrii grupului familial. Locuinţa favorizează sau  stânjeneşte 

desfăşurarea vieţii de familie, în sensul că în condiţii normale asigură o 
atmosferă plăcută de lucru şi odihnă membrilor familiei. În cazul unei 
locuinţe proaste şi necorespunzătoare ca spaţiu, sau neigienice, membrii 
familiei nu au posibilitatea de a se odihni, de a se recrea, reface din punct 
de vedere fizic şi psihic pentru reluarea activității de-a doua zi. În această 
situaţie, membrii familiei pot contacta anumite boli, care, în cazul unei 
locuinţe necorespunzătoare, se pot agrava. 


Când studiem aspectele legate de locuinţă, trebuie să avem în 
vedere mai mulți indicatori, să ţinem seama de suprafaţa totală locuită, de 
numărul de persoane ce trăiesc în apartamentul respectiv, să vedem câte 
familii locuiesc într-un apartament sau într-o casă, care este suprafața 
unei camere de dormit şi câte persoane dorm în această cameră, cum sunt 
împărţite în general camerele în apartament, care este situaţia copiilor din 
acest punct de vedere, să fim atenți asupra faptului cum este dotat 
apartamentul şi fiecare cameră în parte. 


Pe glob, populaţia creşte în mod vertiginos, iar ritmul executării 
locuinţelor este cu mult rămas în urmă. Deci, locuinţa va deveni în viitor 
un factor determinant în echilibrul familiei. Astfel, dacă numărul de 
locuințe nu este în concordanță cu ritmul creşterii populaţiei, starea 
socială a familiei, deci şi întreaga societate vor fi într-o continuă 
degradare. Tocmai din această cauză studiul locuinţei, în special în țările 
dezvoltate, a devenit o importantă temă de cercetare în sociologie. 


Alături de problemele locuinţei, în studiul familiei din perspectiva 
funcţiei economice mai intervine şi studiul bugetelor de familie, care sunt 
menite să scoată în evidență raportul dintre venituri şi cheltuieli. În ţările 
dezvoltate economic şi social, raportul dintre venituri şi cheltuieli într-o 
familie este echilibrat, ba mai mult - volumul cheltuielilor este cu mult 
sub cel al veniturilor. În acest mod, familia respectivă îşi creează o 
rezervă de venituri, care poate fi utilizată în diverse forme, ca: studii peste 
hotare, excursii, completarea bibliotecii, procurarea automobilului şi 
multe altele. 

O importanţă deosebită o are în contextul celor expuse cercetarea 
problemei calificării profesionale a membrilor de familie. Într-o societate 
dezvoltată se tinde ca capul familiei (soţul) să aibă o calificare înaltă şi să 
fie încadrat într-o activitate în domeniul privat sau public, care să-i aducă 
un venit corespunzător ce-i va permite să facă faţă cheltuielilor necesare 
în familie. Evident, în una şi aceeaşi familie situaţiile pot fi din cele mai 
variate. Astfel, în cazul unei familii tinere, atunci când apare un copil, 
mama trebuie să rămână acasă şi în perioada respectivă veniturile se 
rezumă în exclusivitate la cele realizate de către soț. În situația când în 
familie locuiesc şi părinţii soţilor, în acest caz are cine să îngrijească de 
copii, iar mama, după perioada de alăptare şi îngrijire directă de circa un 
an, poate să-şi reia activitatea în sectorul în care a lucrat. 


c) Funcţiile de solidaritate familială includ ajutorul bazat pe 
sentimentele de dragoste şi respect între părinți şi copii, între fraţi şi 
surori, față de bătrânii din familie sau față de bolnavi şi infirmi. 

d) Funcţiile pedagogico-educative şi morale vizează asigurarea 
educaţiei şi a învăţământului copiilor, socializarea primară a acestora. 

Modul în care părinţii reuşesc să-şi educe copiii, să-i integreze în 
viața de familie şi în societate variază în funcție de valoarea care li se 
acordă copiilor în cultura respectivă. Din acest punct de vedere nu putem 
vorbi despre un mod universal, identic pentru toate familiile, de realizare 
a funcţiilor lor de socializare. La noi, spre exemplu, se consideră că 
“bătaia e ruptă din rai”. În alte comunităţi, însă, pedeapsa copiilor prin 
bătaie este strict interzisă. 

Familia asigură nu numai îngrijirea fizică a copiilor, ci îi învaţă şi 
regulile sociale. Or, familia este un agent al socializării. 

În cadrul familiei se dezvoltă personalitatea copilului; chiar din 
primii ani de viaţă părinţii învață copilul tipurile de comportament 
necesare pentru a se încadra în societate. Copiii observă cum se comportă 
părinţii lor, preluând modelele de comportament de la părinţi. După cum 
susțin unii specialişti în domeniu, copilul joacă, ca şi actorul de teatru, 

diferite roluri — cu tot atâta convingere şi uneori cu tot atâta talent. Jucând 
aceste roluri, copilul le însuşeşte ca modele de comportament. Încă din 
primii ani de viaţă copilul învaţă în familie că rolurile sunt 
complementare. Observând comportamentul celor mari şi raportându-se 
pe sine la părinţi, copilul înțelege treptat faptul că în societate, în mica lui 
societate care este familia, rolurile sunt complementare. Pe măsură ce 
copilul creşte, pe măsură ce sfera relațiilor sale sociale se lărgeşte tot prin 
intermediul familiei, el ajunge la o concepție mai largă asupra rolurilor de 
adulți. Făcând o serie de vizite cu părinții, el observă cum se comportă 
alţii, din afara familiei, şi astfel pe zi ce trece mai învață câte ceva nou. 


Copilul însuşeşte rolurile sociale specifice societăţii sale, precum 
şi credințele, valorile şi normele pe baza cărora acestea sunt posibile. 
Menirea socializării este să asigure continuitatea societății prin formarea 
culturală a generațiilor. De aceea, e necesar ca socializarea să se realizeze 
prin: 

e expunerea selectivă către copii a comportamentelor pozitive şi, 
respectiv, prin ascunderea comportamentelor negative, precum 
evitarea certurilor între părinți, în faţa copiilor; 

e implicarea şi responsabilizarea treptată a copiilor în activități 
consacrate social, precum cele din gospodărie şi, respectiv, de 
la grădiniță şi şcoală; 

e recompensarea comportamentelor pozitive prin recunoaştere, 
elogiere, prestigiu şi solicitare şi, respectiv, sancţionarea 
comportamentelor negative prin criticare, ridiculizare, evitare şi 
ostracizare. 

Socializarea vizează sensul valoric al societăţii. Conform 
antropologului american Ralph Linton, socializarea este un proces prin 
care individul învaţă ceea ce trebuie să facă pentru ceilalți şi ceea ce poate 
în mod legitim să aştepte de la ei. 

Aşadar, grupul familial de tip “nucleu” (tata şi mama) are marea 
menire de a-şi pregăti pentru viaţă, din toate punctele de vedere, fiii sau 
fiicele sale, astfel ca ei să fie considerați ca având cei “şapte ani de 


= 


acasă . 


Socializarea realizată în grupul primar, al familiei, este considerată 
drept socializare inițială, primară. Viaţa îl determină însă pe individ să-şi 
însuşească şi alte roluri sociale, precum cele de elev, student, salariat, soț, 
părinte etc. Aceasta îl impune să se socializeze în continuare. Socializarea 
ulterioară se realizează în grupuri secundare (şcoli, locuri de muncă, 
cluburi etc.) şi primeşte denumirea de socializare secundară. 


Raportul dintre socializarea primară şi socializarea secundară este 
de complementaritate. Prin urmare, relaţiile complexe puse în mişcare 
prin mecanismul viu al familiei determină o continuitate a funcțiilor 
interne în plan social general. În felul acesta, funcţiile externe reprezintă o 
continuare, o prelungire a funcţionalităţii interne, efectele pe termen lung 
ale instituţiei familiei. 

Scopul oricărei societăţi este de a-şi menține echilibrul, ordinea 
socială şi normativă. Acest deziderat se poate atinge prin funcţionarea 
optimă a elementelor structurii sociale, a grupurilor, colectivităţilor şi 
instituţiilor şi prin integrarea armonioasă a indivizilor în diversele sfere 
ale societăţii. Pentru realizarea acestor scopuri funcționale, societatea şi-a 
creat şi şi-a perfecţionat mecanisme specifice de socializare şi integrare 
socială. Conceptul de socializare defineşte procesele, mecanismele şi 
instituţiile prin care societatea se reproduce în fizionomia personalității 
umane care îi este specifică, în anumite structuri de comportament ce 
răspund aşteptărilor şi prescripţiilor sociale. Socializarea este un proces 
fundamental prin care se transmite moştenirea culturală, normele și 
valorile perene, un mecanism prin care cultura unei societăți formează 
personalitățile umane. 

Fiind un proces complex, socializarea se manifestă pe tot parcursul 
vieții individului, implicând forme şi mijloace specifice de realizare. Cele 
mai semnificative aspecte, pe care le cuprinde, sunt: 


e socializarea formează educaţia, stăpânirea instinctelor şi 
nevoilor, satisfacerea lor într-un mod prevăzut de societatea 
respectivă; 

e socializarea insuflă aspirații şi năzuințe în vederea obținerii 
unor lucruri sau calităţi, a unui prestigiu; 


e socializarea permite transmiterea unor cunoştinţe şi 
posibilitatea satisfacerii unor roluri; 


e socializarea asigură o calificare profesională şi alte calităţi 
necesare în viață. 


Unul din efectele procesului socializării, exercitării rolurilor de 
către indivizi în conformitate cu aşteptările grupului, participării la viața 
socială este integrarea socială. Integrarea socială reprezintă un proces 
social fundamental, care presupune acomodarea, adică soluţionarea 
conflictelor existente între diferite aspirații şi atitudini comportamentale, 
între indivizi, grupuri, clase. Cei mai mulți autori definesc integrarea 
socială ca o stare obiectivă, dată de asamblarea şi ajustarea reciprocă 
într-un sistem organizat al unei totalităţi de elemente (indivizi, grupuri, 
norme, valori, acţiuni) între care se stabilesc raporturi de interdependență. 


În concluzie menţionăm, că socializarea reprezintă un proces de 
maturizare ce permite o cunoaştere progresivă a normelor şi valorilor, a 
modurilor de a reacţiona la ele ale copilului. În acest proces de maturizare 
progresivă, comportamentele şi atitudinile părinților, complementare cu 
cele ale altor persoane din mediul imediat (prieteni, vecini, colegi, 
profesori etc.), reprezintă experiențe de socializare decisive pentru 
evoluţia ulterioară a personalității copilului. Procesul de socializare, 
desfăşurat pe întreaga durată de viaţă a individului, oferă acestuia şansa 

formării sale sociale, dobândirii echilibrului emoţional, menţinerii 
. ai x e i. A . al 
integrității personalității, integrării sale în viața socială. 


4.3. Aspecte ale interacțiunii dintre familie şi societate 


În ultimele decenii familiile au suportat transformări profunde sub 
aspect valoric atât în ţările dezvoltate, cât şi în cele în curs de dezvoltare. 
Astăzi termenul “familie” devine tot mai ambiguu, tinzând să exprime 
realități, deosebite de cele caracteristice generațiilor precedente. 
Schimbările se referă mai întâi la trecerea de la familia nucleară, bazată 
pe căsătorie, la o diversitate de forme de conviețuire: extinderea 
cuplurilor consensuale sau de coabitare, menaje de o singură persoană, 
care au optat pentru celibat definitiv, menaje de o singură persoană 
formate din persoane divorțate, menaje homosexuale etc. Modificările 
produse în comportamentul nupţial şi în modelele familiale au contribuit 
într-o anumită măsură la creşterea gradului de satisfacţie a partenerilor, 
creşterea independenţei lor unul față de altul, creşterea inserţiei femeii în 
activitatea socială. Aceste consecinţe pozitive pentru individ se îmbină 
însă cu un şir de consecințe negative pentru societate. Unele modele noi 
de menaj sărăcesc familia de majoritatea funcţiilor şi, în primul rând, de 
funcţia ei de bază — reproducţia şi socializarea. Or, familia şi-a pierdut 
mult din caracterul ei de instituție socială, a crescut proporţia familiilor 
dezmembrate, monoparentale, a familiilor supuse diferitelor forme de 
risc. Eroziunea valorilor familiei este însoţită de scăderea coeziunii 
familiale, pierderea capacităţii ei de a-şi mobiliza resursele pentru 
asigurarea bunăstării comune. În urma schimbărilor produse în structura 
relaţiilor familiale au de suferit cel mai mult copiii, căci este distrus 
“cuibul” cald şi sigur care îi ocroteşte de presiunile lumii exterioare. 


1 Vezi: M.Voinea. Sociologia familiei. —Bucureşti, 1993, cap. IV. 

După cum s-a menționat, schimbările petrecute în modelele 
familiale şi în comportamentul familial nu privesc doar pe cei implicați în 
relațiile familiale. Ele prezintă interes pentru întreaga societate dat fiind 
faptul că familia rămâne a fi şi în continuare factorul de bază în coeziunea 
unei societăţi. În acest context este important să se cunoască direcţiile 
principale în care se manifestă interacțiunea reciprocă dintre familie şi 
societate. Astfel, pe de o parte: 


e familia este sursa proceselor demografice care, din punct de 
vedere cantitativ, determină reproducerea şi dezvoltarea forței 
de muncă şi a masei de consumatori; 


e prin intermediul socializării interne, familia exercită, din punct 
de vedere calitativ, o influență putemică (dar nu autonomă) 
asupra nivelului de dezvoltare fizică, intelectuală şi morală a 
copiilor şi tinerilor, făcând ca noile generaţii să fie mai bune, 
egale sau mai rele decât generațiile precedente. Familia 
contribuie la dezvoltarea calitativă a populaţiei care, din 
punctul de vedere al dezvoltării sociale generale, este mai 
importantă decât creşterea pur cantitativă a numărului de 
locuitori; 


e familia este unul dintre principalii factori care asigură 
menţinerea identităţii culturale naționale; 


e inegalitățile la nivelul moral, educaţional şi cultural al familiilor 
au repercusiuni directe asupra fixării şi reproducerii, adesea 
Chiar şi asupra aprofundării inegalităţilor sociale, asupra 
apariţiei de noi pături sociale. În acest caz, inegalitățile sunt 
permanentizate de către familie, ceea ce este contrar premiselor 
de justiţie socială. 
Pe de altă parte, societatea, la rândul ei, influenţează, direct sau 
indirect, forma familiei, dimensiunile acesteia, relațiile dintre parteneri şi 
pe cele dintre generaţii: 

e schimbarea relaţiilor de proprietate şi a organizării economice a 
societăţii determină schimbări în funcţiile familiei; 

e natura acțiunilor desfăşurate în familie şi în afara ei modifică 
dimensiunile familiei şi relaţiile dintre parteneri; 


e preluarea de către societate a unor funcţii familiale, tradiționale, 
favorizează creşterea importanţei relațiilor socioafective dintre 
parteneri şi generează noi modele familiale; 


e mobilitatea socială şi profesională dintr-o anumită societate este 
asociată şi cu mobilitatea modelelor familiale şi a ideologiilor 
familiale; 


e politicile familiei pot acţiona, direct sau indirect, asupra 
modelelor familiale, asupra dimensiunii familiei şi pot favoriza 
menținerea sau expansiunea modelelor familiale dezirabile din 
punctul de vedere al societăţii globale. 


Aceste relații generale dintre familie şi societate trebuie nuanțate, 
avându-se în vedere că evoluţia familiei contemporane se realizează, mai 
ales în societăţile dezvoltate din punct de vedere economic, în condiţii 
antinomice, adică în condiţii care reunesc scopuri şi tendințe 
contradictorii. Chiar şi într-o analiză sumară, aceste antinomii se 
dovedesc a fi numeroase şi importante": 


e există o contradicţie între obiectivul de progres social şi 
modelul de familie păstrătoare de tradiții. Familia stabilizează 
nu numai virtuțile culturale, naţionale, dar şi defectele şi 
“păcatele” unei naţiuni; ea păstrează nu numai valorile, 
tradiţiile nedevalorizate de către progres, ci rezistă şi împotriva 
noilor valori; 


1 Vezi: M.Kozakievicz. Les aspects socio-economiques du planning familial. 
-Viena: UNESCO-CEUCORS, 1980. 

e în multe societăţi (mai ales în cele slab dezvoltate din punct de 
vedere economic) există o contradicţie între creşterea 
cantitativă şi calitativă a populaţiei. Astfel, se constată că în 
multe ţări dimensiunile cantitative ale natalității nu sunt un 
factor decisiv al dezvoltării. Dimpotrivă, o creştere excesivă a 
natalității reprezintă o frână în calea dezvoltării şi a creşterii 
nivelului de trai. Cercetările întreprinse în unele țări europene 
au pus în evidență că la un spor demografic natural de 1% pe an 
este necesar ca venitul naţional să crească cu 1,5 - 2,5% sau 
mai mult, dacă se doreşte o creştere a nivelului de trai; 


e există o contradicție între tendința de a ridica nivelul de 
educaţie al familiei şi tendința de creştere a fertilităţii (toate 
cercetările realizate în țările europene, la fel şi în unele ţări în 
curs de dezvoltare arată că, pe măsură ce creşte nivelul de 
instrucţie, se schimbă fertilitatea: femeile cu un nivel ridicat de 
instrucţie au un număr mai mic de copii); 


e apare o contradicție între politica de creştere a nivelului de trai 
şi cea de creştere a numărului de copii pe familie. În condiţiile 
în care familia dispune de aceleaşi venituri sau beneficiază de 
creşterea modestă a veniturilor, creşterea numărului de copii 
într-o familie afectează veniturile medii ce revin unui membru 
al familiei şi nivelul de trai al acesteia; 


e apare o contradicţie între incitarea angajării femeilor în 
activităţi economice şi apelurile adresate acestora de a-şi educa 
cât mai bine copiii şi de a realiza cât mai bine sarcinile 
gospodăreşti; 

e în unele societăți există o contradicţie între principiile 
democratice privind posibilitatea obținerii divorţului şi 
insistența pe stabilitatea familiei; 


e există o contradicţie între democratizarea şi laicizarea, 
atitudinea oamenilor şi promovarea unor norme sociale (cum ar 

fi inadmisibilitatea relațiilor sexuale înaintea căsătoriei) ce nu 
pot fi justificate decât printr-o educaţie religioasă; 


există o contradicţie între principiul egalităţii sexelor, vârstelor, 
statutelor civile şi persistența unei atitudini negative față de 
fetele-mame, persoanele divorțate, căsătoria la o vârstă mai 
înaintată etc.; 


există o atitudine contradictorie față de vârsta la care trebuie să 
aibă loc căsătoria. Pentru a creşte natalitatea şi pentru a preveni 
relațiile sexuale înainte de căsătorie sau consecinţele nedorite 
ale acestor relaţii, se recomandă căsătoria timpurie, dar, în 
acelaşi timp, din motive de asigurare a stabilităţii menajului, se 
recomandă ca alegerea partenerului să se facă cu toată 
maturitatea, când partenerii dispun de o experiență de viață 
suficientă, deci - mai târziu; 

există o contradicţie între abolirea numeroaselor bariere sociale 
în alegerea partenerului şi înlocuirea acestora cu criteriul 
nivelului asemănător de instrucție. Ca urmare, a apărut un nou 
plan de conflicte familiale pe fondul “şocurilor culturale” ale 
partenerilor care posedă acelaşi nivel de instrucţie, dar care 
provin din medii sociale diferite. Aceste conflicte se manifestă 
şi în familiile în care partenerii au niveluri de instrucţie diferite; 


politica pronatalistă găseşte cel mai larg ecou în păturile sociale 
cu un nivel de instrucție scăzut, în care natalitatea este deja 
ridicată, şi are un slab impact asupra categoriilor sociale care ar 
putea realiza o socializare de calitate superioară. Astfel, foarte 
multe politici pronataliste încurajează creşterea cantitativă a 
populaţiei, dar la un nivel calitativ scăzut!. 


1 Vezi la acest compartiment: I.Mihăilescu. Familia în societățile europene. 
-Bucureşti, 1999, p.8-12. 

Contradicţiile prezentate nu se regăsesc în aceeaşi măsură în toate 
societățile. E necesar să menționăm că antinomiile generale enumerate ar 
putea fi completate şi cu altele specifice, ţinându-se cont de specificul 
culturii fiecărei țări în parte. Cunoaşterea contradicţiilor care apar între 
dezvoltarea economică şi socială generală şi evoluţia familiei este de 
importanță deosebită pentru activitatea asistentului social orientată spre 
depăşirea disfuncționalităților din familiile contemporane. De ele trebuie 
să se țină cont şi în elaborarea politicilor sociale în general, precum şi a 
politicilor familiei. 


4.4. Rolul asistenţei sociale în consolidarea familiei 


Asistenţa socială a familiei este una dintre cele mai dezvoltate 
ramuri ale asistenței sociale, deoarece prin aplicarea ei în cadrul familiei 
şi pentru familie se cuprinde totalitatea problemelor de asistență socială’. 


Asistența socială îşi are locul în familiile dezorganizate şi pentru a 
avea succes în rezolvarea problemelor de reorganizare a familiei este 
necesar ca familiile care pun astfel de probleme să fie depistate şi, deci, 
cunoscute de către personalul de specialitate. În această situaţie stadiul 
cunoaşterii cazurilor de dezorganizare a familiei are o importanță 
deosebită, deoarece în funcție de acest stadiu există sau nu posibilitatea 
de refacere a familiei. Cu cât stadiul de dezorganizare este mai avansat, 
cu atât refacerea familiei este mai dificilă, uneori chiar imposibilă. 


Stabilirea factorilor determinanţi, care au dus la dezorganizarea 
familiei, este acţiunea pe care asistența socială trebuie s-o aibă în vedere 
de la prima întrevedere cu familia respectivă până la rezolvarea definitivă 
a cazului, deoarece fenomenele sunt într-o continuă transformare. Or, 
factorul cauzal stabilit la începutul analizei nu poate să rămână 
întotdeauna acelaşi, până la încheierea acțiunii. 


1 Vezi: F.Mănoiu, V.Epureanu. Op. cit., p.47-48. 

Dezorganizarea familiei îmbracă multiple variante şi aspecte şi 


poate fi generată de următoarele cauze principale: 


108 


e lipsa de supraveghere a copiilor, care poate conduce la greutăți 


la învăţătură, vagabondaj, delincvenţă, tulburări de caracter şi 
comportament, până la dezorganizarea relațiilor de familie, care 
se răsfrânge în mod inevitabil şi asupra relațiilor de muncă. 
Toate acestea duc la scăderea nivelului de trai al individului şi, 
implicit, al familiei; 

locuința suprapopulată, care constituie unul din factorii 
favorizanți pentru apariția unor boli, conflicte, ce conduce la 
dezechilibru economic şi stres psihic; 


reducerea veniturilor şi, respectiv, înrăutățirea stării economice 
a familiei. Deficitul de venituri în familie sau lipsa acestora 
duce la dezorganizarea parţială sau chiar totală a familiei. 
Uneori se întâmplă ca insuficienţa de câştig să fie determinată 
prevedere, lipsa de educaţie gospodărească a mamei sau a 
tatălui etc. Declinul factorului economic are cea mai mare 
influență asupra stabilirii dezechilibrului în familie. În 
asemenea cazuri, asistentul social trebuie să facă şi o analiză a 
modului în care se consumă bugetul familiei. El trebuie să 
cunoască raportul dintre venituri şi cheltuieli pe structură: 
alimentaţie, îmbrăcăminte, chirie, diverse servicii etc. şi să 
stabilească raționalitatea consumului; 


structura deficitară a familiei este o altă cauză care favorizează 
apariţia dezorganizării familiei. În viaţa socială, familia poate fi 
supusă la variate deficienţe legate de structura sa. Familia se 
poate dezorganiza din lipsa capului de familie, dintr-o cauză 
sau alta (deces, abandon etc.). Dezorganizarea familiei poate fi 
condiționată şi de fenomenul “fetelor-mame”, al văduvelor 
devenite mame după despărțirea de soț etc.; 

e prezența deficienţilor senzoriali, motorii şi mintali în familie, 
precum şi a suferinzilor de boli cronice sunt factori care de 
asemenea duc la dezorganizarea familiei. 


Orice proces de dezorganizare a familiei începe cu tensiuni 
familiale, care se manifestă prin neînţelegeri, lipsă de afecţiune, discordii 
şi chiar violențe. Aceste tensiuni familiale au adesea ca rezultat divorțul, 
părăsirea căminului, separarea între soți, abandonul - cele mai nefaste 
consecințe ale dezorganizării familiale - care, la rândul lor, provoacă 
efecte grave demografice (scăderea natalității, creşterea mortalităţii 
infantile etc.), maltratarea copiilor, mărirea numărului de “copii ai 
străzii”, delincvenţa juvenilă etc. 


În acest context menţionăm că studiile din multe țări europene au 
pus în evidenţă o creştere rapidă în special a ratei divorțialității. Indicele 
sintetic al divorţialității s-a dublat sau chiar s-a triplat în unele țări 
dezvoltate (Danemarca, Suedia, Norvegia, Regatul Unit, Elveția, Olanda, 
Ungaria, Federaţia Rusă, Cehia). În Moldova pe parcursul anilor *90 acest 
indice a fost de asemenea înalt, variind între 2,4 şi 3,4 la 1000 de 
locuitori sau, prin alt indice, între 35,0 şi 51,5 divorțuri la 100 căsătorii. 
Comparativ cu alte societăţi europene, România are una dintre cele mai 
scăzute rate ale divorțialității (în jurul valorii de 1,5 la 1000 de locuitori 
în perioada anilor '80 - *90 sau în jur de 20 divorţuri la 100 căsătorii). 


Este îngrijorător faptul că rata divorţialității este cea mai ridicată la 
generațiile tinere. Generaţiile tinere cunosc o concentrare a divorțialității 
în primii ani după căsătorie. Instabilitatea şi disoluția familiei sunt, în 
acelaşi timp, probleme individuale şi sociale atât la nivelul condiţionărilor 
lor, cât şi la nivelul efectelor pe care le au. Divorțul este un fenomen 
psihic şi social complex, determinat de o mulțime de factori economici, 
sociali, culturali şi religioşi, care acţionează la nivelul indivizilor, în 
interiorul cuplurilor şi în afara acestora. Unii factori condiționează, direct 
sau indirect, creşterea divorţialității, în timp ce alţii o frânează — direct 
sau indirect. 

Printre cauzele principale ce duc la divorțul familiilor tinere pot fi 
numite: 

e insuficienta pregătire pentru viața de familie a viitorilor soţi; 

e insuficienta cunoaştere reciprocă a soților; 

e concepții diferite în legătură cu condiţiile materiale, sociale şi 

bugetul familial; 
e concepții diferite cu privire la relaţiile de familie; 
e folosirea iraţională a timpului liber şi  necunoaşterea 


modalităților de soluţionare a unor probleme cu caracter 
extraprofesional; 


e comportamentul necorespunzător al unuia sau al ambilor soți 
în familie (legături extraconjugale, alcoolism, brutalităţi, 
părăsirea domiciliului, alungarea din locuință); 


e manifestări antisociale din partea unuia din soți; 

e diferența mare de vârstă; 

e diferențe mari după nivelul de instruire; 

e boli incurabile ale unuia din soți; 

e influența nefastă a mediului exterior asupra familiei etc. 


Stabilirea ponderii acestor factori în dinamica divorțialităţii este o 
operaţie dificilă şi discutabilă, dar menţinerea solidarităţii familiale 
impune necesitatea cunoaşterii ei, chiar dacă s-ar face cu un grad de 
relativitate înalt. 


În asistenţa familiei se lucrează atât cu familiile complete (soţ, 
soţie şi copii), care ridică anumite aspecte de dezorganizare, cât şi cu 
familiile descompletate prin deces, divorţ etc., care din diverse cauze cad 
sub nivelul de viață normală, intrând în sfera de activitate a asistenței 
sociale. 


Activitatea desfăşurată pe linie de asistență socială, în cazul 
fetelor-mame şi al mamelor necăsătorite, urmăreşte să-i asigure copilului 

pe ambii săi părinți fireşti (legalizarea familiei şi legitimitatea copiilor). 
Reîncadrarea fetei-mamă şi a copilului ei în familia acesteia este scopul 
acţiunii asistentului social, deoarece de cele mai multe ori, în urma unor 
astfel de conflicte, relaţiile de familie se întrerup, iar asigurarea unui 
cămin propriu prin munca mamei este principalul obiectiv al planului de 
refacere a familiei. 


Tot aşa se procedează şi în cazurile de concubinaj, în care se 
urmăreşte îndeplinirea formelor legale de căsătorie. 


În caz de abandon, asistentul social urmăreşte reîncadrarea în 
familie a celui care a părăsit familia şi înlăturarea cauzelor abandonului. 


În cazuri de separație, asistentul social urmăreşte înlăturarea 
cauzelor care au dus familia în această situaţie. 


În situația dezorganizării familiei ca urmare a divorţului, asistentul 
social urmăreşte refacerea căminului, dacă este posibil, dacă nu - 
recăsătorirea cu o altă persoană şi armonizarea grupului social în noua 
situație. 

Când familia este dezmembrată prin deces, se urmăreşte 
reorganizarea căminului prin munca părintelui văduv şi a copiilor mai 
mari, apoi recăsătorirea şi încadrarea în familie a mamei sau a tatălui 
vitreg. 

O importanță deosebită în evitarea dezorganizării familiei aparţine 
pregătirii tinerilor pentru căsătorie. Aceasta este o activitate complexă şi 
trebuie să înceapă chiar în interiorul familiei, din adolescență. Căsătoria 
nu trebuie privită ca o problemă de ultimă oră. Sănătatea fetelor şi a 
băieților îşi are rădăcinile în viaţa de familie, în caracterul părinţilor, în 
apropierea climatului moral şi psihologic al celor ce îi înconjoară. 

Problemele de asistență a familiei, precum şi întreaga acţiune de 
supraveghere a relațiilor familiale, a exercitării obligaţiilor părinteşti față 
de copii, a copiilor rămaşi fără de părinți sau aceştia fiind în 

imposibilitatea de a-i creşte, tutelarea celor lipsiţi de capacităţi, fie 
minori, fie adulți, bătrâni - toate acestea revin asistenței sociale. 


4.5. Din experienţa afirmării asistenţei sociale a familiei în 
ţările dezvoltate 


Asistenţa socială a familiei este o importantă formă de redresare 
medico-socială a acestei unități de bază a oricărei colectivități. 
Redresarea se poate înfăptui, dacă există o strânsă colaborare în acțiunea 
pe teren între organismele publice şi cele private, în folosul familiei 
dependente. Cele două forme de organisme în domeniul asistenței 
familiei, adică cea de stat şi cea particulară, colaborează şi se 
completează reciproc în realizarea acțiunilor întreprinse. 


Principalele organizaţii pentru asistența familiei s-au înființat în 
Anglia, în anul 1869, sub grija Societăţii “London Charity Organization 
Society”. Zece ani mai târziu, respectiv în 1879, organizaţii similare se 
întemeiază în SUA şi Canada. 


În Germania, primele forme de asistență socială apar între anii 
1900-1910 sub denumirea asociaţiei ”Familienunterstiintzung”. Conform 
legislaţiei germane, sunt îndreptăţiți la asistență socială atât membrii 
familiei în înțeles mai restrâns, adică soţul, soţia legitimă, copiii legitimi, 
cât şi cei legitimați de către capul familiei înainte de a fi survenit 
împrejurarea care a creat starea de dependență a membrilor familiei. De 
asemenea, au dreptul la asistenţă: copiii vitregi aduşi în căsnicie de către 
unul din soţi, precum şi membrii familiei în înţeles mai larg, adică soţia 
divorțată din motive care nu i se pot imputa ei şi căreia capul familiei — 
devenit dependent — este obligat să-i asigure întreţinerea, copiii vitregi 
care n-au fost aduşi în familie, copiii nelegitimi, ascendenţii, părinții 
adoptivi şi părinţii vitregi. 

În ţările occidentale asistenţa familiei constă în sprijin pentru 
obținerea unei locuinţe, alimentelor, îmbrăcămintei, a asistenţei în caz de 

boală, a asistenței femeilor dependente gravide sau în leuzie, a 
indemnizaţiei de alăptare, a asistenţei educaţionale (cheltuieli şcolare), 
sprijin în pregătirea profesională şi plasarea în muncă. 

Asistenţa familiei s-a manifestat şi sub alte forme. Astfel, la Paris 
funcţionează “Permanenţele de întrajutorare socială” — organizații ce 
asigură o bună colaborare între inițiativa publică şi cea particulară, în 
vederea ajutorării familiei, în special când starea de dependenţă impune 
un aport mai consistent pe linia asistenţei. Tot la Paris, dar şi pe teritoriul 
Franței, funcţionează “Casele ajutoarelor de urgență” — organisme de 
asistență socială a familiei. Fiind amplasate în municipii, ele acordă celor 
în drept ajutoare urgente, ca: completarea plăţii chiriei, plata integrală a 
chiriei întârziate, procurarea îmbrăcămintei, a medicamentelor etc. 


Tot în Franţa funcţionează “Centre sociale”, care îşi organizează în 
teritoriu instituții de asistență socială spre a uşura, pentru o anumită 
perioadă, viaţa persoanelor defavorizate (cantine, cooperative de consum, 
cămine pentru copii, aziluri pentru bătrâni, băi publice etc.). 

O măsură prealabilă pentru succesul acțiunii de asistență socială a 
familiei este cunoaşterea amănunţită — pe bază de investigaţie ştiinţifică — 
a grupului de populaţie din zona respectivă şi elaborarea unui diagnostic 
social pentru grupul respectiv în scopul de a cunoaşte gradul de cultură, 
situaţia sanitară, socială şi economică şi reacția colectivă a grupului la 
măsurile de asistență socială întreprinse. 


Asistenţa socială a familiei, pe lângă rolul de ajutorare şi educație 
a mediului familial, are şi o menire foarte importantă în plan biologic şi 
social — de a preîntâmpina dezorganizarea familiei. În anul 1927, la 
Bufalo, statul New York, a avut loc un Congres internaţional de asistență 
socială a familiei, la care s-a subliniat că familia constituie singurul cadru 
care asigură o evoluţie biologică normală a generaţiilor, menţinerea 
patrimoniului ereditar, conservarea caracterelor de rasă şi, în plus, 
perpetuarea nealterată a elementelor de continuitate a colectivităţii 
(tradiţii, obiceiuri, atitudini sociale etc.). 

4.6. Metode şi tehnici aplicate de asistentul social 
în lucrul cu familia 


Problemele sociale legate de relaţiile familiale care necesită 
intervenția asistentului social sunt determinate în principal de familia 
dezorganizată, adică de familia care şi-a pierdut funcţionalitatea normală 
prin apariţia unor probleme speciale ca: 


e orfanaj, semiorfanaj, abandon familial, mamă necăsătorită, 
mamă singură, tată singur etc.; 

e formele de văduvie, divorţ, separare care devin şi ele probleme 
de asistență socială în cazul în care acestea sunt cumulate cu 
probleme legate de relaţiile de muncă, de integrare în 
ansamblul relaţiilor sociale sau cu probleme medico-sociale. 


Metodele de lucru cu familia vor fi selectate în dependență de 
specificul problemei apărute, de sistemul de valori, norme stabilite în 
fiecare familie, relații care vizează interacțiunea dintre membrii ei. Or, 
practicienii asistenței sociale îşi vor axa metodologia pe o cunoaştere 
concretă a fiecărei familii în parte. 


4.6.1. Ancheta 


Una dintre metodele utilizate pe larg în asistența socială este 
ancheta. Utilizarea anchetei nu are însă aplicativitate universală. Ea este 
benefică doar în anumite situații de cercetare a problemei sociale. 
Menţionăm, de asemenea, că adesea nu se face o separare explicită între 
anchetă şi interviu. Desigur, dacă este vorba de anumite tehnici ale 
anchetei, cum ar fi, de exemplu, cele ce au o formă orală, apoi ele se 
apropie de interviu. La fel şi interviurile cu un număr mai mare de 
persoane şi efectuate cu instrumente relativ rigide (repetându-se practic 
unele şi aceleaşi întrebări) se apropie de anchetă. Este clar că în asemenea 

cazuri se pune accentul pe ancheta orală, minimalizându-se importanţa 
anchetelor realizate prin completarea chestionarului de către respondent 
sau de către asistentul social. În realitate, însă, între cele două metode 
(anchetă şi interviu) există o serie de trăsături distinctive, determinate atât 
de natura lor formală (de realizare a cercetării), de natura conținutului 
problemelor studiate, cât şi de natura populaţiei direct investigate. În 
continuare aducem câteva dintre aceste deosebiri esenţiale. Astfel: 


1. Tehnicile de realizare a anchetei au un evident caracter 
standardizat. Or, ordinea şi formularea întrebărilor, precum şi efectivele 
de persoane cărora li se adresează aceste întrebări, sunt stabilite foarte 
clar de la bun început şi nu sunt permise decât arareori abateri de la 
schema de realizare a anchetei. Desfăşurarea interviului depinde mai mult 
de modalitatea concretă de interacţiune dintre cei aflați față în față, de 
ceea ce răspunde şi de felul cum răspunde subiectul şi mai puţin de 
schema de investigație construită anterior. 


2. Ancheta se foloseşte de chestionar ca instrument de cercetare, 
chiar şi în cazul celor mai simple forme de realizare a ei. Interviul se 
poate desfăşura pe baza unui ghid de interviu, sau chiar fără un 
instrument de lucru construit dinainte. 


3. Ancheta urmăreşte să satisfacă cerința de reprezentativitate, în 
sensul statistic al termenului, a eșantionului în raport cu o populație. 
Tipurile de indivizi din eşantionul anchetat trebuie să acopere corect 
tipurile ce apar în populaţie, pe când cei din loturile intervievate posedă 
trăsături care, de regulă, îi particularizează vizavi de masa mare a 
celorlalți. 


4. Ancheta se realizează, de regulă, pe eşantioane mari (de 
ordinul sutelor sau miilor de persoane), pe când interviului îi sunt supuşi 
un număr mult mai redus de indivizi (câteva zeci de persoane sau chiar 
mai puține). 

5. Ancheta, investigând un număr mare de indivizi, nu poate 
urmări decât colectarea unor informaţii simple. Chestionarul este 
standardizat, presupunând un gen de uniformizare spre o formă cât mai 
simplă, pentru a putea fi aplicat corect de către cât mai multe persoane cât 
mai multor persoane. Întrebările din chestionar se referă la aspecte din 
viața omului sau din mediul lui înconjurător, despre care acesta posedă 
informaţii şi le poate reda fără mari dificultăți. Interviul încearcă sondarea 
în profunzime a universului spiritual al celor studiaţi. Se urmăreşte astfel 
obținerea nu a unor cunoştinţe de tip “fotografie”, ci descifrarea 
mecanismelor acțiunilor oamenilor, descoperirea  motivațiilor, a 
sistemului de valori la care aderă etc. Altfel spus, ancheta este o metodă 
de tip extensiv, iar interviul este una de tip intensiv. 


6. Interviul este o metodă ce se foloseşte prin excelență de tehnici 
orale, de preferință - față în față, pe când ancheta se poate realiza şi în 
scris, în sensul că subiectul răspunde completând chestionarul primit. 


7. Dacă ancheta se realizează colectând informația de la persoane 
luate în mod individual, interviul poate îmbrăca şi forma interviului de 
grup. Interviul de grup are drept scop obținerea de informații de o 
anumită natură (opinii, de regulă), care sunt “elaborate” într-un anumit 
mediu colectiv, unde interacțiunile dintre persoanele ce-l compun sunt 
esențiale (deci care n-ar putea fi obținute prin interviuri individuale). 


8. Ancheta se realizează, de regulă, cu personalul auxiliar, 
operatorii de anchetă, pe când interviul nu poate fi făcut decât cu 
persoane calificate, cunoscătoare de problemă şi de obiectivele 
investigării. Interviul este realizat adesea de doi specialişti în domeniu 
(asistenți sociali), unul având ca sarcină întreținerea şi stimularea 
discuţiei (în special în cazul interviului de grup), iar celălalt având ca 
sarcină înregistrarea reacţiilor verbale şi de altă natură ale subiecţilor. 


Concluzionând, putem spune că ancheta face parte din cadrul 
metodelor cantitative, iar interviul este o metodă calitativă. Deosebirile 

sesizate între cele două metode sunt însă destul de flexibile şi nu exclud 
posibilitatea trecerii de la una la alta!. 


Metodele utilizate în vastele cercetări ce se efectuează prin ancheta 
socială sunt foarte variate, începând de la analizele clasice asupra sărăciei 
şi mergând până la sondajele asupra opiniei publice, anchetele pentru 
planificarea oraşelor, cercetarea pieței, pentru activitatea observației 
globale etc. Cât priveşte scopul anchetelor, el este la fel de larg. 
O anchetă poate fi determinată pur şi simplu de necesitatea unor acțiuni 
administrative într-un anumit aspect al vieţii publice, ori poate fi 
concepută pentru a studia unele relații cauzale sau pentru a arunca o 
lumină nouă asupra unor aspecte ale diverselor teorii în acest domeniu. 


Ancheta socială constituind o metodă de bază a asistentului social 
în lucrul cu familia, se realizează numai în interesul persoanei care 
solicită sprijin. Ancheta socială se întocmeşte la domiciliul persoanei în 
dificultate (în orice loc, în funcţie de situaţia acestuia - la rude, vecini, 
cunoscuţi etc.). Se redactează şi se semnează de către asistentul social 
care răspunde pentru cele consemnate. Pe baza anchetei sociale se ia 
decizia de acordare sau neacordare a sprijinului solicitat. 


Anchetele sociale se deosebesc după scop, obiect, conținut şi sursa 
de informație. 

Scopul multor anchete constă în a furniza cuiva informaţie. Acest 
cineva poate fi şi un organ de stat, care este acreditat spre a lua decizii în 
domeniul asistenței sociale, ca: internări în unități speciale de ocrotire 
socială, alocarea unor ajutoare materiale sau în bani, reîncadrarea în 
muncă etc. 


1 Vezi: T.Rotariu, P.Iluţ. Ancheta sociologică şi sondajul de opinie. -laşi, 
1997, p.49-51. 

Obiectul anchetelor este de a determina căile spre formularea 
ipotezelor şi verificarea lor. Or, obiectul se concentrează în exploatarea 
terenului pentru recoltarea de date în jurul subiectului propus sau stabilit. 


Conţinutul include mai mulţi factori: caracteristicile demografice 
ale unui grup de oameni, mediul lor social, activităţile, opiniile şi 
atitudinile lor. 

Mediul social cuprinde totalitatea factorilor sociali şi economici 
care influenţează pe fiecare persoană, incluzând aici ocupaţia şi venitul, 
condiţiile de locuit, serviciile sociale. 


Sursa de informație provine în principal din declaraţiile persoanei 
anchetate, precum şi de la şcolile din raza de activitate a celui intervievat, 
de la dispensarul medical, organele de poliţie, vecini etc. 


În asistenţa socială se lucrează cu probleme extrem de variate, de 
la cele ale dezorganizării familiale până la cele ale delincvenţei şi ale 
persoanelor cu handicap fizic, mintal şi senzorial. De aceea, efectuarea 
anchetei sociale, analiza şi interpretarea ei, precum şi terapia socială 
stabilită nu se pot face decât de specialistul în probleme de asistență 
socială. 


Un model de ancheta socială structurată, aplicată de asistentul 
social în lucrul cu familia, ar putea conţine următoarele capitole": 


1. Date de identificare, care includ: 


e numele, prenumele, data şi locul naşterii, actele de 
identificare (certificatul de naştere, buletinul de identitate); 


e domiciliul stabil, instituția sau locul în care se găseşte în 
prezent persoana la care se referă ancheta socială (în 
interesul căreia se face ancheta socială), scopul anchetei 
sociale, data deplasării, locul deplasării. 


* Vezi modele de anchetă socială în Anexele 1-8. 

2. Istoricul familiei — cuprinde date despre familie şi relaţiile între 


membrii familiei: 


părinţii (mama, tata), numele, prenumele, vârsta, locul 
nașterii, starea civilă, domiciliul, nivelul de şcolarizare, 
profesia, locul de muncă; 


numărul de fraţi / surori, numele, prenumele, vârsta, dacă 
locuiesc cu părinții sau în altă parte (de exemplu, la bunici, 
se află în instituţii de ocrotire sau sunt căsătoriţi), nivelul de 
şcolarizare, profesia, locul de muncă; 


aspecte juridice. 


3. Venitul familiei (condiții materiale): 


bugetul comun al membrilor familiei (salariați sau 
nesalariați): se determină prin înregistrarea tuturor surselor 
de venit ale familiei (salarii, pensii, ajutor de şomaj, ajutor 
social, alocaţii, burse, indemnizaţii, venitul realizat din 
proprietăți şi suprafeţe agricole); 

se menţionează dacă bugetul familiei este echilibrat sau 
dezechilibrat; în acest ultim caz se precizează cauzele (de 
exemplu, consum excesiv de alcool, probleme de sănătate ce 
necesită cheltuieli pentru medicamente). 


4. Starea de sănătate — se specifică: 


dacă membrii familiei prezintă probleme de sănătate şi cine 
anume; 


dacă îngrijirea sănătăţii necesită spitalizări frecvente şi 
cheltuieli ridicate pentru medicamente; 


dacă suferă de boli grave, incurabile, gradul de invaliditate 
(dacă este cazul). 

Toate aceste certificate de sănătate, adeverințe medicale etc. 
se anexează, menţionându-se data eliberării şi organul care le-a 
eliberat. 


5. Locuinţa — se referă la condiţiile de locuit ale familiei (în bloc 
sau la curte): 


e dotarea locuinţei (mobilată sau nemobilată); 
e numărul de camere; 
e suprafaţa camerelor; 


e spațiul corespunzător (sau necorespunzător) raportat la 
numărul de persoane; 


e condiţii de încălzire; 
e iluminarea locuinţei; 
e starea de igienă. 


6. Concluzii — se referă la situaţia generală a familiei conform celor 
constatate. 


7. Propuneri — se menţionează recomandările investigatorului, 
luând în consideraţie situația constatată şi măsurile ce pot fi luate conform 
legislaţiei în vigoare. 


De importanță deosebită sunt pentru investigarea familiilor, a 
persoanelor în dificultate anchetele  medico-sociale. Cu ajutorul 
anchetelor medico-sociale se obţin informații precise despre locuința 
clientului, distanţa față de locul de muncă, despre mijloacele de transport 
accesibile, despre modul lui de viaţă şi condiţiile de muncă (programul 
zilei, regimul de alimentaţie, vacanțele), despre relaţiile sociale pe care la 
are în familie, componenţa ei, carențele sanitare etc. Dacă sunt neglijate 
condiţiile în care clientul munceşte, trăieşte sau îşi petrece timpul liber, 
boala are şanse reduse de a se ameliora sau vindeca. 

4.6.2. Diagnoza socială 


Printr-o serie lungă de observaţii şi de acţiuni, orice practician 
capătă o “experiență” profesională, care este foarte utilă în întreaga lui 
activitate. Debutantul, oricât de bine ar fi pregătit teoretic, nu poate avea 
tot atâta rapiditate şi eficacitate în demersurile sale pe care le are un om 
cu multă experiență în meserie. Este o legitate a cercetării ştiinţifice că nu 
“găseşte” decât cel care ştie ce caută. Rareori întâmplarea intervine ca să 
ne pună pe calea unor descoperiri utile. În munca ştiinţifică nu trebuie să 
contăm pe întâmplare. Omul de ştiinţă se deosebeşte de cel neformat 
ştiinţific prin faptul că utilizează ca mijloc de cunoaştere şi de acțiune 
ipoteza. Ipoteza de lucru serveşte pentru sistematizarea observaţiilor, 
astfel încât ele să ducă la confruntarea teoriei cu practica, la verificarea 
gândirii şi la mânuirea realităţii. Ipotezele trebuie verificate prin anchete 
ştiinţifice, organizate de asistenții sociali, fapt pentru care aceştia trebuie 
să stăpânească cât mai bine instrumentele metodologiei necesare. Numai 
pe această bază se va putea pune un diagnostic şi se vor putea lua măsuri 
de corecție sau ameliorare a situațiilor constatate. 


Semnificaţia termenului “diagnostic” este cunoaştere precisă (de la 
grecescul dia — “a străbate prin” şi gnosis — “cunoaştere”). 


Diagnoza socială poate fi definită ca procedeu prin care se 
coordonează materialul adunat şi se stabileşte factorul viciat şi cel 
cauzator al dependenţei sociale!. 


Diagnoza socială, ca şi cea medicală, este necesară pentru 
stabilirea şi cunoaşterea tuturor simptomelor, a manifestărilor de 
anomalie şi a circumstanțelor sociale care influențează starea 
dependentului. 


Diagnoza socială este un rezultat, o opinie formată treptat, pas cu 
pas, în tot cursul investigaţiei. Atât timp cât nu cunoaştem precis care este 


1 Vezi: F.Mănoiu, V.Epureanu. Op. cit., p. 101. 

cauza principală de dependenţă a individului sau a familiei, lucrurile 
rămân în faza de investigație, iar asistentul social urmează să continue 
obținerea de informaţii. 


În stabilirea diagnozei sociale, oricare ar fi cauzele dependenței, 
trebuie să le distingem cu deosebită grijă, încât dacă nu se pune suficientă 
atenție pentru separarea lor, se face muncă inutilă, înlocuindu-se efectul 
cu cauza, ceea ce este o greşeală fundamentală. Cauza este foarte des 
confundată cu efectul, îndeosebi când se pune problema de boală sau 
pauperism, care este generat de aceasta. 


Programul de refacere trebuie să fie întocmit în aşa fel, ca să 
elimine mai întâi cauza, şi nu efectul. Ele se confundă adesea atât de 
mult, încât nu este chiar simplu de a se stabili ce a existat mai întâi — 
boala sau mizeria. Boala şi mizeria sunt foarte strâns legate în asistența 
socială, sunt foarte apropiate: boala produce mizerie prin incapacitatea de 
muncă, iar mizeria produce boala prin insuficiența mijloacelor de îngrijire 
fizică. Adeseori, când se declară starea de dependenţă, ele există ambele 
şi se pun ca două probleme diferite de dependență socială. 


Numai în cazul în care la apariţia primei probleme luăm din timp 
măsurile necesare de remediere, vom evita apariția celei de-a doua 
probleme. 


Diagnoza poate avea şi defectul de a fi prea largă în descrierea 
personalităţii şi a situației în care trăieşte dependentul, de a da prea multe 
amănunte, acordând tuturor detaliilor importanță egală. În stabilirea 
diagnosticului, factorii cauzali trebuie structuraţi după gradul lor de 
importanță: celor mai importanţi să li se dea o atenție mai mare, celor 
secundari — una mai mică. Când li se dă importanţă egală tuturor, se naşte 
confuzie, nu vedem clar situația şi nu putem deci recunoaşte factorii 
principali de care trebuie să se ţină seama în primul rând. 


Sunt multe cazuri când în diagnoză cauza de dependenţă este 
precizată printr-un termen tehnic general, fără să se dea indicaţii în mod 
individual în ceea ce priveşte factorii cauzali terapeutici. Constatarea de 

văduvie, concubinaj, abandon sunt factori prea generali pentru ca pe baza 
aceasta să putem stabili măsuri de terapie socială. În medicină se poate 
uneori foarte bine prescrie o anumită rețetă pentru tratarea unui simptom 
sau boli, însă în terapia socială fiecare individ are nevoie de alt program 
terapeutic, conform personalităţii lui, după mediul şi condiţiile sociale 
speciale în care trăieşte. Nu există două persoane cu care să se procedeze 
la fel. Trebuie să se cunoască aptitudinile şi defectele personale ale 
fiecărui individ în parte, la fel şi condiţiile sociale ale dependentului şi ale 
persoanelor de care depind sau care depind de persoana respectivă. 


Diagnoza socială trebuie să cuprindă: 
e precizarea cauzei de dependenţă; 
e indicarea factorilor cauzali de dependență; 


e stabilirea factorilor care se pot exploata în favoarea terapiei 
sociale şi a factorilor care constituie obstacole în terapia 
socială. 


Pentru o mai uşoară orientare în munca de asistență socială se 
utilizează un formular de diagnostic sumar, cuprinzând probleme de 
morală, sănătate şi de situaţie materială, de asemenea, posibilități de 
refacere (cazier social). 


Orice diagnostic ştiinţific cuprinde: 
e un diagnostic descriptiv (numit şi nosologic); 
e un diagnostic explicativ (numit şi cauzal). 


Diagnosticul descriptiv va cuprinde descrierea problemei şi a 
condițiilor de viaţă ale familiei, iar diagnosticul cauzal va cuprinde 
analiza genetică a “carenţei” funcţionale şi a efectelor ei. 


1. Diagnosticul descriptiv sau de primă înfățișare. Diagnosticarea 
diferenţială a problemelor de asistență socială se face pe calea unei 
“simptomatologii”, adică pe baza cunoaşterii unor serii de “semne” prin 
care se manifestă problema. Precizia diagnosticului diferenţial nu se face 

pe cale intuitivă, ci sistematic, prin analizarea tuturor “simptomelor” 
caracteristice fiecărui tip de caz în parte. Doar când găsim seria de 
simptome (adică sindromul), alcătuind laolaltă dovada existenţei unei 
probleme de o anumită categorie, putem proceda la o diagnosticare 
diferențială justă. 

2. Diagnosticul cauzal. A constata şi a descrie ce se întâmplă şi 
cum se întâmplă nu este însă suficient. Acţiunea noastră de repunere în 
stare de funcţionalitate a unei familii nu se poate întemeia pe simpla 
descriere a faptelor, ci are nevoie de o explicare a lor, de o precizare a 
proceselor ce au condus la apariția problemei de asistenţă socială. 


E. necesară o analiză a cauzei care face ca familia să fie carenată, 
adică a mecanismului încetării uneia din funcţiile ei. Punând față în față 
condiţiile de viață ale familiei şi efectele carențelor familiale pe care le 
putem observa direct, reconstituim procesul de carenare. 


De exemplu, în analiza acestui proces de dereglare a funcțiunilor 
familiale trebuie scoasă în relief inventarierea condiţiilor cu efect negativ, 
stabilindu-se gradul de gravitate şi ponderea pe care acestea o au în 
procesul de deteriorare a familiei. Unele condiţii de viață familială se 
dovedesc a avea un rol hotărâtor, direct cauzal. De pildă, în materie de 
orfanaj, lipsa părinţilor şi a rudelor în stare să preia grija copilului duce la 
problema de asistență a “orfanului lipsit de familie”, problemă care 
necesită o intervenție imediată din partea asistenței sociale din oraşul sau 
localitatea respectivă. 


De cele mai multe ori nu vom avea însă de a face cu asemenea 
determinări cauzale simple, ci cu un complex de condiții contributive, 
determinând laolaltă probleme de asistență, punând familia în situaţia de a 
nu-şi putea exercita funcțiunile. 


Dimpotrivă, vom ţine seama şi de condiţiile care au un efect 
pozitiv asupra vieții de familie, fie că atenuează sau încetinesc acțiunea 
condiţiilor negative, fie că pot servi drept punct de plecare în procesul de 
normalizare a familiei întreprins de asistența socială. 


124 


4. ASISTENȚA SOCIALĂ A FAMILIEI 


Determinarea condiţiilor principale, pozitive şi negative, scrierea 
în ordinea ponderii lor se fac în special avându-se în vedere acţiunea de 
asistență socială, căutând adică să stabilim care este condiţia sau care sunt 
condiţiile asupra cărora putem acţiona mai rapid şi cu maximum de 
eficacitate, pentru a le ataca cu precădere. În acest sens diagnosticul 
cauzal serveşte elaborării unui plan de acțiune. 


4.6.3. Studiul de caz familial 


Anchetele asistenței sociale se bazează pe “Studiul ştiinţific de 
, care are în vedere o acțiune de intervenție directă, individualizată 
sau colectivă, în care asistentul social ia contact direct cu cei ce sunt 
investigați. 


» 


caz 


Studiul de caz este o metodă calitativă şi se instituie într-o 
procedură de abordare a unei entități sociale, de la indivizi până la 
comunități sau organizații, cu scopul de a ajunge la o imagine cât mai 
completă (holistică) despre această entitate. Prin studiul de caz nu se 
abordează doar persoanele şi, mai ales, nu se studiază realitatea socială 
din perspectiva acestor persoane, ci se cercetează un fragment de realitate 
din exterior. 


Într-o formulă difuză şi spontană, studiul de caz funcționează şi la 
nivelul cunoașterii comune. Oamenii învaţă din cazurile şi necazurile 
altora. În discuțiile cotidiene se întâlnesc expresii cu trimitere la aceasta: 
“Multe cazuri de felul ăsta am mai văzut” etc. Nu întâmplător, mulți 
analişti ai vieţii sociale afirmă că esenţa strategiei cunoaşterii şi evaluării 
umane este comparaţia, ceea ce reprezintă principiul fundamental şi în 
abordarea ştiinţifică a problematicii cazurilor. 


Abordarea profesională, pe domenii, se află la un nivel mai 
avansat de sistematicitate în studierea cazurilor, cum ar fi spre exemplu, 
instrumentarea cazurilor în domeniul juridic, a cazurilor de asistență 
socială şi din mai multe sectoare de viaţă şi activitate umană. Aici 

preocuparea spre cunoaştere este maximă, dar din perspectiva 
subordonării unui scop aplicativ — “soluţionarea cazului”. Când 
examinarea unui caz ia forma riguroasă de descriere, explicație şi 
interpretare a lui globală, şi, de regulă, a comparaţiei explicite cu alte 
cazuri, ne ridicăm la nivelul cunoaşterii ştiinţifice. 


Dezvăluind conceptul studiului de caz, cercetătorul român I.Radu 
menţiona: “De regulă, studiul de caz porneşte — ca orice investigaţie — de 
la un cadru teoretic, care este esențial în culegerea de date. Fără o ipoteză 
sau idee directoare, recolta de informaţie este minoră. Urmează selectarea 
cazurilor şi precizarea unităţilor de analiză (individ, situaţie etc.) o dată cu 
schițarea protocolului de colectare a datelor. În continuare, se trece la 
studierea fiecărui caz în parte prin interviu, observaţie, test, ... în final, se 
extrag datele relevante în lumina ideii de start, se modifică teoria iniţială 
şi se dezvoltă toate implicaţiile. Validitatea pe care o oferă studiul de caz 
este parţială ...” 2 

În literatura de specialitate se disting trei mari categorii de studii de 
caz: 

e intrinseci; 

e instrumentale; 

e colective. 


Prin studiul de caz intrinsec se urmăreşte investigarea cât mai 
minuțioasă a unui caz particular ca interes în sine, fără scopul de a 
desprinde trăsăturile generale sau a “testa? o ipoteză sau idee. Un 
exemplu de acest gen pot servi studiile monografice. Desigur, orice studiu 
intrinsec nu poate omite o cât de sumară încadrare într-un context exterior 
cât mai larg. 


În studiul de caz instrumental un caz particular este cercetat, la fel, 
foarte detaliat, dar în scopul de a lămuri o problemă mai generală. 


tVezi: I.Radu. Psihologie socială. -Cluj-Napoca, 1994, p. 343. 


126 


4. ASISTENȚA SOCIALĂ A FAMILIEI 


Alegerea cazului se face în lumina respectivului interes, şi nu pentru a-l 
studia în sine. Cazul este un “instrument” al unei strategii de cunoaştere 
mai largi de la care se aşteaptă răspunsuri consistente în legătură cu 
anumite chestiuni. 


Studiul de cazuri colective (multiple) îşi pune ideea generalizării, a 
notelor şi a mecanismelor comune. 


Aici la bază nu stă ideea de a eşantiona cazuri dintr-o populaţie 
omogenă, pe care să se studieze anumite caracteristici, ci de a cerceta 
intensiv mai multe cazuri, ce pot fi similare sau contrastante, variate sau 
redundante şi de a vedea mai târziu dacă au sau nu anumite trăsături 
comune. Cazurile sunt alese nu atât pe baza unor criterii specifice de 
ordin teoretico-metodologic (concepte, ipoteze, eşantionare), ci a ideii că 
studierea mai multor cazuri face mai multă lumină în înțelegerea unui 
fenomen social. 


În literatura de specialitate sunt prezentate următoarele etape ale 
studiului de caz‘: 


1. Selecția şi delimitarea cazului (cazurilor). Atunci când studiem 
cazul intrinsec, problema alegerii nu se pune, deoarece ne interesează 
exact acel caz. Studiul de caz instrumental sau cel colectiv pretinde o 
cumpănire foarte atentă a avantajelor şi dezavantajelor teoretice şi 
practice ale abordării unor cazuri anume. Considerentele teoretice se 
referă la cât de reprezentativ poate fi cazul respectiv pentru tema studiată. 
Cazul studiat trebuie să corespundă cât mai bine obiectivului teoretic. 


2. Selectarea (eşantionarea) în interiorul cazului ales priveşte 
faptul că cercetând un caz ales spre studiu ne oprim, inevitabil, asupra 
unor persoane, locuri, evenimente pe care le observăm intensiv. Chiar 
atunci când este vorba de un singur individ, intervine eşantionarea în 
actele lui de comportament, fiindcă nu-l putem observa zi şi noapte. 


1 Vezi: P.Iliuţ. Abordarea calitativă a socioumanului. -laşi, 1997, p.111. 

Selecţia probabilistică nu funcţionează şi recurgem la evaluarea relevanţei 
teoretice a unităților concrete supuse investigaţiei profunde. 


3. Principiul focalizării pe caz cu metode şi din perspective 
diferite — ale triangulaţiei — este esenţial şi posibil de aplicat în studiul de 
caz. 


4. La interpretarea cazului, cercetătorul are datoria de a face 
comparații cu alte cazuri asemănătoare concrete şi, când studiul este 
multicazuistic, să examineze cazurile comparativ. 


5. Elaborarea textului final, a relației dintre vocea subiecţilor şi a 
faptelor şi vocea autorului, comportă criteriul adaptării la destinatar: 
comunitatea ştiinţifică, beneficiarul utilitarist sau marele public. 

Asistenţa socială acordată familiei a fost considerată mult timp 
drept “family casework” (studiu de caz familial). Scopul studiului de caz 
social este acordarea ajutorului indivizilor pentru rezolvarea 
problemelor personale şi sociale. Studiul de caz poate implica ajutor în 
adaptarea la mediu sau poate implica ajutor pentru obținerea unor servicii 
necesare clientului’. 


Structura unui studiu de caz în asistența socială ar putea include 
următoarele elemente : 
1. Prezentarea problemelor: 
a) identificarea sistemului clientului (persoane, familia); 


b) specificarea problemelor aşa cum au fost ele prezentate de 
client, precum şi a altor probleme importante; 


c) precizarea problemelor asupra cărora se lucrează. 


2. Istoria problemelor. 


1 Vezi: M.Spânu. Introducere în asistența socială a familiei şi protecția 
copilului. —Chişinău, 1998, cap. IV. 
* Vezi şi Anexa 9. 

3. Evaluarea capacităților, a punctelor slabe, modele şi 
caracteristici: 

a) sisteme interpersonale: 
e fizic (biologic); 
e mental (cognitiv); 
e psihologic (emoţional); 
e stadiu de viaţă (probleme de dezvoltare); 

b) alte tipuri de sisteme: 


e modul de funcţionare a sistemului social: familia sau alte 
persoane importante, munca, educația, rețeaua suportului 
social, situaţia financiară; 

e contexte ecologice relevante, determinarea 
caracteristicilor mediului urban sau rural, determinarea 
sistemului economico-social; 

e probleme ale diferenţierilor care influențează situația 
clientului, definirea resurselor şi a imaginii de ansamblu, 
a modului de ajutor (etnic, rasial, cultural, variabilă sex, 
variabilă vârstă, statut social-economic). 

4. Evaluarea: 
a) cum trebuie definită problema; 
b) ce probleme suplimentare au fost percepute; 
c) ce factori bio-socioeconomici şi de mediu influențează 
problema prezentată; 
d) ce defecte ale sistemului clientului sau ale contextului în 
care acesta funcționează vor afecta rezolvarea problemei. 
5. Roluri: 
a) roluri de intervenție: 

e scopul clientului; 

e scopul asistentului social; 

e resursele agenţiei şi limitele acesteia; 

b) pentru fiecare scop sunt precizate obiectivele; 
c) durata de intervenţie aşteptată şi planificată; 
d) anticiparea obstacolelor şi cum vor fi ele depăşite. 
6. Planul de intervenție: 
a) metode pentru intervenţie (individ, familie); 
b) sarcini de implementare: de către cine, cum şi în ce ordine 
(sunt precizate persoanele fizice şi juridice cu care se 
colaborează). 
7. Evaluarea planului, a rezultatelor şi a metodelor de măsurare 
şi documentare. 


8. Probleme etnice, identificarea lipsurilor financiare şi a 
deficienţelor de sistem. 


4.6.4. Istoricul social 


Istoricul social cuprinde informaţii referitoare la: 
e date cu valoare faptică; 
e interpretarea semnificației acestor date. 


Structura istoricului social: 

a) informaţii de identificare a subiectului (numele, prenumele, 
data naşterii, telefonul, statutul material, religia); 

b) motivarea întocmirii istoricului social de către asistentul 
social; 

c) prezentarea succintă a problemei subiectului; 

d) prezentarea familiei subiectului (relaţii între membrii 
familiei, raporturi intergeneraționale); 

e) date despre sănătatea fizică şi mentală a subiectului; 

f) date despre educaţia subiectului şi performanţa intelectuală; 

g) date despre situația economică a subiectului; 

h) date despre rezidență şi posibilitatea de deplasare a 
subiectului; 

i) date despre 


subiectului; 
j) observaţii şi recomandări. 


4.6.5. Ciclul de viață familială 


Cunoaşterea de către asistentul social a ciclului de viață familială 


resursele comunității 


necesare sprijinirii 


pentru fiecare caz este importantă în lucrul cu familia, deoarece membrii 
familiilor se află în etape diferite ale acestui ciclu (vezi Tabelul 4.1). 


Etapele ciclului de viață 


Tabelul 4.1 


Stadiul sau 
etapa 


Sarcinile dezvoltării 


Crizele dezvoltării 


Prenatal 
(de la concepţie la 
naştere) 


Dezvoltarea fizică în uter. 


Copilul foarte mic 
(nou-născut 
până la 2 ani) 


Formarea ataşamentului. 
Diferenţierea emoțiilor. 
Maturizarea sistemului nervos 
şi motor. 

Începerea înţelegerii 
principiului cauzalităţii. 


Încrederea fundamentală 
contra lipsei de încredere 
în alţii. 


Copilul mic 
(între 2 şi 4 ani) 


Fantezia şi joaca. 
Limbajul. 

Autocontrolul. 

Mişcarea. 

Folosirea simbolurilor de 
gândire. 


Sensul fundamental de 
încredere şi autonomie 
împotriva ruşinii şi a 
îndoielii de sine. 


Copilul la vârsta 
preşcolară 
(5-7 ani) 


Jocurile în grup. 

Identificarea sexului. 
Identificarea standardelor 
morale. 

Învăţarea clasificărilor, a 
combinațiilor şi a altor abilități 
intelectuale. 


Spiritul de inițiativă 
împotriva tendinței de a-i 
imita pe alții. 

Tabelul 4.1(sfârşit) 


Stadiul sau 
etapa 


Sarcinile dezvoltării 


Crizele dezvoltării 


Vârsta şcolară e Cooperarea. Încrederea în sine contra 
mijlocie e Jocul în echipă. inferiorităţii. 
(8-12 ani) e Identificarea sexului 
prietenilor. 

e Introspecția. 
Adolescenţa Maturizarea fizică şi sexuală. Identitatea de grup contra 
timpurie Relaţiile de prietenie în grup. alienării. 
(13-17 ani) Relaţiile între sexe. 


Procesul de gândire abstractă. 
Experimentarea unor emoţii 
puternice. 


Adolescenţa târzie 
(18-22 ani) 


Identitatea rol - sex. 
Interiorizarea unor principii 
morale. 

Alegerea carierei şi separarea 
de părinți. 


Identitatea individuală 
contra conflictului de rol 
şi confuzie. 


Adulţi tineri 
(23-24 ani) 


Căsătoria, naşterea copilului. 
Responsabilitatea la locul de 
muncă. 

Dezvoltarea unui sistem de 
viață separat de familie. 


Intimitate contra izolare. 


Adulţi de vârstă 
medie 
(35-60 ani) 


Creşterea copiilor. 
Dezvoltarea profesională. 
Organizarea resurselor 
materiale. 


îngrijorare pentru 
problemele societății 
contra stagnare şi 
autoizolare. 


Adulţi în vârstă 
(61-100 ani) 


Confruntarea cu schimbări 
fizice şi probleme de sănătate. 
Redirecționarea energiei după 
pensionare. 


Integritate contra 
disperare. 


Utilizarea unei matrice (Tabelul 4.2) poate ajuta pe asistentul 


social să organizeze abordarea fiecărei probleme. 

Tabelul 4.2 
Matricea ciclului de viață 


Membrii Etapele de vârstă 


familiei | 9.1 | 2-4 | 5-7 | 8-12 | 13-17 | 18-22 | 23-24 | 35-60 | 60 


bunica 


Pai bas 


bunelul 


tatăl 


Pai bas 


mama 


fiul X 


fiica X 


fiica X 


fiica X 


4.6.6. Genograma şi ecomapa 


Genograma este un instrument utilizat întru înțelegerea 
dinamicii familiilor şi caracteristica ei principală constă în descrierea 
relațiilor intergeneraționale într-o familie, în utilizarea unor coduri ale 
căror descifrare este menţionată într-o legendă care ajută la exprimarea 
schematică a relațiilor intergeneraţionale cu relevanță pentru istoricul 
social. 


În Figura 4.1 sunt aduse exemple de coduri utilizate în realizarea 
genogramei. 


Ecomapa reprezintă un instrument cu ajutorul căruia asistentul 
social precizează grafic locul individului şi al familiei în context social, 
evidențiind natura relaţiilor existente, intensitatea conflictelor. Ca şi 
genograma, ecomapa se realizează cu ajutorul unor coduri şi simboluri 
care exprimă o gamă variată de raporturi interindividuale şi sociale ale 
subiecţilor analizaţi (vezi exemplul din Figura 4.2). 

3 Bărbat 
34 ani 
[] 
Femeie C] 
30 ani 


Familie cu 2 copii a 
P Familie cu un 


copil natural 
şi unul adoptiv 


X Ol 


Bărbat 
decedat 
Căsătorie Divorţ Avort 


Cu ajutorul observaţiei şi ascultării active, asistentul social 
Figura 4.1. Exemple de coduri utilizate în realizarea genogramei. 


Cine examinează o ecomapă, poate să găsească răspunsuri la 
întrebări, precum: 


e Are familia un venit suficient pentru a acoperi cheltuielile de 
întreținere, hrană, transport, educaţie? 


e Membrii familiei au locuri de muncă? 

e Care sunt relaţiile dintre membrii familiei? 

e  Interacţionează familia cu rude, vecini, prieteni? 
e Copiii familiei au acces la educaţie? 


e Participă familia la activităţi religioase, sociale, politice, 
culturale etc.? 

Este tratat Activează voluntar 


de ulcer Se ya într-un ONG 


Mama ei este 
internată într-un 
cămin de bătrâni 


Relaţii conflictuale  „. 
cu părinții A 
datorate soției 


Îi place să Yay 
P Internări pentru 
lucreze cu 
crize de 
calculatorul : : 
epilepsie 


Relații A” 
conflictuale cu O îndrăgeşte pe 
profesorii educatoarea de la 
grădiniță 
Are doar un Are mulți prieteni 
singur prieten de aceeași vârstă 


Figura 4.2. Exemplu de ecomapă simplă. 


4.6.7. Terapia familială 


Conceptul de terapie familială evidențiază faptul că subiectul 
schimbării este însăşi familia. E cunoscut că fiecare familie se distinge 
prin reţeaua comunicativă şi prin structura relaţiilor dintre subsisteme. 
Ciclul de viaţă familială explică modificările pe care le cunosc sistemele 
familiale în funcţie de etapele de dezvoltare ale fiecărui membru. 
Familiile pierd şi câştigă permanent membri şi îşi dezvoltă necesităţile, îşi 
transformă structura relaţiilor interpersonale în acord cu evoluţia fiecărui 
subsistem. 


Conceptul de terapie familială se referă la procesul prin care 
familia ca sistem este ajutată să dobândească capacitatea de a schimba 
structura interacțiunilor dezvoltate în scopul de a favoriza fiecărui 
membru libertatea de a se dezvolta într-o direcţie favorabilă sieşi, 


135 


MARIA BULGARU 


reducându-se astfel gradul şi intensitatea factorilor de risc. Termenul de 
terapie familială este relativ recent, începând a fi utilizat în urmă cu 30 de 
ani cu referire la intervenţia profesionalismului în familia percepută ca 
întreg. Sunt mai mulți teoreticieni ai terapiei familiale, printre care: 
Virginia Satir, Salvador Minuchin şi Jay Haley, cercetători în domeniul 
psihologiei. Vom dezvălui succint esența acestor învățături. 


Abordarea terapiei familiale din perspectiva Virginiei Satir! 


Încă din 1967 cercetătoarea Virginia Satir a considerat că 
structurile de comunicare în familia cu probleme sunt vagi, indirecte, 
nedefinite, cuplul marital evită să discute dificultățile familiale legate de 
necesități şi proiecte, ceea ce conduce la implicarea inegală a părţilor în 
procesul performanţelor în rol; este astfel accentuat stresul referitor la 
pierderi posibile, iar conflictele maritale se instalează şi în aria relaţiilor 
parentale. Copiii devin victime ale relațiilor tensionate între părinți, fiind 
abuzaţi fizic, emoţional, sexual sau neglijați din punctul de vedere al 
dezvoltării, îngrijirii, educaţiei. Părinţii sunt marcați de incapacitatea de a 
găsi echilibrul între a da şi a primi, ceea ce explică abuzurile de 
comportament şi disfuncţionalitățile familiale. Stima de sine redusă a 
părinţilor se corelează cu disputa pentru impunerea unei structuri a puterii 
şi deciziei, diminuându-se cooperarea intersisitemică. Fiecare dintre soți 
înțelege că partenerul nu reprezintă doar o extensie a propriilor aspirații şi 
modele. Modul în care este percepută diferența ca sex, vârstă, 
personalitate conduce spre experiențe negative în absența definirii 
principalelor dimensiuni ale familiei. Următoarele etape ale evoluţiei 
cuplului şi familiei anunță o capacitate naturală scăzută de a depăşi 
stresul, dificultățile emoţionale, materiale sau financiare. Propriile nevoi 
sunt exacerbate pentru a se obţine recunoaşterea individuală acolo, unde, 
de fapt, subiectul eşuează în a înregistra performanțe, idei, 


1 Vezi: V.Satir. Conjoint family therapy. -Palo Alto, California: Science and 
Behavior Books, 1967. 

comportamente; sentimentele sunt impuse uneori în mod forţat, ceea ce 
măreşte distanța dintre partenerii cuplului marital. Poziționarea 
individuală față de experimentarea diferenței devine inconfortabilă, iar 
comunicarea încetează de a fi directă, autentică. Necesităţile sunt 
nesatisfăcute în contextul transmiterii unidirecționale a mesajelor, mai 
ales în conjunctura nepreluării reciproce a rolului. Comunicarea 
nonverbală transmite semnele insatisfacției individuale; ea nu este 
conexată cu cea verbală şi de aceea mesajele sunt distorsionate, 
provocând neînțelegere şi tensiuni. Atunci când elementele de 
comunicare nonverbală (tonul, expresia facială, gesturile) concordă cu 
înțelesul cuvintelor (spre exemplu, “sunt tristă” — afirmaţie însoţită de 
absenţa zâmbetului şi chiar de lacrimi), comunicarea este congruentă. 
Adesea însă comunicarea este incongruentă în condiţiile creşterii gradului 
de neînțelegere şi de stres. Comunicarea incongruentă, explicată de 
Virginia Satir ca un exemplu de dublu mesaj ce plasează receptorul în 
poziții duale, ireconciliabile, stă la baza dificultăţilor pe care le 
înregistrează unele familii în realizarea propriului management al 
resurselor emoțional-umane şi materiale. 


Obiectivele terapiei familiale pe care le propune V.Satir se 
fundamentează pe prezumția că fiecare individ are capacitatea de a creşte, 
de a se dezvolta, de a prelua responsabilitatea pentru propriile alegeri şi 
decizii. Această ipoteză conduce spre următoarele concluzii: 


1. Maturitatea permite fiecărui individ să-şi interpreteze propriile 
idei şi sentimente făcând afirmaţii deschise despre ceea ce gândeşte şi 
simte. 


2. Abilitatea de a coopera cu propria personalitate reprezintă 
premisa pentru a accepta relaţia cu alt individ. 


3. O altă persoană trebuie să fie înțeleasă ca altcineva unic şi 
separat de propria identitate; ea trebuie acceptată în virtutea înțelegerii 
diferenţei. 

4. Existenţa diferenței este o provocare la a învăţa şi a accepta, şi 
nu la a fi intolerant sau a lupta împotriva cuiva. 


Pentru a ajuta membrii familiei cu dificultăţi în a înţelege propria 
unicitate şi de a accepta diferența prin comunicare, V.Satir a apelat la 
“tehnica aserţiunii eu”. Fiecare membru al familiei a fost stimulat să 
vorbească despre sine, integrându-se astfel într-o relaţie de comunicare 
congruentă, care evidenţiază faptul că acceptarea şi utilizarea diferenței 
reprezintă un catalizator al propriei dezvoltări. Dacă sistemele familiale ar 
fi identice, competiţia ar lipsi, iar oportunitatea de a înțelege 
complexitatea relațiilor interumane nu ar exista. V.Satir mai propune 
utilizarea tehnicii “sculptura familiei”, prin care se ilustrează ipotezele 
neverbalizate folosite în familie. Tabloul “vivant” obţinut în urma 
sculpturii familiale exprimă relaţiile, care pot fi flexibile sau rigide, dintre 
membrii familiei, iar subsistemele identificate pot fi caracterizate de cel 
care îndeplineşte rolul de sculptor. Înțelegerea finală a problemelor 
familiei este astfel mult mai clarificată, întrucât membrul familiei care 
preia rolul de sculptor explică celorlalți membri modul în care a realizat 
această “modelare” ca o protecție individuală a relaţiilor interpersonale 
existente în familie. O altă idee transmisă prin această tehnică este cea 
care enunță schimbarea. Prin terapia familială propusă de Satir familia 
este ajutată să coopereze cu schimbarea prin negociere în interiorul 
sistemului a noilor reguli care le pot substitui pe cele vechi şi irelevante. 
În acest context se creează cadrul necesar enunțării ideilor, care 
contribuie la depăşirea unor dificultăţi datorate lipsei de comunicare 
congruentă, autentică, relevantă. 


Principalul obiectiv al intervenției în familie, din perspectiva 
terapiei familiale propuse de V.Satir, constă în clarificarea structurilor de 
comunicare din cadrul familiei şi orientarea acestora spre congruență. 
Perfecţionarea metodelor de comunicare implică următoarele rezultate: 


1) fiecare membru al familiei ar trebui să fie în stare să explice 
complet şi corect ceea ce vede, aude, simte şi gândeşte despre sine şi alții; 

2) fiecare membru al familiei trebuie să aibă capacitatea să se 
raporteze la propria personalitate, astfel încât deciziile sale să fie luate în 
termenii cunoaşterii de sine şi explorării propriilor necesităţi şi aspirații, 
şi nu în cei ai utilizării abuzive a puterii; 

3) diferențele pot fi utilizate pentru stimularea creşterii şi 
dezvoltării individuale. 


Abordarea terapeutică a familiei din perspectiva lui Salvador Minuchin! 


S.Minuchin subliniază importanța terapeutică a  diferențierii 
subsistemelor din sistemul familial, pentru autor fiind semnificativă 
restructurarea acestor subsisteme dacă ele prezintă semnele 
disfuncționalității. 

De exemplu, într-o familie copilul eşuează în activitatea şcolară, 
iar tatăl întâmpină dificultăți în afaceri. În urma problemelor materiale 
apărute în familie, mama este cea care încearcă un alt tip de management 
familial, întrucât tatăl refuză să-şi îndeplinească în mod corespunzător 
rolurile în familie: el este dezamăgit, confuz şi anxios, nu se interesează 
de problemele familiei, de necesităţile ei care, în timp, devin din ce în ce 
mai complexe. Mama preia aproape integral rolul de manager, luând 
decizii pentru întreaga familie. Relaţia sa cu fiul se deteriorează, deoarece 
acesta refuză să-şi curețe camera, să îndeplinească datoriile şcolare. 
Mama consideră că-şi protejează soțul împotriva unui grav insucces în 
afaceri şi de aceea afirmă că în familie nu sunt probleme, negarea 
reprezentând astfel o formă de autoprotecție. Terapeutul poate în relațiile 
cu mama să-i sugereze acesteia că este important pentru rolul său de 
mamă să continue să-şi exprime nemulțumirea şi dezacordul față de 
comportamentul copilului. În acelaşi timp, aceeași atitudine va trebui 
abordată şi în relaţia cu soţul. Aceste recomandări din partea mamei către 
copil de a-şi asuma responsabilitatea contribuie la o orientare corectă a 


1 Vezi: S.Minuchin. Families of the slums. -New York: Basic Books, 1967. 

acestuia, iar punctul de vedere al mamei referitor la atitudinea tatălui 
poate fi susținut şi de cel mai mic membru al familiei. Astfel, se 
evidenţiază complexitatea problemelor care nu aparțin exclusiv doar unui 
singur membru al familiei, ci tuturor. Tatăl poate primi astfel, de la 
ceilalți membri ai familiei, semnele înţelegerii situaţiei, ceea ce va 
determina autoanaliza şi reluarea responsabilităților de soț şi tată. Mamei 
i se clarifică faptul că nu a deschis o ofensivă împotriva fiului pentru a-l 
proteja pe soţ, ci doar că relaţia sa cu soţul trebuie să fie interconectată cu 
cea filială, pentru ca familia să excludă orice dificultate. 


Ceea ce Minuchin numeşte “sugestie paradoxală” evidențiază 
granițele dintre subsistemele unei familii, contribuind la refacerea 
acesteia prin acordarea unui nonsens creşterii şi dezvoltării. Din 
perspectiva structurală, orice familie conţine subsisteme care trebuie să 
funcţioneze corect în virtutea respectării granițelor dintre ele. Aşadar, 
familia are tendinţa de a-şi menţine structura, dar şi de a se schimba în 
funcție de condiţiile fluctuante. Intervenția asistenței sociale pune în 
evidență resursele pe care membrii familiei le dețin în concordanță cu 
subsistemele din care fac parte, precum şi utilizarea lor. Terapia familiei, 
aşa cum a fost ea dezvoltată de Minuchin, contribuie la reechilibrarea 
sistemului familial prin: 


e redefinirea granițelor dintre subsisteme; 

e eliminarea disfuncțţionalității din sistemul familial; 

e schimbarea perceperii relaţiilor ierarhice din interiorul familiei. 
Abordarea terapiei familiale din perspectiva lui Jay Haley 


Autorul utilizează în terapia familială modelul strategic focalizat 
pe structurile comunicaționale: cum contribuie comunicarea verbală sau 
nonverbală la menținerea homeostaziei sistemului? Homeostazia este 
tendința de a nu produce schimbare, de a rămâne stabil. Toţi membrii 
sistemului familial contribuie la acest echilibru prin consolidarea 
reciprocă a comportamentului. O deviere prea mare de la norme va fi 

contracarată şi sancționată. Pentru Haley cel mai important element în 
terapia familiei este cel reprezentat de premisa că actuala problemă 
semnalată este produsă de familie. El consideră că trebuie de lucrat cu 
întreaga familie tocmai pentru a defini corect şi relevant problema cu 
toate particularitățile ei, după care urmează etapa elaborării unui plan 
orientat spre schimbarea comportamentului. Haley utilizează strategia 
acordării sarcinilor fiecărui membru al familiei pentru a impune astfel 
deplasarea sistemului spre o zonă funcțională. 


De exemplu, problema unei fetițe cu enuresis. Tatăl consideră că 
mama este prea exigentă şi, ca atare, ar trebui să devină mai înțelegătoare. 
Tatălui i se stabileşte de către terapeut sarcina de a schimba lenjeria 
copilului în timpul nopții. 

Deşi mulţi terapeuţi orientaţi spre teoria sistemului familial 
consideră că imediat ce un simptom este corelat cu un tratament, un altul 
va apare pentru a îndeplini funcţia primului, totuşi Haley a fundamentat 
ideea că prin terapie familială membrilor familiei li se oferă posibilitatea 
de a experimenta o schimbare pozitivă - în urma acesteia ei pot învăţa 
analizând rezultatele acțiunilor sale. În exemplul dat anterior, Haley 
consideră că încredințându-i-se tatălui sarcina de a schimba lenjeria 
umezită de către copil, el va înţelege necesitatea consolidării sistemului 
parental, colaborând mai strâns cu mama tocmai pentru a rezolva 
problema de comportament a copilului. Uneori schimbările propuse de 
terapeut pot declanşa tendinţa sistemului de a opune rezistență şi de aceea 
este nevoie de a aplica tehnica “redefinirii”, prin care semnificația unui 
comportament este redimensionată din perspectiva familiei ca întreg. 


Cu aceleaşi efecte terapeutice se pot folosi “imaginile vorbitoare” 
în lucrul direct cu copiii din familiile cu probleme, dezvoltându-se 
încrederea în sine a copilului şi vizându-se echilibrul său psihic (după 
King). 

4.6.8. Evaluarea sprijinului social 


Sprijinul social este definit ca “informaţie verbală sau nonverbală, 
sau sfatul, ajutorul concret, sau acţiunea care sunt oferite de asistentul 
social clientului şi care au consecinţe asupra comportamentului şi stării 
emoţionale ale clientului”!. Sprijinul social este componentă a rețelei 
sociale cu care fiecare individ sau grup interacționează în contextul vieţii 
comunitare sau sociale. S-a constatat că familiile care au nevoie de sprijin 
social sunt adesea izolate de rude sau prieteni, fiind în incapacitatea de 
a-şi rezolva problemele legate de satisfacerea necesităţilor fundamentale. 
Acordarea sprijinului social necesită întocmirea unei mape a rețelei de 
relații sociale care foloseşte drept instrument în atingerea obiectivului 
propus de către asistentul social — dezvoltarea de către client a capacității 
de autopercepere şi de autoevaluare realistă. 


Mapa reţelei de relaţii sociale, proiectul de sprijinire socială a 
familiei pot fi prezentate în forma adusă în Figura 4.3. 


4.6.9. Consilierea 


A consilia pe cineva cu probleme personale nu reprezintă nici un 
act magic şi nici unul mistic, deşi uneori rezultatele sunt incredibile. 
Pregătirea de specialitate a consilierului şi experiența în domeniu sunt 
elementele decisive pentru parcurgerea cu eficienţă a etapelor acestui tip 
de sprijin şi ajutor. In linii mari, din perspectiva celui care acordă ajutor, 
consilierea presupune trei faze: 

1) construirea unei relații; 

2) explorarea în adâncime a problemelor; 


3) formularea soluţiilor alternative. 


'M.Spânu. Op. cit., p.168. 

Data 
Asistentul 


Şcoală. 
Loc de muncă 


Alte familii 


Biserică, 
cluburi, 


Servicii formale 


Figura 4.3. Mapa rețelei de relații sociale. 
(După: E. M.Tracy, J. K.Whittaker. Families in Society // The 
Journal of Contemporany Human Services, 1990.) 


Se delimitează, însă, şi perspectiva clientului, din acest punct de 
vedere putându-se aborda opt stadii ale consilierii: 


1) conştientizarea problemei: “Am o problemă!” sau “Cred că sunt 
într-o dificultate!”; 

2) construirea unei relații cu consilierul: “Cred că acest consilier 
mă poate ajuta”; 


3) motivația: “Cred că pot să-mi îmbunătățesc situația!”; 

4) conceptualizarea problemei: “Problema mea nu este de 
nerezolvat”; 


5) explorarea strategiilor: “Înţeleg că sunt câteva planuri de 
acțiune pe care pot să le încerc pentru a-mi ameliora situaţia”; 


6) selectarea strategiei: “Cred că această abordare m-ar ajuta şi 
sunt gata să o încerc”; 


7) implementarea: “Această abordare mă ajută foarte mult!”; 


8) evaluarea: “Deşi această abordare mi-a luat o parte din timp şi a 
solicitat efort, consider că a meritat”. 


Unii practicieni refuză să-i confere consilierului statutul pe care-l 
merită, substituindu-l fie cu tehnicile psihoterapeutice, fie cu interviul. E 
adevărat că rolul său este asemănător cu cel al psihoterapiei, dar există o 
deosebire majoră: psihoterapia, utilizată de psihologi şi psihiatri antrenați 
special în această direcție, constă în interpretarea patologiei problemelor 
clienților, în timp ce consilierea interpretează lipsurile actuale ale 
clienților. Deci, prin consiliere se urmăreşte adaptarea optimală la 
condițiile de viaţă şi dezvoltarea personalității deja existente, rezolvarea 
în primul rând a conflictelor interpersonale. Când un client are probleme 
ce depăşesc abilitatea consilierului, acesta este îndreptat spre serviciile de 
specialitate. 


Există un raport specific între consiliere şi interviu. Se poate spune 
că tehnica de consiliere este o extensiune a interviului, întrucât sunt 
utilizate aceleaşi procedee de comunicare, chiar dacă există, din partea 
consilierului, o participare cu multă căldură, acceptare şi înțelegere. Însă 
sunt şi diferențe. Una dintre acestea se referă la nivelul de rezistență a 
clientului, mai scăzut în timpul procesului de consiliere. 


O altă diferență specifică a consilierii se referă la utilizarea unor 
teorii care fundamentează obiectivele şi formele de desfăşurare. Cel mai 
frecvent, acestea sunt aplicate în conexiunea lor (de exemplu, teoria 
psihanalitică este aplicată atunci când se intenționează “pătrunderea” 

psihologică spre mecanismele de apărare şi rezistență ale clientului, 
activitatea în timpul intervenţiei lucrătorului social). 


Una dintre cele mai cunoscute tehnici de consiliere este cea a 
terapiei centrate pe client, ce se realizează prin prezenţa a patru procedee: 

e ascultarea activă; 

e clarificarea; 

e  parafrazarea; 

e reflectarea sentimentelor. 

Pentru a face posibilă o asemenea intervenţie, consilierul trebuie să 
probeze, în relaţia sa cu clientul, trei atribute principale: 

e atitudinea pozitivă şi necondiționată; 

e abordarea cu sinceritate; 

e empatia. 


Atitudinea pozitivă necondiționată se instalează când lucrătorul 
social reuşeşte să comunice clientului o acceptare completă şi sinceră a 
personalităţii acestuia, cu tot ce ţine de manifestarea ei. Este complet 
neindicată poziţia moralizatoare, de etichetare a unor acte, atitudini sau 
sentimente. 


Sinceritatea, ca o condiţie fundamentală, constă în “dezvăluirea” 
propriei personalităţi în activitatea cu clientul. Trebuie de precizat că 
sinceritatea are un caracter profesional, deci autodezvăluirea va viza acele 
elemente ale personalităţii integrate, care să poată activa şi dezvolta 
componente corespunzătoare ale eu-lui clientului. 


Empatia este capacitatea de a participa la ceea ce simte clientul, 
este o fuziune cu sentimentele acestuia. Implică mai mult decât o 
înțelegere de tip intelectual, este un transfer emoţional în universul 
interlocutorului. Această calitate, pentru a fi dezvoltată, necesită un 
antrenament deosebit ce începe cu ascultarea activă şi se finisează cu 

asimilarea unor vaste cunoştinţe şi experienţe despre cauzele şi motivele 


comportamentului uman. 


4.6.10. Interviul 


Interviurile folosite în asistența socială se împart conform 


următoarei clasificări: 


a) interviul informațional; 


b) interviul de diagnostic; 


c) interviul terapeutic. 


Realizarea interviului fără un ghid reprezintă una dintre gravele 


erori pe care le înregistrează mulţi dintre asistenții sociali, îndeosebi cei 


fără experiență. In planificarea interviului sau realizarea ghidului de 


. . * . e w = A . 
interviu prezintă importanţă următoarele întrebări: 


T; 


99: O Oa 


Care sunt obiectivele intervenției asistentului social şi cum vor 
fi ele atinse prin intermediul întâlnirii cu clientul? 


Ce decizii sunt vizate pentru a fi formulate în timp? 

Sunt implicaţi în procesul ajutorării clientului şi alţi 
profesionişti? 

Cât timp va dura interviul? 

Unde se va desfăşura? 

Ce aranjamente sunt necesare pentru interviu? 

Ce tehnici pot fi aplicate în timpul interviului? 


Ce factori trebuie luați în consideraţie pentru pregătirea 
interviului (culturali, etnici, religioşi etc.)? 
Ce stări ale clientului trebuie avute în vedere pentru pregătirea 
interviului (anxietate, furie, confuzie etc.)? 


* Un model de ghid de interviu este adus în Anexa 10. 

10. Ce date medicale trebuie apreciate înainte de interviu (stare de 


sănătate, fizică şi psihică, tratamente şi efecte)? 


11.Ce documentaţie este necesară pentru pregătirea interviului? 


a) Interviul informațional 


Interviul informațional este desemnat să obțină materialul necesar 


realizării istoricului social al clientului cu care relaționează asistentul 
social. Scopul acestui tip de interviu constă în obținerea informației care 
să-l ajute pe asistentul social să înţeleagă mai bine clientul şi problemele 
lui. Structura interviului este următoarea: 


informaţii de identificare: numele, data naşterii, adresa, 
telefonul, ocupaţia, religia, rasa, statutul material, înălțimea, 
greutatea; 


prezentarea problemei: problema prezentată de client sau 
motivaţia întocmirii istoricului social; 


date despre familie şi copilărie: sunt prezentate experienţe 
familiale, probleme ale dezvoltării (vârsta la care a început să 


cu părinţii, cu fraţii şi surorile, crize de adaptare în timpul micii 
copilării); 
performanţe şcolare — o apreciere a evoluţiei subiectului în 


mediul şcolar: absenteismul sau tendința de abandon, 
performanţa şcolară, pozitivă sau negativă; 


starea de sănătate: este prezentată o evaluare a stării de sănătate 
(fizică şi mentală), a internărilor subiectului; 


istoria maritală: se prezintă elemente semnificative ale relațiilor 
din cadrul sistemului marital, sentimente şi experiențe maritale; 


istoricul angajării: unde este angajat, unde a mai fost angajat 
anterior, ce poziţie ocupă, dacă sunt probleme; 

e contacte cu alte instituții sau agenţii care au ajutat până în 
prezent clientul, ce fel de ajutor a primit clientul din partea 
acestora (dacă a fost implicat în psihoterapie); 


e impresii generale: sunt prezentate impresiile asistentului social 
despre client şi observaţiile din timpul interviului. 


b) Interviul de diagnostic 


Ceea ce deosebeşte interviul informaţional, sau istoricul social, de 
interviul de diagnostic este natura întrebărilor din acest al doilea tip de 
interviu, ele fiind orientate spre decizii specifice care pot justifica tipurile 
de servicii oferite clientului în funcţie de problemele evidențiate. 


De exemplu, asistentul social lucrează într-o rezidență destinată 
copiilor cu nevoi speciale; el va trebui să-şi organizeze interviul de 
diagnostic pentru a decide dacă copiii, ai căror părinţi au depus cereri 
pentru internare, vor fi sau nu admişi în acest tip de instituţie. Dacă 
asistența socială oferă servicii de protecţie, el va trebui să decidă, 
împreună cu alţi profesionişti, dacă un copil a fost supus abuzului fizic 
sau nu, sau dacă a fost deprivat din punct de vedere social. 


c) Interviul terapeutic 


Scopul acestuia este de a sprijini clienţii pentru a produce 
schimbări în modul în care îşi desfăşoară viaţa şi activitatea sau în 
propriul comportament. De exemplu, un părinte poate fi sprijinit pentru 
a-şi exercita corect abilitățile parentale: un client care este într-o stare 
depresivă sau foarte anxios, sau prezintă tendinţa de suicid, poate fi 
sprijinit pentru a face faţă acestor probleme; un client care tocmai a fost 
eliberat din închisoare poate fi sprijinit şi ajutat să se angajeze, să-şi 
găsească o slujbă; un cuplu care prezintă probleme maritale poate fi ajutat 
să-şi îmbunătăţească stilul de comunicare şi să-şi amelioreze condiţiile în 
care se dezvoltă ca sistem familial. 

Exemplu. Un soţ sau o soţie pot fi sprijiniți să-şi ajute partenerii de 
viaţă pentru a renunţa la alcool, tutun, droguri. Din acest exemplu rezultă 

faptul că interviul terapeutic presupune absenţa persoanei pentru care este 
vizată schimbarea cu efect terapeutic. 


Indiferent de tip, interviul necesită trei etape: 
e deschidere; 

e conținut; 

e încheiere. 

Deschiderea interviului 


Iniţierea discuţiilor poate aparţine atât clientului (care, după ce este 
invitat să se simtă confortabil, vorbeşte asistentului social despre 
îngrijorările şi preocupările sale), cât şi asistentului social. Pentru 
începutul şi sfârşitul interviului sunt recomandate conversații cu caracter 
general care au scopul de a pregăti emoţional clientul. De altfel, acesta 
este sprijinit să realizeze tranziţia de la un mod de a interacționa familiar 
la unul nou şi nefamiliar, care presupune răspunsuri pentru care are 
experiență limitată. 

Nu sunt dezirabile iniţieri ale interviului de genul: 


- “Cu ce vă pot ajuta?”, deoarece se poate astfel sugera că 
elementul principal în rezolvarea problemei este asistentul 
social, ceea ce este fals; 


- “Aveţi o problemă?”, deoarece prin această formulare se poate 
sugera că asistentul social percepe clientul ca un “caz de 
psihiatrie sau ca un caz foarte special”. 


Conţinutul interviului 


Este absolut necesar ca asistentul social să indice clientului rolul 
său în cadrul interviului şi apoi să aprecieze obiectivul interviului. 
Exemplu: “Buna ziua! Sunt... asistent social în această şcoală. Astăzi aş 
dori să stăm de vorbă, deoarece ţi-am văzut situaţia şcolară şi se pare că 
întâmpini dificultăţi. Poate vom discuta despre aceasta?” 

Întrebările care reprezintă conţinutul interviului trebuie redactate 
cu multă rigurozitate, deoarece prin intermediul lor se obțin informaţii, iar 
clientul este ajutat şi încurajat să-şi spună “povestea vieţii”, să-şi 
exteriorizeze sentimente şi chiar să-şi selecteze alternative pentru 
rezolvarea propriei probleme. Întrebări de genul “Ce simți gândindu-te 
la...?” sau “Poţi să-mi descrii ce simți? sunt des întâlnite şi permit 
sondarea gamei de idei şi sentimente ale clientului. Un asistent social cu 
abilități de comunicare trebuie să-şi verifice tonalitatea folosită în 
formularea întrebărilor, deoarece în funcţie de tipul de problemă tonul va 
sugera înţelegere, empatie, recunoaşterea unei stări, sau fermitate. lată 
câteva exemple de întrebări formulate greşit şi varianta lor corectă: 


Y Varianta cu erori: 

Când v-aţi lovit ultima oară soția? 

Aţi făcut un real progres, nu-i aşa? 

Vă place Maria? 

V-ar place să discutaţi despre căsnicie sau despre slujbă în această 
dimineaţă? 

Y Varianta corectă: 

V-aţi lovit vreodată soția? 

Ce progres credeţi că aţi făcut? 

Ce simțiţi pentru Maria? 

Despre ce aţi vrea să discutăm în această dimineață? 

Încheierea interviului 


Această etapă este deosebit de complexă, deoarece ambele părți 
s-au familiarizat una cu cealaltă. De aceea, clientul va fi pregătit chiar de 
la începutul interviului pentru această etapă. Este necesară o întâlnire 
anterioară, denumită de unii autori “tema de acasă,” care este formulată 
de asistentul social la finalul interviului. Aceasta poate fi folosită, spre 
exemplu, în cazul unui cuplu cu probleme de comportament sexual, între 

două întâlniri cu asistentul social, cei doi fiind încurajați să vorbească 
despre această dificultate. 

Unii clienţi îşi exprimă îngrijorările abia la sfârşitul interviului. 
Sfârşitul este important, pentru că ceea ce se întâmplă în timpul acestei 
ultime faze este în măsură să determine impresia interviului asupra 
interviului ca întreg. 


Strategia interviului 

Reguli pentru dezvoltarea experienţei profesionale: 

1. Întrebaţi ce trebuie, nici mai mult nici mai puţin, şi aşteptaţi 
pentru întrebarea următoare. Nu încercaţi să umpleţi timpul cu “tăcerea”. 


Studierea reacțiilor în pauzele conversaţiei este o tehnică de interviu. 
Pentru succesul interviului este necesară SIGURANȚA! 


2. Acordaţi atenţie celui cu care vorbiţi pentru a înţelege exact 
sensul exprimării. Dacă el nu este politicos, cereţi-i să-şi reformuleze 
problemele. 

3. Nu întrerupeți şi lăsaţi timp de gândire pentru răspuns. Nu 
faceţi pauze mari, veți fi dezavantajat. 

4. Nu jucaţi ca un comediant! Subiectul aşteaptă să audă şi să 
vadă persoane bine intenționate, pricepute, descurcărețe. Dacă vă faceți 
plăcut, e perfect. Nu se obişnuieşte a se vorbi aspru sau foarte încet şi 
laconic. 

5. Nu încercaţi să faceți eforturi disperate pentru a vă face agreat 
de subiect, pentru că el nu doreşte să vadă asta. Investigatorul 
experimentat este profund şi controlat. Fiţi oneşti! Puneţi accentul pe 
motivaţia de a-l ajuta. 


6. Încercaţi să priviți permanent interlocutorul în ochi şi lăsaţi-l să 
creadă că este evaluatorul soluţiilor dumneavoastră. 

7. Rămâneţi permanent pe aceeaşi lungime de undă cu subiectul. 
Clarificaţi-vă eventualele neînțelegeri, dar nu vă lăsați imaginaţia să 
plutească. Ţineţi în frâu imaginaţia! 

Cele expuse sunt completate de Figurile 4.4, 4.5 şi 4.6 ce urmează, 
unde sunt sintetizate un şir de reguli pentru investigator, e descrisă 
comunicarea în cadrul interviului şi sunt aduse elemente necesare unui 
interviu eficient. 


Comportaţi-vă în manieră entuziastă, 
deschisă dar responsabilă! 

Manifestaţi interes pentru problemele 
asistatului, ca el să vă considere 
CONFIDENT, fiți curtenitor, plin 
de tact! 


Nu exagerați în prezentarea îndemnării 
şi talentului, arătaţi-vă SINCER! 


Priviţi în ochi asistatul pentru 
produce o impresie favorabilă 


exprimaţi-vă degajat. 
NU VĂ ASCUNDEŢI PRIVIREA! 


Ascultaţi! Arătaţi-vă serios interesat 
de munca dumneavoastră pentru a 
lămuri problemele. 

Deci, STRĂDANIE! 


Nu întrebaţi chiar de la începutul 
interviului despre probleme delicate 
(bani, salariu, relaţii sexuale). 
GĂSIŢI MOMENTUL POTRIVIT! 


Figura 4.4. Reguli pentru investigator. 

4.6.11. Observația 


Observaţia, ca metodă de investigare, constă în perceperea 
sistematică a atitudinilor, comportamentelor şi interacțiunilor factorilor 
sociali, în momentul manifestării lor, conform unui plan dinainte elaborat 
utilizare a observaţiei se diferențiază în funcţie de obiectul observării, 
tehnica de înregistrare aplicată şi poziţia observatorului. 


. Folosirea 
Verbală cuvintelor 
10% 


Expresivitate, 
gesturi, postura, 
mişcarea 
ochilor 
75% 


Comunicarea 


Nonverbală 


Inflexiuni şi 
accente în 
emisia vocală 
15% 


Figura 4.5. Comunicarea în cadrul interviului. 


Observația a fost aplicată mai întâi la cunoaşterea lumii naturale, 
iar apoi şi la cunoaşterea fenomenelor psihice şi sociale. Devenită metoda 
ştiinţifică de cunoaştere şi acţiune, observaţia a început să se dezvolte în 
mod particular în funcție de domeniul de aplicaţie. Astfel, în ştiinţele 

naturii ea a luat în special forma experimentului (înțeles ca “observaţia 
dirijată perfect”). Dimensiunea cantitativă este cea dominantă în cazul 
observaţiei din ştiinţele exacte. În domeniul sociouman observaţia a 
trebuit să se adapteze specificului obiectului cercetat. În acest domeniu, 
obiectul este de fapt un subiect uman, un actor social individual sau 
colectiv. Spre deosebire de obiectele naturale, actorii sociali dezvoltă 
comportamente reactive în raport cu observatorul. Atunci când se ştiu 
observați, oamenii îşi modifică substanţial comportamentul, pentru a-şi 
construi o imagine favorabilă şi pentru a răspunde presupuselor aşteptări 
ale observatorului. De aceea cercetătorul trebuie să ia permanent în calcul 
caracteristica reactivă a obiectului investigat şi să încerce să diminueze 
efectele distorsionate; el trebuie să aibă mereu în vedere deosebirea dintre 
comportamentul “vizibil” şi cel “invizibil”. În relația dintre subiectul 
cunoscător şi obiect, în domeniul socioumanului, trebuie de avut în 
vedere şi comportamentul subiectiv şi selectiv al observatorului. 


Atitudine deschisă 


Exprimarea dorinței Tinută 
de a lucra pentru corespunzătoare 


instituţii de asistență (îmbrăcăminte, 
socială încălțăminte etc.) 


Vorbire clară şi 
contact vizual susținut 
pe tot parcursul 
interviului 


Figura 4.6. Elemente necesare unui interviu eficient. 

Observatorul nu e doar un cercetător, el este în acelaşi timp o persoană 
marcată de afecte, sentimente, preferințe şi prejudecăţi. De aceea 
realitatea observată de un subiect uman (fie el un om obişnuit sau un 

3» 


savant) nu este realitatea pur şi simplu, ci o realitate “construită 
pe care vrea să o vadă. 


„o lume 


Observaţia nu este doar o metodă de cunoaştere ştiinţifică. Ea este, 
în primul rând, un mijloc de orientare a omului în mediu. Orice relaţie cu 
exteriorul presupune din partea subiectului uman realizarea unor 
observaţii spontane. Abia atunci când procesele de cunoaştere sunt 
standardizate, făcând parte dintr-o strategie coerentă, agenţii cunoscători 
procedează la o observaţie ştiinţifică. 


Observaţia spontană are următoarele caracteristici: 


e este nesistematică şi fragmentară, producându-se la întâmplare, 
conjunctural, fără un plan dinainte stabilit şi vizând aspecte 
disparate ale realității; 

e este imprecizia, în sensul că ea este marcată de inexactităţi, de 
exagerări ale unor detalii în dauna întregului, ale manifestului 
în dauna latentului, de interpretarea necorespunzătoare a unor 
semne ale socialului; 


e are un caracter subiectiv, determinat de predominarea afectelor, 
sentimentelor şi prejudecăţilor observatorului; 

e nefiind înregistrate sistematic, multe dintre datele empirice 
culese se pierd. 

Spre deosebire de observaţia spontană, observația ştiinţifică se 
caracterizează prin: 


e fundamentare teoretică, când cercetătorul realizează observația 
pornind de la o teorie ştiinţifică în legătură cu obiectul 
investigat; respectiva teorie îi orientează activitatea de 
observare; 

e caracter sistematic şi integral, vizând fenomenul în totalitatea 
sa. Demersul observaţiei va fi, în acest caz, unul analitic; nici 
un element al realității observate nu va fi lăsat deoparte. 
Pornindu-se de la premisa asistenței sociale, el presupune că 
orice fapt poate avea semnificaţie socială; 


e înregistrarea informațiilor şi repetarea observațiilor. 
Caracteristică ce face necesitatea codificării operaţiilor şi 
construirii unui sistem de variabile; în felul acesta, se realizează 
o culegere rapidă de date şi se poate acumula o cantitate mare 
de informaţie. 


În cadrul observaţiei ştiinţifice distingem următoarele. tipuri: 


a) Observaţia de explorare este tipul de cercetare care are ca obiect 
o realitate socială asupra căreia nu dispunem de informaţii teoretice şi 
preliminarii practice. Etnologii şi antropologii sunt primii cercetători care 
au întreprins observaţii de acest tip asupra societăților arhaice, 
înregistrând direct aspecte şi evenimente semnificative din viaţa 
populațiilor respective şi oferind astfel primele informaţii despre ele. 
Practica asistenţei sociale presupune apelul extrem de frecvent la o 
asemenea tehnică de cunoaştere, dat fiind faptul că fiecare client şi fiecare 
situație problematică reprezintă, în felul lor, “unicitate”. Observaţia de 
explorare este cea mai puţin sistematizată, întrucât se realizează la primul 
contact al cercetătorului cu fenomenul social. Complexitatea şi 
imprevizibilitatea comportamentului individual şi de grup în viața 
cotidiană, dificultatea de a reduce interacţiunile sociale la aspectul lor 
cantitativ fac ca utilizarea categoriilor analitice într-un mod precis să fie 
rară în acest stadiu. Acest tip de observaţie necesită integrarea 
cercetătorului în realitatea studiată, participarea lui la viaţa comunităţii, 
pentru a surprinde astfel aspectele esenţiale. Observaţia exploratoare se 
situează la un nivel descriptiv în cunoaşterea ştiinţifică (respectiv în 
fazele de întâlnire şi de studiu psihosocial proprii modelului medical şi la 
etapele de reparare a problemei şi de analiză a situației în modelul 

intervenţiei), marcând punctul de plecare în formularea ipotezelor pentru 
investigarea metodică ulterioară (respectiv pentru fazele de diagnostic 
psihosocial sau de analiză preliminară şi operaţională). 


b) Observaţia de diagnostic se referă la aspecte, probleme şi 
situaţii socioumane despre care există deja un volum de informație şi cu 
privire la care se pot formula ipoteze. Etapa exploratoare fiind depăşită, 
cercetătorul urmăreşte să realizeze o analiză de profunzime şi să verifice 
ipotezele stabilite iniţial. Etimologic, termenul “diagnostic” înseamnă 
cunoaştere adâncită (dia — a străbate, prin; gnosis — cunoaştere). El este 
utilizat mai ales în medicină, de unde este “exportat” şi în alte domenii 
(inclusiv în asistenţa socială, spre exemplu), pentru a indica rezultatul 
unei investigaţii de profunzime asupra unei probleme. Un diagnostic 
ştiinţific cuprinde, în fapt, două componente: un diagnostic descriptiv 
(diferenţial) şi un diagnostic explicativ (cauzal, etiologic). 

c) Observația experimentală urmăreşte verificarea unor ipoteze şi 
aprofundarea cunoaşterii fenomenului social vizat prin manipularea 
variabilelor şi a factorilor procesului social în sensul construirii unui 
sistem controlabil de observat. Observaţia experimentală este utilizată, în 
asistența socială, cu precădere în etapa aplicării planului de intervenţie, 
etapă în care procedeele de declanşare şi susținere a proceselor de 
schimbare socială au frecvent caracter experimental. 


d) Observaţia participativă este o tehnică asemănătoare observației 
de tip etnologic, ce presupune integrarea observatorului în grupul cercetat 
pentru o perioadă lungă de timp, perioadă în care poate observa realitatea 
în mod global, şi nu fragmentar. Observaţia participativă a fost utilizată 
pentru prima dată de către Bronislaw Malinowski în antropologie, cu titlu 
de tehnică de investigare a societăţilor arhaice. Însă dacă societăților 
primitive le sunt străine scopurile urmărite de etnologi, cercetătorul 
realităților sociale moderne trebuie să prezinte cu exactitate scopurile şi 
obiectivele cercetării, pentru a putea obţine acordul comunităţii. În funcţie 
de gradul de implicare a observatorului în viața obişnuită a comunității 

studiate, distingem observația reportaj şi observația participativă de tip 
etnologic. 


Observaţia reportaj este utilizată mai ales de către ziarişti, dar şi 
de către sociologi şi asistenţi sociali. Ea se aplică fenomenelor şi 
activităţilor discontinue, fie ele unice sau repetabile la intervale mari: 
sărbători, ceremonii tradiționale etc. În acest caz, observatorul participă 
ca spectator, menținându-se în afara grupului observat. 


Observaţia participativă de tip etnologic sau calitativ presupune 
integrarea cercetătorului în comunitatea investigată, având drepturi şi 
obligații aproape identice cu ale membrilor de drept ale grupului. Aceştia 
ignoră sau “uită” de ce s-a integrat în comunitate cercetătorul. Timpul 
observaţiei participative de tip etnologic sau calitativ trebuie să fie 
suficient de lung, pentru ca cercetătorul să cunoască destul de bine 
colectivitatea, şi suficient de scurt, pentru a se evita identificarea lui cu 
interesele, aspiraţiile cu modul de viață a comunității. În acest din urmă 
caz, s-ar vicia obiectivitatea datelor empirice culese. Totuşi, în fiecare 
observație există şi trebuie să existe un oarecare grad de subiectivitate. 


Realizarea observaţiei participative de tip etnologic presupune 
integrarea cercetătorului în viața comunităţii potrivit următoarelor 
principii: 

e să respecte regulile de convieţuire şi tradiţiile colectivităţii 

investigate; 

e sănu se izoleze de grup şi să aibă un comportament normal; 

e să nu lase impresia că este o autoritate şi să nu joace rolul de 

conducător sau sfătuitor (acest rol fiind admis doar la etapa 
aplicării planului de intervenţie, nu şi la acea de analiză a 
situației); 

e sănu şocheze prin vocabularul utilizat şi cultura sa; 


e să nu manifeste un interes mediu pentru ceea ce se petrece în 
comunitate; 

e să nu fie indiscret, să nu forțeze situația de observaţie şi să nu 
pară prea interesat de un aspect sau de un actor social; 


e să manifeste interes egal față de toți membrii şi faţă de toate 
microgrupurile existente în comunitatea respectivă, pentru a 
dobândi încrederea tuturor; 


e să se preocupe de antrenarea unor subiecți în cercetare şi să 
acorde o atenţie specială aşa-numitelor “persoane-cheie”, fără 
acordul cărora nu are acces la anumite informaţii. 


Cercetătorul se confruntă însă cu o serie de probleme referitoare la 
posibilităţile practice de a realiza observaţia îndelungată asupra unei 
comunități şi de a se afla simultan în mai multe locuri, în miezul mai 
multor evenimente. De aceea, este necesară adesea utilizarea unor 
observatori membri ai grupului investigat sau asistat. Aceasta este tehnica 
participantului observator care culege şi transmite cercetătorului date cu 
privire la activitatea propriului grup. Participantul observator este o 
persoană (spre exemplu, un membru al familiei, al grupului de prieteni, al 
colectivului de muncă, un vecin, un agent, educaţional etc.), care îi 
cunoaşte evoluţiile sociale, putându-ne fumiza informaţii prețioase despre 
apariţia situaţiei problematice, despre posibilele ei cauze, precum şi 
despre resursele ce pot fi mobilizate în scopul rezolvării acesteia. Totuşi, 
până şi această subiectivitate poate fi exploatată ştiinţific şi asistenţial, 
devenind obiect de studiu şi criteriu de evaluare a trebuințelor umane. 
Cunoaşterea motivaţiilor profunde ale acţiunii sociale, precum şi 
cunoaşterea imaginilor de sine ale actorilor sociali nu este posibilă fără 
concursul acestora. 


Observaţia participativă permite depăşirea unei viziuni exterioare 
asupra problemei sociale şi asupra populaţiei investigate, în profitul unei 
analize din interior, care cuprinde dinamica realităţii trăite, evidențiind 
legătura dintre fapte direct observabile şi mobilul lor subiectiv. 

Utilizarea unui ghid de observaţie, prin care asistentul social 


urmăreşte scopul identificării naturii şi structurii interacțiunilor care se 


stabilesc între membrii familiei, ar putea include întrebări referitoare la: 

aprecierea raporturilor din cadrul familiei, care se va realiza în 
dependență de răspunsurile obținute de asistentul social la 
întrebări de felul: care sunt membrii familiei biologice (părinți 
naturali, copii naturali), care sunt membrii familiei legale, 
declarate prin căsătorie, divorţ sau adopţie ori prin ordine de 
plasament şi îngrijire temporară, cum sunt împărţite 
responsabilităţile de îngrijire a copilului sau cum sunt 
îndeplinite sarcinile pentru supravegherea şi funcţionarea 
familiei; 

fapte sau evenimente descrise de familie, prin care se va stabili 
dacă familia resimte necesitatea de a evidenția identitatea 
religioasă, etnică sau culturală, la fel se va stabili contextul de 
vecinătate în care trăieşte, care sunt sursele veniturilor, unde 
sunt angajaţi membrii familiei, care este istoria divorțului, 
abandonului, violenței şi cum au afectat boala şi dizabilitățile 
funcţionarea familiei; 


performarea funcţiilor familiei, care poate fi stabilită prin 
cunoaşterea modului de funcţionare a familiei ca unitate 
economică (venitul total, nivelul cheltuielilor), de realizare a 
socializării copiilor, de utilizare a metodelor de educație, de 
cultivare a sentimentelor de permanență, intimitate, dragoste, 
identitate etc.; 


determinarea granițelor subsistemelor, a regulilor şi rolurilor 
care guvernează interacţiunile din familie; 


dezvăluirea dimensiunilor morale şi etice ale familiei care se 
referă la astfel de valori, precum: obligaţia, fidelitatea, 
corectitudinea, sacrificiul, credinţe religioase, convingeri 
spirituale etc.; 

e modulde a lua deciziile în familie; 


e problemele emoţionale ale familiei (predomină anxietatea, 
tristețea, furia sau alte emoţii; 


e modul de acceptare de către membrii familiei a diferenței 
(eliminarea altora, eliminarea sinelui, evitarea şi comunicarea 
. Wut . anl 
directă şi deschisă) . 


4.6.12. Ascultarea activă 


Ascultarea poate fi prezentată prin intermediul a trei procese: 
receptarea mesajului, interpretarea şi transmiterea mesajului. 


1. Receptarea reprezintă un proces închis, eşecul în receptare 
intervenind în momentele când asistentul social încetează să asculte cu 
atenţie. 


2. Interpretarea mesajului este, de asemenea, un proces închis, 
prezentând analiza mesajului receptat şi înţelegerea semnificației 
acestuia. Erorile se pot instala datorită distorsiunilor care împiedică 
înțelegerea cu acuratețe a mesajului trimis de client. Problemele apărute 
se centrează pe tendinţa asistentului social de a asculta ceea ce doreşte să 
audă de la client (se anulează comunicarea bidirecţională). 


3. Transmiterea mesajului reprezintă secvenţa finală a ascultării. 
Se consideră că un asistent social poate recepta corect un mesaj, dar, 
datorită lipsei de abilităţi de comunicare, poate avea dificultăți în 
transmiterea mesajului; oricum, aceste probleme par a fi mai uşor de 
corijat decât în procesele anterioare. 

Se poate vorbi despre patru tipuri de răspunsuri specifice ascultării: 

1) clarificarea; 


2) parafrazarea; 


1 Vezi: M.Spânu. Op. cit., p.177. 

3) reflectarea; 

4) rezumarea. 

Clarificarea are următoarele scopuri: 
e face eficient mesajul clientului; 


e confirmă acurateţea perceperii mesajului de către asistentul 
social; 


e verifică corectitudinea înțelegerii mesajului. 


Exemplu. Afirmația clientului: “Am 35 de ani şi sunt văduvă cu 
doi copii. Toată viața mea s-a schimbat după moartea soțului. Mă simt 
atât de nesigură în legătură cu puterea mea de a lua decizii pentru familie. 
De mult nu mă mai pot odihni bine noaptea, nu mă mai pot concentra, am 
început să beau...” 


Clarificarea asistentului social: “Vreţi să spuneţi că una dintre 
noile dificultăţi pe care le-aţi întâmpinat după moartea soțului este lipsa 
de încredere în capacitatea dvs. de a lua o decizie pentru familie?” 


În conexiune cu clarificarea trebuie să se realizeze distincţia dintre 
partea cognitivă a mesajului şi cea afectivă. Partea din mesaj, care oferă 
informaţii despre situație sau eveniment, care include referințe la 
persoane, obiecte, reprezintă secvenţa cognitivă a mesajului. Partea din 
mesaj, care poate releva sentimente, emoţii şi se caracterizează prin 
folosirea unor expresii semnificative pentru trăirile emoţionale, reprezintă 
secvenţa afectivă a mesajului. 


Exemplu. Un copil de 7 ani face afirmaţia: “Nu-mi place la şcoală, 
nu mi se pare amuzant, la ore mă plictisesc.” 


“La ore mă plictisesc” reprezintă secvenţa cognitivă care se referă 
la o situație specifică, mai precis, lipsa unor activități şcolare care să 
captiveze atenția copilului. 


“Nu-mi place la şcoală” este secvenţa afectivă, sentimentele 
copilului fiind sugerate de expresia “nu-mi place”. 

Parafrazarea reprezintă o reformulare a mesajului clientului de 
către asistentul social care utilizează propriile expresii. Scopul 
parafrazării constă în a ajuta clientul să se concentreze asupra ideilor pe 
care le-a formulat incorect şi să încerce o analiză a acestora. 


Exemplu. “De când a murit soțul Dvs. aveți toată responsabilitatea 
şi luaţi toate deciziile pentru familia dvs., deşi vă este foarte greu”. 


Reflectarea poate fi considerată sinonimă cu răspunsul la partea 
afectivă a mesajului. Scopul reflectării constă în: 


e a încuraja clientul să se exprime cât mai mult despre 
sentimentele sale; 


e a sprijini clientul în a experimenta stări emoționale intense; 


e a ajuta clientul să devină conştient de sentimentele care l-ar 
putea domina. 


Exemplu. “Vă simţiţi îngrijorată în legătură cu puterea Dvs. de a 
decide pentru întreaga familie după moartea soţului?” 


Rezumarea poate fi definită ca un ansamblu de două sau mai multe 
parafrazări şi reflectări care exprimă în mod concentrat mesajul clientului. 
Scopul constă în a realiza legătura dintre elementele mesajului, a oferi 
feed-back, a identifica teme repetate în mesajul clientului. 


Exemplu: “Acum, după moartea soțului Dvs., vă confruntaţi cu o 
serie de dificultăţi, între care cea mai mare este preluarea 
responsabilităților şi a puterii de decizie pentru familie, vă simţiți singură, 
încercările de avea mai multă grijă de dvs. şi familie s-au epuizat.” 


4.6.13. Redefinirea 


Redefinirea reprezintă tehnica utilizată de către asistentul social 
pentru a ajuta clientul să modifice semnificația acordată unui eveniment 
capital sau unui comportament. Scopul utilizării acestei tehnici reprezintă 
persuadarea clientului pentru ca acesta să abordeze dintr-o perspectivă 

nouă elementul sau comportamentul luat în discuţie. Redefinirea este în 
mod special folosită în lucrul cu persoanele care au probleme legate de 
relaţiile interpersonale (în cuplu sau în familie), membrii familiei sunt 
încurajați să reexamineze definițiile pe care le-au oferit problemelor sau 
dificultăților întâmpinate, promovându-se o înțelegere sporită şi un mod 
particular de raportare emoţională la evenimentul sau comportamentul 
analizat. În consecință, când o persoană percepe lucrurile într-o nouă 
lumină, ea, de obicei, simte şi se comportă într-un mod diferit. 
Redefinirea contribuie la stimularea clientului de a formula diferite 
interpretări şi alternative ale perceperii, ceea ce contribuie la determinarea 
clientului de a simți şi a gândi tolerant în raport cu ceilalți. 


4.6.14. Sculptura familială 


Sculptura familială este o tehnică desemnată să ajute clientul sau 
familia să evalueze aspecte ale comportamentelor existente în familie, 
fiind folosită la fel de eficient. Unul dintre membrii familiei este invitat să 
realizeze aranjamente fizice cu ceilalți membri, astfel încât rezultatul să 
corespundă unor relaţii existente şi percepute de către toţi participanții. 
Maniera de lucru este asemănătoare modelării lutului, însă materialul cu 
care se lucrează este unul mult mai dificil, este unul de esență umană. 
Asistentul social va sprijini permanent, preluând rolul de sculptor, pe acel 
membru de familie ce oferă o imagine personală a raporturilor din 
familie. Orientarea spațială a fiecărui membru, poziția faţă de restul 
familiei exprimă perceperea vizualizată de către sculptor a relaţiilor care 
pot fi identificate la nivel familial. Fiind folosită în terapia familială, 
această tehnică asigură oportunitatea discutării sentimentelor generate de 
rolul de sculptor, dar şi a celor experimentate de către fiecare personaj al 
“sculpturii” obținute. Este evident rolul de mediator al asistentului social 
între persoana care a preluat rolul de sculptor şi ceilalți membri ai 
familiei. A lucra cu o familie cu dificultăți, sentimentele membrilor 
nefiind bine reglate sau rolurile lor nefiind bine performante, şi a utiliza 

sculptura familială în asistenţa socială este o provocare pentru ambele 
părți implicate. A.Hartman, în lucrarea sa “Working with adoptive 
families; Beyond placement”, oferă asistentului social detalii cu valoare 
orientativă în aplicarea sculpturii familiale. Se poate sugera faptul că 
sculptorul imaginează familia acasă, în timpul serii: unde va fi fiecare 
persoană, ce vor face acestea (pot fi utilizate scaune sau alte obiecte...). 


Este important să i se permită sculptorului să termine fără a fi 
întrerupt, iar ceilalți membri ai familiei să fie asiguraţi că ei, la rândul lor, 
vor fi capabili să realizeze sculptura familială mai târziu, în maniera în 
care o vor dori. Asistentul social ar trebui să acorde sculptorului sprijinul 
şi ajutorul necesar, să-l încurajeze pentru a fi relaxat, punându-i întrebări 
cum ar fi: “Vrei ca mama ta să fie aranjată într-o direcţie particulară? Este 
ceea ce vrei tu să faci? Sunt alte schimbări pe care ai dori să le faci?” 


După ce sculptorul a finalizat sculptura cu o anumită satisfacţie şi 
îşi reia locul pe care şi l-a atribuit în cadrul sculpturii, asistentul social 
este în continuare mediator, în timp ce actorii rămân în poziţiile pe care 
le-au cerut (personajele din sculptură). Această invitație poate să 
provoace momente dezagreabile pentru unii membri datorită modului în 
care ei văd familia. Vor fi rugaţi să-şi exprime punctul de vedere, 
manifestând astfel stresul sau tensiunea!. 


4.6.15. Cartea Vieţii 


Cartea Vieţii reprezintă un instrument cu valoare terapeutică. El 
este folosit în scopul de a ajuta un copil, în special un copil dat spre 
îngrijire sau adoptat, de a-şi dezvolta un sens al identităţii şi de a-şi 
înțelege experiențele generate de separare sau plasament. Cartea Vieţii 
urmăreşte: 


1 Vezi: A.Hartman. Working with adoptive families; Beyond placement. -New 
York: Child Welfare League of America, 1984, p.24. 
* Un model de Carte a Vieţii e adus în Anexa 11. 

e să dezvolte un sens al continuității şi al identității; 


e să înțeleagă separările din trecut şi plasamentele actuale, 
reducând confuzia şi neînțelegerea asupra acestor experienţe; 


e să evite să folosească într-un mod nesănătos fanteziile în 
încercarea de a coopera cu experiențele dureroase ale vieții 
sale; 


e să-şi amintească persoane semnificative şi evenimente din 
copilărie; 

e să mențină o evidență a celor mai importante informaţii 
personale (certificat de naştere, informaţii medicale, fotografii 
cu membrii familiei, premii şcolare etc.). 


Cartea Vieţii e o carte realizată în mod individual, ce se referă la 
perioada de la naştere până în prezent, scrisă de către copil cu propriile 
sale cuvinte. Ea cuprinde o descriere a ceea ce i se întâmplă copilului, 
unde, de ce, dar şi a sentimentelor copilului despre ceea ce se întâmplă. În 
carte pot fi incluse fotografii, desene, premii, certificate, scrisori de la 
părinţii de îngrijire anteriori sau părinții adoptivi şi părinţii naturali, 
certificatul de naştere, genograma şi orice altceva ce ar putea fi inclus de 
către copil în mod particulari. 


Acestea sunt câteva din metodele, tehnicile şi instrumentele 
principale de lucru ale asistentului social cu familia care şi-au demonstrat 
eficienţa în timp. 


1 Vezi: K.Backhause. Last book: Tools for vorking with children in placement 
//Social Work. -1984. -Nr. 29. -P.551-544. 

Capitolul 5. 


INTERVENȚIA ÎN CAZURILE 
DE MALTRATARE A COPILULUI 


5.1. Abuzul asupra copilului: concepte şi tipologii 


Abuzul înseamnă profitarea de pe urma diferenţei de putere dintre 
un adult şi un copil, desconsiderarea personalităţii celui de al doilea. 
Abuzul mai poate fi definit ca violenţă a adultului împotriva copilului, 
fenomen prezent în toate societăţile. 


Principalele tipuri de abuz descrise în literatură sunt: abuzul fizic, 
abuzul psihologic şi abuzul sexual. 


Abuzul fizic reprezintă agresarea copilului în mod deliberat de 
către adultul în grija căruia se află el, provocarea de leziuni sau otrăvirea 
lui. Acest tip de abuz este însoţit de traume psihice imediate. 
Cercetătorul american Pecora (1992) defineşte abuzul fizic ca vătămare 
produsă neaccidental de persoana în grija căruia se află un copil. Se 
impune necesitatea extinderii acestei definiţii'. Este nevoie de a include 
criterii de diferenţiere între diversele tipuri de abuzuri. Gradul abuzului 
diferă în funcţie de vătămarea produsă copilului. E greu a decide unde 
începe abuzul grav. Totuşi, abuzul începe atunci când sănătatea psihică 
sau fizică a copilului este pusă în pericol. 


Pedepsele minore aplicate în mod obişnuit nu dăunează sănătăţii şi 
integrităţii corporale a copilului. Nici ele nu sunt însă total lipsite de 
pericol pentru sănătatea lui mentală. Folosite în mod repetat, ele pot să 
conducă la traume psihice. Abuzive sunt considerate, în primul rând, 


1 Vezi: P.J.Pecora, J.K.Whittaker, A.N.Maluccio. The Child welfare 
challenge. -New York, 1992. 

pedepsele din categoria celor grave, care comportă un risc substanțial 


pentru sănătatea şi integritatea corporală a minorului: provocarea de 


arsuri, înfometarea, folosirea unor instrumente periculoase, folosirea 


curentului electric. B.Sanders şi Becker-Lausen au elaborat o scară pentru 


depistarea abuzului şi traumei în cadrul familiei (vezi Anexa 12). 


Toate formele de abuz şi neglijare a copilului au consecințe 


psihologice. Cercetătorul american Garbarino definea abuzul psihologic 


drept “atac concentrat al unui adult asupra dezvoltării conştiinţei de sine 


şi a competenţei sociale a copilului” . Printre formele abuzului psihologic 
Garbarino, Pecora, Whitman enumeră: 


respingerea care exprimă negarea legitimităţii dorințelor 
copilului (umilirea, etichetarea, minimalizarea, ridiculizarea); 
izolarea care reprezintă interzicerea sistematică a jocului, a 
distracţiei, a legăturii cu prietenii etc.; 

terorizarea pe cale verbală pentru inocularea fricii, ceea ce 
creează copilului imaginea unei lumi ostile; 


ignorarea sau refuzul comunicării cu copilul; 
coruperea sau atragerea copilului în activităţi antisociale; 


deprivarea copilului de demnitate — formă de abuz, care poate 
fi analizată separat, înțelegând prin aceasta recurgerea de către 
adult la exprimări sau la atitudini depreciatoare la adresa 
copilului, care afectează demnitatea acestuia (folosirea 
expresiilor jignitoare, învinovăţirea etc.). 


Abuzul sexual poate fi definit ca atragere, convingere, folosire, 


forțare şi obligare a minorului să participe la activități de natură sexuală 


sau asistarea unei alte persoane în timpul unor activităţi care servesc 


1 Vezi: J.Garbarino, E.Guttmann, J.W.Seeley. The psychologically battered 
Child: Strategies for identification, assessment and intervention. -San 
Francisco, 1986. 

obţinerii de către adult a plăcerii!. Chiar şi atunci când relaţiile sexuale nu 
au o componentă de recurgere la forță, când relaţiile par a fi liber 
consimţite se foloseşte noțiunea de abuz sexual. Atunci când agresorul 
este el însuşi minor, se vorbeşte despre relații de tip abuziv dacă diferența 
de vârstă dintre victimă şi agresor este de 5 ani. 


Aceasta scoate din categoria abuzurilor jocurile sexuale iniţiate de 
copii, când ele implică minori cam de aceeaşi vârstă sau experimentele 
sexuale reciproce ale unor adolescenți. Atunci însă când, în relaţiile lor 
sexuale, copiii sau adolescenţii recurg la forță împotriva unuia chiar de 
aceeaşi vârstă, relaţiile dobândesc caracter abuziv. 


Formele de abuz sexual se pot clasifica în acte sexuale cu sau fără 
contact (contact sexual genital, oral sau anal). Acestea pot fi sub diverse 
forme: 


e hărţuirea sexuală (cu formele sale — propuneri verbale, gesturi 
sau atingeri de tip sexual); 


e comportamentul exhibiţionist în faţa unui copil; 


e manipularea organelor sexuale ale copilului sau obligarea 
acestuia de a manipula organele sexuale ale agresorului; 

e penetrarea sexuală — pe cale orală, genitală sau anală; 

e exploatarea sexuală — obligarea minorului la pornografie sau 
prostituție în folosul adultului”. 


În concluzie putem menţiona că abuzul sexual mai constă şi în 
expunerea copilului la vizionarea de materiale pornografice, seducţie 
(avansuri, mângâieri şi promisiuni) sau în implicarea acestuia în acte 
sexuale genitale, orale sau anale. 


Abuzului sexual este favorizat de următorii factori: 


1 M.Roth-Szamoskozi. Protecția copilului. Dileme, concepții şi metode. 


-Cluj-Napoca, 1999, p.53. 
? K.Killen. Copilul maltratat. -Timişoara, 1996, p.32. 

1. Factori sociali, care includ: 


a) Nivelul redus de trai / şomajul. Familiile paupere, în care unul 
sau ambii părinți nu au statut profesional, prezintă un risc crescut de abuz 
datorită stresului asociat sărăciei: probleme de comunicare în cuplu, mod 
defectuos de administrare a bugetului, nivel scăzut de şcolarizare/ 
educaţie. 


b) Apartenența familiei la un grup minoritar, dezavantajat din 
punct de vedere social, antrenează insecuritate, frustrare şi stres, ceea ce 
conduce la izolarea socială a familiei şi apariţia unor comportamente 
abuzive. 


Factorii sociali generează modificări în structura familiilor, soldate 
cu apariția modelelor familiale alternative de tipul: familii monoparentale 
materne / paterne, familii reconstituite. Principalele probleme care apar în 
aceste familii ţin de: 

e dificultățile financiare care pot conduce la transferări de rol 

către copil, în sensul că acesta poate fi obligat să obțină venituri 


prin diferite activităţi (nu numai exploatarea economică, dar şi 
cea sexuală); 


e modificarea stilului de relaționare a mamelor singure cu 
copilul, mama atribuindu-i treptat acestuia rolul de partener, 
ceea ce îl forțează să-şi dezvolte maturitatea în devans; 


e comportamentul hiperautoritar, frecvent abuziv, al părinţilor 
vitregi din familiile reconstituite față de copiii vitregi, iar faţă 
de propriii copii o atitudine contrară, hiperprotectoare, ceea ce 
conduce la rivalitate fraternă. 

2. Factori psihologici: 

a) Părinţii rigizi, lipsiţi de căldură şi empatie. 

b) Părinți imaturi afectiv, ceea ce determină incapacitatea 
exercitării rolului parental. 


c) Preluarea de către părinți a modelului abuziv din familiile de 
origine. 

d) Tulburări de ataşament avute de părinţi în copilărie, ceea ce îi 


predispune la boli psihice de tipul psihozei discordante etc. 


e) Părinţii au diferite tulburări de personalitate (antisocială sau 


histrionice) etc. 


Semnele generale de recunoaştere a abuzului sexual la copii se 
manifestă prin: 


tulburări de somn (insomnii, somn agitat, coşmaruri); 
tulburări de alimentație (anorexie, bulimie); 

prezenţa unor ticuri (clipit, onicofagie); 

persistența unor senzaţii olfactive / cutanate obsesive; 
modificarea rapidă a dispoziţiei afective; 
autoculpabilizare, autostigmatizare; 

impulsivitate / agresivitate; 

dificultăți de relaţionare; 

scăderea randamentului școlar; 

tulburări de comportament. 


Copiii reacţionează în mod diferit la abuz. Reacţiile specifice 


abuzului sexual la copiii între 0-3 ani sunt caracterizate prin următoarele 
simptome: 


preocuparea pentru anumite părți ale corpului său sau al altora; 
masturbare; 
cunoştinţe despre sex neconcordante cu vârsta; 


xe 


atingerea “neadecvată“ a celor din jurul său; 
dureri, inflamarea, înroşirea sau sângerarea organelor genitale; 


ostilitate față de lumea adultă. 


Memorarea traumei poate fi evidenţiată la această vârstă în 


comportamentul verbal / nonverbal, dar cel mai bine în joc. De asemenea, 


pot rămâne în memorie şi pot fi descrise fragmente sau imagini vizuale. 

Un ajutor deosebit în recuperarea copilului o au părinții. Sprijinul 
părinţilor trebuie să fie centrat pe: 


urmărirea copilului (cum mănâncă / cum doarme / cum se 
joacă); 
evitarea separării copilului de figura centrală de ataşament; 


încurajarea copilului să dea nume simple sentimentelor 
provocate de traumă; 


oferirea de jucării care au legătură cu trauma pentru facilitarea 
comunicării şi exprimării sentimentelor legate de aceasta. 


Copiii între 3 — 7 ani îşi manifestă reacţiile la abuzul sexual prin: 


anxietate, teamă generalizată; 


pierderea interesului pentru activităţi care altădată îi făceau 
plăcere; 


tulburări ale somnului şi de alimentație; 
teama că evenimentul traumatic se va repeta; 


explicații magice pentru evenimentele / lucrurile / situațiile 
legate de traumă pe care el nu le înțelege; 


joc cu tentă sexuală (cu jucării sau cu copii din anturaj); 


preocuparea pentru anumite părţi ale propriului corp sau al 
altora; 


atingerea neadecvată, agresivă, cu tentă sexuală a celor din jur; 
teama față de anumite persoane sau locuri; 
dureri, inflamarea, înroşirea sau sângerarea organelor genitale; 


ostilitate față de lumea adultă. 


Memorarea traumei la această categorie de copii este evidenţiată 


prin joc şi discuţii libere. Sprijinul părinţilor trebuie să fie axat pe: 

dezvoltarea unor mecanisme de apărare proprii; 


5. INTERVENȚIA ÎN CAZURILE DE MALTRATARE A COPILULUI 


apărarea / protejarea copilului de reexpunerea la traumă sau la 
evenimente / situaţii ce îi amintesc de traumă; 


evitarea separării copilului de figura de ataşament; 


încurajarea copilului să-şi manifeste sentimentele legate de 
traumă; 


conştientizarea faptului că trauma va fi urmată de un 
comportament “neadecvat“, ostil şi agresiv al copilului; 


menținerea unui climat familial securizant; 
separarea copilului de agresor; 


evitarea temporară a introducerii de experiențe noi şi 
provocatoare pentru copil; 


oferirea de explicaţii copilului referitoare la trăirile lui, la 
coşmarurile şi amintirile obsesive (că acestea se datorează fricii 
pe care el o are față de anumite lucruri / persoane / contexte şi 
că ele vor deveni din ce în ce mai rare). 


Părinţii trebuie să conştientizeze, cu ajutorul specialiştilor, 


propriile reacţii la trauma copilului. In acest context menţionăm că: 


Trauma este un eveniment care copleşeşte copilul victimă a 
abuzului sexual cu sentimente de teroare şi neajutorare. 


Neputinţa copilului de a face față traumei creează confuzie şi 
comportamente distructive. 


Experienţa unei traume se imprimă adânc în memoria copilului, 
el se luptă cu sentimentele, gândurile şi imaginile vizuale ale 
traumei după ce evenimentul traumatizant a avut loc. 


Amintirile traumatice sunt puternice, ele pot fi declanşate de 
anumiți factori aleatori. 


Tratamentul “rănilor“ psihologice cere timp şi depinde de 
înţelegerea, sprijinul şi protecția părinților şi a grupului de 
sprijin. 


O altă formă de abuz asupra copilului este neglijarea. Neglijarea 
copilului reprezintă relele tratamente prin care se omite asigurarea 

nevoilor biologice, emoţionale şi educaţionale ale copiilor, punând în 


pericol dezvoltarea lor fizică, emoţională, cognitivă şi socială. Cazurile de 


neglijare a copilului ajung foarte rar la Comisia de Protecţie a Copilului 


(în Marea Britanie ea se numeşte “case conferences”, în Republica 
Moldova — “comisia pentru minori”). 


Neglijarea copilului include diferite forme, cum ar fi: 


e neglijarea fizică şi a siguranței fizice a copilului: 


neglijarea alimentaţiei copilului, 

neglijarea îmbrăcămintei adecvate, 

lipsa asigurării unei locuințe adecvate, 

neglijarea asigurării măsurilor de supraveghere şi protecţie, 
neglijarea medicală; 


e neglijarea educaţiei copilului şi deprivarea lui culturală: 


neîncadrarea copilului într-o formă adecvată de învățământ, 
neglijarea nevoilor speciale de educaţie a copilului, 
orientarea copilului spre alte activităţi, 

neocrotirea copilului de influențe negative; 


e neglijarea emoţională a copilului în propria familie sau într-o 
altă formă de ocrotire în afara familiei: 


lipsa de receptivitate a părintelui la iniţiativele de 
comunicare ale copilului, 


ignorarea plăcerilor copilului, 


dezinteresul, neatenţia față de necesităţile de ordin 
emoţional ale copilului, 


e abandonul temporar sau definitiv al copilului: 

dezinteresul față de lipsa de acasă a copilului, 

Abuzul împotriva copiilor este privit în general ca un fenomen 
legat de mediul familial. Mai adecvat ar fi însă, aşa cum consideră 
Pecora,  conceptualizarea abuzului comis împotriva copilului la 
3 niveluri: 


1. Abuzul societal care exprimă “suma acțiunilor, atitudinilor şi 
valorilor societății ce împiedică buna dezvoltare a copilului”. După 
acelaşi autor, înțelegerea caracterului societal al abuzului se referă la: 
existența inegalităţii educaţionale sau de formare profesională între 
diferitele categorii de familii şi copiii acestora; marginalizarea unor 
familii şi împingerea lor treptată spre o zonă de risc din ce în ce mai 
mare; gradul crescut de violență din societate, care favorizează apariția 
climatului de abuz; neinterzicerea prin lege a diferitelor forme de 
pedeapsă corporală care oferă un context societal în care violența 
împotriva copiilor devine posibilă. 

2. Abuzul instituţional este cel prin care unele şcoli, autorităţi, 
unități medicale operează în modalități discriminatorii sau de 
nerespectare a drepturilor copiilor şi ale omului, în general. Cei care 
abandonează şcoala sunt în majoritate copii din familii sărace şi cei 
aparţinând minorităţilor naţionale defavorizate. Aceeaşi categorie de copii 
ajunge cel mai des în instituţiile de ocrotire, ceea ce denotă ineficiența 
sistemului de protecție. 


3. Abuzul familial reprezintă abuzul comis de membrii familiei 
copilului. O palmă dată de către părinți este considerată o formă 
acceptabilă de pedepsire la noi în ţară. În Suedia sau în Olanda, astfel de 
pedepse sunt inaceptabile şi dacă se dovedeşte că un părinte le aplică 
frecvent, el poate fi judecat şi condamnat pentru abuz fizic împotriva 
propriului copil’. 


1 Vezi: P.J.Pecora, J.K.Whittaker, A.N.Maluccio. Op. cit. 

5.2. Investigarea şi intervenţia în cazurile de maltratare a 
copilului 


Pentru a primi decizia în privința unor măsuri de intervenţie, e 


necesară o analiză minuțioasă a cazului prin prisma răspunsului la 


următoarele întrebări: 


Este situația copilului atât de dramatică încât necesită izolarea 
de propriul mediu? 


Cât este de mare probabilitatea repetării unor rele tratamente 
sau este vorba despre un caz unic? 


Posibilităţile oferite copilului în cazul intervenţiei sunt într- 
adevăr superioare situaţiei prezente? 


Este situația atât de gravă cum o vede asistentul social? 


Toate aceste dileme îl plasează pe profesionistul căruia i s-a 


încredințat protecţia copilului în zona riscului de a greşi în deciziile sale. 


Asistentul social va putea evita această situație respectând următoarele 


principii: 

Informaţiile conţinute în evaluarea situaţiei copilului trebuie să 
fie confidenţiale. 


Evaluarea este un proces care se desfăşoară într-o anumită 
perioadă de timp, însă nedefinitivată. Evaluarea trebuie să aibă 
loc periodic. 


Evaluarea trebuie să includă ansamblul nevoilor copilului. 
La evaluare trebuie să participe diverşi specialişti. 


Evaluarea impune utilizarea unui limbaj explicit, a unor termeni 
precis definiti. 


In procesul investigaţiei trebuie să se acorde o atenție specială 
analizei familiei copilului. 


Investigația va cuprinde două etape importante: 


1. Investigația inițială, care include: 

descrierea tipului de maltratare care constituie motivul 
îngrijorării pentru serviciul de protecţie a copilului; 


aprecierea gradului de vulnerabilitate a copilului (în funcţie 
de vârstă şi gradul de maltratare); 


informaţii despre persoana care a comis abuzul; 


informaţii despre istoria de viață a părinților şi atitudinea lor 
actuală privind copilul. 


2. Investigația detaliată, care cuprinde: 


atitudinea părinților sau a celor care înlocuiesc părinții 
(obiceiurile zilnice, dezvoltarea copilului, relaționarea 
copilului cu părinţii ); 


compoziţia familiei şi situaţia ei juridică; 

profilul individual al părinţilor / persoanei de îngrijire; 
relaţiile de cuplu între părinţi; 

interacțiunile specifice familiei; 

rețeaua socială a familiei în care creşte copilul; 


condiţiile de locuit. 


Intervievarea este una dintre metodele cele mai eficiente în lucrul 


cu copiii abuzaţi, care au, de regulă, dificultăți de adaptare. Interviul 


posedă o funcţie terapeutică. Scopul intervievării constă în relevarea a cât 
mai multor date privind evenimentele din viața copilului. 


Din perspectivă metodologică, etapele unui interviu în lucrul cu 
copiii abuzaţi pot fi rezumate astfel: 


1. Stabilirea contactului 


prezentarea reciprocă, 


asistentul social trebuie să țină seama de factorii nonverbali; 
de tempoul copilului, să nu-l grăbească, să respecte copilul 
ca pe orice beneficiar. 

2. Ascultarea copilului 


Interviul la această etapă include un ansamblu de tehnici de 
ascultare a copilului, însoţite de îndemnuri care să îi stimuleze 
exprimarea. 


3. Faza de explorare 


Practiciantul poate influența alegerea temelor care se vor afla în 
centrul atenției şi să exploreze unele teme în profunzime. 


4. Insumarea celor exprimate 


Însumarea înseamnă formularea unor idei cu caracter sintetic, care 
pot servi nu numai celui care conduce investigația, dar şi copilului pentru 
a-şi înțelege propriile atitudini. 

5. Formularea unui diagnostic multidimensional 


Diagnosticul va fi obţinut prin coordonarea elementelor subiective 
şi obiective obţinute în cadrul interviului. Ipotezele formulate pe 
parcursul interviului vor fi verificate pas cu pas. 


6. Negocierea continuării relaţiei cu copilul 


Elementele subiective care servesc pentru formularea unui 
diagnostic multidimensional, dinamic, conduc şi la elaborarea unor 
direcţii de intervenţie terapeutică. Orice încercări de a oferi ajutor 
copilului vor rămâne ineficiente, dacă nu vor fi luate în considerare cele 
exprimate de copil şi dacă acest ajutor nu va rezona cu nevoile şi 
aşteptările copilului. 

Este foarte important ca cei care se ocupă de investigarea cazurilor 
de abuz să ţină cont de următoarele recomandări": 


- Dacă un copil îți spune că a fost supus relelor tratamente, 
crede-l. 


1 Roth-Szamoskozi M. Op. cit. 

- Dacă un copil îţi spune că abuzul a avut loc mai demult, să nu 
crezi că a încetat. 


- Dacă un copil va spune că îl doare ceva sau dacă este deosebit 
de tăcut sau agresiv, pune întrebări, nu te înfuria, nu-ți arăta 
nervozitatea, indignarea şi alarmarea. Întreabă ce îl doare, cum 
s-a întâmplat. 

- Nu încerca să aluneci peste subiectul abuzului şi al traumei. 

- Nu spune că nu e important, dă ajutor copilului. 

- Nu dezbrăca, nu spăla copilul dacă nu e absolut necesar. 


- Dacă bănuieşti un abuz recent, păstrează hainele copilului ca 
probe penale. 


-  Însoţeşte copilul la un cabinet medical. 
- Raportează cazul la poliţie sau cheamă poliția. 
-  Îngrijeşte-te ca minorul să poată urma o formă de terapie. 


În continuare ne vom referi mai concret la utilizarea intervievării în 
investigarea abuzului sexual. Investigarea abuzului sexual începe de 
obicei cu informaţii de la cei ce raportează cazul, interviul referindu-se şi 
la indicatorii comportamentali observabili care i-au determinat să creadă 
că respectivul copil a suferit un abuz sexual şi continuă cu adunarea 
datelor despre alte persoane care ar putea ajuta la instrumentarea cazului. 


Înainte de a intervieva copilul abuzat este necesar să fie stabilite: 


- locul unde se va desfăşura interviul (un loc perceput de copil ca 
fiind sigur, securizant, de preferat în afara locuinţei copilului), 


- persoanele care trebuie să fie prezente. Copilul trebuie 
intervievat înaintea părinţilor, deoarece din comportamentul lui ne putem 
da seama dacă abuzul a avut loc sau nu. Ca parte a investigaţiei este 
indicat să fie intervievaţi şi fraţii / surorile, prietenii copilului. Pentru 
intervievarea copilului sunt folosite multiple tehnici. Cel ce intervievează 
copilul trebuie mai întâi să-l cunoască, pentru a putea afla de la el 
informaţii despre mediul lui de viață şi posibilul context în care a avut loc 

abuzul. De asemenea, trebuie să estimeze nivelul de dezvoltare a acestuia, 
modul de comunicare, starea lui afectivă şi emoţională. Pentru a afla 
aceste lucruri, în cazul copiilor mici terapeutul foloseşte jocul şi 
întrebările simple, iar pentru cei mari - discuţii libere şi întrebări. 
Întrebările trebuie să fie neutre şi să privească viaţa copilului în general. 


Tehnicile cele mai folosite în lucrul cu copiii mici sunt întrebările- 
țintă şi anumite materiale ajutătoare, cum ar fi: păpuşile anatomice, 
desenele anatomice, desene făcute de copii. 


În cadrul  intervievării pot fi folosite următoarele tipuri de 
întrebări: 

- întrebări generale, 

- întrebări focalizate, 

- întrebări cu răspuns multiplu. 


Întrebările generale sunt folosite frecvent ca întrebări de 
deschidere. De exemplu, dacă o persoană adultă, victimă a unui abuz 
sexual, vine la un terapeut, acesta poate întreba “Spune-mi, de ce ai 
venit?” Întrebarea e menită să provoace povestirea faptelor. În cazul 
unui copil, se poate pune următoarea întrebare: “Ţi-a spus cineva de ce 
ai venit la mine azi?” În unele cazuri aceşti copii ştiu de ce sunt aduşi la 
terapeut, dar nu doresc să discute cu terapeutul despre acel lucru. Copiii 
pot da răspunsuri vagi, cum ar fi “Am venit ca să vorbim despre lucruri 
rele” sau “să spun ce a făcut bunicul”. 


Întrebările focalizate sunt cele mai utilizate, pentru că deseori 
furnizează informaţii relevante. Există trei tipuri de întrebări focalizate: 


- focalizate pe persoane; 
- pe circumstanţele în care a avut loc abuzul; 


- focalizate pe părțile corpului (spre exemplu, întrebările despre 
baie pot scoate la iveală detalii despre corp, despre părintele 


180 


5. INTERVENȚIA ÎN CAZURILE DE MALTRATARE A COPILULUI 


care ajută copilul la baie, chiar despre primele tentaţii de abuz 
sexual). 


Întrebările focalizate pe persoane vor include întrebări despre 
presupusul agresor. Conversaţia se începe cu întrebări mai puţin dificile. 
Mai întâi se pun întrebări despre legătura cu fraţii, cu mama şi, în final, cu 
presupusul agresor. 


Întrebările focalizate pe agresor, în cazul când acesta este 
cunoscut, ar fi următoarele: 


- locul de rezidență? 

- ce face când este cu toată familia? 

- sunt anumite lucruri pe care le face numai cu tine? 

- dintre lucrurile pe care le face numai cu tine, care îţi place? 
- există şi unele care nu îţi plac? 


Există 2 tipuri de întrebări focalizate despre posibilele circumstanţe 
în care a avut loc abuzul sexual. “Există secrete în familia ta?”, “Posibilul 
agresor se joacă cu tine?” — aceste întrebări sunt folosite pentru că, de 
obicei, copiilor li se spune că abuzul sexual este un secret deosebit între el 
şi agresor. Există şi alte întrebări focalizate referitoare la circumstanțele 
abuzului sexual, care pot produce informaţii utile. Aceste întrebări sunt 
sugerate de datele culese de terapeut înainte de discuţia cu copilul. De 
exemplu: “Ce faci când rămâi singur cu bunicul?”, “Cum are tata grijă de 
tine când mama e la serviciu?”, “Ce se întâmplă când faci baie?” 


Întrebările focalizate pe părțile corpului sunt în general folosite 
împreună cu păpuşile anatomice sau cu desenele anatomice. Asistentul 
social se interesează de numele pe care copilul le dă părţilor corpului. El 
poate adresa următoarele întrebări în legătură cu penisul: 


- Ai văzut vreodată cocoşul altcuiva? 
- Peal cui l-ai văzut? 


- Ce face cu cocoşul? 

Dacă copilul răspunde: “Face pipi”, asistentul social mai poate 
întreba “Mai face şi altceva?”. 


Întrebări asemănătoare pot fi puse unei fetiţe despre vagin: 

- Ai văzut păsărica altcuiva? 

- A vrut cineva să-ți atingă păsărica? 

- S-a întâmplat ceva cu păsărica ta, lucru care nu ţi-a plăcut? 
- Te-a durut? 

- Ce o face să doară? 


Dacă fetița răspunde că ea singură şi-o atinge, poate fi întrebată: 
“O mai atinge şi altcineva?” Dacă spune numele cuiva, mai poate fi 
întrebată: “Când o atinge?”. 


Întrebările cu răspunsuri multiple sunt utilizate când informația 
obținută prin întrebări focalizate nu e relevantă şi atunci se poate recurge 
la întrebări cu răspunsuri multiple. Există anumite restricții în folosirea 
lor. În primul rând, copiii mici vor considera aceste întrebări dificile şi 
vom avea şi mai mari dificultăți să obţinem răspunsul la ele. În al doilea 
rând, terapeutul trebuie să fie sigur că a înţeles corect răspunsul, astfel 
încât copilul să nu aibă de ales între 2 răspunsuri incorecte. E de preferat 
ca întrebările să se limiteze la circumstanțele în care a avut loc abuzul 
sexual şi, pe cât posibil, să nu se refere la abuzul propriu. De exemplu, se 
poate întreba: “Îţi aminteşti dacă purtai hăinuţe de zi sau erai în pijama?” 
Se vor evita întrebările de genul: “Tatăl tău / tatăl tău vitreg sau altcineva 
te-a lovit la fund?” 


Întrebările cu răspunsuri da/nu se folosesc atunci când întrebările 
directe sunt neproductive. Spre deosebire de întrebările focalizate, 
întrebările cu răspuns da/mu identifică de obicei şi agresorul, şi 
comportamentul sexual incriminat: “Tatăl tău (vitreg) a făcut să-ţi 
sângereze funduleţul?”. 

După cum am menționat mai sus, în investigarea cazurilor de abuz 
sexual frecvent sunt utilizate păpuşile anatomice. Păpușile anatomice 
sunt folosite în special în lucrul cu copiii între 2-6 ani, dar pot fi folosite 
şi pentru copiii mai mari. S-a constatat că aceste păpuşi fiind sugestive 
pot induce anumite răspunsuri. Ele nu pot produce acest lucru la copiii 
care nu au avut înainte curiozitatea în privința sexualității. Aceştia se 
angajează mai uşor în jocuri sexuale cu păpuşile anatomice decât copiii 
care nu sunt abuzaţi sexual. Există probabilitatea ca în jocurile cu copiii 
de aceeaşi vârstă sau privind filme, reviste pornografice copiii să 
dobândească anumite cunoştinţe despre activitatea sexuală. Terapeutul 
trebuie să pună anumite întrebări pentru a clarifica acest lucru: “Cine face 
aşa?” 

Avantajul utilizării păpuşilor anatomice este acela că pentru copiii 
mici păpuşile reprezintă un mod de comunicare mult mai familiar decât 
limbajul şi deseori le oferă posibilitatea de a se exprima liber. 


Părţile corpului păpuşilor pot servi pentru a reaminti copilului 
abuzul sexual. Copiilor mai mari, care pot comunica prin limbaj, le este 
mult mai uşor să arate, cu ajutorul păpuşilor, cum a avut loc cazul. 
Păpuşile pot fi utilizate: 

e pentru a linişti copilul; 

e pentru a sparge “gheaţa” în comunicare; 

e camijloc de demonstraţie; 

e pentru a-și reaminti cele întâmplate; 

e ca model anatomic. 


Sunt cunoscute două metode de folosire a păpuşilor: 

1) copilul se angajează spontan în jocul cu păpuşile; în timpul 
jocului se observă reacţiile copilului şi asistentul social îi pune 
întrebări; 


2) păpuşile sunt introduse pe parcursul discuţiei despre abuzul 
sexual. 

O altă tehnică în investigarea cazurilor de abuz sexual este 
utilizarea desenelor anatomice. 


Desenele anatomice sunt poze cu adulţi şi copii de ambele sexe în 
diferite stadii de dezvoltare şi cu caractere sexuale primare şi secundare. 
Sunt utile în lucrul cu copiii mici şi mari. Dezavantajul acestora este că 
copilului îi este mult mai greu să demonstreze abuzul sexual cu ajutorul 
lor. 


Una din tehnicile terapeutice adesea utilizate în tratamentul 
copiilor victime ale abuzului sexual este modelul DESA, care include 
următoarele componente: 


1. D - descrierea abuzului 


Copiii folosesc diferite mijloace de exprimare a propriilor trăiri, în 
funcţie de vârstă şi dispoziţie: fie prin limbaj, fie prin joc. Ei desenează, 
folosesc păpuşi pentru a descrie abuzul. Unii copii nu pot descrie deloc 
abuzul, prin nici un fel de mijloace. Atunci, aceste secrete devin o parte 
foarte importantă a terapiei. Unul dintre cele mai mari obstacole în a-i 
determina pe copii să descrie ceea ce li s-a întâmplat este faptul că abuzul 
a fost ținut secret şi asociat cu ruşinea, şantajul afectiv şi amenințarea. 
Există diverse modalități de a începe o discuţie despre secrete bune sau 
rele. Astfel, un dialog despre secrete bune poate începe cu întrebarea: ce 
cadou va primi fratele de ziua lui? În dialogul despre secrete rele 
(nesănătoase), copilului i se va explica că acestea îi pot da coşmaruri, îl 
pot speria. Copilului trebuie să i se explice că ar fi mai bine pentru el dacă 
ar încredința aceste secrete adulţilor pe care îi consideră apropiați, chiar 
dacă a promis să tacă, altfel îi va fi greu să uite şi frica nu va dispărea. 


Dar există cazuri în care nu doar frica / vinovăția îi determină pe 
copii să tacă. Ei au decis doar că nu au nimic de vorbit. În acest caz, noi 
nu încercăm să-i forțăm să vorbească despre ceva despre care ei nu vor 
sau nu pot suporta să vorbească. În loc de această “smulgere” a secretului, 
le putem arăta ceea ce noi ştim deja şi apoi aşteptăm ca ei să reacționeze. 

Uitarea este un alt moment important al terapiei în această primă 
etapă. La începutul terapiei, copiii pot să descrie abuzul, iar mai târziu 
“să-l uite” şi să fie dificil de a aborda cu ei acest subiect. Apoi, la sfârşitul 
terapiei, ei pot fi capabili să descrie ceea ce li s-a întâmplat, dar în alte 
detalii. 


Când abuzul sexual este “uitat”, acesta are tendința de a se 
transforma în simptome clinice. 


Disocierea este o altă temă de tratament în acest context. Relatarea 
abuzului activează mecanismele de copping (de apărare) şi de detaşare de 
situaţia traumatizantă în care a fost implicat copilul. 


2. E - exprimarea sentimentelor 


Copiii trebuie încurajați să descrie sentimentele asociate abuzului 
cu ajutorul unor materiale auxiliare: mănuşi de box, săbii pentru a lovi 
saltele, pentru a-i ajuta să-şi exprime furia (terapia prin joc dinamic). Pot 
fi selectate mici animale din pluș cărora copiii mici le pot spune poveşti şi 
pe care le pot folosi ca simboluri ale binelui şi răului, ale pericolului şi 
siguranţei, ale fricii şi curajului, ale încrederii şi neîncrederii. În dorința 
noastră de a elibera copilul de sentimentul vinovăţiei putem trece cu 
vederea sentimentul său de complicitate la abuz. Trebuie ca victimei să i 
se explice că agresorul este singurul vinovat pentru cele întâmplate şi 
astfel să fie ajutat să scape de îndoielile sale referitoare la 
responsabilitate, vină şi ruşine. 

De asemenea, copiii victime ale abuzului sexual devin agresivi faţă 
de sine, faţă de părintele nonagresiv, prieteni, animale etc. Furia lor poate 
fi direcționată către anumite obiecte din încăpere, animale mari. 


3. S - a spune NU şi a stabili granițe 


Un lucru comun tuturor copiilor abuzaţi sexual este faptul că ei au 
fost maltrataţi fizic şi emoțional. Ei au nevoie de ajutor pentru a identifica 


LL Ta 


şi a exprima emoțiile care au legătură cu “a vrea” şi “a nu vrea”, “a spune 

da” şi “a spune nu”. Granițele sunt foarte importante în această parte a 
tratamentului. 


Astfel, putem marca graniţe în camera de terapie cu o bandă de 
plastic. Putem crea domenii, țări pentru diferite emoții şi activități care se 
pot schimba între ele, care pot fi explorate şi cu care ne putem juca. 


4. A - acceptarea 


La această etapă copiii trebuie să înveţe să depăşească evenimentul 
traumatizant şi să-şi continue viața, să evite victimizarea, să renunțe la 
ideea că trecutul poate fi refăcut sau negat. Copiii au nevoie de suport 
pentru a se accepta ca fiind normali, obişnuiţi, în ciuda experienţei 
anormale şi neobişnuite prin care au trecut. Ei trebuie încurajați să aibă 
aceleaşi activități: înot, mers pe bicicletă, fotbal, calculatoare. Trebuie 
evitată situaţia riscantă în care abuzul este folosit ca pretext pentru o 
atitudine hiperprotectoare din partea părinților, atitudine care ar putea 
incapacita copilul. Acceptarea şi reconcilierea sunt la fel de dificile şi 
necesare pentru toți adulții din viața copilului abuzat sexual. 


În concluzie putem menţiona că eficiența metodelor şi tehnicilor 
depinde în cea mai mare măsură de profesionalismul asistentului social. 

Capitolul 6. 


METODE ŞI TEHNICI 
DE LUCRU CU PERSOANELE 
IMPLICATE ÎN PROCEDURA ADOPȚIEI 


6.1. Din istoricul adopției 


Adopţia este cunoscută încă din antichitate, când se efectua din 
motive religioase (asigurarea cultului strămoşilor) sau politice (evitarea 
“stingerii” unui trib sau familii), şi era concepută în interesul exclusiv al 
adoptatorului. Ea constituie un procedeu de conferire a privilegiilor şi 
avantajelor relaţiei părinte-copil, fiind o instituţie larg recunoscută, la 
scară mondială, cu începuturi persistente datând din timpul grecilor şi 
romanilor. 


Adopţia îşi are temeiul juridic în dreptul roman. Termenul adoptio, 
semnifica adopţia unei persoane dependente (“alieni iuris”), adică a unui 
fiu de familie. El derivă şi din termenul adrogatio, respectiv adrogaţiunea 
presupunând adopţia unei persoane independente (“sui iuris”, adică pater 
familia) care astfel devenea “alieni iuris”, deci fiu al familiei. Spre 
exemplu, cetăţeanul roman necăsătorit sau căsătorit dar fără copii îşi 
alegea o persoană care să-i poarte numele, să-l moştenească, să-i continue 
cultul domestic, familial!. 

După cum s-a menţionat deja, adopția adesea capătă o faţetă 
politică, ea realizându-se în scopul asigurării transmiterii demnităţii 
imperiale. Astfel, împăratul roman August, care nu a putut să aibă copii, 


1 Vezi:  C.Moroşanu, Cr.Chelaru, I.Serbina. Adopția naţională şi 


internațională. -laşi, 1997. 

l-a adoptat pe Tiberiu. La rândul lor, aflați în situații similare, împărații 
Nerva şi Claudiu i-au adoptat respectiv pe Traian şi Nero — cel care a dat 
foc Romei. 


Scriptura ebraică vorbeşte de Moise care a fost salvat, fiind luat din 
coşulețul de trestie ce plutea pe Nil, fiind crescut mai apoi de fiica 
faraonului. Adopţia reprezintă o tradiţie şi pentru poporul român, având 
pe parcurs de secole diferite denumiri: luare de suflet, adopţiune sau 
înfiere. Ca urmare, adopţiunea o găsim acceptată în Pravila lui Matei 
Basarab, în Legiuirea lui loan Gheorghe Caragea şi în Codul lui Scarlat 
Calimachi. 


Hrisovul pentru iothesie din anul 1800 al lui Alexandru C.Moruzi 
a constituit un adevărat cod al înfierii. Din partea introductivă a 
hrisovului rezultă că iothesia reprezintă vechea tradiţie existentă în spațiul 
românesc de a “lua de suflet” un copil pentru a-l creşte şi a-l educa. 
Legile amintite prevedeau că pot adopta numai persoanele care nu au 
copii legitimi. Adoptatul era numit “copil de suflet”, pentru a-l diferenția 
de ”copilul trupesc”. Acesta intra în familia adoptatorului, numită 
“părinte sufletesc” — termen prin care se făcea deosebirea de “părintele 
firesc”, natural. Între aceştia se stabileau raporturi similare cu cele din 
familia biologică, păstrându-se înseşi legăturile de rudenie ale adoptatului 
cu familia sa firească. 


Codul civil român din 1865 şi doctrina juridică au folosit denumirea 
de adoptațiune, aplicând, ca şi în Codul francez din 1804, legislaţia 
iustiniană. Din cele două feluri de adopţie elaborate de Iustinian — 
adoptaţiunea cu efecte depline (“adoptia plena”, în temeiul căreia înfiatul 
şi descendenţii săi devin rude cu înfietorul şi cu rudele acestuia, încetând 
însă legăturile de rudenie cu familia firească) şi cea cu efecte restrânse 
(“adoptio minus plena“, în baza căreia înfiatul şi descendenții săi devin 
rude cu înfietorul, păstrându-şi, în acelaşi timp, legăturile de rudenie cu 
familia sa firească) — a fost însuşită adoptaţiunea cu efecte restrânse. 

Codul familiei din 1954 din România a reglementat instituirea înfierii sub 
cele două forme deja menționate. 


Există mai multe definiri ale fenomenului adopţiei, acestea 
evidențiind în marea lor parte următoarele aspecte importante: 


e actul prin care cineva devine părintele legal al unui copil care 
nu este descendentul său natural; 


e măsură specială de protecţie a drepturilor copilului prin care se 
stabileşte filiația între cel care adoptă şi cel adoptat, precum şi 
rudenia între adoptat şi rudele adoptatului; 


e stabilirea filiaţiei dintre cel care adoptă şi copil; 
e încetarea filiaţiei dintre copil şi părinţii săi biologici ; 
e stabilirea rudeniei între copil şi rudele adoptatorului; 


e stabilirea obligaţiei reciproce de întreţinere între cel care adoptă 
şi adoptat şi a dreptului la moştenire. 


Procedura adopţiei presupune metode şi tehnici specifice de lucru 
cu persoanele implicate în adopţie, rigurozitate în utilizarea lor, precum şi 
competență profesională în domeniul asistenței sociale. 


6.2. Rolul asistentului social în procedura adopției 


În procesul de adopție, fie naţională, fie internaţională, 
participarea asistenților sociali are o importanţă deosebită. Este adevărat 
că adopția este doar una dintre sarcinile asistenţilor sociali, dar, prin 
complexitatea problemelor pe care le implică, această atribuţie presupune 
multă responsabilitate şi dăruire. 


În procesul de realizare a adopţiei asistenții sociali se confruntă cu 
probleme deosebite, cu un pronunţat caracter specific. Oricare dintre 
asistenții sociali implicaţi în procesul de adopţie trebuie să fie preocupat 
de următoarele aspecte: 

e realizarea unei evidențe clare a copiilor candidaţi la adopţie; 


e realizarea unei evidențe a posibililor părinți adoptatori, a 
cuplurilor interesate în adopţie; 


e cultivarea şi stabilirea unor relaţii strânse atât cu candidaţii la 
adopţie, cât şi cu potenţialii părinţi adoptatori; 

e informaţiile de care au nevoie viitorii părinți; 

e modalităţile la care trebuie să se recurgă pentru a facilita 
cunoaşterea reciprocă a copiilor adoptivi şi a viitorilor părinţi; 

e tehnicile şi procedeele la care se poate apela pentru a favoriza 
adopţiile; 

e colaboratorii la care ar trebui să se adreseze pentru a crea cadrul 
normal şi firesc al adopției; 


e agenţiile de adopţie pe plan local, naţional sau chiar 
internațional cu care s-ar putea conlucra în acelaşi scop. 


Sunt situaţii când dorința de a adopta este stimulată, la unii 
indivizi, de scopuri mai mult sau mai puţin subiective, care urmăresc nu 
atât interesul suprem al copilului, cât satisfacerea unor interese egoiste, 
manifestate sau nu de adoptatori. De aceea, este necesar ca asistentul 
social să aibă o pregătire corespunzătoare. El trebuie să ştie să 
selecționeze viitorii părinţi, să-i facă pe aceştia să înțeleagă sarcinile 
esențiale ale parentăţii adoptive şi să-i ajute să anticipeze problemele care 
pot apărea. În acelaşi timp, asistenții sociali pot să le sugereze diverse 
metode alternative de comunicare cu copiii, prezentându-i pe aceştia din 
urmă cu calitățile şi eventualele slăbiciuni comportamentale, care în nici 
un caz nu vor fi estompate. Astfel, asistentul social va selecta şi 
recomanda spre adopţie copiii potriviţi, în funcţie de caracterul şi 
trăsăturile părinţilor adoptatori. 

Asistentul social trebuie să-şi orienteze intervenţia în procedura 
adopţiei asupra a trei direcții: 

1) să lucreze direct cu copilul care este afectat de separarea de 
părinţii naturali (în cazul în care sunt adoptați copiii care provin 
din familii); 

2) să păstreze legătura cu familia naturală a copilului în scopul 
dezvoltării sentimentelor de identitate; 


3) să pregătească noii părinți, cei adoptatori, pentru dezvoltarea 
abilităților parentale. 


Lucrul cu copiii 


Este interesant cum copiii înțeleg adopţia. Ei reacţionează la ea în 
dependenţă de vârstă: 

e Sugarii şi copiii de vârsta 0-4 ani nu înțeleg în nici un fel 
adopţia. Totuşi, dacă părinţii le vor explica şi le vor vorbi despre acest 
subiect, spunându-le, de exemplu, o poveste preferată la culcare, ei vor 
deveni mai încrezători şi vor culege aspectele pozitive pe care părinţii le 
vor evidenția prin cuvinte expresive înainte ca ei să înțeleagă ce înseamnă 
adopţie. 

e Copiii de 3-4 ani nu înțeleg diferenţa care există între natural şi 
adoptiv, chiar dacă unii îşi exprimă tristeţea că “... eu nu am venit din 
burtica ta...” Povestea pe care părinţii adoptatori le-ar putea-o spune 
trebuie să fie simplă şi clară: “Ai venit să locuieşti cu noi pentru că prima 
ta mămică nu putea avea grijă de un bebeluş”. 


e Copiii preşcolari (între 4-6 ani) ştiu mai multe lucruri despre 
naştere şi sunt interesaţi de probleme, precum: aparatul genital diferențiat 
pe sexe, apariţia copiilor. Ei pun des întrebarea “de ce?”, fără să fie 
capabili să realizeze diferența dintre naştere şi adopţie. Povestea despre 
adopție trebuie să fie de asemenea concretă şi simplă. De exemplu: “Te- 
am luat din maternitate (spital) când tu aveai 2 luni” sau “din casa de 
copii”. 

e Copiii de 7-8 ani încep să facă diferența dintre naştere şi 
adopţie ca modalități de a intra într-o familie. Ei acceptă adopţia ca stare 
permanentă, fără însă a înţelege de ce s-a recurs la ea. Întreabă de ce 
familia lor naturală nu a putut să-i păstreze, dar pot accepta explicații 
concrete, ca de exemplu: “...ei nu au avut destui bani...”, “...ei nu au fost 
sănătoşi pentru a putea avea grijă de tine...”. 

e Copiii între 8-10 ani înțeleg diferenţa dintre naştere şi adopţie şi 
pot începe să se îndoiască de caracterul permanent al relațiilor 
interumane. De exemplu, copilul poate fi frământat de aşa întrebări ca: 
“Dacă mama era prea tânără pentru a putea avea grijă de un bebeluş, 
poate ea să aibă grijă de mine acum, când sunt mai mare?”, “Se vor mai 
întoarce părinții mei înapoi?” etc. Această perioadă poate fi caracterizată 
prin diverse tulburări de comportament. Ei încep să creadă că pentru a 
câştiga familia adoptatoare au trebuit să piardă prima familie şi simt 
nevoia să plângă aceste pierderi. Acest stadiu al dezvoltării este numit 
“mâhnirea care îi ajută pe copii să se adapteze situaţiei”. 

e Între 10-12 ani înţelegerea problemelor sociale care au condus 
la necesitatea adopţiei devine mai satisfăcută. Copiii sunt mai siguri că 
lucrurile vor rămâne aşa cum sunt, se simt bine acasă sau la şcoală, 
preferă să discute despre cauzele pentru care părinţii lor s-au decis să-i 
adopte. 


e În perioada adolescenţei, copiii îşi pun, de regulă, întrebarea: 
“Cine sunt eu?”. Ei doresc mai multă informaţie despre propria identitate. 
Sunt obsedaţi de ideea cum arată părinţii lor. Este vârsta confuziei. Unele 
motivații ale adopţiei (de exemplu, abuzul fizic şi, în special, cel sexual — 
incestul) vor fi foarte greu de acceptat. De aceea, este de preferat ca 
asistentul social să sprijine părinții adoptatori, ca aceştia să cunoască setul 
de sentimente pe care un adolescent le-ar putea discuta despre adopţie şi, 
mai ales, să fie pregătiți pentru exprimarea suferințelor sau a 
sentimentelor negative. 

Există diverse modalităţi de a prezenta copiilor adopţia. Pot fi 
utilizate jucăriile; filmele; păpuşile şi marionetele (acestea pot vorbi 
despre aspecte care sunt dificil de abordat); animalele de casă; jocurile de 
rol; TV (seriale ca “Dallas”); plastilina şi lutul; casetele video (se 
înregistrează pe casete video diferite imagini despre familie); cărţile; 
scrisorile; muzica; poeziile; basmele (Răţuşca urâtă), piesele de teatru 
(Povestea de iarnă a lui Shakespeare); colajele cu desene şi fotografii 
(Cartea vieţii); elocventă pentru prezentarea adopţiei este povestea lui 
Donald “Mac-Mac” etc. 


Munca asistentului social concentrată pe relaţia sa cu copilul dat în 
adopţie presupune o mare responsabilitate în identificarea precisă a 
nevoilor copilului. 


În utilizarea eficientă a resurselor existente şi, mai ales în 
rezolvarea oricărui conflict de interese se are în vedere în mod prioritar 
bunăstarea copilului şi protejarea acestuia. Continuând abordarea 
problemei adopţiei şi specificul muncii asistentului social în relaţia sa 
directă cu copiii implicaţi în acest proces, considerăm că sunt relevante 
câteva precizări: 

-  expectaţia cuplurilor care doresc să adopte copii limitează, ea 
însăşi, caracteristicile acestora, respectiv: copil mic, sănătos, de 
proveniență cunoscută; 


- multe dintre cuplurile care solicită copii în adopţie sunt mai 
puţin pregătite pentru a accepta copii cu nevoi speciale sau copii care 
provin din familii dependente de alcool; 

- succesul adopţiei depinde în mare parte de abilitatea 
profesioniştilor implicați în acest proces de a menține contactul copilului 
cu familia sa naturală şi de a stimula dezvoltarea ataşamentului copilului 
față de noua familie. 


Ultima precizare impune explicarea câtorva idei referitoare la 
sprijinul de care au nevoie copiii pentru a se adapta unui nou stil de viaţă 

şi, de fapt, unei noi familii. Cercetătoarea Vera Fahlbero atrage atenția 
asupra detaliilor din comportamentul nonverbal al copiilor, în special al 
celor mici, care sunt adoptați. Autoarea consideră că ataşamentul acestor 
copii față de părinții naturali trebuie să fie transferat părinţilor adoptatori. 
Este nevoie de un stil de muncă special şi de un ajutor specific acordat 
copiilor care trebuie să se mute fie din mediul familiei sale naturale în 
cadrul familiei adoptatoare, fie din mediul instituţionalizat în mediul 
familial. Ritmul primelor întâlniri dintre copii şi părinții adoptatori 
trebuie să fie cel imprimat de copil. Dacă un copil manifestă un ataşament 
foarte puternic față de cineva anume, este puțin probabil ca interacțiunea 
acestui copil cu părinţii adoptatori să fie marcată de comunicare şi 
înţelegere încă din primele faze. De aceea, este mai bine ca la început 
părinţii adoptatori să discute cu persoanele de care este ataşat copilul, 
aducând cu ei cât mai multe jucării. Asistentul social îşi va concentra 
atenția asupra modului în care se va produce transferul de afecțiune. 
Copilul care urmează să fie luat în adopţie va trebui să fie încurajat de 
asistentul social să viziteze noua casă, să se familiarizeze cu atmosfera 
noului mediu şi să se obişnuiască cu membrii noii sale familii. În 
prealabil, părinţii adoptatori pot arăta copilului fotografii din ţara sa (dacă 
este vorba de adopția internaţională), să-i vorbească despre tradiţiile şi 
obiceiurile neamului său. 


Relatările cu privire la sprijinirea copiilor mici pentru a se 
familiariza şi a se obişnui cu familia adoptatoare demonstrează 
complexitatea pregătirilor care trebuie să fie realizate cu toți cei implicați 
în procesul adopţiei. 

Relaţia asistentului social cu părinții naturali 

O dată cu expansiunea fenomenului sărăciei se poate constata și o 
creştere a numărului părinţilor care nu pot asigura o viață decentă 
copiilor. De aceea, unii din ei îşi plasează copiii în instituții sau chiar îi 
abandonează. Sunt dificile cazurile când copiii sunt abandonaţi în 
maternitate, deoarece de multe ori se poate întâmpla ca datele despre 

mamele acestor copii să lipsească. În relaţia cu părinţii naturali asistentul 
social trebuie să manifeste responsabilitate, el trebuie să fie pregătit 
pentru diferite reacţii ale părinţilor naturali. Ceea ce trebuie de demonstrat 
este că toți copiii, atât cei aflaţi în diferite tipuri de plasament, cât şi cei 
daţi în adopţie au nevoie de informaţii despre ceea ce sunt, despre 
originea lor, despre ceea ce se întâmplă cu părinţii şi, mai ales, că au 
nevoie de menţinerea contactului cu părinţii naturali. Aceştia pot fi 
încurajați să contribuie la dezvoltarea sensului identității, permanenței şi 
continuității copilului prin menţinerea relaţiei cu copilul lor aflat în 
familia adoptatoare, oferindu-i fotografii, cadouri şi implicându-se în 
planuri de viitor. 
Relaţia asistentului social cu părinţii adoptatori 


Asistentul social îşi va orienta, corespunzător normelor 
metodologice, preocupările şi spre activitatea de a pregăti adulţii pentru 
adopție. Explicaţiile despre adopţie sunt mai mult decât necesare, întrucât 
este ştiut faptul că adulţii care îşi exprimă dorinţa de a lua în adopţie un 
copil pot experimenta sentimente negative, uneori confuze, ceea ce 
necesită intervenţia unui profesionist. Una dintre cele mai bune metode de 
a pregăti părinţii adoptatori este de a-i ajuta să acumuleze experienţe reale 
pornind de la premisa corespunzător căreia manifestarea sincerității din 
partea părinţilor adoptatori este considerată o sarcină greu de realizat 
într-o stare a lor de deplină tensionare. 


Jocurile de rol, discuţiile în cadrul grupurilor asociate cu utilizarea 
literaturii de specialitate, a înregistrărilor video contribuie la pregătirea 
părinţilor adoptatori pentru acceptarea noilor responsabilități parentale, 
îndeosebi pentru intensificarea şi înțelegerea conceptului de “pierdere” şi 
“câştig” în adopţie. Aceşti părinți vor primi informaţii despre etapele 
dezvoltării emoţionale şi cognitive a copilului şi despre diferite tipuri de 
ataşament care se pot manifesta în funcţie de caracterul interacțiunilor 
dintre părinţi şi copii. Se consideră că educarea explicită şi lucrul în 

grupuri, stabilirea sarcinilor care pot fi discutate şi interpretate de către 
toți membrii grupului care trăiesc aceleaşi experiențe referitoare la 
adopţie constituie modalități de învăţare şi nu reprezintă doar o simplă 
verificare a motivaţiei părinţilor adoptatori. Este oportună sprijinirea 
noilor părinți pentru a face față gamei de sentimente pe care le vor trăi 
copiii, îndeosebi sentimentelor negative de resemnare şi de tristețe. Este 
bine ca părinții să înțeleagă că aceasta este o reacție normală şi că nu 
trebuie să fie interpretată ca un semnal de alarmă. Un alt aspect important 
este încercarea părinților de a face față presiunii psihice exercitate de 
părinţii naturali ai copilului. Un exemplu european elocvent pentru aceste 
aspecte ale explicării adopţiei îl reprezintă Centrul Post Adopţie, înființat 
la Londra în 1986, care oferă consiliere, sprijin persoanelor implicate în 
adopţie. Din experiența Centrului se poate afirma că un rezultat al 
camuflării sentimentelor negative este crearea imaginii false de către 
copii despre părinţii naturali; prezentarea de către părinţii adoptatori a 
familiei naturale a copilului într-o manieră negativă afectează modul real 
în care copiii acceptă separarea de părinţii naturali şi, implicit, adopţia, în 
special în jurul vârstei de 7-8 ani. 

Pot fi diverse situaţii care pot genera conştientizarea de către noii 
părinţi a efectelor pe care resimţirea pierderii şi revenirea durerii le-ar 
putea avea asupra lor: 


e întâlnirea cu copilul pe care urmează să-l adopte poate cauza 
emoţii puternice, iar fazele incipiente ale adopţiei pot constitui 
un amestec de bucurie şi durere, în funcţie de împrejurări; 


e explicarea adopţiei, răspunsurile date la întrebările copilului; 

e gândul că prietenii şi colegii copilului adoptat îi pot vorbi 
despre adopție într-un mod neplăcut; 

e reproşurile la mânie, la furie ale copilului; 


e apariția primelor semne ale pubertăţii şi fertilităţii la copil; 

e naşterea primului nepot; 
e intenția declarată a copilului de a-şi vedea părinții naturali. 


Astfel, adopţia poate fi considerată un proces dinamic, interactiv, 
care implică elemente de personalitate, de mediu, necesităţi speciale, 
abilități şi experienţe individuale sau de familie. Conchidem că orientarea 
actuală în abordarea adopţiei o reprezintă sprijinirea copiilor pentru a 
conferi sens relațiilor cu ambele perechi de părinţi, astfel încât 
ataşamentul față de familia biologică să-i sporească sentimentele de 
identitate, iar ataşamentul față de noua familie să-i consolideze 
sentimentul de continuitate şi încrederea acordată interacțiunii sociale. 


6.3. Planul de intervenție în procedura adopțţiei 


Pentru evaluarea/selectarea şi pregătirea/educarea celor implicaţi în 
procesul adopţiei, trebuie să fundamentăm un mod de lucru care evită 
transformarea, pentru solicitanți, a procedurii de adopţie în ceea ce 


x»1 


Karnitzer (1976) a numit “o experiență epuizantă Evaluarea 
solicitanților trebuie făcută în aşa mod ca ei să nu-şi cheltuiască energia şi 
atenţia asupra proiectării unei imagini proprii acceptabile şi asupra 
controlului impresiilor pe care le produc. În acest context, munca 
asistentului social trebuie modelată în funcţie de mai multe principii de 


abordare şi acțiune. 


În primul rând, distanța profesională este contraproductivă. Dacă 
asistenții sociali îşi concep sarcina în termenii evaluării şi selecției, ei vor 
căuta să obțină informaţii de la solicitanţi care vor servi drept bază a 
aprecierii adecvării lor. 


' M.Kornitzer. Adoption and fostering. -London, 1976, p.55. 

În al doilea rând, asistenții sociali trebuie să stimuleze încrederea. 
Ei nu trebuie să elaboreze rapoarte secrete, ci să solicite evaluarea 
dosarelor disponibile şi din partea celor implicați în procedura adopţiei. 
Bass (1975) comentează că lipsa de încredere poate contribui la stabilirea 
unor relaţii defectuoase şi inadecvate luării unei decizii. Donley (1975) 
consideră că asistentul social ar trebui totuşi să nu-şi întărească statutul 
profesional şi puterea, să nu încurajeze dependenţa faţă de accesul la 
informaţie şi luarea deciziei, deoarece decizia aparţine clientului. 


În al treilea rând, asistenții sociali se pot limita în activitatea lor la 
oferirea de informaţii şi sfaturi, însă ele vor fi fără de folos dacă acest 
ajutor nu va fi acceptat. Există date care sugerează că relaţiile cu 
intervenții sunt semnificativ mai bune atunci când ei percep că cel care îi 
intervievează are valori şi preferințe de stil de viață asemănătoare cu ale 
lor, deci când există o potrivire între asistentul social şi solicitant, ceea ce 
Palmer (1973) numeşte “ataşament exclusiv sau preferenţial al anumitor 
tipuri de clienţi la tipurile specifice de tratament personal”. Ar fi dificil să 
potriveşti caracteristicile asistentului social cu cele ale solicitantului 
pentru adoptarea sau încredințarea copiilor. 


În al patrulea rând, punând în discuţie această problemă Braden 
(1975) susţine că “se recomandă parteneriatul — însă un parteneriat care 
nu poate fi niciodată egal, pentru că ponderea asistentului social nu poate 
fi ignorată”. Discuţiile dintre asistentul social şi solicitanți trebuie să fie 
deschise, evitându-se rapoartele secrete la care solicitanții nu au acces. Se 
poate întâmpla că în urma acestor discuţii solicitanţii se vor retrage dacă 
vor ajunge să-şi dea seama că nu vor sau nu sunt în stare să preia sarcinile 
care le-au fost explicate. Dacă o cerere de adopţie este respinsă, asistentul 
social trebuie să explice cât mai detaliat solicitantului, ținând seama de 
confidențialitatea informaţiei, motivele din care s-a ajuns la această 
concluzie. 

În al cincilea rând, există tendinţa de a irosi multe ore de asistență 
socială cu viitorii adoptatori, fără însă să se acorde o atenție cuvenită 
muncii cu părinţii naturali sau cei de substituție. 


Este foarte importantă munca asistentului social în privința 
“selecţiei” celor mai potriviţi viitori părinţi, accentul punându-se asupra 
calităţii şi, mai ales, asupra caracterului deschis al comunicării dintre 
toate părţile participante la procesul adopţiei. 

De regulă, între asistentul social şi viitorii părinți au loc mai multe 
contacte — discuţii şi interviuri. 

În acţiunea de adopţie prima întâlnire dintre subiecți — asistentul 
social, viitorii părinţi şi copilul — are o importanță majoră. De regulă, 
percepţie diferită. Sunt frământaţi de anxietăţi şi prejudecăţi, sunt 
neliniştiți în legătură cu pasul pe care trebuie să-l facă, le vine greu să se 
hotărască. Dacă la prima întâlnire are şansa să contacteze un birocrat şi nu 
un profesionist, eşecul este inevitabil. 

Astfel, asistenții sociali şi toţi ceilalţi profesionişti care participă la 
prima întâlnire cu potenţialii părinţi sunt răspunzători de reuşita acestei 
acţiuni. Acest prim contact trebuie să fie cât mai firesc şi confortabil, 
astfel încât discuţia să aibă un caracter deschis, amical, de la suflet la 
suflet. În nici un caz asistenții sociali sau cei care poartă această primă 
discuţie nu-şi vor manifesta superioritatea sau aroganţa, fiindcă atunci 
rezultatul este uşor de intuit: doritorii să adopte vor renunța la orice 
discuţie şi, deprimaţi ori descurajaţi, vor pleca. De aceea, aceste prime 
întâlniri trebuie pregătite cu grijă şi mult simț uman. Specialiştii în 
materie sugerează o anumită succesiune de modalități privind abordările 
de evaluare/selectare şi cele de pregătire/educare în procedurile de 
adopţie. Carole R.Smith în lucrarea sa “Adopție și plasament familial” 
recomandă o astfel de abordare (vezi Tabelul 6.1): 

Tabelul 6.1. 


Abordări de evaluare/selectare şi de pregătire/educare 


în proceduri 


le de adopție 


Evaluare 


Pregătire 


Scopurile proce 


durii de adopţie 


(1) Evaluarea capacităţii solicitanților 
de a fi părinţi adoptatori în baza unui 
număr de atribute dezirabile care, se 
presupune, vor facilita un rezultat 
încununat de succes al adopţiei. 


Explicarea naturii adopţiei pentru a-i 
ajuta pe solicitanţi să-şi înțeleagă 
sentimentele şi să cunoască dificultățile 
care se pot ivi, determinate de 
circumstanţele specifice şi sarcinile pe 
care le presupune procedura adopției. 


Selectarea solicitanților evaluaţi ca 
având acele atribute dezirabile şi 
respingerea celor considerați 
problematici în acest sens. A-i ajuta pe 
solicitanţi să recunoască dacă vor sau 
pot să accepte adopţia şi să se retragă 
voluntar din procedura de adopţie dacă 
hotărăsc că nu mai este cazul să o facă. 


Asistentul social guvernează evaluarea 
şi selecţia. El încearcă să faciliteze 
abilitatea solicitanţilor de a-şi evalua 
singuri motivaţia, nevoile şi abilităţile şi 
de a se angaja în autoselecţie pe baza 
unei crescânde autocunoaşteri şi 
înțelegeri. 


Relaţia asistent social — solicitant 


(2) Asistentul social este intermediar 
între factorii de decizie, el posedă 
cunoştinţe în domeniu şi abilități de 
diagnosticare, în vreme ce solicitantul 
nu deține nimic din acestea. 


Asistentul social ajută solicitantul să-şi 
dezvolte şi să-şi exprime 
autocunoaşterea şi înțelegerea, să-şi 
exprime puterea de voință de a lua 
decizii pentru a continua sau a se 
retrage din procedură. 


Asistentul social diagnostichează 
problemele psihodinamice şi le explică 
solicitanților. 


Asistentul social presupune că 
solicitanţii sunt în stare să-şi aprecieze 
puterile şi slăbiciunile şi îi încurajează 
în evaluarea acestora. 


Asistentul social şi solicitantul au puteri 
şi competenţe inegale în această relație; 
asistentul social este expertul 
recunoscut al problemei. 


Asistentul social şi solicitantul se 
angajează în discuţii şi explorări 
reciproce ale cererii. Asistentul social 
este gata să promoveze discuţia în loc 


să emită opinii experte. 

Tabelul 6.1 (sfârşit). 


Evaluare Pregătire 


Metodele de muncă 


(3) De obicei, între asistentul social şi | Organizarea întâlnirilor pentru discuţii în 
solicitant au loc o serie de interviuri. | grup, în care asistentul social poate 
Asistentul social pune întrebări şi face | introduce probleme şi ghida discuţia. 
interpretările. | Principalul flux de comunicaţie este între 
solicitanti în cadrul grupului. 


Diferenţa de perspective 


(4) Evaluarea are loc în termen scurt. | Se recunoaşte că evaluarea părinților 
Solicitanţii sunt selectaţi în baza | adoptatori la o anumită etapă a vieții 
capacităţii evaluate de a fi părinţi | solicitantului nu este suficientă pentru a-i 
adoptatori care au succes. | permite acestuia să stăpânească 

dificultăţile care rezultă după plasare şi 
legiferarea adopţiei. De aceea, solicitanţii 
sunt încurajați să folosească serviciile 
agenţiei şi după adopţie, pentru a facilita 
continuarea educaţiei. 


Din tabelul de mai sus rezultă că informaţiile furnizate şi discutate 
în cadrul întâlnirilor cu potenţialii adoptatori trebuie să se ţină seama de o 
serie de factori pentru a facilita selecţia atât a părinţilor adoptatori, cât şi a 
copiilor. În consecință, informațiile vor fi structurate în funcţie de copiii 
candidaţi de a fi adoptați (de vârsta lor), care presupune măsuri distincte. 
Într-un anume mod se discută adopţia unui copil sugar sau de vârstă mică 
şi altfel se discută problema adopției unor copii mai mari ori cu probleme 
speciale. 


În discuţiile cu solicitanții se dau informaţii în legătură cu 
caracteristicile copiilor, astfel încât cuplurile adoptatoare să fie în 
cunoştinţă de cauză (de exemplu, vârsta copilului, originea, statutul 
părinţilor biologici, dacă sunt cunoscuţi, motivele instituționalizării etc.). 


201 


MARCELA DILION 


Este necesară şi importantă discuţia privind anumite informații 
suplimentare (de exemplu, atunci când părinţii biologici sunt cunoscuţi). 
De asemenea, informaţii mai detaliate sunt necesare şi în cazul propunerii 
spre adopţie a unor copii mai mari, deoarece aceştia pot să accepte sau nu 
eventualele cupluri care doresc să-i adopte. 


Totodată, se impune ca discuţiile dintre asistentul social şi 
solicitanţi să-i ajute pe cei din urmă să evalueze cu grijă copiii ce le sunt 
recomandaţi, să nu se grăbească în a da verdicte “pro” sau “contra”, să-i 
îndemne pe solicitanți să evalueze ei înşişi cu răbdare informaţiile 
furnizate. 


De asemenea, asistenții sociali au datoria să ceară informațiile 
necesare cu privire la cunoaşterea efectivă a solicitanților (informații cu 
privire la comportamentul lor în societate şi în familie, starea materială, 
elementele caracterologice, starea de sănătate etc.). 


Întâlnirile asistentului social cu solicitanţii se vor desfăşura în 
câteva etape, în cadrul cărora cunoştinţele reciproce vor fi atât de 
aprofundate, încât ambele părți vor fi convinse că se poate “trece” efectiv 
la finalizarea procedurii de adopţie, începând cu redactarea cererii. Este 
bine ca completarea cererii să se facă individual, de către cuplurile 
solicitante, împreună cu asistenții sociali care mediază adopţia şi care vor 
“veghea” modul în care se “înfăptuieşte” adopţia şi după decizia instanței 
judecătoreşti. 

Întâlnirile care preced procedura finală a adopţiei au scopul de a 
oferi cât mai multe informaţii solicitanților în legătură cu copiii care vor 
fi adoptați, dar şi elementele necesare cu privire la cunoaşterea viitorilor 
părinți. 

Este preferabilă o abordare graduală a problematicii complexe pe 
care o presupune adopția, fiindcă demersul respectiv este de mare 
răspundere. Întrucât volumul de informații poate fi mare, asistenții sociali 
pot să le ofere solicitanţilor note scrise, “jurnalele” evoluţiei în timp a 
copiilor, testele la care au fost supuşi aceştia etc. Este important ca 

procedura adopţiei trebuie să se constituie într-un adevărat “proces de 
învăţare” a “profesiei” de viitor părinte. 

Întâlnirile de grup sau individuale trebuie diferențiate, respectiv, 
între solicitanții care doresc să adopte copii sugari, copii având vârstă mai 
mare, copii cu nevoi speciale etc. 

La întâlnirile în grup, în cazul copiilor sugari, specialiştii 
recomandă să fie invitate cel mult şapte cupluri. De regulă, vor avea loc 
minimum patru întâlniri, seara, la sfârşit de săptămână, participarea fiind 
obligatorie. În cazul în care cuplurile solicitante au copii proprii, e de 
dorit ca aceştia să-şi însoțească părinții. 

“Scenariul” pentru aceste întâlniri poate fi următorul: 

Prima şedinţă: pregătirea “scenei”. 

1. Introducere. Se explică scopul întâlnirilor, respectiv — de a ajuta 
cuplurile să înțeleagă problemele care privesc adopţia, perspectivele 
acesteia, cerințele pe care trebuie să le îndeplinească solicitanţii. Se 
înțelege, în scopul de a stimula schimbul de idei, discuţiile deschise, ar fi 


benzi, notițe etc. 


2. Va urma cunoaşterea reciprocă a solicitanților, motivarea 
prezenţei lor, precum şi a dorinței de a adopta copii sugari. În acest fel, 
participanţii vor căpăta reciproc informaţii privind numele lor, profesiile, 
amănunte cu privire la propriile familii etc. Astfel de discuţii îi vor 
apropia, uşurând sarcina de moderator a asistentului social. 


3. Asistentul social urmează să axeze discuţia pe subiectul cu 
privire la rolul de părinte. Mai întâi, le cerem participanţilor să se 
gândească la ce anume obligă calitatea de a fi părinte şi să descrie 
imaginile pe care le au despre aceasta. Nu li se cere să gândească profund 
şi să-şi exprime în voce gândurile, ci doar să-şi exprime primele reacţii 
vizavi de cele mai importante momente. Acest procedeu este denumit 

“brainstorming”. Este util ca unul din lideri să le noteze pe o hârtie 
agățată pe perete. Vom încheia cu o listă de cuvinte ce va înregistra 
noţiuni ca răbdare, dragoste, responsabilitate, muncă din greu, joacă, 
distracţie, îngrijorare şi multe altele. Când lista este epuizată, le cerem 
participanţilor să se gândească la caracteristici suplimentare, care ar putea 
fi implicate de situația de părinţi adoptatori şi să le treacă prin acelaşi 
procedeu de brainstorming. Aceste idei sunt scrise pe o foaie separată de 
hârtie, încât le putem compara cu primele. În felul acesta, participanţii vor 
identifica unele dintre sarcinile suplimentare pe care şi le vor asuma şi 
vor stabili împreună diferențele semnificative. 


4. Cum va fi evaluată familia? Participanţii sunt împărțiți în două 
mici grupuri de lucru şi li se dau foi de hârtie intitulate “Cum va reacţiona 
familia mea?”, care includ diferite impresii, frumoase şi mai puţin 
frumoase, ale unor familii care au adoptat deja copii. Acest exerciţiu 
poate fi folosit pentru a sublinia importanța discutării planurilor de 
adopţie sau de încredințare cu familia şi prietenii, pentru a împărtăşi cu ei 
unele probleme şi pentru a se gândi cum să facă față unei posibile 
retrageri a sprijinului acordat. 


5. Provocări şi recompense. Pentru a încheia prima şedinţă, poate 
fi utilizat un film documentar care să includă informaţii despre copiii 
aflaţi în îngrijire. Participanţii vor fi întrebaţi despre impresiile pe care le- 
au lăsat anumite momente din film. 

Şedinţa a doua: a fi în îngrijire. 

La cea de-a doua întâlnire participanţilor li se propune să-şi expună 
punctul de vedere în legătură cu posibilele sentimente ale copiilor 
adoptați, în momentul în care aceştia realizează noua postură în care se 
află. Apoi, va fi abordată problema motivaţiei, care determină gradul de 
intensificare a acţiunilor educaţionale pentru adopţia copiilor în familii 
capabile să-i îndrăgească şi să-i ajute să se realizeze. De fiecare dată 
moderatorul pune în discuţie circumstanţe şi situaţii ipotetice în care s-ar 

afla, la un moment dat, unul sau mai mulţi copii adoptabili şi care ar fi 
reacţia lor în astfel de împrejurări. 


Şedinţa a treia: familia copilului. 


În cea de-a treia şedinţă asistentul social pune în dezbatere 
investigarea cauzelor care au determinat lipsirea copilului de propria sa 
familie biologică, condamnându-l la o viață lipsită de bucurii şi de 
căldura părintească, reacţia acestuia când a conştientizat că a fost 
abandonat. Participanţii, în fond candidaţi la postura de părinţi adoptatori, 
au posibilitatea de a-şi imagina şi de a analiza sentimentele, trăirile pe 
care le încearcă aceste ființe nefericite. De aici şi concluzia că soluția 
optimă pentru ei este încadrarea într-o nouă familie, fie şi adoptivă, în 
care copiii să fie înconjurați cu afecțiune. 

Şedinţa a patra: viaţa într-o familie. 

În sfârşit, în cadrul celei de-a patra întâlniri, se pune în discuţie 
momentul finalizării adopţiei şi primirea copilului adoptat în noua sa 
familie, eveniment ce-i va hotărî soarta pe viitor a copilului, dar şi a 
noilor părinţi, fiindcă viaţa pe care o încep şi unii şi alţii nu este lipsită de 
dificultăţi. Conştienţi de posibilitatea unor asemenea momente negative, 
părinţii adoptatori le pot intui şi, în consecinţă, pot găsi soluţii de 
contracarare, pentru ca efectul nociv să fie cât mai neînsemnat. Faptul că 
a fost bine primit nu e un motiv de linişte pentru copil. La el sensibilitatea 
este mult mai pronunțată decât la alți copii şi temerea că ar putea fi trimis 
de unde a fost luat îl încearcă, făcându-l circumspect. Părinţii adoptatori 
pot şi trebuie să-l înțeleagă şi să-l ajute să depăşească astfel de momente. 
Ei trebuie să fie pregătiți să înfrunte eventualele reproşuri venite din 
partea unor membri ai familiei lărgite, protejându-și copilul adoptiv de 


x» 


orice “surpriză” neplăcută. 


Oricum, aceste întâlniri cu potenţialii părinţi adoptatori trebuie 
organizate cu multă responsabilitate, fiindcă de buna lor desfăşurare, de 
eficacitatea metodelor şi a tehnicilor aplicate de asistentul social, de 

seriozitatea dezbaterilor depinde, în mare măsură, succesul demersurilor 
ulterioare. 


6.4. Interviul în adopţie 


După cum s-a vorbit deja în capitolele III şi IV, interviul este una 
dintre cele mai eficiente metode de colectare a informaţiilor. Detaliile 
oferite de cei intervievaţi se constituie în acele “baze de date”, care oferă 
organismelor, răspunzătoare de favorizarea adopțiilor, cele mai diverse 
informaţii cu privire la potenţialii părinți adoptatori. 

Continuând să completăm conţinutul interviului, vom menționa că 
în cazul adopţiei aceste interviuri au un caracter special, care presupune o 
pregătire prealabilă atât a celui care urmează să fie intervievat, cât şi a 
asistentului social. Întrebările trebuie structurate și sistematizate în cadrul 
unor capitole distincte care vor viza aspectele cele mai importante din 
viaţa solicitanților. Întrebările vor urmări obținerea unor detalii cu privire 
la profilul individual al solicitanților-bărbaţi şi femei şi la trecutul celor 
doi membri ai cuplului atât înainte, cât şi după căsătorie, la relaţiile lor 
actuale. Alte întrebări vor aborda, cu tact şi inteligență, cauzele care îi 
determină să solicite adoptarea unor copii, atitudinea lor faţă de copii, 
capacitatea solicitanților de a dovedi sentimente paterne etc. 


Deosebit de utile se vor dovedi detaliile cu privire la cauzele care-i 
determină pe unii părinți să adopte alți copii, chiar şi în cazul în care au 
copii propriii. Într-o asemenea împrejurare asistentul social va căuta, prin 
întrebări provocatoare, dar politicoase, să obțină informaţii cât mai 
complete cu privire la situația copiilor existenți în familie, pentru a 
discerne astfel motivaţia adoptării unor copii proveniţi din alte medii. 
Sunt importante condițiile materiale, stilul şi modul de viață din familia 
solicitanţilor, punctele de vedere ale acesteia în legătură cu relaţiile din 
cadrul familiei biologice a copilului adoptat. 

În final, asistentul social, împreună şi de comun acord cu 
solicitanţii, va evalua volumul de informație obținut, sistematizându-l 
astfel încât să se constituie într-un document final. Deci, acest document 
final nu va reprezenta în nici un caz preluarea dogmatică şi unilaterală a 
răspunsurilor, ci va încerca, pe cât va fi posibil, să sistematizeze nuanțat 
varietatea detaliilor oferite de intervievaţi. Documentul final va trebui să 
reflecte aspecte privind: 


e concepțiile şi sentimentele solicitanților; 


e observaţiile asistentului social şi datele acumulate din mai 
multe interviuri; 


e interpretarea şi evaluarea comună a informaţiilor sistematizate 
şi care au menirea de a atrage atenţia asupra familiilor 
solicitante capabile să adopte diverse categorii de copii (sugari, 
mai mari, cu probleme speciale, proveniţi din medii mai puţin 
favorizate). 


Spre a dovedi buna intenţie, responsabilitatea demersului 
întreprins, asistentul social va primi o copie a documentului final, 
excluzând unele momente la care s-a renunţat, de comun acord, din 
motive de confidenţialitate. 


Este important de a explica încă un aspect. Interviurile nu vor fi 
luate solicitanţilor în mod “clasic”. Solicitanţii vor fi implicaţi în 
completarea unor formulare ce cuprind întrebările asupra cărora au 
convenit cu asistenții sociali. Răspunsurile vor fi elaborate şi redactate de 
către solicitanţi. Asistentul social va solicita răspunsuri mai complexe la 
întrebări, astfel încât forma lor finală să ofere informaţii mai ample. 


Un alt aspect care se impune de a fi abordat este cel ce implică 
munca unui al doilea asistent social la o anumită adopție. Cei mai mulți 
specialişti consideră că asemenea procedeu poate fi folosit de la caz la 
caz. Un al doilea asistent social ar fi util în situaţia când relaţia cu 
solicitanții a intrat în impas sau în cazul în care intervenţia unui asistent 

superior este solicitată de cuplul adoptator. În condiţiile în care asemenea 
motive sunt întemeiate, înlocuirea sau dublarea asistentului social este 
firească. Important este ca această înlocuire să se producă fără consecințe 
nefaste. Asistentul social ce preia sarcina primului are datoria să explice 
solicitanților care este preocuparea lui, asigurându-i că munca sa va fi 
onestă şi orientată în exclusivitate spre apărarea intereselor copiilor. 


6.5. Aspecte ale comunicării verbale în relaţia de consiliere 
în procedura adopţiei 


O metodă frecvent utilizată de către asistentul social în munca cu 
persoanele implicate în adopţie este consilierea. Comunicarea verbală 
reprezintă un element esenţial în relația de consiliere în practica asistenței 
sociale. Acest tip de comunicare poate fi rezultativ dacă ne vom forma 
anumite deprinderi de comunicare, ţinând cont de scopul utilizării lor. În 
continuare propunem un ghid al deprinderilor de comunicare ce trebuie 
aplicate în cadrul lucrului cu persoanele implicate în procedura adopției. 
Principalele deprinderi privind consilierea sunt: utilizarea întrebărilor, 
explorarea situației-problemă, reflectarea experienței şi a sentimentelor 
clientului, exprimarea empatiei, confruntarea şi provocarea, depăşirea 
obstacolelor, utilizarea tăcerii în cadrul întrevederii cu clientul, 
focalizarea pe ceea ce este semnificativ, sumarizarea. 


În continuare vom descrie fiecare deprindere. 
Utilizarea întrebărilor 


De cele mai multe ori începătorii transformă comunicarea într-o 
relație de tipul “întrebare — răspuns”, care seamănă mai mult cu un 
interogatoriu. Reieşind din acest model, asistentul social pare a fi un 
expert, iar clientul are o problemă care solicită o soluţie şi, o dată ce 
clientul aduce informații despre problemă, asistentul social aduce soluţia. 


Cum putem evita acest model? 

Asistentul social trebuie să fie foarte atent ori de câte ori foloseşte 
solicitată este esențială şi dacă-i ajută pe clienţi să-şi spună povestea, dacă 
există vreo alternativă a întrebării X, dacă poate fi parafrazat ceea ce 
spune clientul sau dacă reflectă sentimentele lui adevărate. De regulă, pot 
fi folosite următoarele tipuri de întrebări: 


e Întrebări deschise (de exemplu, “Ce aţi simţit când aţi aflat că 
nu puteţi avea copii?”). Acest tip de întrebări presupune un 
număr larg de răspunsuri. 

e Întrebări închise (de exemplu, “Câţi copii aveţi?”). Aceste 
întrebări induc răspunsuri de tipul da sau nu, fie că induc 
răspunsuri reduse. 


e Întrebări directe (de exemplu, “Cum te-ai descurcat la 
şcoală?”), întrebări care sunt direcționate, precis orientate. 


e Întrebări indirecte (de exemplu, “Trebuie să fie foarte dificil la 
şcoală?”). Cu ajutorul acestor întrebări se urmăreşte obținerea 
unei informaţii concrete. 


Explorarea situației - problemă 


Această deprindere în consiliere se referă la tactici verbale utilizate 
pentru a ajuta clientul să vorbească despre sine şi să definească problema 
singur, la concret. Există câteva modalități de explorare a stărilor 
clientului, vizând preocupările lui - prin utilizarea întrebărilor deschise 
sau indirecte sau oferindu-i sprijin când vorbeşte despre ceea ce-l 
preocupă. 

De exemplu: “ Pari să fii supărat, dar nu sunt sigur că ştiu cauza.” 
“Ai spus că te-ai certat cu prietenul. Poţi să-mi spui mai multe despre 
ceea ce s-a întâmplat atunci?” 


Situaţia poate fi explorată şi prin sublinierea unui cuvânt sau a mai 
multor cuvinte din răspunsul anterior al clientului. 

De exemplu: Clientul: “ Am fost puţin enervat la acel moment.” 
Asistentul social: “Puțin enervat?” 
Clientul: “Ei bine, de fapt, eram înfuriat.” 
Reflectarea experienței şi a sentimentelor clientului 


Această etapă a consilierii se referă la capacitatea de a arăta 
clientului că mesajul transmis de el ne permite să-i înțelegem 
sentimentele şi experienţa. Cel mai des, selectăm din acest mesaj al 
clientului o propoziţie şi, prin reformulare, îl implicăm să ne spună mai 
multe. De exemplu: “Te-ai simțit mai uşor?” Reflectarea poate lua forma 
parafrazării: asistentul social repetă ceea ce a spus clientul, dar cu alte 
cuvinte, exprimând acelaşi înțeles. Parafrazarea poate fi: 


e cognitivă, prin care arătăm că am înţeles mesajul X: “Ai vrut să 
spui...” 

e afectivă, prin care arătăm clientului că am recepționat 
sentimentele lui. Este o formă dificilă de parafrazare nu numai 
pentru că implică interpretarea a ceea ce a spus clientul, ci şi a 
tonului, a expresiei faciale şi a mişcărilor corpului. 

De exemplu: “Te simţi supărat (trist), neajutorat?” “Te-ai simțit umilit 

/înşelat»” 


Exprimarea empatiei 


Este una din deprinderile majore în consiliere, mergând dincolo de 
reflectarea mesajului clientului. Asistentul social va arăta dispoziția de a 
trăi acele emoții pe care le are clientul şi de a reda acest lucru. Empatia 
este definită de către Egan (1986) ca abilitate de a pătrunde şi de a 
înțelege lumea altei persoane şi de a-i comunica despre aceasta. A 
răspunde empatic implică cunoaşterea răspunsului la întrebarea privind 
esența mesajului exprimat de client la un moment dat. 


Tehnica exprimării unui minimum de empatie indică, pe de o parte, 
identificarea sentimentelor clientului, iar, pe de altă parte, trimiterea, 

reflectarea acestora către client “Te simţi...?”, precizând emoțiile 
clientului, sau putem identifica experiențele ori comportamentele care 
generează aceste sentimente: “Te simţi atât de furios, deoarece e ca şi 
cum tatăl tău te pedepseşte din nou?“ Una din tehnicile de comunicare 
care pot fi utilizate pentru a rezolva o eventuală situaţie de conflict poate 
avea următoarea formulă: “te simți ... pentru că ...” 


Confruntarea şi provocarea 


Datorită conotaţiilor acestor termeni, confruntarea este înțeleasă ca 
agresivitate, atac personal având caracter distructiv. Există opinia că 
confruntarea utilizată ca atac personal serveşte mai degrabă la ajutorarea 
clientului să-şi aplece şi mai mult capul, împovărându-i sufletul şi nu e 
deloc benefică pentru armonizarea stării acestuia. 

Într-o altă opinie, confruntarea este considerată ca fiind o 
deprindere utilă, în măsura în care persoana care ajută reuşeşte să-i 
transmită clientului că a înțeles discrepanțele dintre comportamentul, 
sentimentele şi gândirea acestuia. 


Aceste discrepanțe pot apărea între: 
e starea de fapta clientului şi cea pe care el şi-o doreşte; 
e sentimentele declarate şi comportamentul clientului; 


e sentimentele declarate de client, motivaţia propriului 
comportament şi modul în care asistentul social le percepe. 


Confruntarea dintre aceste discrepanțe trebuie folosită pe înţelesul 
clientului şi în folosul schimbării lui. De asemenea, e recomandabil ca 
atenţia să fie concentrată mai degrabă asupra “punctelor forte” ale 
clientului, decât asupra celor slabe. Provocarea este mai mult decât o 
confruntare, în sensul că ajută clientul să se înţeleagă pe sine şi pe ceilalți. 


Depăşirea obstacolelor 


Adesea, în cadrul comunicării dintre asistentul social şi client apar 
unele obstacole, piedici, cum ar fi: 

e ambientul — o cameră prea încărcată poate distrage atenția 
beneficiarului (de exemplu, televizorul, ziarele, multă mobilă 
etc.), 

e întreruperile, cum ar fi, de exemplu, convorbirile telefonice, 
bătăile în uşă, 

e supraîncărcarea — există limite în ceea ce priveşte volumul de 
informaţie pe care o persoană o poate memoriza fără a lua 
notițe. Informaţiile complexe trebuie să fie redate succint; 
pentru a le consolida, asistentul social face notițe, 


e presupunerile  neverificate, prejudecățile pot produce 
neînțelegeri, 

e anxietatea, gândurile obsedante pot limita capacitatea noastră 
de a asculta ce spune o altă persoană, 


e stereotipurile — fiind nişte reprezentări convenţionale, acestea 
distorsionează comunicarea autentică, 


e experienţa trecută, cum ar fi unele amintiri, 
e reproducerea — când este nevoie de un translator. 
Utilizarea tăcerii în cadrul întrevederii cu clientul 


Pentru asistentul social momentele de tăcere pot constitui sursele 
de anxietate şi de jenă, fie o teamă profesională, trezindu-i gândul că o 
tăcere îndelungată semnalează un eşec, de unde şi vine tendința de a 
încheia prematur întrevederea. 


Tăcerea în cazul clientului poate indica prezența uneia dintre 
următoarele stări: 


e clientul simte că a spus prea mult despre un anume subiect; 

e simte nevoia de timp pentru a gândi răspunsul; 

e şi-a amintit ceva şi s-a “retras în sine”. 

Este important să nu ne gândim la un răspuns empatic, ci să ne 
acordăm timp pentru a înţelege esența mesajului. Răspunsul nostru 


212 


6. METODE ŞI TEHNICI DE LUCRU 
CU PERSOANELE IMPLICATE IN PROCEDURA ADOPȚIEI 


trebuie să fie succint şi să se refere la povestea clientului sau să provoace 
autoexplorarea situaţiei în care el se află. Empatia nu poate fi exprimată 
de lipsa unui răspuns, de o întrebare, de folosirea unui clişeu, sau de 
acțiunea imediată. 


Focalizarea comunicării pe ceea ce este semnificativ 
Reprezintă una din deprinderile importante în consilierea 
persoanelor ce vor să adopte un copil. 


În cadrul unei întrevederi, explorarea situaţiei clientului poate fi 
amplă, cuprinzătoare, iar alteori aparent tangenţială, în ambele cazuri 
asistentul social făcând eforturi de a realiza scopul sau obiectivul stabilit 
pentru interviu. 

Asistentul social trebuie să menţină un careva echilibru între 
aspectele potenţial conflictuale ale comunicării: 

e Comunicarea trebuie încadrată în albia normalului, în limite 
care să nu permită pierderea sau ignorarea unor informații 
importante pentru procedura adopției; 

e atenţia trebuie concentrată asupra celor mai importante 
momente care au o implicare afectivă mai profundă; 

e discuţia trebuie ghidată în aşa fel ca să fie atins obiectivul 
propus. 

E important să ne concentrăm atenţia esenței mesajului clientului şi 

să ne întrebăm: 

e Este oare clientul într-adevăr îngrijorat de subiectul discuţiei? 

e Îl putem ajuta să-şi rezolve problema? 


Uneori, obiectul îngrijorării clientului nu a fost exprimat (de 
exemplu, teama de o boală sau de moarte). De obicei, atunci când clienţii 
vin la un asistent social, ei au multiple probleme, se confruntă cu 
dificultăţi în creşterea copiilor. De aceea, este necesar ca asistentul social 

să scoată în vileag acele probleme care cer ajutor imediat şi soluționare 


neîntârziată. Egan (1986) recomandă câteva principii demne de urmat în 


cazul în care clientul se află într-o stare de criză: 


e  concentraţi-vă asupra aceea ce pare cel mai important; 

e concentraţi-vă asupra subiectului față de care clientul este gata 
să coopereze, chiar dacă acesta nu poate fi cel mai important 
pentru asistentul social; 

e iniţial, concentraţi-vă asupra unei probleme mai puțin 
importante, dar care este mai uşor abordabilă şi duce la succes. 
Astfel, veţi impulsiona abordarea altor probleme, mult mai 
complicate. 

Sumarizarea 


Se referă la clarificarea celor spuse de client, constituind un sprijin 


în focalizarea pe subiecte specifice. Dintr-un anumit punct de vedere, ea 


este o parafrazare extinsă: ascultăm spusele clientului, selectăm ceea ce 


pare esenţial şi retransmitem mesajul într-o formă mai succintă, în alți 


termeni, dar având acelaşi conţinut. Se urmăreşte scopul de a verifica 
dacă cele expuse de client au fost corect înțelese de asistentul social. În 


anumite momente ale întrevederii sumarizările au însemnătate sporită: 


clientul simte o puternică emoție şi are nevoie de timp pentru a 
reflecta asupra ei şi a coopera; 


devine furios, motivul fiind evident sau mai puţin clar; 
este angajat într-un mecanism de rezistență sau autoprotecţie; 


are teama de a nu spune ceva ce-i poate crea o stare de 
disconfort (anxietate). 


Totuşi, este extrem de important să intervenim pentru a rupe 


tăcerea. În funcţie de felul cum interpretăm tăcerea clientului şi dacă 


suntem convinşi de necesitatea acestei intervenţii, putem folosi una dintre 


următoarele modalități de intervenţie: 

1. Spuneţi “Înţeleg” sau “Mm...”, apoi aşteptaţi un moment. 

2. Repetaţi sau subliniaţi ultimul cuvânt sau cuvinte ale clientului. 

3. Repetaţi sau subliniați ultima propoziţie a clientului sau 
reformulați-o sub forma unei întrebări. 

4. Sumarizaţi sau reformulați ultima afirmaţie. 

5. Spune-ţi “şi” sau “dar” sub forma unor întrebări, ca şi cum 
aşteptaţi o continuare. 

6. Spuneţi “Este greu să vorbeşti”. 

7. Spuneţi “ Probabil că încerci să te gândeşti la ce să spui”. 

8. Spuneţi “Probabil că îţi este teamă să spui, să exprimi ce simți 
sau gândeşti”. 

9. Spuneţi “Mă întreb dacă te gândeşti la mine”. 

10.Dacă toate aceste încercări eşuează, va trebui să respectăm 
tăcerea clientului. 


6.6. Istoricul social al dezvoltării copilului 


Ne referim la istoricul social ca metodă generală în lucrul cu 
clienţii/beneficiarii. În acest capitol ne vom opri la istoricul dezvoltării 
copilului care urmează să fie adoptat sau plasat într-o instituţie. 


Dosarul social al unui copil care urmează să fie adoptat sau 
instituționalizat, indiferent de forma de protecţie, trebuie să cuprindă un 
corpus de informaţii, cât mai concludente, cu privire la istoricul copilului. 
Ca şi anchetele sociale, istoricul social al copilului este redactat şi 
completat periodic de asistentul social, care urmăreşte evoluţia acestuia. 
Acest document trebuie să conţină cel puţin următoarea informaţie: 


e Naşterea: normală (la termen); cu suferințe (înainte de termen); 
reacţiile părinților referitor la naşterea copilului; starea de sănătate a 
copilului în primele săptămâni de viață. 

e Evoluţia stării psihomotorii: normală sau întârziată; vârsta la 
care a mers singur; momentul când a pronunțat primele cuvinte 
inteligibile; eventuale observații cu privire la comportamentul motor: 
strânge, aruncă, mers neliniștit etc. 


e Statutul juridic al copilului: provine dintr-o familie organizată; 
în afara căsătoriei; abandonat. 


e Internarea în spital, casă de copii, şcoală specială etc.: data 
internării; motivele internării; persoana/persoanele care au însoțit copilul; 
eventuale internări anterioare (perioade, motive, locul, denumirea 
instituţiei etc.) 

e Gradul de adaptabilitate la solicitările mediului: adaptarea 
(lentă, rapidă, fenomene de respingere); activ, pasiv sau hiperactiv; 
comunică uşor cu adulţii, este prea dependent; are manifestări de egoism, 
de gelozie; plânge uşor (care sunt motivele: singurătatea, lipsa de 
afecțiune, nostalgia etc.), acte stânjenitoare în raporturile cu alţi copii; 
cruzime, amenințare, violență. 

e informaţii în legătură cu viața şi personalitatea copilului din 
perioada în care a trăit în familie: timpul petrecut în familie; persoanele 
care l-au observat; firea tipului psihologic; introvertit (comportament 
caracterizat prin orientarea spre viața interioară, dezinteresându-se de 
viața exterioară, cu alte cuvinte — o fire închisă, singuratică, 
necomunicativă); extrovertit — opusul tipului introvertit, fire deschisă, 
comunicativă, exuberantă etc.; limbajul trupului (mimica, dinamica 
mişcărilor); gradul de sociabilitate; pasiunile copilului manifestate în 
familie. În ce măsură a fost încurajat de părinţi sau de ceilalți membri ai 
familiei; relațiile de prietenie cultivate cu alți copii (preferă copii mai 
mari de vârsta sa sau mai mici); tipurile de activităţi comune; priceperile, 
îndemânările copilului — percepute în familie; reacţiile copilului la 
realizarea unei activităţi, insuccesul unei acțiuni; reacţiile la evenimentele 
din jur; manifestările copilului care derutează pe cei din jur; opinia pe 


216 


6. METODE ŞI TEHNICI DE LUCRU 
CU PERSOANELE IMPLICATE IN PROCEDURA ADOPȚIEI 


care părinții cred că o are copilul față de sine însuşi (cum se 
autoapreciază). 


e Date privind activitatea preşcolară / şcolară a copilului: 
comportamentul din cadrul grădiniței; gradul de frecvență la instituţiile 
şcolare, rezultatele obținute în ce priveşte însuşirea cunoştinţelor primare 
sau elementare, comportamentul; atitudinea copilului față de aceste 
instituții. 


6.7. Fişa de observaţie a copilului 

De regulă, copiii instituţionalizaţi ar trebui evaluaţi periodic de 
către asistenții sociali pe baza fişelor de observaţie. Acestea se vor 
întocmi repetat, la anumite etape, constituindu-se, împreună cu anchetele 
sociale, în documente de bază pentru conturarea personalității copilului. 
Aşadar, să observăm ce elemente cuprinde fişa de observaţie a copilului: 


e Deprinderile de comunicare: verbală; nonverbală; lectura; 
scrisul; prin telefon. Formele comunicării nonverbale: zâmbet, care apare 
la scurt timp după naştere, fiind expresia unui contact vizual; privirea, 
care constituie o formă de comunicare prin mijlocirea căreia putem 
remarca anumite stări ale copilului (durere, plăcere, supărare, aşteptare 
etc.), gestica, respectiv întinderea mâinilor, a întregului corp pentru a fi 
luat în braţe, reflectă stări de disconfort sau relaxare, o anumită conduită 
în momentele de abandon: tăcere, îmbufnare, oftat, geamăt etc.; 
gânguritul, care reprezintă un element ce confirmă eforturile copilului de 
a pronunţa primele cuvinte, care emite, de obicei, sunetele cele mai 
frecvente. 


e “Competența” şi “performanța” sunt elemente ce apar treptat în 
evoluţia copiilor ca urmare a manifestării lor tot mai frecvente şi sub 
diferite forme în procesul comunicării. Asistentul social va avea 
posibilitatea să constate capacitatea copilului de a decodifica limbajul 

adultului (deci, competența copilului), precum şi capacitatea de a 
pronunța cuvinte ca mijloc de comunicare (performanţa). 


e Elementele dezvoltării fizice a copilului: starea de echilibru; 
caracteristicile mersului; ţinuta; mişcările corpului, armonia şi supleţea 
lor, dar şi, eventual, stângăcia în execuţie; dezvoltarea senzorială. 


e Tipuri de adaptare 


Adaptarea foarte bună presupune: 
- despărțirea fără rezerve de persoana care l-a adus în leagăn; 
- cercetarea permanentă, cu o curiozitate nedisimulată, a noului 
mediu; 
- stabilirea facilă de relaţii cu personalul instituţiei şi cu ceilalți 
copii. 
Adaptarea bună presupune aceleaşi caracteristici ca şi în primul 
caz, numai că, de astă dată, reacţiile sunt mai lente, copilul dând dovadă 
de o anume stare expectativă: 


Adaptarea dificilă se manifestă prin tensiune, nervozitate susținută, 
reținerea tacită de mână a persoanei însoțitoare, insistențe verbale: 
scâncet, “mutism”, indiferență etc. 


e Deprinderile de ajutorare: 

- modul copilului de a servi la masă; 

- ținuta la masă în timpul conversaţiei; 

- posibilitățile şi eforturile depuse pentru a se îmbrăca sau 
dezbrăca singur ; 

- mersul la toaletă; 

- igiena zilnică; 

- îngrijirea părului. 

e Sindromul anxietății 


Anxietatea față de cei din jur apare la 15-16 luni, manifestându-se 
ca o tendință de apropiere față de o persoană pe care o confundă cu un 
membru al propriei familii. În momentul când conştientizează că s-a 

înşelat, copilul se retrage, rămânând cu imaginea omului necunoscut pe 
care nu rareori o va evoca. 


Anxietatea de separație se manifestă în jurul vârstei de doi ani, faţă 
de mama sau față de persoana ce o substituie. 


Anxietatea morală este consecinţa sentimentului de frică față de o 
eventuală pedeapsă, complexul unei vinovăţii etc. 


e Gradul de sociabilitate 


Determinat de starea de confort psihic, gradul de sociabilitate poate 
fi determinat în funcție de: alimentaţia preferată, căldura pe care o 
agreează, de atitudinea pe care o manifestă față de aerisire şi curăţenie, 
dar şi faţă de afectivitatea celora cu care vine în contact, de necesitatea 
dorită a protecției sau de sentimentul siguranței de sine. 


e Relațiile copilului cu personalul instituţiei de ocrotire 


Vor trebui să rețină atenția asistentului, studiind astfel tipul de 
relații care s-au statornicit între copil şi personalul instituţiei, afectivitatea 
faţă de anumite persoane, ce consecinţe au eventualele vizite ale părinților 
față de relaţiile statornicite între copil şi personalul instituţiei de ocrotire. 


6.8. Evaluarea efectelor terapiei jocurilor asupra 
comportamentului copiilor cu handicap 

Printre “asistaţii” pe care îi mediază asistenții sociali, în 
perspectiva unei adopții, de exemplu, se află şi copiii cu handicap. 
Evaluarea evoluţiei lor comportamentale psihomotorii trebuie urmărită, în 
mod activ, prin orice mijloace, dar şi printr-o modalitate specifică copiilor 
cu handicap. Aceasta constă în aşa-numita terapie ludică a jocurilor, care 
are o mare influență asupra acestor copii. Pentru evaluarea efectului pe 
care diferitele categorii de jocuri o au asupra copilului se folosesc diferite 
fişe, în funcţie de scopul urmărit, cum ar fi: fişa de explorare, fişa jocului 
de socializare, fişa jocului de îndemânare, fişa jocului de imaginație. 

Pentru început, ne vom referi la fişa de explorare, care are drept obiect 
observarea deprinderilor primare ale copilului cu dizabilităţi. Ca etape 
evolutive pot servi înregistrarea deprinderilor față de: 


Un obiect 


copilul priveşte şi urmăreşte un obiect în mișcare, în dreptul 
feței; 

apucă şi ține jucăriile; 

duce jucăriile la gură; 

scutură jucăriile, le loveşte de masă, de podea etc.; 

examinează jucăriile, le roteşte în mână; 

freacă jucăriile în mâni, le loveşte de masă penru a face 
zgomot; 

scapă şi/sau aruncă obiectele, urmărind ce se întâmplă, caută să 
le recupereze; 


presează sau întinde obiecte. 


Două obiecte 


loveşte un obiect de celălalt; 
ţine un obiect şi îl loveşte pe celălalt; 
pune un obiect în interiorul celuilalt; 


pune un obiect peste altul sau le acoperă pe ambele. 


Mai multe obiecte 


îi place să producă diferite sunete cu jucăriile, ştie să repete 
acţiunea; 

examinează obiectele şi le caută; 

ascunde şi caută obiectele; 


se joacă îndelung cu nisipul. 


În încheierea fişei se notează: 

- numele asistentului social; 

- perioada observației. 

Fişa jocului de socializare se întocmeşte încă de la naştere, vizând 
reacţiile copiilor față de persoanele cu care vin în contact: părinți, alți 


membri ai familiei, personal medical etc. În cadrul acestei fişe trebuie să 
se atragă atenţia la următoarele elemente: 


Imitația 
-  zâmbeşte drept răspuns; 
- se bucură când este legănat sau ridicat în brațe; 
- imită mişcările limbii; 
- continuă activitatea dacă adultul îl imită; 
- imită sunetele de joacă emise de adult. 
Jocul cu adulții 
- întinde o jucărie şi o dă; 
- răspunde la jocuri bătând din palme; 
- îi place să i se arate cărţi; 
- imită acţiunile adulţilor cu jucăriile; 
- realizează momentul când îi revine rândul într-un joc cu adulții; 
- aşteaptă să-i vină rândul în jocurile de grup. 
Jocul cu alți copii 
- împarte bucuros jucăriile cu alți copii, se joacă alături de alți 
copii; 
- imită acţiunile altor copii; 
- se alătură în jocurile de grup; 


- respectă regulile unui joc simplu. 

Jocul de mişcare 

Acesta presupune angajarea totală a copilului, dezvoltându-i 
echilibrul şi mişcările de coordonare a corpului, stimulate de activități cu 
caracter sportiv (alergări, sărituri). 
Perioada dinaintea mersului 

- ține capul sus atunci când este ţinut de umeri; 

- urmăreşte cu capul obiectele care sunt mișcate; 

- îi place să fie rostogolit; 

- se întoarce de pe burtă pe spate, fără ajutor; 

- stă în picioare sprijinindu-se; 

- ține capul sus când este pus în poziţie aşezat. 
Mersul 

- merge cu ajutorul celorlalți; 

- cooperează la rostogolit; 

- se târăşte pe scări şi se cațără pe mobilă; 

- loveşte mingea cu piciorul fără să cadă; 

- aruncă mingea, încearcă să o prindă fără să cadă. 
Sărituri şi cățărări 

- sare de pe treapta de jos fără să cadă, merge pe o scândură 

distanţată de sol; 

- se caţără pentru a ajunge la masă; 

- fuge pentru a lovi mingea cu piciorul; 

- merge corect pe tricicletă. 

Fişa jocului de îndemânare reprezintă o modalitate de a înregistra 
informaţii privind acţiunile individuale ale copilului cu dizabilități. 
Acestea presupun o evaluare ritmică şi un control deosebit al mişcărilor. 


Acţiunile de asemenea natură stimulează copilul la cusut, împletit, desen, 
pictură. Eventualele greşeli în acţiunile copilului nu vor fi îndreptate de 

adult, ci de către copil, care va fi lăsat să le corecteze, pe cât e posibil, 


singur. 


Fişa jocului de îndemânare cuprinde următoarele elemente: 


Câştigarea controlului 


caută şi apucă obiectele; 

ţine jucăriile cu ambele mâini; 

lasă obiectele din mână; 

loveşte două jucării una de alta; 

prinde obiectul între degetul mare şi celelalte degete; 
bate toba; 


scoate şi introduce cercuri şi linii drepte. 


Activităţi sociale 


introduce inele pe suport; 
construieşte turnuri din cuburi; 

pune şi scoate obiecte din cutii; 
foloseşte, în mod egal, ambele mâini; 
mânuieşte obiectele mici; 


încearcă să deseneze cercuri şi linii drepte. 


Activităţi de precizie 


activități în care foloseşte ambele mâini; 
înşiră mărgele pe o aţă; 

aranjează obiectele după mărime; 
loveşte ţinte de la o distanță; 

desenează oameni; 


taie cu foarfecele. 


Când copiii încep să înțeleagă mai bine lumea şi să folosească 


obiectele din jur, jocul cu acestea îi ajută să vorbească, stimulându-le, 

totodată, imaginaţia. Un asemenea tip de joc presupune participarea 
efectivă a părinților sau a asistenţilor. Fişa jocului de imaginaţie include 
următoarele compartimente: 
Obiectele 

- explorează obiectele prin văz şi pipăit; 

-  zâmbeşte şi mimează în oglindă; 

- urmăreşte obiectul în cădere; 

- caută şi găseşte obiectele ascunse; 

-  răsfoieşte o carte; 


- imită acţiuni reale; 


manifestă interes pentru imagini. 


Imaginaţie simplă 


se face că mănâncă singur sau se spală pe față; 


când se joacă cu altă persoană, se preface că se hrăneşte sau se 
piaptănă; 


practică jocuri simple cu păpuşile; 


recunoaşte imagini prin sunete sau cuvinte. 


Imaginație relativ dezvoltată 


execută jocuri de imaginație pe muzică şi versuri; 


se joacă cu marionetele; 


foloseşte obiecte imaginare; 

- practică jocuri imaginare cu alţi copii. 

Analiza atentă a fişelor de joc oferă asistentului social posibilitatea 
de a constata etapele evolutive ale copilului, în anumite perioade, 
activităţi predilecte, mişcări mai mult sau mai puţin precise etc. În dreptul 
fiecărei activităţi de joc se va nota cu “DA” sau “NU” execuția 
momentului observat. În funcţie de frecvenţa unei notări, se va interveni 
asupra momentelor mai puțin reuşite, pentru a stimula îndemânarea 
copilului şi, eventual, corectarea unor mişcări. 

6.9. Ancheta socială în procedura adopţiei 


Fie că sunt întocmite periodic şi se constituie în documentele de 
bază ale dosarului, care cuprinde istoricul social al copilului, fie că sunt 
redactate la cererea instanţei judecătoreşti ori a comisiei pentru protecția 
copilului, anchetele sociale sunt, de regulă, “opera” unor profesionişti de 
marcă, din rândul cărora, în primul rând, fac parte asistenții sociali. 
Indiferent dacă lucrează în sistemul instituţiilor sanitare de ocrotire a 
copiilor, în şcoli speciale, în primării sau în cadrul altor autorităţi ale 
administraţiei publice, asistenții sociali s-au dovedit, datorită pregătirii lor 
multidisciplinare, profesioniștii cei mai indicaţi să documenteze şi să 
realizeze anchete sociale cu privire la asistaţii pe care îi mediază. În 
procedura adopţiei ancheta socială reprezintă una din metodele cele mai 
eficiente de acumulare a informaţiei, privind potenţialii părinţi adoptatori, 
părinţii biologici sau copilul care urmează să fie adoptat. 

Să observăm, spre exemplu, ipostazele în care se află asistentul 
social care îşi desfăşoară activitatea efectiv în instituţiile pentru copii. 
Asistenţilor sociali dintr-o astfel de unitate le revin următoarele sarcini: 

e Să păstreze evidenţa şi să se ocupe de înregistrarea intrării şi 

ieşirii copiilor ocrotiți din instituție. 

e Să observe deficienţele existente în cadrul organizatoric general 
al instituţiei de ocrotire şi colaborarea cu celelalte persoane în 
vederea găsirii unui mediu adecvat dezvoltării psihice şi fizice 
normale a copiilor. 


e Să colaboreze cu ceilalţi specialişti în vederea integrării sociale 
programului zilnic de activitate a copiilor. De asemenea, 
asistentul social va urmări şi progresele înregistrate de copii în 
ce priveşte recuperarea şi dezvoltarea de deprinderi şi 
aptitudini. 

Să păstreze evidența copiilor plecaţi spre alte secţii şi instituții 
de ocrotire. 


Să țină evidența mamelor beneficiare ale unui regim special de 
ocrotire în cadrul instituției de copii. 


Să pregătească şi să întocmească dosarele sociale, iar, în cazul 
copiilor abandonați, să se preocupe de completarea 
documentației respective. 


Să întrețină şi să cultive relații cu alte instituții interesate în 
activitatea de ocrotire şi protecție socială, respectiv cu: 


instituțiile de provenienţă ale copiilor; 

instituţiile în care copilul urmează să fie integrat; 

comisiile pentru protecţia copilului; 

instituţiile judecătoreşti; 

mijloacele de comunicare în masă (ziare, radio, televiziune 
etc.); 

Să întreţină relaţii cu anumite tipuri de familie: 


familia de provenienţă a copilului, lămurindu-se cauzele care au 
adus la internarea copilului, precum şi posibilitățile de 
reintegrare familială; 


cu familiile care au adoptat copii, urmărind respectarea cadrului 
legal de integrare familială, precum şi condiţiile create pentru 
creşterea, educarea şi dezvoltarea firească a copiilor; 


cu alte cupluri cu posibilităţi de adopțiune sau cu intenții de a 
accepta copii în plasament. 

Să ţină evidenţa transferurilor de copii ocrotiți dintr-o instituție 
în alta. 


Să realizeze împreună cu echipele interdisciplinare, dar şi 
individual, deplasări în teren pentru identificarea unor minori 

abandonaţi, a familiilor din care provin aceştia. Cu acest prilej, 
asistentul social redactează anchetele sociale, cu privire la 
dezvoltarea socială a copilului, propunând strategii de 
intervenţie în vederea ocrotirii corespunzătoare a copilului. 


e Să contribuie la efectuarea unor cercetări ştiinţifice în teren şi la 
publicarea rezultatelor investigațiilor în scopul de a contribui la 
modificarea mentalităților şi a reflexelor psihosociale, ale unor 
generații mai în vârstă faţă de problemele protecţiei şi asistenţei 
sociale în general. 


Propunem următorul model de anchetă socială pentru persoanele 
implicate în procedura adopţiei (modele de anchete sociale în caz de 
adopţie sunt prezentat în Anexele 4 şi 5): 


Numele şi prenumele subiectului asistat, adresa familiei: 
- de când locuieşte pe adresa respectivă; 
- care alte adrese a avut anterior. 
Scopul anchetei. Reprezentarea asistentului social 
- Cine este? 
- Dece a venit? 
- Ce scopuri urmăreşte? 


Urmează conversaţia introductivă, în cadrul căreia are loc un 
schimb preliminar de întrebări. În cadrul aceleiaşi întâlniri asistentul 
social îşi va cere permisiunea de a lua note, eventual de a înregistra pe 
banda de magnitofon conţinutul discuţiilor. Evident, discuţia va avea un 
caracter strict profesional, fapt care va fi explicat partenerilor de dialog 
pentru a evita, pe cât e posibil, stările de reţinere ori susceptibilitate ale 
interlocutorului. 

Obiectivele anchetei sociale 


Vor viza, cu deosebire, câştigarea încrederii interlocutorului 
(părinţi, medici, rude, vecini etc.) în asistentul social care le va explica 
obiectivul acţiunilor sale — reabilitarea şi reintegrarea familială, ocrotirea 
copilului. 

Măiestria asistentului social va consta în surprinderea, ca să 
spunem aşa, a unor eventuale complexe care să motiveze comportamentul 
faţă de copil (copii). 

De exemplu, părinţii nu sunt recunoscuţi şi apreciaţi în plan social 
de alte familii, vecini, colegi, prieteni etc., de unde şi manifestarea unui 
anumit sentiment de frustrare, chiar de neîmplinire. 


O mare importanță o au şi formele limbajului nonverbal, cărora 
asistentul social va trebui să le acorde o atenție aparte. Analizate la 
“rece”, atitudinile nonverbale pot spune mult. Dintre acestea, asistentul 
social va reține: 

- poziția corpului în timpul conversaţiei; 

- expresia feței; 

- mimica; 

- zâmbetul, privirea etc. 

Asumându-şi riscul documentaţiei pentru o anchetă socială, 
asistentul social trebuie să fie convins că poate să se confrunte cu 
atitudini imprevizibile, uneori deloc comode, atât din partea părinților, a 
familiei lărgite, cât şi din partea altor interlocutori (suspiciuni, 
neîncredere, teamă, agresivitate, ostilitate, limbaj violent, chiar vulgar, 
indiferență, nemulțumire, dar şi sensibilitate şi emoţii exagerate, 
încredere, curiozitate etc.). 

Astfel de amănunte trebuie reținute, fiindcă, în momentul 
concluziilor, toate aceste detalii ajută la realizarea unei imagini de 
ansamblu asupra copilului, asupra familiei sale, asupra cadrului social pe 
care l-a părăsit etc. 

Situaţia socială a mamei 


Acest compartiment va include informaţii referitoare la nume, 
prenume; numele purtat anterior (dacă e cazul); locul şi data naşterii 
(anul, luna, ziua); starea civilă (căsătorită; necăsătorită; trăieşte în 
concubinaj; divorțată; văduvă — prin deces sau prin divorţ; mamă 
singură); profesia (ocupaţia; locul de muncă); domiciliul (casă, 
proprietate personală; cu chirie; stabilă; flotantă); date privind familia 
mamei (Statutul juridic: legal constituit; disociată; copil abandonat; copil 
adoptat; alte situaţii, persoane cu handicap, psihopate sau cu boli grave în 
familia de origine a mamei; relaţiile actuale ale mamei cu familia de 
origine); starea de sănătate a mamei (boli cronice; boli psihice; alcoolism; 
tabagism; dependenţă de droguri; alte tulburări de comportament; sarcina 
din care a provenit copilul; evoluţia sarcinii), atitudini față de copilul 
instituționalizat şi față de personalul instituției. 


Situaţia socială a tatălui 


Va cuprinde date referitoare la nume, prenume; locul şi data 
naşterii (anul, luna, ziua); starea civilă (căsătorit; necăsătorit; concubinaj; 
divorțat), profesia (ocupaţia; locul de muncă), domiciliul; date privind 
familia tatălui (statutul juridic: legal constituit; disociată; copil abandonat; 
copil adoptat; alte situaţii; persoane cu handicap, psihopate sau cu boli 
grave în familia de origine a tatălui; relaţiile actuale ale tatei cu familia de 
origine); starea de sănătate a tatălui (boli cronice; boli psihice; alcoolism; 
tabagism; boli venerice; dependenţă de droguri; SIDA; alte tulburări de 
comportament), atitudini față de copilul instituţionalizat şi faţă de 
personalul instituției. 

Date privind ceilalți membri ai familiei 

Numele şi prenumele; data şi locul naşterii; cine îi îngrijește; starea 
sănătății; statutul juridic; unde locuiesc; probleme sociale cu care se 
confruntă; comportamentul şi atitudinea lor față de copilul 
instituționalizat. 

Situația materială a familiei 

Locuinţa: tipul (casă cu curte; apartament la bloc); tipul de 
proprietate (de stat; proprietate personală; chiriaş; locuinţă cu folosință 
exclusivă; locuință în comun); gradul de confort (numărul de camere de 
locuit; baie; bucătărie; apă curentă; încălzire; mobilierul casei); veniturile 
familiei (pentru fiecare membru al familiei în parte; venitul lunar mediu; 
alte surse de venituri ale familiei), principalele cheltuieli lunare (chirie; 
întreţinere; hrană; îmbrăcăminte, încălțăminte; cheltuieli pentru sănătate, 
igienă, cultură etc.; alte cheltuieli). 


Convingerile şi atitudinile membrilor familiei faţă de alți membri 
- vizitarea acestuia în instituţia de ocrotire (frecvenţa vizitelor: 
rar, obişnuit, deloc); 
- vizita în instituţie are o motivaţie reală, afectivă sau 
superficială, “de ochii lumii”; 


- copilul nu acceptă vizite, de indicat cauza; 


plasament familial etc.? 
Imaginea socială a familiei 
Pentru conturarea acestei imagini, asistentul social va solicita, cu 
tact şi politeţe, opiniile vecinilor, prietenilor sau ale cunoştinţelor familiei 
respective. Din aceste discuții, ca şi din alte investigații, asistentul social 
va încerca să-şi formeze o imagine cât mai concludentă despre membrii 
familiei respective, astfel încât concluziile sale să fie cât mai obiective. 


Acest model de anchetă socială poate fi modificat şi adaptat în 
funcţie de subiectul mediatizat, deoarece la dosarul social al copilului, în 
perspectiva adopțţiei, trebuie să se afle anchete sociale care se referă nu 
numai la copiii candidaţi la adopţie, dar şi anchete sociale privind 
potenţialii părinţi adoptatori. Cei ce au competența de a decide asupra 
adopţiei, trebuie să dispună şi de alte anchete sociale, din care să rezulte 

informaţii cât mai întemeiate cu privire la cuplurile interesate în adopţie, 
precum şi la alte persoane sau instituţii care au “jucat” un anume rol în 
viaţa copilului. 

Oricum, din analiza informaţiilor pe care le cuprind anchetele 
sociale trebuie să rezulte clar cel puţin următoarele concluzii: 


e dacă adopţia se face în interesul prioritar al copilului; 


e dacă nu se urmăresc, prin adopţie, scopuri orientate împotriva 
copilului şi legii; 
e în ce măsură adoptatorii îndeplinesc condiţiile ce li se cer 
părinţilor; 
e temeinicia motivelor de încuviințare a adopţiei, în situația în 
care, între adoptator şi cel ce urmează să fie adoptat există o 
diferență mai mică de 18 ani; 
e temeinicia motivaţiei încuviințării adopţiei, când cel ce 
urmează să fie adoptat a atins vârsta majoratului. 
lată doar câteva dintre concluziile care se pot desprinde din 
informaţiile cuprinse în anchetele sociale. Cum spuneam, acestea se 
efectuează în oficiu, pentru completarea periodică a dosarului social al 
copilului, la solicitarea organelor împuternicite să dispună de informaţii 
privind copiii care urmează să fie plasați în familiile adoptatoare la 
cererea instanţelor judecătoreşti, a comisiilor pentru protecţia copilului, 
dar şi la solicitarea unor instituții de ocrotire, ca şi a altor organe de stat, 
neguvernamentale sau a agenţiilor de adopţii abilitate legal să acţioneze 
în acest domeniu. 


Sintetizând cele expuse să reținem că, în fiecare caz, din anchetele 
sociale trebuie să rezulte elemente edificatoare cu privire la: 

personalitatea, starea de sănătate şi situația economică a 
adoptatorului, viaţa sa familială, condiţiile de locuit, 
aptitudinile parentale etc.; 


motivele pentru care solicită adopţia; 


relaţiile de afectivitate care s-au statornicit între copilul 
candidat la adopţie şi adoptator; 


detalii în legătură cu starea de sănătate a copilului, 
antecedentele acestuia; 


sentimentele copilului față de potenţialii săi părinți adoptatori. 


7. METODE ŞI TEHNICI 
DE CERCETARE ŞI PREVENIRE A DELINCVENȚEI 


Capitolul 7. 


METODE ŞI TEHNICI DE CERCETARE ŞI 
PREVENIRE A DELINCVENȚŢEI 


7.1. Devianţa şi delincvenţa. Etiologia comportamentului 
delincvent 

Noţiunea de devianță desemnează, în înțelesul său cel mai general, 
îndepărtarea, abaterea sau noncomformismul indivizilor față de normele 
şi valorile sociale. În acest sens, o serie de autori consideră devianța ca 
fiind alcătuită din comportamente care violează normele (scrise sau 
nescrise) ale societăţii sau ale unui grup social. 

Deci, un comportament deviant este un comportament “atipic”, 
care se abate de la poziția standard şi încalcă normele socialmente 
recunoscute şi acceptate în cadrul unei anumite societăți. 

La fel ca şi criteriile de definire, criteriile de clasificare a devianţei 
sunt multiple. Cele mai frecvente criterii de clasificare sunt următoarele: 

a) natura devianței 

e devianţa pozitivă, care se referă la finalităţile pozitive ale 
unui act deviant (inovaţia, invenția) 

e devianţa negativă îndreptată contra valorilor unui grup 
social (infracțiunile); 

b) forma de manifestare a devianţei 

e devianţa “deschisă” — identificată de agenţiile de control 
social 

e devianţa “ascunsă”, care caracterizează cel mai des 
“patologiile sexuale” sau actele de corupţie; 

c) tipul de devianță 
e devianța penală (infracțiunile) 
e  devianța sexuală (delictele sexuale) 
e  devianţa politică (terorismul) 
e devianţa religioasă (fanatismul) 
e  devianța autoagresivă (suicid, consumul de droguri) 
e devianţa familială (maltratarea); 


d) caracterul individual sau de grup al devianței. Spre deosebire 
de devianţa strict “individuală”, cea de “grup” implică socializarea în 
cadrul unor subculturi deviante, la baza cărora stau anumite norme, valori 
şi stiluri de viaţă (cazul organizaţiilor criminale, al reţelei prostituţiei şi 
vânzării de droguri); 

e) caracterul “normal” sau “patologic” al actului de devianță 
comis. Devianţa aşa-zis “normală” este considerată de cea mai mare parte 
a membrilor grupului social sau ai societăţii ca o practică firească, 
deoarece este manifestată sau practicată de largi segmente de populaţie 
(fumatul, consumul de alcool, sexualitatea premaritală). 


Spre deosebire de devianța normală, devianța patologică intră în 
conflict cu morala publică şi normele sociale, amenințând stabilitatea şi 
securitatea socială a grupurilor. Din această categorie face parte 
delincvența, care implică reacţii puternice de control social. 


În ansamblul formelor particulare de devianță, delincvența (sau 
infracționalitatea) are gradul cel mai ridicat de periculozitate, deoarece 
afectează cele mai importante relaţii şi valori sociale şi încalcă regulile şi 
normele morale sau juridice care orientează comportamentele indivizilor. 


În literatura de specialitate se disting următoarele trăsături ale 
delincvenţei: 


a) violarea unei anumite legi care prescrie acţiuni împotriva celor 
care o încalcă; 

b) manifestarea unui comportament contrar codurilor morale ale 

grupului; 

c) săvârşirea unei acţiuni antisociale cu caracter nociv pentru 

indivizi sau grupuri sociale. 

Fenomenul delincvență prezintă aspecte şi forme diferite, în 
funcţie de săvârşirea, descoperirea şi sancţionarea faptelor penale 
comise de către diferiți indivizi. În baza acestor criterii deosebim 
următoarele categorii de delincvență: 


a) delincvența reală, denumită adeseori “cifra neagră” a 
delincvenței, alcătuită din totalitatea manifestărilor antisociale care au 
avut loc în realitate; 


b) delincvența descoperită reprezentată de acea parte a faptelor 
antisociale săvârşite care a fost identificată de către organele de control 
social; 


c) delincvența judecată reprezintă acea parte din delincvența 
“descoperită” care ajunge să fie judecată. 


La prima vedere, delincvența apare ca fenomen juridic, dar prin 
determinările sale profunde, prin consecințele induse ea reprezintă un 
fenomen social, deoarece abaterile şi încălcările legii lezează cele mai 
importante valori şi relaţii sociale. Anume prin aceste aspecte delincvența 
dobândeşte un caracter antisocial, devenind obiectul de studiu al mai 
multor ştiinţe sociale, cum sunt: sociologia, criminologia, psihologia, 
asistenţa socială etc. 


Amploarea şi intensitatea fenomenului de delincvență socială 
obligă la luarea în considerare a întregului complex de determinante, 
dintre care cele mai importante sunt: 

e dimensiunea statistică de evidenţiere evolutivă în timp şi spațiu 
a fenomenului de delincvență (în procente, medii); 

e dimensiunea juridică care evidenţiază: 
- tipul normelor juridice violate prin acte antisociale, 
- gravitatea prejudiciilor produse, 
- felul sancţiunilor adoptate, 
- modalitățile de resocializare a persoanelor delincvente; 


e dimensiunea sociologică pune accentul pe explicarea şi 
prevenirea socială a delictelor în raport cu multiple fenomene de 
dezorganizare existente în societate; 


e dimensiunea psihologică evidenţiază structura personalităţii 
delincvente, atitudinea delincventului față de fapta comisă; 


e dimensiunea economică subliniază aşa-zisul cost al delictului 
prin evidențierea consecințelor directe şi indirecte ale diferitelor delicte 
din punct de vedere material; 


e dimensiunea prospectivă care presupune studierea evoluţiei în 
viitor a delincvenței. 


Trecerea în revistă a acestor dimensiuni atestă caracterul 
interdisciplinar al fenomenului de delincvență, ceea ce face extrem de 
dificilă abordarea şi studierea ansamblului de infracțiuni produse într-o 
societate. 


Analizată dintr-o perspectivă  multidisciplinară, etiologia 
delincvenței angajează numeroase teze, teorii, opinii, toate gravitând în 
jurul întrebărilor fundamentale: 


e Ce anume îi determină pe indivizi să comită acte delincvente? 
e Cum pot fi prevenite asemenea acte? 
e Care sunt criteriile de evaluare ale unei conduite delincvente? 


Răspunsurile la aceste întrebări s-au divizat în trei direcții: 

Prima direcţie susţine că la baza comportamentului delincvent stă 
structura biologică şi personalitatea individului. Această direcţie implică 
următoarele: 


e punctul de vedere biologic-constituțional, potrivit căruia 
factorii biologici şi genetici au o contribuţie hotărâtoare în geneza 
delincvenței (C.Lombrozo); 


e orientarea neuropsihică — presupune că actele criminale sunt 
săvârşite preponderent de către personalități patologice (H.H.Goddard); 


e orientarea psihoindividuală — se susține ideea că caracteristicile 
personalităţii generează frustrări şi agresivitate (G.Tarde); 


e orientarea psihosocială apreciază că individul nu se naşte 
criminal, ci este socializat negativ (Z.Freud). 


A doua direcţie consideră delincvenţa ca fenomen de inadaptare, 
de neintegrare socială, generând un conflict dintre idealurile individului 
şi ofertele sociale. În cadrul acestei direcţii se pot distinge următoarele 
orientări: 

e statistico-normativă — vizează variațiile ce se înregistrează în 
rata delincvenţei (A.Quetelet); 


e  macrosocială — urmăreşte identificarea unor legităţi sociale ca 
determinative ale actelor de delincvență (C.R.Shaw, H.D.McKay, 
E.Durkheim, R.K.Merton). 


A treia direcţie este concretizată în teoria cauzalității multiple 
care susține că fenomenul de delincvență are determinare multicauzală de 
natură internă (biologică şi psihologică) şi externă (economică, socială, 
culturală) aflate în relaţii de reciprocitate. 

7.2. Metodologii de testare a propensiunii spre delincvență 


Metodologia cercetării fenomenului de delincvenţă' reprezintă un 
domeniu foarte important al practicii sociologice, deoarece de modul în 
care se culeg datele şi se analizează conţinutul lor informațional depinde 
conturarea unor direcții de acţiune pentru prezent şi viitor, elaborarea 
unor programe unitare de prevenire, care să ţină seama de multiplele 
determinări şi condiţionări cauzale ale fenomenului. Insuficienta atenție 
acordată acestei laturi fundamentale a investigației de teren constituie una 
dintre cauzele principale ale erorilor care se comit în evaluarea 
semnificației actelor de încălcare a normelor penale de către indivizi, prin 
ignorarea caracterelor particulare ale universului familial în care se 
socializează aceştia, a ansamblului de factori care determină 
transformarea unei conduite deviante ocazionale în conduită infracțională 
structurală şi persistentă. 


În acest context de idei cea mai importantă condiţie a validității şi 
eficacității cercetării întreprinse în acest domeniu o reprezintă situarea ei 
pe o bază metodologică temeinic fundamentată, constând într-un 
ansamblu unitar de instrumente şi tehnici prin intermediul cărora să poată 
fi identificată interacțiunea diferitelor variabile cu caracter psihologic, 
pedagogic, sociologic şi criminologic care contribuie la explicaţia şi 
predicția  delincvenţei. Din acest punct de vedere operațional, 
metodologia cercetării transgresiunii normelor penale are un specific 
aparte, care nu se reduce la instrumentele tradiționale ale sociologiei, ci 
implică o totalitate de metode şi tehnici preluate din metodologiile 
specifice ale pedagogilor şi psihologilor, din corpul de metode şi tehnici 
ale statisticienilor, economiştilor, juriştilor, medicilor, ale celorlalte 
categorii de specialişti care activează în domenii conexe cu cel ce îşi 


1 Vezi: S.M.Rădulescu, D.Banciu. Introducere în sociologia delincvenţei 
juvenile. -Bucureşti, 1990, cap.IV. 

propune să definească tendințele prezente şi viitoare ale delincvenţei. 
Dimensiunile analitice (statistică, criminologică, sociologică, psihologică, 
prospectivă) implicate în evaluarea cantitativă şi calitativă a fenomenului 
delincvenţional nu pot fi operaţionalizate decât cu ajutorul unei 
metodologii complexe, care să ţină cont de caracterul: 


1) obiectiv al infracţiunii — stabilirea condiţiilor cu caracter juridic 
care pun în dependenţă conduita individului de reglementările 
legislaţiei; 

2) subiectiv — particularităţile procesului de dezvoltare biologică a 
individului, conţinutul socializării morale primite în familie, 
influenţe şi incitări primite din partea anturajului etc. 

În acest sens, utilizarea conjugată a unor tehnici curente, cum sunt 
experimentele psihopedagogice,  sociogramele, testele psihologice, 
biografiile, cazuisticile, expertizele psihiatrice, analizele statistice, 
evaluările dosarelor penale, poate aduce multiple clarificări fenomenului 
de  delincvenţă. Definindu-se prin triplul ei caracter (explicativ- 
informaţional, predictiv, operaţional), metodologia utilizată în evaluarea 
cantitativă şi calitativă a fenomenului în cauză trebuie să permită atât 
stabilirea unor relaţii constante între fapte, contexte de viață şi structuri 
sociale generatoare de conduite delincvente, cât şi estimarea unor tendinţe 
în baza cărora se poate elabora un program adecvat de măsuri. 


Metoda testelor permite o descriere cantitativă, controlabilă a 
comportamentului unui individ plasat într-o situație definită, prin referire 
la comportamentul indivizilor dintr-o grupă plasată în aceeaşi situaţie. 
Printre cele mai utilizate teste în acest domeniu se numără: 


e testele de inteligență; 
e testele de personalitate; 
e testele sociometrice; 


e testele proiective. 

Majoritatea din aceste teste, încercând să surprindă gradul de 
inteligenţă, trăsăturile de caracter, constantele personalităţii, atitudinile 
morale şi modul de dispunere a relaţiilor în anturaj, identifică 
propensiunea spre delincvență. O deosebită utilitate în acest sens au 
testele proiective, definite de către Zawrence Frank ca o “metodă de 
studiu a personalităţii, care confruntă subiectul cu o situație la care el va 
răspunde în funcţie de semnificaţia acesteia pentru el”!. Altfel spus, 
“proiecția” constă în transferarea unui proces subiectiv asupra unei 
situaţii obiective. 

În continuare vom analiza câteva dintre aceste teste. 


Testul Rorschach 


Acest test constă în prezentarea unor pete de cerneală subiectului, 
acesta trebuind să indice imaginile pe care le vede. Creatorul acestui test, 
psihiatrul elveţian H.Rorschach, a utilizat în primele sale experimente 
15 planşe cu pete de cerneală, apoi 12 şi, în final, s-a limitat la 10, care 
cuprind pete clasificate în trei categorii: negre cu nuanţe de gri, negre cu 
nuanţe de roşu şi colorate. Pentru caracterologie prezintă importanță atât 
forma obiectelor, cât şi identificarea culorii. De exemplu, indicarea unei 
forme precise denotă o bună capacitate de concentrare şi observație, în 
timp ce mişcarea unui obiect arată o puternică tendinţă de introversiune, 
imaginaţie şi productivitate interioară. La rândul lor, culorile pot 
semnifica diferite tendințe de extraversiune. După Rorschach, caracterul 
constă într-o anumită proporție între introversiune (mişcarea obiectelor) 
şi extraversiune (culoarea lor). Bazat pe această proporţie, Rorschach a 
stabilit patru tipuri de indivizi: 

1) intratensivi — pentru care culoarea este mai puţin vizibilă decât 
mişcarea, caracterizați printr-o viaţă interioară bogată, voință, imaginație 
şi relații puternice; 


1 L.Frank. Modern Clinical Psychiatry. -London, 1977, p.227. 

2) extratensivi — pentru care mişcarea este mai puţin vizibilă decât 
culoarea, caracterizați prin sociabilitate şi spirit practic; 

3) ambiegali — pentru care mişcarea este egală cu culoarea, 
caracterizați printr-o bună dotare interioară şi echilibru psihic adecvat; 


4) coartați — pentru care nu există semnificaţie nici în culoare, nici 
în mişcare, caracterizați prin pedanţă, rezonanţă afectivă slabă, 
melancolie, deprimare etc. 


Fiind util pentru identificarea unor trăsături caracteristice 
delincventului, testul Rorschach oferă informaţii preţioase asupra unor 
caracteristici ale personalităţii, asupra conflictelor intra- şi interpersonale, 
ca şi asupra motivaţiilor specifice ale unor eventuale conduite cu caracter 
antisocial. 


Testul de percepție tematică 


Elaborat de H.A.Murray (1943), acest test constă într-un set de 
30 de desene care reproduc o serie de personaje aflate într-o situație 
ambiguă. Subiectului i se cere să-şi imagineze istoria acestor personaje, 
inventând câte o poveste pentru fiecare planşă. Scopul testului constă în 
revelarea anumitor tendinţe inhibate şi profunde pe care individul nu le 
poate conştientiza. Interpretarea unui asemenea test permite evidenţierea 
a trei niveluri ale personalității: 


e tendinţele refulate; 
e gândirea interioară; 
e comportamentul. 


Astfel, în timp ce analiza lui “formală” dă posibilitatea dezvăluirii 
gradului de înțelegere a sarcinii de efectuat şi a interpretării stilului şi a 
limbajului utilizat, analiza “conţinutului” testului de percepție tematică 
permite descifrarea unor tendinţe latente constând în: forme agresive şi 
autoagresive, dominație, supunere, protecţie, independență, dependență 
etc. În acest mod, se oferă o listă completă a dificultăților cu care se 

confruntă subiectul, a originii acestora şi se încearcă evaluarea gradului 
său de adaptare la diverse situaţii inter-individuale. Testul este util pentru 
evidențierea unor sentimente şi atitudini ale indivizilor față de anumite 
persoane (părinţi, educatori, învăţători, prieteni) şi situaţii sociale 
frustrante, ca şi pentru descifrarea unor motivații şi tendințe care grevează 
asupra conduitei: impulsivitate, agresivitate, echilibru, inerție etc. 


Testul Rosenzweig 


Este un test de frustrare, cuprinzând 24 de desene, care reproduc 
două personaje plasate într-o situaţie frustrantă: primul îşi prezintă opinia 
sa asupra acestei situații, iar al doilea personaj (cu care trebuie să se 
identifice subiectul) urmează să-şi exprime reflecţia sa asupra acestei 
situaţii. Astfel, fiecare desen cuprinde două chenare: unul în care este 
cuprinsă vorbirea persoanei frustrate sau frustrante, altul gol, care 
urmează să fie completat de subiect. Testul Rosenzweig permite 
evidenţierea anumitor tendințe agresive sau masochiste, care defineşte 
individul caracterizat prin tendințe antisociale. Sunt posibile trei direcții 
de dirijare a agresiunii: 

e extrapunitivă, în cadrul căreia agresivitatea este proiectată spre 
exterior, asupra individului care este cauza frustrării; 


e intrapunitivă, în cadrul căreia subiectul se autoacuză; 

e impunitivă, în cadrul căreia se minimalizează situația frustrantă, 
evitându-se implicarea oricărei responsabilități. 

Prin identificarea acestei direcţii pot fi depistate unele dezechilibre 
afective. Ipoteza fundamentală care stă la baza testului se referă la ideea 
că violența conduitelor agresive este direct proporțională cu intenția 
motivației frustrante. 

Testul Szondi 


Creatorul testului, psihologul de origine maghiară Szondi, susține 
ideea că fiecare individ realizează inconştient o polaritate ascunsă, care 

poate fi evidenţiată prin alegerea unor obiecte care-l atrag. Testul constă 
din 6 seturi de fotografii, fiecare cuprinzând câte 8 fotografii care 
reprezintă bolnavi psihici. Subiectului i se prezintă fiecare set în parte, 
cerându-i-se să aleagă câte două fotografii care conţin figuri ce-i sunt 
simpatice şi două fotografii reproducând figuri care-i apar antipatice. În 
total se obţine un număr de 24 de fotografii, dintre care 12 corespund 
unor indicații de preferințe, iar altele 12 — unor indicaţii de respingere. 
Înregistrate pe fişa corespunzătoare, răspunsurile oferă posibilitatea 
construirii unor diagrame ce relevă tendințele fundamentale şi 
caracteristicile antisociale ale personalității individului. Szondi consideră 
că fiecare individ este constrâns să aleagă fotografiile în funcţie de 
genotropismul său profund, deoarece genele sale îl pot defini în mod 
fundamental ca structură caracterială. 


Testul Minnesota 


Testul este reprezentat de un chestionar care cuprinde 550 de itemi 
construiți astfel încât să permită evaluarea principalelor caracteristici ale 
personalităţii şi capacitatea de adaptare a acesteia la diferite situații 
sociale. Punctul de vedere în funcție de care este construit testul 
Minnesota încearcă să distingă trăsăturile caracteristice unor deficiențe de 
natură psihopatologică. Testul cuprinde 26 de categorii de întrebări al 
căror conţinut se referă la o multitudine de aspecte. Subiectului i se cere 
să clasifice toate enunţurile în trei categorii de răspunsuri: adevărat, fals, 
nu ştiu. Aceste răspunsuri sunt ordonate în 9 scale clinice, fiecare dintre 
ele permițând evidențierea unor caracteristici psihopatologice specifice: 
ipohondrie, depresie, isterie, psihopatie, masculinitate — feminitate, 
paranoie, psihastenie, schizofrenie şi hipomanie (vezi Tabelul 7.1). Deşi 
fiecare dintre aceste scale se referă la un anumit sindrom clinic, o serie de 
studii au demonstrat că ele au semnificații precise şi pentru domeniul 
normal. 

Tabelul 7.1 
Rubricile itemilor testului Minnesota: 
1 Stare generală a sănătăţii 9 întrebări 
2 Simptome neurologice generale 19 întrebări 
3 Simptome neuropsihice 11 întrebări 
4 Motricitate şi coordonare 6 întrebări 
5 Sensibilitate 5 întrebări 
6 Sistem vasomotor, tulburări trofice, limbaj, organe | 10 întrebări 
de secreție 
7 Sistem cardiorespirator 5 întrebări 
8 Sistem gastrointestinal 11 întrebări 
9 Sistem genitourinar 5 întrebări 
10 | Obiceiuri 19 întrebări 
11 | Familie şi viaţă conjugală 26 întrebări 
12 | Profesiune 18 întrebări 
13 | Educaţie 12 întrebări 
14 | Viaţă sexuală 16 întrebări 
15 | Religie 19 întrebări 
16 | Politică —ordine — lege 46 întrebări 
17 | Comportament social 72 întrebări 
18 | Afectivitate — depresie 32 întrebări 
19 | Tendinţe obsesive şi coercitive 15 întrebări 
20 | Afectivitate — manie 24 întrebări 
21 Idei delirante, halucinaţii, iluzii, tendinţe 31 întrebări 
interpretative 
22 | Fobii 29 întrebări 

Tabelul 7.1 (sfârşit) 


23 | Tendinţe sadice şi masochiste 7 întrebări 
24 | Morală 33 întrebări 
25 | ltemi privind masculinitatea şi feminitatea 55 întrebări 
26 | Încadrarea într-o situaţie nefavorabilă 15 întrebări 
TOTAL: | 550 întrebări 


Interpretarea rezultatelor acestui test se obţine cu ajutorul unor 
grile de evaluare, care permit identificarea profilului clinic al subiecților 
şi depistarea unor tendinţe de devianţă, simptomatice pentru pronosticul 
conduitelor ulterioare. 


Toate testele prezentate se dovedesc utile în domeniul devianţei, 
mai ales când se completează cu alte metode şi permit elaborarea unui 
diagnostic asupra personalităţii individului, ca şi stabilirea unui pronostic 
asupra tendinţelor conduitei sale viitoare. În ansamblul lor, rezultatele 
acestor teste trebuie interpretate cu prudență, pentru a nu considera ca 
definitive şi certe acele trăsături de caracter şi atitudini ce se manifestă cu 
pregnanță în situaţia experimentală, fără a fi valabile în situaţii sociale 
reale. 


7.3. Utilizarea scalelor de atitudini pentru estimarea 
tendinţelor antisociale 


Atitudinea reprezintă o variabilă latentă ale cărei manifestări sau 
opinii permit evaluarea pe o scală obiectivă. În acelaşi timp ea este 
răspunsul unui subiect, exprimat în termeni cantitativi, la întrebările unui 
chestionar etalonat. Aprobând sau respingând o valoare sau normă 
socială, atitudinea poate fi utilizată pentru a prezice şi explica anumite 
reacţii ale conduitei în raport cu diferite situaţii sociale. În acest sens, ea 

reprezintă probabilitatea apariţiei unui comportament definit într-o 
situaţie definită. 

Scalele de atitudine au o utilitate deosebită în cadrul cercetării 
previzionale a fenomenului delincvență, atât pentru estimarea unor 
conduite şi tendințe cu caracter antisocial, cât şi pentru identificarea unor 
reacţii de evaluare în raport cu diferite valori şi norme moral-juridice. 
Vom prezenta în continuare cele mai cunoscute scale în acest domeniu. 


Atitudini față de lege şi morală (1931) 

Dezvoltată de M.R.Katz, această scală foloseşte procedeul lui 
L.Thurstone, cunoscut creator al scalelor diferenţiale, bazat pe ideea că 
judecăţile repetate privind intensitatea unei caracteristici se concentrează 
în jurul unei medii descriind o curbă normală. Abaterea standard a mediei 
repartiției normale devine unitatea de măsură a scalei. Fiind elaborată în 
două variante (A şi B), scala este formată din 20 de itemi, care statuează 
diferite judecaţi asupra legii şi moralei, cum ar fi: “legea este duşmanul 
libertăţii şi al creativităţii”, “legea este cea mai importantă instituţie”, 
“morala reprezintă înțelepciunea celor vârstnici” etc., asupra cărora 
subiectul trebuie să se exprime fie favorabil, fie defavorabil. Acordul sau 
dezacordul său cu judecăţile respective este estimat cu un anumit 
procentaj, care se însumează într-un scor comun. Scorul individual 
reprezintă mediana valorilor de scală a itemilor aprobaţi. Scorurile înalte 
reflectă atitudini pozitive ale subiectului. 


Atitudini față de justiție (1936) 

Este o scală sumativă de tip Likert elaborată de E.A.Rundquist şi 
R.F.Sletto. Această scală cuprinde 5 grade de intensitate a răspunsurilor, 
şi anume: 

e complet de acord; 
de acord; 
nedecis; 
în dezacord; 
complet în dezacord. 

Scala este formată din 22 de itemi, care măsoară atitudinile 
indivizilor delincvenţi față de mecanismul justiţial — lege, judecători, jurii 
şi instanţe de judecată, avocaţi etc. Subiecţii răspund fiecărui item prin 
alegerea uneia din cele cinci alternative de răspuns. Alternativele de 
răspuns pentru itemii pozitivi sunt ponderate începând de la 5 (complet de 
acord) şi terminând cu 1 (complet în dezacord). Pentru itemii negativi 
ponderile trebuie inversate. Scorul individual reprezintă suma 
alternativelor ponderate pentru care a optat subiectul. Scorurile înalte 
indică atitudini pozitive faţă de justiţie. 

Atitudini față de lege şi justiție (1958) 

Dezvoltată de N. Watt şi B.A.Maher, această scală reprezintă un 

set de 8 itemi de tip Likert, care-şi propun măsurarea atitudinilor față de 


lege şi justiție. Persoanele investigate răspund fiecărui item prin alegerea 
uneia din cele trei alternative: de acord, în dezacord, fără opinie. 


Scala este notată printr-un raport în cadrul căruia procentajul 
răspunsurilor pozitive se împarte la suma procentajelor răspunsurilor 
pozitive şi negative luate împreună. Valoarea maximă a acestui raport 
este 1,0. Întrucât jumătate din numărul itemilor este formulată în sens 
negativ, trebuie să se acorde o atenţie specială scorului dezacordului cu 
itemii negativi şi să se aibă în vedere că reflectă, de fapt, răspunsuri 
pozitive. Scorurile înalte indică atitudini pozitive faţă de lege şi justiţie. 


Atitudini față de organisme juridice (1960) 

Reprezentând un test de tip Likert, această scală a fost elaborată de 
A.W.Chapman pentru a măsura atitudinile față de diferite instituții 
juridice. Subiecţii răspund prin alegerea uneia dintre cele 5 alternative de 
răspuns: de la complet acord până la complet în dezacord. Scala este 
notată prin însumarea răspunsurilor ponderate la diferiți itemi: 
răspunsului cel mai acceptabil din punct de vedere social (favorabil) i se 
acordă nota 5, iar celui mai inacceptabil din punct de vedere social 

(nefavorabil) — nota 1. Deoarece acordul cu itemii negativi este considerat 
socialmente mai puţin acceptabil, pentru definitivarea scorului se 
inversează nota. Scorurile înalte reflectă atitudini favorabile. 


Atitudini față de delincvența juvenilă 


Metoda evaluării, prin intermediul scalelor, a atitudinii față de 
delincvenţa juvenilă reprezintă un instrument de măsurare a toleranței sau 
intoleranței diferitelor persoane față de abaterile şi delictele comise de 
minori şi tineri, dar şi o metodă de testare a gradului de severitate din 
şcolile de reeducare pentru minori. 


Scala elaborată de W.E.Alberts încearcă să măsoare un aspect 
circumscris, şi anume: atitudinea față de delincventul minor ca persoană, 
pentru ca, pe baza acestei evaluări, să se poată corecta procesul de 
reeducare şi resocializare a minorilor delincvenţi. În constituirea acestei 
scale se porneşte de la premisa existenței, față de delincventul minor, a 
două tipuri de atitudini: 


1) o atitudine caracterizată prin severitate şi intransigență maximă 
față de delictele şi abaterile comise de către minor; 


2) o atitudine caracterizată prin moderație, răbdare şi înțelegere în 
tot cursul procesului de reeducare a minorului delincvent şi, 
implicit, mai corespunzătoare din punct de vedere 
psihopedagogic față de delincvenţa juvenilă. 

Determinând gradul de toleranță sau intoleranţă față de diferitele 
delicte comise de minori, această scală nu reprezintă ultimul criteriu în 
aprecierea unor atitudini față de fenomenul delincvent juvenil ca atare. 
Dar, totuşi, ea poate oferi o primă orientare în rândul subiecţilor 
investigați. 

7.4. Metode şi tehnici de predicţie a delincvenţei juvenile 


Metodologiile cu caracter predictiv sunt printre cele mai 
importante mijloace ştiinţifice aflate la îndemâna specialiştilor pentru 
estimarea evoluţiei comportamentului deviant şi pentru descifrarea 
tendințelor fenomenului de delincvență în viitor. O contribuţie esenţială la 
elaborarea şi fundamentarea lor au avut-o studiile clasice întreprinse de 
soţii Sheldon şi Eleanor Glueck' asupra identificării din timp a tendințelor 
de delincvenţă a minorilor. Ei au stabilit un eşantion de 1000 de minori, 
locuitori ai oraşului Boston, care a fost împărţit în două grupuri: primul 
alcătuit din 500 de delincvenţi, care au săvârşit deja acte infracţionale, şi 
al doilea format tot din 500 de minori, asemănător din punctul de vedere 
al caracteristicilor sociodemografice cu cei din primul grup, dar care nu 
săvârşiseră fapte sancţionate de legislație. Cele două grupuri erau 
alcătuite, deci, din 500 perechi de minori, fiecare minor dintr-un grup 
avându-şi “perechea” în celălalt grup. Această “pereche” este 
asemănătoare din punctul de vedere al vârstei, gradului de inteligență, 
apartenenței etnice, rezidenţei etc. Evaluarea prin comparaţie a celor două 
grupuri a fost realizată de un grup de experți din diferite domenii de 
activitate ştiinţifică vizând educaţia şi caracteristicile biopsihosociale ale 
minorilor. Aceştia au analizat comparativ un număr de 402 caractere, 
dintre care pe cele mai semnificative, din perspectiva deosebirii 
distribuirii lor în cele două grupuri, le-au grupat cinci câte cinci în cadrul 
a patru tabele de predicție. Primul tabel, denumit “tabel de predicţie 


x» 


socială” are următoarea structură (vezi Tabelul 7.2): 


1 Vezi: Sh.Glueck, E.Gluech. Predicting Delinquency and Crime. 


-Cambridge, 1967. 

Tabelul 7.2 
Tabel de predicţie socială 
(identificarea delincvenţilor potenţiali bazată 
pe 5 factori sociali) 
AR Clasificare (scor) Rata dle Rara de 
crt, delincvenţă (%) | nondelincvență (%) 
1 | mai puţin de 200 8,2 91,8 
2 | între 200 — 250 37,0 63,0 
3 | între 250 — 300 63,5 36,5 
4 peste 300 89,2 10,8 
: aa Scoruri de 
Factori predictivi delincvenţă 
Disciplina minorului asigurată de tată: 
- severă dar prietenească 9,3 
- slabă 59,8 
- prea severă sau neregulată 72,5 
Supravegherea minorului de către mamă: 
- corespunzătoare 9,9 
- exemplară 57,5 
-  necorespunzătoare 83,2 
Afecţiunea tatălui pentru minor: 
- caldă 33,8 
- indiferentă sau ostilă 75,9 
Afecţiunea mamei pentru minor: 
- caldă 43,1 
- indiferentă sau ostilă 86,2 
Coeziunea familiei: 
- puternică 20,6 
- slabă 61,3 
- absentă 96,9 

Referindu-ne la datele prezentate în tabel, vom analiza un 
exemplu. Un minor, care este bătut frecvent de tatăl său (scor 72,5) şi nu 
este supravegheat de mamă (scor 83,2), iar tatăl manifestă ostilitate față 
de el (scor 75,9), la fel ca şi mama sa (scor 86,2), va obţine un scor total 
de 317,8. Dacă minorul respectiv face parte dintr-o familie lipsită de 
coeziune (scor 96,9), scorul general va fi de 414,7, ceea ce îl plasează în 
categoria celor a căror rată de delincvență este de 89,2%, având aproape 9 
şanse din 10 de a deveni delincvent şi numai una de a rămâne 
nondelincvent. 


În acest mod, cercetarea menţionată fumizează un instrument 
operaţional pentru identificarea delincvenţilor potenţiali, atât la nivel de 
individ, cât şi la nivel de grup, deoarece, construind o tipologie complexă 
a delincventului, concentrează atenţia cercetătorului asupra celor mai 
relevanți factori ce influențează sau determină comportamentul 
delincvent. Schimbarea influenţei unui factor prin intervenţia asistenței 
sociale, spre exemplu, în cazul menționat anterior, reorientarea modului 
de supraveghere de către mamă, de la un mod necorespunzător la altul 
corespunzător (vezi Tabelul 7.2: 83,2 — 9,9 = 73,3), schimbarea stilului 
disciplinar al tatălui de la excesiv de sever la sever, dar prietenos 
(72,5 — 9,3 = 63,2), determină scăderea scorului general acordat 
minorului (414,7 — 73,3 — 63,2 = 278,2) şi plasarea într-o categorie 
(250 — 300) unde şansele de a deveni delincvent sunt mai mici. 


Creatorii tabelelor de predicţie socială le consideră utile în 
situaţiile de evaluare a unor cazuri de minori sau a unor grupuri de minori 
prin următoarele avantaje: 


e estimarea şanselor unui minor care a săvârşit acte 
predelincvente de a deveni delincvent; 

e evidenţierea probabilității ca unii minori, cu dificultăţi 
comportamentale sau cu situaţii familiale deosebite, să ajungă 
delincvenți; 

e separarea delincvenţilor recidivişti de cei “primari”, care n-au 
săvârşit decât un singur act delincvent şi nu vor mai repeta 
comportamentul delincvent. 


Dincolo de aceste avantaje, cercetătorii subliniază faptul că 
tabelele Gluck nu evaluează efectul vecinătăţii, al apartenenţei etnice şi al 
statusului socioeconomic asupra corectitudinii predicţiilor. Altfel spus, 
tabelele respective nu reuşesc să surprindă ansamblul condiţiilor sociale 
care determină o situație personală sau familială anumită. 


7.5. Tehnica analizei de dependenţă şi a analizei factoriale 


Datorită unor necesităţi practice, apărute în urma recoltării şi 
condensării unui volum mare de date şi informaţii empirice, utilizarea 
tehnicii analizei de dependenţă şi a analizei factoriale s-a impus relativ 
recent în domeniul asistenţei sociale. La nivelul generalizării empirice 
numeroase studii şi cercetări au pus în evidență o serie de factori care au 
rol important în determinarea mecanismului delincvenţional: socializarea 
imperfectă, educaţia morală negativă în familie, controlul social 
ineficient, neintegrarea şcolară şi profesională, parazitismul social, 
influența grupului stradal delincvent. Întrucât aceşti factori nu sunt 
implicaţi în egală măsură în declanşarea actului delincvent, cercetătorii 
şi-au pus problema evaluării cantitative şi calitative a raporturilor ce se 
pot stabili între aceşti factori şi a analizei relaţiilor diferitelor variabile 
care caracterizează principalele dimensiuni ale fenomenului de 
delincvență. 


Cercetări comparative franco-poloneze 
în domeniul delincvenței juvenile 


Cercetările comparative privind fenomenul delincvenței juvenile, 
întreprinse în Franța şi Polonia!, au urmărit trei direcții de acțiune: 


1 Vezi: H.Malewska, V.Peyre. Deliquance juvenile, famillie, ecole et societe. 
-Centre de Vaucresson, 1973. 

1) studiul statistic, constând în analiza nivelurilor şi a formelor 
delincvenţei juvenile în diferite zone geografice din cele două 
țări, în corelație cu un ansamblu de variabile demografice şi 
socioeconomice; 


2) studiul de caz centrat pe analiza grupurilor primare de 
socializare din care provin tinerii delincvenți; 


3) studiul monografic asupra unei zone restrânse din cele două 
țări, aflate într-un proces rapid de transformare, unde s-a 
constatat un nivel ridicat al delincvenței juvenile. 


Obiectivul principal al acestor cercetări a fost acela de a analiza şi 
măsura relaţiile ce se pot stabili între două serii de variabile independente: 
prima serie fiind grupată sub denumirea de “delincvenţă juvenilă” şi cea 
de-a doua — sub denumirea de “dezvoltare socioeconomică”. Pentru a se 
putea explica influența dezvoltării socioeconomice asupra delincvenţei 
juvenile a fost elaborată o schemă teoretică generală, în care dezvoltarea a 
fost considerată ca variabilă independentă, iar delincvenţa juvenilă — ca 
variabilă dependentă, între ele situându-se o serie de variabile 
intermediare, diferenţiate în funcţie de trei niveluri explicative 
(Figura 7.1). 


După identificarea grupurilor mari de variabile, care pot să pună în 
evidenţă relaţia dintre dezvoltare şi delincvenţă, au fost reținute 5 grupuri 
de variabile: mobilitatea (A), situaţia socioeconomică (B), situaţia şcolară 
(C), situaţia familială (D), devianţa şi delincvenţa (E), fiecare dintre 
acestea fiind caracterizate prin mai mulţi itemi (Anexa13). Prin 
ierarhizarea şi articularea acestor variabile, marcându-se diferite niveluri 
de interacțiune şi de dependență între ele, s-a obţinut următorul model 
teoretico-explicativ (Figura 7.2). 

VARIABILA INDEPENDENTĂ FENOMENE MACROSOCIALE 

(dezvoltarea economică) (situația regională) 
Situaţia B A Mobilitatea 

VARIABILE socioeconomică 

INTERMEDIARE 

(condiții sociale, 

socializare) Situaţia C D Situaţia 
şcolară familială 


E Devianţa şi delincvenţa 


VARIABILA DEPENDENTĂ DEVIANȚĂ, DELINCVENŢĂ 
(devianță, delincvență) 


Figura 7.1. Schema influenței dezvoltării economice asupra 
delincvenței juvenile. 


În vederea operaţionalizării acestui model, au fost utilizate datele 
recoltate din cercetările întreprinse asupra a 865 de tineri delincvenţi din 
Polonia şi asupra a 291 de tineri delincvenţi din Franţa, din diferite zone 
geografice aflate la niveluri diferite de dezvoltare economică: 


a) Polonia: regiunea Rybnik cu o dezvoltare industrială rapidă; 
regiunea Roszatin cu o puternică mobilitate a populaţiei şi regiunea rurală 
Zaosc aflată în stagnare economică; 


b) Franța: zona Grenoble caracterizată de o dezvoltare rapidă şi 
cu o mobilitate accentuată a populaţiei; zona Zimousin aflată în stagnare 
economică şi sectorul regiunii parisiene cu o puternică industrializare şi 
expansiune demografică. 

VARIABILA DEZVOLTARE 
INDEPENDENTĂ P Statut 
s î Mobilitate ; š 
Nivel intermediar 1 socioeconomic 


eografică şi socială 
seo 3 al familiei 


Nivel intermediar 2 ID NR , : 
Relaţii intrafamiliale | Inserţie şcolară 


Nivel intermediar 3 Socializare 
VARIABILA | 
DEPENDENTA DELINCVENŢĂ 


Figura 7.2. Modelul teoretico-explicativ al fenomenului 
delincvențional. 


Analiza şi măsurarea relațiilor dintre diferitele variabile 
intermediare s-au făcut cu ajutorul unor matrice de corelaţie, calculându- 
se variabilele ce caracterizează situația familială şi cariera şcolară a 
tânărului delincvent, şi anume: integrarea familială, relaţiile afective, 
controlul parental, evaziunea familială, nivelul şcolar, atitudinea faţă de 
şcoală, evaziunea şcolară, natura şi gravitatea delictului. Ponderea precisă 
a acestor factori nu s-a putut măsura, dar, totuşi, s-a stabilit că mobilitatea 
geografică a familiei şi schimbarea succesivă a şcolilor prin care a trecut 
tânărul influenţează nivelul şcolar, atitudinea față de şcoală şi, implicit, 
comportamentul său delincvent. Corelaţii ridicate au fost constatate între 
delincvență şi destructurarea familiei, relaţiile afective din cadrul ei, 
controlul parental, stilul educativ. 


Deşi nu s-a determinat cu exactitate gradul de influenţă şi ponderea 
fiecăreia dintre variabilele reținute în evidenţierea delincvenţei juvenile, 
utilizarea tehnicii analizei de dependență a permis autorilor verificarea 
unui set de ipoteze: 

1) tinerii care provin din familiile cu un grad ridicat de mobilitate 
geografică sunt mai expuşi, în raport cu alţii, eşecului şcolar; 

2) mobilitatea exercită o influență negativă asupra coeziunii 
familiei şi, prin aceasta, asupra calității relaţiilor afectivo-pedagogice 
dintre părinţi şi copii; 

3) absența perspectivelor profesionale, ca urmare a eşecului 
şcolar, imposibilitatea de satisfacere a aspirațiilor în viaţa profesională 
favorizează tendinţa de a realiza aceste aspirații prin intermediul unor 
activităţi delictuoase; 


4) probabilitatea apariţiei delincvenţei la tineri este mai ridicată 
dacă cunoaşterea vieţii copilului este scăzută şi intervenţia parentală este 
inexistentă sau este constituită din sancțiuni severe (pedepse fizice). 


Modelul belgian de analiză factorială a delincvenței juvenile 


Analizând relaţia dintre integrarea socială şi delincvenţa juvenilă‘, 
ancheta sociologică efectuată în Belgia s-a concentrat asupra a două 
direcţii principale: 

1) elaborarea studiului comparativ între un grup de tineri, cu 
vârste de 16-18 ani, care au comis delicte contra proprietăţii, şi un alt 
grup (de control) de tineri, de acelaşi sex, vârstă, locuinţă, categorie 
socioeconomică; 


2) angajarea unui studiu longitudinal, efectuat asupra unui grup de 
tineri delincvenţi, timp de trei ani de zile, din punctul de vedere al 
gradului lor de integrare socială. 


Adaptând punctul de vedere conform căruia fiecare membru al 
unui grup social are un comportament “exterior” (interacțiuni, relaţii 
sociale) şi un comportament “interior” (idei, sentimente, aspirații), autorii 


1 Vezi: J.J.Tas. Integration social et delinquance juvenile //Rev. Droit penal 
Criminal. -1973. -Nr.5. 

anchetei au considerat că integrarea socială într-un grup se caracterizează 
prin patru elemente esențiale: 
1) cooperarea — participarea la muncă, viaţa şcolară şi 
profesională; 
2) convergența ideilor — aceleaşi valori şi norme; 
3) simpatia reciprocă; 
4) dorința de colaborare. 
Astfel, s-a considerat că integrarea în familie, în şcoală, în muncă 
şi în grupul de prieteni poate fi estimată în funcţie de: 
e comportamentul tânărului în şcoală, în familie, în grupul de 
prieteni; 
e acceptarea anumitor valori şi norme în ceea ce priveşte şcoala 
sau munca; 
e relaţia tânărului cu părinţii, colegii, prietenii; 
e motivațiile şi aspiraţiile acestuia în raport cu şcoala, munca şi 
timpul liber. 
În cadrul investigaţiei au fost incluse patru grupe de tineri: 
1) un grup de 77 de tineri delincvenți, între 16-18 ani, sancţionaţi 
pentru delicte împotriva proprietății; 
2) un grup-martor de 60 de tineri nondelincvenţi, de acelaşi sex şi 
aceeaşi vârstă, profesie; 
3) un grup de 88 de tineri delincvenţi, între 19-21 de ani, 
sancționați anterior anchetei; 
4) un grup-martor de 72 de tineri nondelincvenţi, de acelaşi sex şi 
aceeaşi vârstă, profesie. 


Pentru măsurarea relaţiei dintre integrare şi delincvență s-a recurs 
la tehnica analizei factoriale, fiind selectate şi reținute 72 de variabile, 
fiecare putând caracteriza un anumit aspect al integrării sociale: 

e familia — 18 variabile; 

e munca -—8 variabile; 

e timpul liber -— 11 variabile; 
e valorile sociale — 15 variabile; 
e şcoala — 20 variabile. 


În vederea estimării ponderii acestor variabile, au fost operate 
5 analize factoriale: 


1. Analiza factorială privind şcoala a degajat trei factori: 


a) atitudinea față de şcoală — s-a constatat că ea este mult mai 
pozitivă în grupul de nondelincvenți; 


b) sociabilitatea în grupul şcolar — nu există diferențe 
semnificative între cele două grupuri, membrii lor având o serie 
de prieteni de şcoală cu care îşi petrec timpul liber; 


c) comportamentul şcolar — există o mare diferenţă între grupul de 
delincvenţi şi grupul de nondelincvenţi (de control). 


2. Analiza factorială privind familia a identificat patru factori: 

a) relaţia cu mama — nu s-au stabilit diferențe semnificative între 
cele două grupuri; 

b) petrecerea timpului liber în familie; 

c) angajarea în activităţi exterioare — nu există diferențe 
semnificative între cele două grupuri; 

d) relațiile cu tatăl — tinerii delincvenţi au relații tensionate cu 
tatăl. 


3. Analiza factorială privind munca a decelat doi factori: 
a) continuarea pregătirii profesionale; 
b) atitudinea față de situația de muncă. 


Analiza datelor şi compararea celor patru grupuri de tineri a 
condus la constatarea că tinerii delincvenți sunt mai puţin integrați în 
mediul de muncă decât cei din grupul de control, mai ales din punctul de 
vedere al atitudinii față de locul de muncă şi munca prestată, al 
satisfacţiei faţă de muncă şi al realizării lor pe plan social şi profesional. 


258 


7. METODE ŞI TEHNICI 
DE CERCETARE ŞI PREVENIRE A DELINCVENȚEI 


4. Analiza factorială privind valorile sociale a identificat trei factori: 


a) mijloace de reuşită socială — tinerii din grupul de control 
consideră că o familie care dispune de mijloace financiare 
puternice este factorul cel mai important pentru reuşita socială a 
unui tânăr. Această atitudine realistă față de unele valori sociale 
a permis tinerilor din grupul de control să-şi reglementeze 
dorinţele şi aspirațiile de viaţă, asigurându-le, în consecință, o 
mai bună integrare în viața şcolară şi profesională; 

b) obiectivele reuşitei sociale; 

c) atitudinea față de muncă. 


În privinţa ultimilor doi factori nu s-au constatat diferențe 
semnificative între grupurile de tineri. 


5. Analiza factorială privind timpul liber şi cartierul a condus la 
identificarea a trei factori: 


a) grupul de prieteni; 
b) afinitatea față de cartierul de locuit; 
c) stabilitatea cercului de prieteni. 


Analiza comparativă a celor patru grupuri de tineri a evidenţiat 
faptul că tinerii delincvenţi sunt mult mai bine integrați în cercul de 
prieteni decât cei nondelincvenţi, ataşamentul lor puternic față de acest 
cerc determinându-i stabilitatea, dar sunt mai puțin integrați în cartierul în 
care locuiesc, dorind să-şi schimbe zona rezidențială. 


Ulterior s-a calculat corelaţia dintre fiecare factor ce caracterizează 
un anumit aspect al integrării sociale şi ceilalţi factori, pentru a vedea în 
ce măsură sunt aceştia reciproc corelativi. Datele cercetării au evidențiat 
faptul că factorii familiali sunt în corelaţie cu toate dimensiunile ce 
caracterizează integrarea; şcoala este în corelație numai cu trei 
dimensiuni; munca şi timpul liber — cu două dimensiuni; valorile sociale 
sunt în corelaţie numai cu factorul familie. 

Concluzia studiului este că există o relație manifestă între 
integrarea în mediul familial, şcolar şi de muncă, şi anume: o integrare 
pozitivă într-unul din aceste medii determină o bună integrare a tânărului 
şi în celelalte domenii. Relația cu timpul liber este negativă, deoarece o 
bună integrare în acest domeniu determină o integrare slabă în mediul 
familial şi cel şcolar. Autorii studiului conchid că nerealizarea funcțiilor 
fundamentale ale familiei şi şcolii reprezintă cauze generatoare de 
devianţă şi delincvență. 


7.6. Tehnici prospective de identificare a tendințelor de 
apariţie şi evoluţie a delincvenţei 
Tehnicile prospective urmăresc trei obiective principale: 


1) formularea unor previziuni cu privire la ansamblul fenomenului 
de delincvenţă pe un orizont de prognoză determinat; 

2) evaluarea probabilității apariţiei în viitor a unor acte şi 
manifestări predelincvente şi delincvente în rândul anumitor 
categorii de tineri; 

3) evaluarea probabilității reiterării unor fapte antisociale de către 
tinerii care au suferit deja o sancțiune cu caracter penal. 


Aceste tehnici folosesc ca date evaluative opinii ale experţilor 
(judecători, criminologi, sociologi, educatori, asistenţi sociali etc.), ceea 
ce contribuie la surprinderea unor aspecte calitative ale delincvenţei, 
precum şi ale evoluției ei în viitor. 


Tehnica ierarhizării analitice 


Elaborată de Th.Saaty! în anul 1977, această tehnică are ca scop 
stabilirea unor variante sau strategii în funcţie de seturi ierarhizate de 


1 Vezi: Th.L.Saaty. Modelling Unstructured Decision Problems. The Theory 
of Analitical Hierarchies, 1978. 

criterii, pe baza unor aprecieri comparative formulate de către specialişti 
experţi. Tehnica a fost aplicată în România pentru datele culese din 
cercetările de teren asupra delincvenței în trei judeţe (Braşov, Sibiu şi 
Constanţa). Punctul de plecare l-a constituit seria de date statistice cu 
privire la periculozitatea socială a delictelor, ponderea tinerilor în 
ansamblul delincvenţilor, gradul de recidivă, nivelul de instrucţie şi 
situaţia profesională a delincvenţilor. Fiecărui criteriu i s-a acordat o notă 
de la 1 la 5 conform aprecierii elementelor sale specifice. De exemplu, 
pentru criteriul cu privire la nivelul de instrucție al delincvenţilor s-au 
acordat următoarele note: 3 — pentru studii elementare, 4 — pentru studii 
medii, 5 — pentru studii superioare. Procedând astfel pentru cele patru 
criterii luate în calcul şi adiționând punctajul pe judeţe, s-au obținut 
ierarhizări parţiale (pe criterii) ale județelor investigate. Dar obținerea 
unei imagini globale asupra periculozităţii delincvenţei juvenile în 
vederea ierarhizării judeţelor apare dificilă, datorită faptului că cele două 
judeţe “lidere” (Braşov şi Constanţa) au apărut fiecare de două ori pe 
locul 1. Pentru rezolvarea acestei situaţii au fost construite patru matrice 
de comparaţie pe baza unor elemente obiective, deoarece experţii au 
prezentat situaţia de pe teren în procente, şi nu opiniile lor despre 
fenomenul de delincvenţă juvenilă. Matricele de comparaţie au fost, deci, 
completate cu valori situate între 1 şi 9: 


1 — egală importanţă; 

3 — slabă importanţă; 

5 — puternică importanţă; 

7 — importanţă demonstrată; 

9 — importanţă absolută a unei variante faţă de cealaltă; 


2, 4, 6, 8 — reprezintă valori intermediare între două judecăți 
adiacente. 

Ierarhizarea finală a scorurilor a permis să se evidenţieze că pe 
primul loc, din punctul de vedere al gravităţii delictelor comise, se 
situează județul Braşov, urmat de Sibiu şi Constanţa. Aşa deci, s-a 
constatat că, deşi rata delincvenţei este mai ridicată în judeţul Constanţa, 
periculozitatea ei socială, în funcţie de criteriile selectate, este mai mare 
în judeţul Sibiu, ceea ce conduce la o orientare a eforturilor de prevenire a 
fenomenului, cu prioritate, în această zonă. 


Tehnica impactului încrucişat 


Această tehnică se bazează pe posibilitatea de apariţie a unor 
evenimente, considerate ca fiind variabile dependente şi pe estimarea 
influențelor lor reciproce de către anumiţi experți. În cadrul procesului de 
formulare a opiniei experţilor, în afara probabilității de apariţie a 
evenimentelor viitoare, trebuie obținute şi date privind interrelațiile dintre 
acestea, sub forma unor probabilități condiţionate, care stau la baza 
alcătuirii unei aşa-numite “matrice de impact” a influențelor reciproce. În 
vederea completării acestei matrice, pe baza opiniei experților se 
stabileşte iniţial o listă de evenimente importante pentru problema care 
urmează a fi cercetată, estimându-se apoi probabilitatea de apariţie a 
acestor evenimente cu ajutorul unei scale de apreciere calitativă şi 
influenţa lor asupra fenomenului studiat. 


Tehnica impactului încrucişat a fost utilizată la datele cercetării 
fenomenului de delincvenţă juvenilă efectuate în România, în județele 
Sibiu, Braşov şi Constanța. Analizând aceste date, experții au stabilit o 
listă de 9 evenimente care, după părerea lor, ar putea să influențeze în 
viitor evoluţia delincventei juvenile (vezi Tabelul 7.3). 


Pe baza listei de evenimente şi a estimării probabilităților iniţiale a 
fost completată o “matrice de impact”, cuprinzând probabilităţi finale de 
apariție a evenimentelor şi diferite scenarii în legătură cu manifestarea 
lor în viitor. Analiza acestei matrice a condus la stabilirea a trei scenarii 

Tabelul 7.3 
Lista evenimentelor stabilită de experți 
Nr. ? g i Probabilitatea 
a Denumirea evenimentului iniţială 

1. Reducerea sensibilă a delincvenței 0,10 
juvenile 

2: Creşterea socializării în familia de origine 0,30 

3. Creşterea gradului de integrare în 0,50 
colectivul şcolar 

4. Creşterea nivelului de integrare în 0,50 
colectivul de muncă 

5. Scăderea influenței grupului stradal 0,40 
parazitar 

6. Intensificarea activităţii organelor 0,50 
specializate de prevenire 

7. Intensificarea activităţii educative a 0,40 
organelor de tineret 

8. Creşterea rolului comunității şi al opiniei 0,40 
publice 

9. Modificarea legislaţiei penale privind 0,60 
minorii 


mai jos: 


menţinerea şi în viitor a tendinţelor actuale de delincvenţă în 
județe, cu 
importantă 
stradal; 


excepția faptului că se va realiza o reducere 
a nivelului de participare la activitățile grupului 

- tendințele existente în momentul investigației se pot menţine şi 
în viitor în totalitate, dacă nu s-ar produce două schimbări 
importante: reducerea nivelului de participare la grupul stradal 
şi modificări în legislaţia penală privind minorii; 

- conservarea tendințelor actuale, cu excepția a două evenimente: 
reducerea sensibilă a delincvenţei juvenile şi a nivelului de 
participare la activitățile grupului stradal. 


În final, pe baza probabilităților finale şi a scenariilor, s-au stabilit 
următoarele concluzii privind tendințele de evoluţie a fenomenului de 
delincvenţă juvenilă: 


1) dacă, iniţial, reducerea sensibilă a delincvenţei juvenile ar părea 
un eveniment cu apariție foarte improbabilă, ulterior, ea apare ca 
probabilă, ceea ce ne face să presupunem că tendința se va modifica în 
sensul stabilizării ratei delincvenţei, fiind chiar posibilă o reducere a 
acesteia în ultima parte a orizontului de prognoză; 


2) în ceea ce priveşte structura fenomenului de delincvență, se 
poate afirma că, față de situația prezentă în momentul investigaţiei, este 
previzibilă o schimbare semnificativă, mai ales vizând reducerea gradului 
de participare la activităţile grupului stradal, schimbarea provenind de la 
mai mulți factori: socializare şi integrare în familie, în colectivul şcolar şi 
de muncă; 


3) activitatea unor instituţii specializate cu funcţii de control social 
(asistență socială, poliţie etc.), care au un rol important în reducerea 
delincvenţei, nu se va îmbunătăţi în viitor faţă de activitatea de prevenire 
şi combatere a fenomenului depusă în momentul investigației. 


Aceste concluzii rezultate în urma aplicării tehnicii impactului 
încrucişat pot servi ca repere pentru orientarea activităţii de prevenire 
întreprinse de multiplele instituţii şi organizaţii sociale în scopul 
combaterii şi prevenirii manifestărilor antisociale în rândul nu numai al 
tinerilor, dar şi al altor categorii de populaţie. 

7.7. Tehnici utilizate de asistentul social în lucrul cu 
delincvenții 


Teoriile, indiferent de perspectiva din care abordează un fenomen, 
nu oferă decât explicarea cauzelor şi formelor de manifestare ale unei 
realități. Este adevărat că unele ne pun la dispoziţie diverse recomandări 
ce pot căpăta valoare şi utilitate practică. Există însă, cu certitudine, un 
palier la care cunoaşterea teoretică se opreşte pentru a face loc strategiilor 
şi tehnicilor specifice de acţiune şi intervenţie. 


În cazul delincvenţei, acolo unde deja legea juridică a intervenit, în 
diferite faze, modelele şi tehnicile de lucru cu subiecţii sunt evident 
specifice, grupate uneori după scopul urmărit. Principalele tehnici 
utilizate de asistentul social în lucrul cu delincvenţii sunt: evaluarea, 
autoevaluarea, interviul, interogarea, consilierea cu cele două variante 
ale sale (directivă sau nondirectivă), consilierea de grup!. 


Evaluarea şi autoevaluarea 


Specificul muncii asistentului social cu delincvenţii constă în 
optimismul său profesional, căci oamenii se pot schimba. În cazul unora 
schimbările sunt mai evidente, în timp ce pentru alţii lucrurile merg mai 
greu. Esenţial este însă să credem că ceva poate fi făcut şi pentru această 
din urmă categorie de subiecți. 


Similară este şi situaţia în care ei se află, precum şi atitudinea lor 
față de intervenţia asistentului social. Ei nu solicită ajutorul, mai mult 
Chiar, opun o anumită rezistență în procesul de autoconsiliere. Dacă 
adăugăm faptul că majoritatea dintre ei nu dispun de mijloace adecvate de 
apărare, atunci ne dăm seama că intervenţia asistentului social este 


1 Vezi: C.Bocancea, Gh.Neamţu. Elemente de asistență socială. -laşi, 1999, 
cap. LX. 

deosebit de dificilă şi trebuie să se adapteze la trebuinţele lor speciale. 
Singurul avantaj constă în faptul că informaţiile, fără să fie ample şi 
complete, sunt verificate. Aceste informaţii provin din diferite surse, cum 
ar fi: dosarele minorilor, rapoartele de constatare ale poliţiei, din evaluări 
psihologice şi sociale. Utilitatea lor este evidentă la prima etapă a 
intervenţiei: evaluarea clientului, ca proces de apreciere formală şi analiză 
iniţială a problemelor, trebuințelor specifice ale subiectului, precum şi a 
riscurilor pe care acesta le reprezintă pentru comunitate. 


În baza evaluării este realizată diagnosticarea diferențiată, sunt 
apoi proiectate strategiile de acţiune, formele concrete şi finalitățile 
intervenției asistentului social. Unele elemente ale evaluării individuale se 
plasează la nivelul documentării teoretice, atunci când sunt studiate 
cauzele generale ale fenomenului delincvenţional, dar orice teorie nu este 
decât fundaţia pe care apoi sunt dezvoltate tehnicile evaluării. 


Una dintre tehnicile cele mai eficiente şi mai utilizate este cea a 
autoevaluării sau a autoexplorării de sine. Această tehnică este 
recomandabilă în lucrul cu delincvenții, întrucât, în final, se ajunge la o 
punere în concordanță a aspirațiilor şi speranțelor de autorealizare cu 
mijloacele efective de realizare a acestora. 


Sunt două situaţii în care nu se poate aplica această tehnică. Mai 
întâi, atunci când subiectul are o concepţie despre sine pozitivă şi când 
nivelul de autoevaluare este acceptabil, asistentul social trebuie să susțină 
această atitudine, deoarece pe acest element se centrează perceperea 
realităţii şi a experienței proprii, comportamentul fiind cel ce le 
încorporează. Atunci când autoevaluarea este supradimensionată, este 
indicat ca subiectul să beneficieze de un examen specializat de psihiatrie. 


În al doilea rând, sunt indivizi a căror concepție despre sine este 
negativă, ca rezultat al unor experienţe personale sau al unor deficienţe de 
dezvoltare. E posibil ca ei să perceapă lumea ca pe un mediu ostil, 
neprietenos. Aceste atitudini sunt iarăşi încorporate în comportamentul 
lor. De regulă, tendința acestor subiecţi este să se facă tot mai neagreați, 

având deseori motivații interne autodepreciative (“Cui îi pasă de mine!”, 
“Oricum nu sunt bun la nimic” etc.). 


Pentru ca asistentul social să-i redea clientului său sensul 
ascendent al construirii de sine, însuşi asistentul social trebuie să se 
constituie ca o entitate puternică şi activă, altfel nu poate oferi decât 
sentimentul propriei zădărnicii. La această etapă asistentul social trebuie: 


1) să nu fie nesigur sau prea autoritar, să nu ţină discursuri de nici 
o natură, să nu ceară dovezi de apropiere, să nu fie distanțat sau 
să nu-şi sufoce clientul cu apropieri nefireşti; 

2) să inspire încredere şi credibilitate clienţilor săi. 

Prima fază în ajutorul acordat clienților cu deficiențe de 
autopercepţie constă în a-i determina să se autoreveleze, să se pună în 
comunicare corectă cu sine. Vor fi dificultăţi în această acţiune de 
destăinuire, căci nu este uşor să prezinţi cele mai intime sentimente şi 
gânduri, dar pot fi depăşite dacă se respectă principiul reciprocității, 
întâmpinării şi cel al abordării treptate. 

A doua fază — valoarea reciprocităţii — nu se rezumă doar la 
îmbogățirea experienţei clientului prin cunoaşterea altor alternative, dar îi 
sporeşte încrederea şi disponibilitatea spre colaborare. Este recomandabil 
o abordare treptată sau în etape, deoarece oferă clientului posibilitatea 
rememorării şi aprofundării unor experiențe, altfel se poate întâmpla ca 
dezvăluirea unor experiențe să-l intimideze. De asemenea, se evită efectul 
de asalt, ce ia forma unei relaţii negative faţă de autoevaluarea rapidă, 
clientul devenind ostil şi refuzând să mai vorbească. Se poate întâmpla ca 
clientul să inventeze experiențe pe care să le substituie celor reale. 


A treia fază în aplicarea acestei tehnici se axează pe îmbunătăţirea 
concepţiei despre sine prin autoevaluare. Astfel, clientul şi asistentul 
social îşi cunosc propriile slăbiciuni şi puteri, limitele şi speranțele, ca şi 
propria eficacitate în sistemul propriu de viaţă. 


267 


MARIA BULGARU, OXANA ISAC 


Mowrer (1964) afirma că autoevaluarea este la fel de necesară 
pentru sănătatea mintală, ca şi nutriția pentru sănătate!. Astfel, 
cunoaşterea de sine este un instrument de descoperire individuală şi, prin 
aceasta, de construire a comportamentului. 


În concluzie, evaluarea şi autoevaluarea presupun o largă varietate 
de acţiuni şi însuşiri din partea lucrătorului social; el însuşi trebuie să fie 
dispus la o diversitate de experiențe pe care să la interpreteze în 
instrumentarul metodologic. De aceea, este recomandabil ca înainte de a 
practica evaluarea şi autoevaluarea, asistentul social să experimenteze 
ceea ce el cere clienţilor săi. Pentru aceasta propunem, prin adaptare, 
nişte exerciții ce pot fi apoi aplicate delincvenţilor judiciarizaţi. 

Ca reguli generale de aplicare a acestor exerciţii propunem: 

e forma de aplicare poate fi cea a discuţiei sau cea a interviului 

direcționat; 

e pentru a facilita o mai veridică explorare de sine, partenerul de 
discuţie trebuie să fie unul străin şi de nivel diferit de pregătire/ 
experiență (vârstă, profesie); 

e este preferabil ca aceste forme să nu fie aplicate prea des şi cu 
aceeaşi persoană; 

e fiecare temă este potrivită pentru o discuţie de 5-10 min. 

Exercitiul 1. Generalități 

- Oamenii care îmi plac cel mai mult sunt: .......... 

- Oamenii care nu-mi plac deloc sunt: ........... 

- Nu-mi place să mă gândesc la: .............. 

- Cel mai important lucru din viaţă este: ............. 


- Mă simt foarte bine pregătit în: ............. 


1 Vezi: O.Mowrer. The New Group Theory. -Reinhold: Princeton, 1964. 

- Sunt cel mai nepriceput la: ............ 

- Scopul vieţii mele este: .......... 

- Mi-ar place foarte mult să pot face şi următorul lucru: ............. 
Exerciţiul 2. Valori şi atitudini 

- Cred în valorile mele pentru că: ........... 

- Relația dintre sexe trebuie să se rezume la: ........... 

- Iată ce părere am eu despre alcoolici: ........... 

- Părerea mea despre homosexuali este: ........... 

- Despre criminali cred că: ............... 

- Trebuie să ai o minte deschisă la toate, pentru că: .............. 
Exerciţiul 3. Sentimente 

-  Suntcel mai fericit atunci când: ............. 

- Sufăr cel mai mult dacă: ............. 

- Mă simt ruşinat atunci când: ............ 

- Devin foarte nervos atunci când: ............. 

- Mă simt vinovat când: ............ 


- Câteodată mi-e ruşine de : .............. 


- Mă simt foarte jignit când: ............... 
- Sunt neliniștit atunci când: ................ 
Exerciţiul 4. Identitatea 


Răspundeţi în scris la întrebarea: Cine sunt eu? Încercaţi să scrieți 
cel puțin 10 răspunsuri diferite şi apoi eliminaţi-le pe cele de genul: sunt 
român, sunt femeie etc. Acestea exprimă elemente exterioare Dvs. 

Încercaţi să examinați, împreună cu partenerul de discuţie, 
răspunsurile ce se referă la însuşirile interioare. De exemplu: sunt o 

persoană autoritară. Puneţi mai multe întrebări asupra acestui aspect şi 
apoi răspundeți. 
Exercitiul 5. Calități şi defecte 

Faceţi o listă care să cuprindă cinci mari calități şi cinci mari 
defecte pe care le aveţi. Acestea trebuie să se refere mai ales la lucruri 
complete, şi nu la simple constatări. De exemplu, ce relaţii aveţi cu 
oamenii, sunteți un conducător sau un condus, respectați sentimentele 
altora etc. Discutaţi calitățile şi defectele cu partenerul Dvs. de discuţie. 


Exercitiul 6. Eficacitatea profesională (pentru asistentul social) 
- Ce calități vă atribuiţi ca asistent social? 
- Sunteţi un asistent social eficient? De ce? 
- Ce calităţi vă lipsesc încă? 
- Care este punctul Dvs. tare ca profesionist? 


-  Intenționaţi să vă exercitați profesia pe toată durata carierei 
Dvs.? 


Interviul în munca cu delincvenții judiciarizați 


Interviul este o metodă structurată cu obiectivul de a cunoaşte o 
altă persoană. În cazul asistenţei sociale, interviul este aplicat în vederea 
acordării unui ajutor specific clientului. 


La nivelul muncii cu delincvenţii judiciarizaţi, asistenții sociali pot 
structura stiluri de interviu pe diferite categorii de subiecţi: delincventul — 
client, victimă, poliţişti, membri ai familiei clientului şi alte categorii 
implicate în informațiile despre client oferite voluntar. 

Scopul specific al interviului în cazul delincvenţei judiciarizate 
este particularizat pe categoria de populaţie aplicat. Astfel, aplicat 
clientului, interviul este un instrument de diagnosticare şi de înţelegere a 
clientului cu problemele sale. De obicei, prin intervievare sunt urmărite 
obiective cum ar fi: motivații de acţiune, delimitarea tensiunilor personale 
ale clientului, înţelegerea motivaţiei de acţiune, evaluarea impactului şi a 

riscului social al faptei comise. Totodată, interviul reprezintă demararea 
serviciului de tratament şi poate constitui începutul procesului de 
reabilitare şi/sau  resocializare (îndeosebi în cazul delincvenților 
ocazionali). 


Pentru realizarea diverselor obiective, sunt utilizate diferite tehnici 
de intervievare, determinate adesea de finalitățile demersului, dar şi de 
regula multiplicităţii metodologice. 

Una dintre cele mai valoroase este ascultarea activă, care constă în 
construirea unei stări de extremă atenţie la informaţiile oferite de subiect 
şi în transmiterea acestei stări, atât verbal cât şi nonverbal. Avantajul 
acestei tehnici se referă la posibilitatea de a observa şi înregistra formele 
de comunicare nonverbală ale subiectului şi de a grupa informațiile în 
categorii de semnificaţie. Există, totuşi, unele dezavantaje ce se referă la 
coduri sau cutume culturale (de exemplu, fixarea vizuală prelungită poate 
însemna pentru unii un act de provocare), dar şi la limite individuale 
(o ascultare prelungită şi intensă se poate transforma neintenţionat într-o 
atitudine de superioritate). 


Ca o precizare cu caracter practic, trebuie indicat că în acest caz 
între asistentul social şi intervievat nu trebuie să fie interpus vreun obiect 
(masă, bancă etc.) ce ar avea rolul unui obstacol. Poziţia uşor aplecat 
înainte comunică subiectului un interes sporit, dar trebuie evitată o 
apropiere fizică prea mare, care fie l-ar deranja pe acesta prin restrângerea 
spațiului personal, fie l-ar îndemna la intimităţi şi oferte nepotrivite cu 
codul profesional. 


Tehnica interogativă nu se îndepărtează de scopul interviului (de a 
asculta ce spune subiectul), căci se aplică atunci când se impune o dirijare 
spre anumite aspecte. Pentru aceasta sunt puse întrebări, fie deschise, 
adică răspunsul nu poate fi dat în câteva cuvinte, fie că sunt închise, adică 
cu variante de răspuns deja oferite. Aceste întrebări au avantajul că 
focalizează atenţia pe anumite aspecte şi concentrează informaţia oferită. 

A treia categorie de întrebări, cele probă, care sunt întrebări indirecte cu 
final deschis, încurajează subiectul să abordeze chestiuni la care s-a făcut 
doar aluzie şi au scopul de a clarifica şi prelucra o serie de informaţii 
abandonate la un moment dat. Rolul deosebit al întrebărilor probă poate 
tenta la utilizarea excesivă, ceea ce poate fi evitat printr-o alternativă a 
tipurilor de întrebări, cât şi a tehnicilor de intervievare. 


Adaptarea va avea loc în funcţie de ritmul specific al desfăşurării 
interviului. De exemplu, uneori se impun întrebări foarte scurte, cu 
răspunsuri concise, alteori pauzele sunt fireşti şi constituie momente de 
reformulare sau de decizie, de asemenea pot fi cazuri când clienţii vor 
refuza sistematic să răspundă la unele întrebări. Pericolul cel mai frecvent 
se referă însă la sugestionarea unor răspunsuri prin însăşi întrebarea pusă, 
ceea ce ar conduce la înregistrarea şi evaluarea unor informații ce nu 
provin de la client. 


O altă tehnică este cea ce se numeşte “ascultarea cu cea de-a treia 
ureche”. Aceasta presupune nu doar înregistrarea informaţiilor, ci şi 
descifrarea sensurilor pe care nici clientul nu are intenţia de a le releva. 
De exemplu, adjectivele utilizate de client în descrierea celorlalți poate 
sugera atitudinea acestuia față de responsabilitatea actului comis, iar 
mecanismele specifice de apărare utilizate de client (raţionalizare, 
proiectare, substituire) arată gradul de distorsionare a realităţii. 


În desfăşurarea interviului pot apărea un şir de dificultăți. 
Asemenea impedimente nu sunt deloc rare şi afectează evident procesul 
de adunare a informaţiilor. În funcţie de sursa lor, se poate spune că unele 
sunt generate de client, în timp ce altele aparţin pregătirii profesionale şi 
stadiului de dezvoltare a personalităţii asistentului social. Astfel, la primul 
nivel sunt plasate greutăţile determinate de clienţii refractari, nervoşi sau 
neîncrezători, fără să mai amintim tehnicile specifice de disimulare ce 
aparțin arsenalului de adaptare specific recidiviştilor. 


Cele mai dificile impedimente se referă la pregătirea interviului şi 
desfăşurarea acestuia de către specialist. 

Din partea de pregătire, fără referiri de metodologie, se poate 
preciza elementul decorului fizic, cel care asigură un anume impact 
asupra subiectului. Este total neindicat desfăşurarea interviului în biroul 
unui şef direct al clientului sau într-un loc străin mediului său. Sigur, 
facilitățile care țin de spaţiul oferit nu sunt ideale, dar trebuie respectată 
regula confidenţialității şi caracterul personal al întrevederii. Pe cât 
posibil, se vor evita întreruperile ce survin din exterior (telefon, circulația 
persoanelor etc.). Neîndoielnic, unele pauze sunt inevitabile, dar ele nu 
trebuie niciodată făcute în interesul personal al asistentului social sau în 
scopuri neimportante. Este deosebit de important ca pe parcursul 
desfăşurării interviului să se ofere întreaga atenție. 


De asemenea, pregătirea prealabilă trebuie să cuprindă ca fază şi 
cunoaşterea cazului, bazată pe documentarea din dosarele procuraturii şi 
poliției, din alte documente oficiale. Este benefică utilizarea unei 
modalități de anunţare prealabilă a subiectului cu privire la intențiile 
interviului ce va urma. Această modalitate poate consta în completarea 
unui formular cu date generale (numele, data şi locul naşterii, adresa 
actuală, locul de muncă, şcolile urmate, situația familială, situația 
materială) urmate de situația medicală şi o relatare a delictului comis. 


Utilizarea unui astfel de formular 
e sensibilizează clientul la problemele ce vor fi detaliate; 


e creează posibilitatea de a reflecta înainte de interviu pentru a 
decide dacă va fi sincer sau nu; 


e oferă o imagine generală cu privire la abilitățile de comunicare; 
e minimalizează etapa informaţiilor formale (vârsta, şcoala etc.); 


e facilitează explicarea scopului interviului şi a intenţiilor 
asistentului social; 


e înlesneşte un prim contact, mai sincer şi mai direct, bazat pe un 
acord reciproc. 

Există o multitudine de alte dificultăți, cum ar fi explicarea 
scopului interviului, conducerea acestuia prin intermediul 
comportamentului şi limbajului asistentului social, modalități de 
manipulare a clienților etc. O altă dificultate ce se poate instala atunci 
când apare plictiseala din partea asistentului social este visarea cu ochii 
deschişi, fie din dezinteres, fie datorită unor trebuințe personale. 


Digresiunea survine atunci când o informaţie ce este comunicată 
asistentului social face conexiuni cu alte elemente, nerelevante încă 
pentru cazul respectiv. Această tentativă — de a lăsa ideile să rătăcească în 
afara subiectului discuţiei — conduce, în general, la pierderea contactului 
cu clientul. Dacă se repetă, pot compromite nu atât desfăşurarea 
interviului, cât propria imagine a asistentului social în faţa clientului. Cei 
care fac degresiuni sunt persoane dezordonate, cu dificultăţi de 
concentrare. 


Discuția în contradictoriu, deosebit de frecventă, apare atunci când 
clientul face o afirmaţie ce deranjează pe asistentul social care, apoi, va 
întrerupe firul conversaţiei aducând contraargumente sau opinii 
personale. Dacă asistentul social îşi aminteşte că interviul nu este o 
dezbatere, atunci momentul este uşor de depăşit. 


Repetiţia intervine atunci când asistentul social revine la afirmații 
anterioare, rupând firul comunicării actuale. Se caută, în acest caz, o 
formulare mai adecvată sau o întărire a argumentelor. Problema este că se 
pierde fluența conversației, incluzând aici şi pierderea unor explicații 
oferite deja. 

O altă dificultate se referă la tentaţia de a întrerupe interviul, mai 
ales atunci când subiectul face afirmaţii nefondate, chiar enervante. În 
acest caz trebuie de amintit că interviul nu este un prilej de a pune la 
punct pe cineva. 

Soluţia este de a lăsa subiectul să facă digresiunile care pot fi 
tolerate. 

Exigenţele desfăşurării interviului sunt mai numeroase, însă trebuie 
să se ţină permanent cont de faptul că cel mai important aspect este cel al 
audierii efective a clientului. 


Interogarea din perspectiva asistenţei sociale 


Un instrument ce face parte din lucrul cu cei delincvenţi, îndeosebi 
cu cei în faza judiciarizării, este interogarea, care are ca scop să obţină 
recunoaşterea unei acuzații, din partea unei persoane implicate într-un 
delict, fie să obţină clarificarea unor fapte de la cineva care este 
nevinovat. Ca şi interviul, interogarea implică culegerea de date despre 
client sau subiect, dar focalizarea este mult mai puternică şi presupune o 
abilitate deosebită în desfăşurarea ei. 


Din perspectiva asistenței sociale, interogarea trebuie să fie 
desfăşurată în situațiile de ante-sentinţă şi are ca finalitate clarificarea 
implicaţiei subiectului în comiterea unui delict. Se deosebeşte de 
anchetarea poliţienească, ce are ca scop investigarea amănunţită a unei 
declarații prin folosirea unei chestionări formale şi sistematice. 


Utilitatea interogării rezidă în responsabilitatea de monitorizare a 
comportamentului clienților delincvenţi. De asemenea, pentru restabilirea 
adevărului se recurge la tehnica interogării. 


Pregătirea pentru interogare este diferită de cea a interviului, deşi 
în unele puncte este similară. Diferenţa este că poate avea loc o 
confruntare, uneori între două persoane inteligente, structurată pe 
întrebări scurte, clare, subordonate unei singure idei. 


Conducerea şi desfăşurarea interogării trebuie să respecte unele 
reguli, astfel încât să fie înlăturate dezavantajele şi problemele ce decurg 
din incompletitudinea informaţiei. Asistentul social trebuie să manifeste 
încredere şi profesionalism. Această încredere poate fi subtil demonstrată 
printr-o fermitate a exprimării şi argumentării, prin siguranța şi 
credibilitatea cunoştinţelor, chiar şi atunci când apărarea clientului este 
puternică. 

Un element important îl constituie stilul aplicat în desfăşurare. 
Prima cerință este aceea de a fi total profesional, fără implicări 
emoţionale personale. Nu este recomandabilă poziţia tipului dur, uşor de 
descifrat de delincvenţii versaţi, şi nici abordarea unor presentimente. 


Specific interogatoriului este şi punerea unor întrebări conductive, 
lucru total neindicat în interviu, prin care se încurajează puternic anumite 
răspunsuri-mărturisiri. De regulă, aceste întrebări reconstituie 
desfăşurarea delictului şi îi creează subiectului iluzia că doar recunoaşte 
nişte lucruri deja cunoscute. De exemplu: Ai fost în ... pe la ora ... , nu-i 
aşa? Apoi ai plecat ... , ai făcut....? 

O altă regulă se referă la dezvăluirea treptată a acelor informaţii 
care îl incriminează pe subiect, uneori luându-l prin surprindere, fără a-l 
lăsa să presupună pasul următor. Se poate insista pe nepotrivirea dintre 
propria declaraţie şi celelalte, determinându-l astfel să rămână mereu în 
apărare: recidiviştii vor reacţiona, de regulă, pozitiv la astfel de probe, 
indicând cu sinceritate zonele adevărate ale comiterii infracțiunii. 


Dacă sunt subiecți care fac afirmaţii false şi acest lucru nu poate fi 
probat, trebuie lăsată impresia că sunt acceptate. 


O altă regulă se referă la crearea unui disconfort pentru subiect şi 
profitarea de acesta. Semnele exterioare ale disconfortului sunt multiple: 
confuzie verbală, bâlbâială, transpiraţie, nervozitate, ticuri etc. Acestea 
pot fi interpretate ca indicatori ai vinovăţiei şi, în consecință, se trece la 
presiuni verbale (prin repetarea unor întrebări mai dificile pentru subiect), 
la reluări de variante (subiectul nu-şi va aminti acum micile detalii 
inventate), la utilizarea unor trucuri (cum ar fi amăgirea sau procedeul 
uşii din spate). Asistentului social nu-i este recomandabil utilizarea 
trucurilor în interogatoriu, deoarece datorită manipulării psihologice se 
poate reduce sentimentul de vinovăție. 


După încheierea interogării, trebuie restabilită relația de lucru cu 
clientul. De aceea, este bine ca de fiecare dată clientul să ştie motivul 

interogatoriului şi consecințele acestuia, astfel încât această tehnică să fie 
privită ca ceva necesar ce face parte din sarcinile profesionale. 


Specificul consilierii în lucrul cu delincvenții 


La baza tratamentului delincvenței stă modelul mixt, penal şi 
terapeutic, numit model de negociere şi reglementare a conflictelor’. 
Scopul dominant în acest model îl reprezintă reinserția şi reabilitarea în 
contextul familial şi comunitar în care s-au dezvoltat actorii sociali. 
Pentru atingerea acestui scop sunt necesare abilităţi specifice asistentului 
social, dar este important ca acesta să stăpânească foarte bine diferite 
niveluri şi modalități ale intervenției: 

e lanivel administrativ; 

e lanivelde grup; 

e la nivel individual. 


Lucrul individual se concentrează cel mai des în consiliere, care 
pune în mişcare multiple componente psihodinamice şi ridică o serie de 
probleme necunoscute. De la început, este necesară o diferențiere între 
consiliere şi psihoterapie, deoarece mulți afirmă că ele sunt 
interschimbabile. Psihoterapia este realizată de psihiatri şi psihologi cu o 
înaltă specializare. Ei au o înţelegere teoretică mai profundă a cauzalității 
problemei pe care o tratează. Chiar termenul tratează delimitează o 
distincţie importantă între psihoterapie şi consiliere. Psihoterapeuţii 
operează cu o interpretare patologică a problemelor pacienţelor, atunci 
când consilierii folosesc o interpretare a problemelor clienţilor în termeni 
de deficiență, lipsă, neajuns. De asemenea, psihoterapeuţii diferă de 
consilieri prin profunzimea şi seriozitatea problemelor pe care le 
abordează şi prin intensitatea tratamentului. Primii încearcă să-şi ajute 
pacienţii prin restructurarea bazelor personalității de-a lungul unei durate 


1 Vezi: D.Cooke. Psychology in Prisons. -London, 1993. 

mari de timp. Consilierii încearcă să-şi ajute clienţii prin adaptări 
cotidiene la probleme şi dezvoltă personalitatea deja existentă. O altă 
diferență se referă la faptul că psihoterapeuţii abordează conflicte 
intrapersonale, în timp ce consilierii — conflicte interpersonale. 


Aspectele importante ale consilierii pot fi ilustrate şi integrate în 
contextul acelor teorii care le dezvoltă cel mai puternic. Însă nici o teorie 
nu este aplicabilă la toate problemele ce apar şi se manifestă la un client 
şi nici o teorie nu epuizează unicitatea acestuia. Rezultă că anumite 
conținuturi ale unei teorii asupra consilierii pot fi universal aplicate doar 
la modul ideal şi nu pot fi valabile toate într-o anumită situaţie. Însă, cu 
cât consilierul are în repertoriul său mai multe conținuturi teoretice, cu 
atât va fi mai capabil să răspundă cu succes la diverşi clienţi şi la 
problemele cu care se va confrunta. “Loialitatea” față de o anumită teorie 
poate limita sever eficiența consilierului, conducându-l la preocuparea 
exclusivă de a raporta ceea ce se întâmplă cu teoria cunoscută şi de a 
ignora restul. 


Cele mai populare sunt cinci teorii asupra consilierii: două dintre 
ele vizează consilierea nondirectivă şi trei pe cea directivă. Teorii 
nondirective ale consilierii sunt: 


e terapia psihanalitică; 
e terapia centrată pe client. 


Aceste teorii pun accentul pe abilitatea clienţilor de a-şi descoperi 
ei înşişi propriile capacităţi/resurse sau soluţii. Consilierul joacă un rol 
relativ pasiv şi nu are scopul să-i impună clientului valorile şi să-i 
furnizeze soluţii. În timp ce celelalte patru teorii se concentrează pe 
prezent, psihanaliza acordă mare atenţie rolului trecutului în determinarea 
conduitei prezente. Este important să conştientizăm şi să explorăm 
trecutul clientului ca suport pentru înțelegerea prezentului său, deoarece 
foarte multe dificultăți emoţionale şi comportamentale provin din 
experienţele trecute. Psihanaliştii explorează copilăria pacientului pentru 
a descoperi motivele inabilităţii lui de a iubi, care este considerată un 

punct fundamental în comportamentul uman. Psihanaliza accentuează 
importanța esențială a aşa-numitelor etape psihosexuale implicate în 
dezvoltarea personalității. Din cele cinci stadii de dezvoltare (oral, anal, 
falic, al latenţei şi cel genital), primele trei au o importanță deosebită, 
deoarece le regăsim în perioada timpurie, când se impun bazele 
comportamentului uman. Fiecare stadiu reprezintă prima întâlnire a 
copilului cu constrângerile exteme ce acționează asupra impulsurilor 
naturale, generând sentimente negative la copii, cum ar fi: ostilitatea, ura, 
furia. Deoarece manifestarea acestor sentimente determină reacţii 
negative din partea celorlalţi, copilul învaţă să şi le reprime, ceea ce 
conduce mai târziu la incapacitatea de a accepta şi manifesta adevăratele 
sentimente. Aceste bariere ale autocunoaşterii trebuie sparte şi înlăturate 
în toate şedinţele de consiliere. 


Trebuie de specificat că pe parcursul acestor stadii de dezvoltare 
clientul îşi formează un întreg arsenal de apărare, prin care urmăreşte 
propria integritate şi autoconservare. Identificarea mecanismelor de 
apărare ale clientului este o parte importantă a procesului de consiliere. 
Acestea operează la nivelul inconştientului şi funcționează pentru a 
proteja ego-ul de realitatea amenințătoare. Mecanismele de apărare nu 
sunt în mod necesar patologice; fiecare dintre noi folosim câteva din 
acestea, căci ele facilitează psihologic adaptarea. În literatura de 
specialitate sunt menţionate numeroase mecanisme de apărare: 


e  Negarea este blocarea/stoparea unei porţiuni a realității care 
este amenințătoare pentru ego-ul clientului. Aceasta nu este o 
simplă “uitare” sau reprimare, ci mai curând refuzul de a 
recunoaşte că ceva neplăcut s-a întâmplat; 


e Raționalizarea este procesul de construire pentru sine a unor 
motive, justificări acceptabile pentru propriul comportament, 
pentru a linişti ego-ul prejudiciat. Acesta este un mecanism 

foarte frecvent la clienţii judiciarizați, ajutându-i să mențină o 
imagine de sine acceptabilă, prin minimalizarea răului făcut; 
Fixarea desemnează rămânerea inertă, imobilă la un stadiu 
timpuriu din formarea personalităţii, deoarece stadiul prezent 
determină anxietate. Mulţi clienți delincvenți manifestă o 
racordare copilărească la prezent, deoarece a păşi în viitor 
înseamnă pentru ei să păşească într-un mare necunoscut. Rolul 
asistentului social este să-i ajute pe clienţi să-şi dezvolte o 
orientare realistă față de viitor prin încercarea de a mări 
semnificația muncii şi de a le transmite ideea că există 
alternative; 


Transferul desemnează deplasarea sentimentelor față de ceva 
sau cineva asupra unui alt obiect sau altei persoane, deoarece 
persoana iniţială este fie inaccesibilă, fie plină de putere. Furia 
şi agresivitatea sunt adesea transferate către un inocent; 


Intelectualizarea este un mecanism de apărare pe care îl 
folosesc cei mai educați dintre clienţii delincvenţi, încercând să 
atace realitatea legală prin intelectualizarea delictelor lor. 
Asistentul social trebuie să-i convingă pe clienţi că problema o 
reprezintă comportamentul lor, nu al altora, şi că ei nu pot evita 
confruntarea cu comportamentul lor prin încercarea de a orienta 
discuţia spre altceva; 


Proiecția este mecanismul prin care persoanele atribuie altora 
sentimentele pe care refuză să le vadă în ei înşişi. Clientul care 
simte că nimeni nu-l înţelege şi nu-l place va ascunde ostilitatea 
sa față de alţii, proiectând asupra celorlalți sentimente negative 
despre ei înşişi, protejându-şi astfel ego-ul prin confundarea 
sinelui cu alții. Dacă asistentul social poate ajuta clienții să-şi 
dezvolte sentimente pozitive despre ei înşişi, ei îşi vor dezvolta 
atitudini mai bune față de cei ce-i înconjoară. 


7. METODE ŞI TEHNICI 
DE CERCETARE ŞI PREVENIRE A DELINCVENȚEI 


Utilitatea esențială a teoriei psihanalitice pentru asistentul social ce 
lucrează cu clienţii justiţiei criminale este că furnizează informații care 
conduc la o mai bună înţelegere a luptei clientului cu el însuşi şi cu lumea 
din afară. În special, înţelegerea mecanismelor de apărare este deosebit de 
utilă în înțelegerea rezistenţei clientului în procesul de consiliere. 


A doua teorie utilizată este abordarea centrată pe client care 
elaborează tehnici de consiliere pornind de la aserțiunea că prioritatea 
absolută o are natura relaţiei dintre consilier şi client. Absența 
altruismului în relaţiile umane este motivul fundamental al izolării, 
alienării, singurătăţii şi autodistrugerii clienților care au nevoie de 
consiliere. Rezultă că şi clientul trebuie să contribuie la formarea unei 
relaţii pozitive cu cel puţin o altă persoană, dacă vrea să realizeze ceva 
pentru a ieşi din criză. Această altă persoană este consilierul, care 
funcţionează ca un fel de moaşă, extrăgând din client bunătatea sinelui, 
care este deja prezentă. 


Singura tehnică a terapiei centrate pe client este ascultarea activă. 
După cum s-a menționat deja în Capitolul 4 (4.6.8), atributele principale 
ce trebuie aduse în relația stabilită în această tehnică sunt: atitudinea 
necondiționat pozitivă, onestitatea şi empatia. 


Teoriile examinate pot fi descrise ca pasive şi nondirective — 
consilierul ajută clienţii să găsească propriile soluții la problemele lor. 
Există însă şi abordări care sunt foarte active, directe, cu o implicare 
egală din partea clientului şi a consilierului. Aceste teorii — analiza 
tranzacțională, terapia rațional-emotivă şi terapia realității — au fost 
toate formulate de psihoterapeuţi tradiționali, nemulțumiți de metodele 
pasive ale psihanalizei clasice. Toate aceste trei teorii au fost construite 
pentru a identifica şi rezolva cât mai rapid problemele din acest domeniu. 
Ele sunt orientate către abordarea laturii cognitive şi, mai puţin, a celei 
emoționale. Creatorii acestor teorii au arătat că majoritatea clienților, în 

special cei din justiție, trebuie să fie asistați activ în eforturile lor de a 
deveni raționali şi responsabili. 


Prima teorie — analiza tranzacțională — este opera psihiatrului 
american Eric Berne. O tranzacţie se produce între doi sau mai mulți 
oameni atunci când ei interacționează. Analiza se referă la procesul de 
explorare şi explicare a tranzacţiilor. Punctul comun cu psihanaliza este 
ideea că orice comportament uman este profund influențat de 
evenimentele din prima copilărie, în special de faptul dacă a fost sau nu 
iubit. 

O altă teorie — terapia rațional-emotivă — a fost fundamentată de 
Albert Ellis şi derivă atât din teoria şi practica psihanalizei, cât şi din 
terapia centrată pe client. Această teorie recunoaşte că omul are o 
determinare biologică, prezentă şi la alte specii, dar le acordă o 
importanță minoră în favoarea cunoaşterii, ca însușire specifică 
umanității. Problemele comportamentale provin din gândirea eronată şi 
din credinţele iraționale, iar acestea pot fi corectate, ajutând clientul să 
înţeleagă şi să cunoască faptul că o parte din credinţele sale sunt ilogice. 
În cazul dat, consilierul are un rol foarte activ în procesul de relaționare şi 
consideră calitatea relației client-consilier ca fiind secundară față de cea 
ce se realizează în interiorul acestei relaţii. Consilierul este foarte directiv, 
provocator, deschide confruntări ce creează chiar suferinţa clientului. 


Consilierea terapiei rațional-emotive se construieşte în jurul teoriei 
A-B-C a personalității ce aparţine lui Ellis, în care A — experiența unui 
fapt obiectiv, B — interpretarea subiectivă a credințelor noastre despre 
acest fapt, iar C reprezintă conţinutul emoţional ce însoţeşte semnificația 
pe care o are experiența faptului pentru individ. Punctul important este că 
A nu este cauza directă a lui C, dar indivizii cred despre A că a fost 
cauzat de C. 


Terapia realității, fundată de William Glasser, a devenit o 
abordare favorită în consiliere printre cei ce lucrează în comunități şi 
instituții de corecție. Terapia realității recunoaşte că oamenii au nevoi 

fundamentale, care trebuie satisfăcute pentru o funcţionare psihologică 
sănătoasă. Aceste nevoi se referă la iubire şi la sensul propriei valori. 


Ca fundament teoretic W.Glasser consideră că cei ce se angajează 
în orice fel de comportamente de autoapărare, inclusiv delincvenţii, suferă 
de o inabilitate de a-şi satisface pe deplin nevoile într-un mod adecvat. În 
caz dacă aceste nevoi nu se vor realiza, persoana va eşua în a percepe 
corect realitatea înconjurătoare şi va acționa iresponsabil. Ca să acţioneze 
responsabil, clienţii trebuie ajutaţi să înfrunte realitatea şi să-şi satisfacă 
pe deplin nevoile. Aceste nevoi de bază sunt nevoia de dragoste şi nevoia 
de a simți că sunt valorizați de ei înşişi şi de alții. 

Deşi terapia realităţii se referă la cauzele comportamentului, se 
accentuează faptul că înțelegerea cauzelor comportamentului nu trebuie 
văzută ca o scuză pentru acel comportament. Conform terapiei realităţii, 
individul este ultimul responsabil pentru identitatea sa. La fel ca şi terapia 
centrată pe client, terapia realităţii crede că există o “forță a creşterii” care 
determină formarea unei “identități a succesului”. Consilierul încearcă să 
activeze această forță ajutând clienţii să înveţe cine sunt, cum să 
interacționeze cu alții într-o manieră responsabilă. Consilierul trebuie să 
devină un model de persoană responsabilă pentru client. 


Glasser enumeră 7 paşi pe care consilierul trebuie să-i parcurgă 
pentru a efectua schimbări semnificative în comportamentul clienților: 


1. Să se implice împreună cu clienţii în rezolvarea problemelor, să 
dezvolte un raport cald, să arate respect. 


2. Să înţeleagă istoria personală a clienţilor, dar să nu pună accent 
pe aceasta în favoarea a ceea ce trebuie făcut acum. 


3. Să asiste clienții în evaluarea atitudinilor şi comportamentelor 
lor şi să-i ajute să descopere cum au contribuit la slăbirea 
identităţii lor. 

4. Să exploreze împreună cu ei alternativele comportamentale care 
trebuie să fie mai folositoare în dezvoltarea identității. 

5. După ce a luat decizii privind alternativele, să se angajeze în 
elaborarea unui plan de schimbare. 

6. O dată ce angajamentul a fost făcut, să precizeze ferm şi clar 
faptul că scuzele pentru neaderarea la plan nu vor fi tolerate. Să 
accentueze faptul că este responsabilitatea clientului să 
îndeplinească obiectivele planului de schimbare. 

7. Să nu pedepsească clienții, ci să le permită să suporte 
consecințele naturale ale comportamentelor lor. Încercarea de a 
proteja clienţii de aceste consecințe nu le întăreşte 
responsabilitatea şi neagă autodeterminarea actelor lor. 

Secretul consilierii în lucrul cu delincvenţii constă în a tempera 
autoritatea necesară pentru a direcționa acţiunile clienţilor pe o cale 
acceptabilă, persistentă, fiind permanent conştienţi de umanitatea lor 
fundamentală. 


7.8. Prevenirea şi tratamentul delincvenței 


Reprezentând preocuparea factorilor  instituţionalizaţi şi 
neinstituționalizați cu atribuții de socializare şi de control social, 
prevenirea şi tratamentul delincvenţei urmăresc, pe de o parte, eliminarea 
şi diminuarea cauzelor şi condițiilor generatoare de delincvenţă, iar, pe de 
altă parte, resocializarea şi recuperarea morală şi socială a persoanelor cu 
comportamente aflate în conflict cu legea penală. Ele se realizează printr- 
un ansamblu de măsuri juridice şi extrajuridice menite să prevină şi să 
combată multiplicarea şi proliferarea actelor delincvente în diferite medii 
sociale, prin realizarea protecției şi apărării sociale a indivizilor, 
grupurilor şi instituţiilor față de diferite acte delincvente, prin restabilirea 
ordinii sociale şi normative perturbate prin delicte. Pentru acest motiv, 

prevenirea şi tratamentul delincvenţei presupune atât elaborarea unor 
politici penale eficiente de combatere şi neutralizare a diferitelor delicte 
din societate, cât şi aplicarea unor programe şi soluţii sociale, economice 
şi culturale de sprijinire a indivizilor defavorizaţi social. 


Activitatea de prevenire şi combatere a delincvenţei are un caracter 
dublu: 


1) general — social, vizând identificarea şi diminuarea treptată a 
factorilor  delictogeni şi a condițiilor care favorizează 
proliferarea unor manifestări şi comportamente delincvente în 
societate; 


2) special — juridic, reprezentat de sistemul de sancţiuni şi 
pedepse şi de instituţiile sociale în care se realizează 
tratamentul şi resocializarea delincvenților. 

Ambele direcții urmăresc realizarea unei apărări sociale eficace a 
indivizilor şi a instituţiilor sociale față de diferitele activități antisociale 
ce se produc în societate, dar şi asigurarea condiţiilor de reinserție a 
delincvenților. 

În definirea şi evaluarea conceptului de prevenire a delincventei 
trebuie luate în considerare trei dimensiuni mai importante: 

1) prima se referă la legislaţia penală în vigoare privind sistemul 

de sancțiuni şi pedepse aplicate indivizilor delincvenți; 

2) cea de-a doua include instituțiile specializate de prevenire şi 
control social specializat împotriva delincvenței; 

3) cea de-a treia include reacția socială față de delincvenţă, 


“imaginea” publicului despre fenomenul delincventei. 


În funcţie de instituţiile care participă la realizarea activităţii de 
prevenire, aceasta poate fi de trei feluri: 

1) 


2) 


3) 


primară, sau generală, prin antrenarea tuturor instituţiilor cu rol 
de socializare şi control social la acţiunile de identificare şi 
combatere a surselor potenţiale de delincvență; 


secundară, sau specială, îndreptată spre combaterea şi 
neutralizarea delincvenţilor, diminuarea prejudiciilor sociale 
produse în urma delictului, restabilirea ordinii sociale, 
sancţionarea delincvenţilor; 


situațională, sau  contextuală, prin atragerea directă a 
comunității şi a publicului în acţiunea de prevenire şi 
neutralizare a delictelor şi delincvenţilor, utilizându-se, în acest 
scop, o serie de măsuri ce vizează informarea publicului din 
anumite arii şi zone criminogene despre pericolele posibile ale 
comiterii unor delicte, existenței unor factori de “risc” în 


anumite zone. 


În funcţie de momentul desfăşurării acţiunilor de prevenire, se face 


distincție între: 

măsurile adoptate înainte de producerea delictului (“ante 
delictum”) care reprezintă adevărata prevenţie eficientă. Ele 
sunt extrem de diverse şi variate, începând cu cele cultural- 
educative şi moral-juridice desfăşurate de instanțele de 
socializare (familie, şcoală, comunitate, biserică etc.) şi 
terminând cu cele tehnico-criminalistice  (tehnoprevenţia) 
întreprinse pentru protejarea indivizilor şi siguranţei acestora; 


măsurile adoptate în timpul producerii delictului (aşa-numita 
intervenţie), întreprinse de organele de poliție, procuratură şi 
justiţie față de indivizii care au comis delicte. În orice societate 
aceste organe specializate de control social şi prevenire sunt 
purtătoare ale unei anumite concepţii sociale, filosofice, politice 

privind ordinea socială şi normativă, apărarea socială şi 
siguranța indivizilor şi a instituţiilor statului. Astfel, organele 
de poliție asigură şi realizează, în mod preponderent, prevenirea 
delincvenței, protecţia socială a indivizilor şi grupurilor; 

e măsurile adoptate după comiterea delictului (“post-delictum”) 
realizate de instanțele de judecată prin sistemul de sancțiuni şi 
pedepse aplicat indivizilor delincvenţi, ca şi prin reţeaua de 
instituţii în care se realizează internarea acestora. 


Sistemul de sancţionare, tratament şi resocializare a delincvenţilor 
are ca finalitate realizarea protecției şi apărării sociale a societăţii, 
prevenirea comiterii de noi delicte şi reintegrarea socială a persoanelor 
condamnate la diverse pedepse. Regimul de tratament şi resocializare a 
delincvenţilor diferă sensibil de la o ţară la alta, mergând de la internarea 
acestora în stabilimente deschise, semideschise sau închise şi până la 
închiderea lor totală în penitenciare şi instituţii speciale de maximă 
siguranţă şi securitate. Chiar şi însăşi noţiunea de tratament aplicată 
delincvenţilor nu este unanim acceptată, ea fiind utilizată atât într-un sens 
restrâns, cât şi în unul mai larg. Astfel, în sens restrâns, noţiunea de 
tratament defineşte măsurile individuale şi terapeutice care sunt folosite 
pentru a-i încerca pe deţinuţi să-şi schimbe modul de viață şi să-i 
îndepărteze de activităţile lor criminale. Într-un sens mai larg, noţiunea de 
tratament trebuie să includă o serie de măsuri şi soluţii care să asigure 
deţinutului pregătirea şcolară şi profesională, libertatea religioasă, 
activităţi şi exerciţii fizice şi sportive, vizite, corespondență, lectură, acces 
la mijloace de informare în masă, asistenţa psihologică şi medicală. 
Indiferent de diferitele accepţiuni acordate noțiunii de tratament, acesta 
trebuie subordonat unor finalități care urmăresc prioritar: 

a) 


b) 


cultivarea obiceiului de a munci, incluzând aici şi pregătirea 
şcolară şi profesională adecvată a deţinuţilor, în ideea prevenirii 
deteriorării personalităţii lor; 

dobândirea unei vieți adecvate şi a unor îndeletniciri sociale 
prin educare socială şi pregătire în vederea readaptării lor 
potrivit vieții din afara penitenciarului; 

asistenţa de specialitate şi îndrumarea expertă în scopul de a 
soluţiona nevoile personale şi a rezolva problemele personale 
ale deținuților. 


Resocializarea reprezintă o modalitate de reorientare şi remodelare 


a personalităţii individului delincvent condamnat la o sancţiune penală, de 


reeducare şi retransformare a comportamentului acestuia în raport cu 


normele şi valorile acceptate în societate. Implicând abandonarea unui 


mod de viață şi adoptarea altuia, resocializarea presupune o “rupere 


completă cu trecutul”, un control instituţionalizat exercitat în anumite 


stabilimente de profil prin: 


restructurarea profundă a personalității individului delincvent, 
în vederea prevenirii reiterării unor noi acte delincvente; 


asigurarea unor condiții de viață compatibile cu demnitatea 


umană şi în conformitate cu normele comunității; 


restabilirea “din mers” a rolurilor jucate de individul delincvent 
în viața socială, prin încadrarea lui treptată într-o rețea normală 
de relații cu comunitatea socială din care a făcut parte (familie, 
şcoală, prieteni, vecini, colegi de muncă etc.). 


Pentru acest motiv, realizarea unei socializări normale şi eficiente a 


individului delincvent este condiționată de o serie de factori, între care cei 


mai importanţi sunt: 

b) 


factorii care definesc caracteristicile şi elementele specifice ale 
instituţiei în care se realizează procesul de resocializare (centru 
de reeducare, stabiliment semideschis, penitenciar, institut 
medical-educativ etc.); 


factorii care definesc individualizarea sancţiunii şi durata 
acesteia, precum şi măsurile de asistență socială, medicală şi 
educativă adoptate în funcție de personalitatea fiecărui 
delincvent. 


În funcţie de aceşti factori, resocializarea individului delincvent se 


realizează în două etape: 


1) 


2) 


în timpul executării sancţiunii penale, când se urmăreşte, 
prioritar, schimbarea şi transformarea vechiului sistem de 
norme, valori şi convingeri ale individului delincvent, prin 
“dirijarea” comportamentului său spre scopuri socialmente 
dezirabile; 


după executarea sancțiunii penale, când se urmăreşte reinserția 
postpenală a fostului delincvent, încadrarea lui într-o activitate 
socială, dobândirea unui nou status şi îndeplinirea unor noi 
roluri, ca şi diminuarea efectelor procesului de “stigmatizare” 
în viaţa socială. 


În conformitate cu Regulile europene pentru penitenciare privind 


regimul şi tratamentul deținuților, resocializarea şi recuperarea morală a 


delincvenţilor trebuie subordonate unor finalităţi menite să asigure 


deținuților condiţii de viață compatibile cu demnitatea umană şi cu 


standardele şi normele acceptate în cadrul comunităţii. Detenţia trebuie 


circumscrisă numai la privarea de libertate a individului delincvent, fără 


alte circumstanţe agravante, trebuind să reducă, pe cât posibil, 


traumatizarea psihică a deţinuţilor, prevenirea apariţiei unor tulburări 

emoţionale, idei obsesive sau suicidare, comportamente violente sau 
agresive etc. În consecință, un principiu, dar şi un obiectiv al procesului 
de resocializare desfăşurat în instituţiile de profil îl reprezintă 
normalizarea, care presupune apropierea, pe cât posibil, a condiţiilor 
vieţii din penitenciar de cele ale lumii exterioare acestuia. Ca regulă 
generală, normalizarea stabileşte că “organizarea şi metodele de lucru în 
interiorul instituţiilor de profil vor fi cât mai posibil asemănătoare cu cele 
necesare prestării aceluiaşi gen de muncă, dar în cadrul comunităţii” (art. 
74 din Regulile europene pentru penitenciare), deținuții păstrându-şi, 
totodată, majoritatea drepturilor lor civile: dreptul de a vota în aceleaşi 
condiţii cu ceilalți cetățeni, dreptul de a se exprima atât în scris, cât şi 
verbal despre închisoare, ca şi despre public în general, dreptul de a fi 
membru al oricărei asociații, dreptul de a avea o viață de familie 
(căsătorie, divorţ, adopţie), dreptul de a deţine o proprietate, dreptul de 
a-şi exercita şi practica religia etc. Singurul drept civil asupra căruia 
există limitare este libertatea de deplasare în afara instituţiilor 
penitenciare. În vederea diminuării efectelor negative ale detenției, cum 
ar fi, de pildă, destrămarea familiei, lipsa de contacte cu copiii şi rudele, 
traumatizarea psihică,  “stigmatizarea” şi “etichetarea” morală, 
normalizarea presupune realizarea a două deziderate: 


1) deschiderea, concepută în unele sisteme penitenciare (cum sunt 
cele din ţările scandinave) ca diversificare a stabilimentelor deschise şi 
semideschise în care deținuții au dreptul la liberă mişcare internă, 
corespondență nelimitată, vizite săptămânale ale rudelor apropiate, învoiri 
şi ieşiri temporare din aceste instituții, acces la radio, televizor, ziare, 


întâlniri cu publicul din zonă, întreceri sportive etc.; 


2) responsabilitatea, prin permanenta încercare a personalului 
închisorii de a întări simţul responsabilităţii la deţinuţi, respectul şi 
încrederea proprie, prin implicarea acestora într-o serie de activități 

sociale şi comunitare care să-i pregătească “din mers” pentru reinserția 
lor postpenală. 


Probleme deosebite se ridică în legătură cu regimul de sancţionare, 
tratament şi resocializare a minorilor delincvenţi care în multe sisteme 
legislative este diferit de cel aplicat adulților, incluzând atât măsuri şi 
pedepse penale, cât şi măsuri educative şi medicale. Cu toate aceste 
diferențe, în momentul de față există trei modele de tratament al 
delincventei juvenile şi de resocializare a minorilor delincvenți: 


1) primul corespunde așa-numitului “model penal”, care 
consideră sancţiunea penală ca principala modalitate de prevenire a 
reiterării de noi fapte antisociale, constând din internarea minorului în 
anumite centre şi instituţii speciale de reeducare; 


2) cel de-al doilea corespunde aşa-numitului “model terapeutic” 
şi se bazează pe adoptarea unor măsuri educative şi terapeutice față de 
minorii cu comportamente delincvente; 


3) cel de-al treilea, denumit “model de negociere şi reglementare 
a conflictelor”, se întemeiază pe adoptarea unor sancțiuni alternative, 
neprivative de libertate, pe negocierea dintre delincventul minor şi 
victimă şi pe prestarea de către minorul sancționat a unor activităţi sociale 
în folosul comunitar, pe o anumită perioadă de timp (de regulă, la 
sfârşitul săptămânii sau în timpul vacanțelor), activități care nu sunt 


remunerate. 


În momentul de față, în numeroase ţări, principalele orientări în 
materie de tratament şi recuperare socială şi morală a delincvenților 
evidențiază, tot mai pregnant, importanța contextului social, familial şi 
comunitar în care derulează procesul de resocializare, în vederea evitării, 
pe cât posibil, a efectelor negative ale “etichetării” şi “stigmatizării” 
delincventului condamnat. De asemenea, noile modele de tratament al 


291 


MARIA BULGARU, OXANA ISAC 


delincvenţei accentuează importanța aspectului evolutiv şi continuu al 
reeducării delincventului în diferite stabilimente, ca şi participarea şi 
implicarea crescândă a comunităţii în rezolvarea soluțiilor de tratament 
aplicate delincvenţilor, concomitent cu “umanizarea” formelor şi a 
modalităţilor “clasice” de terapie şi profilaxie existente (măsuri educative, 
medicale şi penale). 

Capitolul 8. 


ASPECTE ALE ASISTENŢEI SOCIALE 
A ŞOMERILOR 


8.1. Conceptul şomajului 


Restructurarea sistemului socioeconomic în concordanță cu 
cerințele economiei de piață a produs profunde şi importante schimbări la 
nivelul pieţei muncii, între care şi apariţia şomajului — ca fenomen de 
masă. Pornind de la ideea lui S.Freud, care afirma că munca este legătura 
cea mai puternică între individ şi societate, rezultă că şomajul înseamnă 
nu numai pierdere de venit, ci şi pierderea încrederii în sine, ruperea 
legăturilor cu comunitatea şi apariția sentimentului de excludere din viața 
socială. În aceste condiţii se impune necesitatea garantării unui loc de 
muncă şi asigurării unui trai decent, fie provenit prin munca directă a 
persoanei respective, fie asigurat prin intermediul protecţiei şi asistenţei 
sociale. 


Şomajul este un concept de natură complexă, care a generat 
multiple controverse în literatura economică. Dacă în legătură cu 
existenţa şi manifestarea şomajului toți specialiştii sunt de acord, apoi în 
ce priveşte definirea acestuia opiniile sunt diferite. Fenomen şi problemă 
majoră a lumii contemporane, şomajul este deosebit de eterogen, cu 
acelaşi cuvânt şomaj desemnându-se realităţi dintre cele mai diferite. 
Şomajul reprezintă “un adevărat şoc psihologic şi cultural pentru oamenii 
obişnuiţi în trecut să aibă un loc de muncă găsit cu uşurinţă şi menţinut cu 

. . . vyl . .1. . 1x92 A 
o şi mai mare uşurinţă”; “fenomen de inutilizare socială”; “lipsa 


postului sau imposibilitatea de a fi angajat — după normele de drept 
. stati . . . A . 3 
instituite prin legislaţia în vigoare”. 

In concepţia pieţei muncii, șomajul reprezintă dezechilibrul între 
cererea şi oferta de forță de muncă; el apare ca un excedent al ofertei 
față de cererea de muncă, iar şomerii sunt toţi cei apți de muncă, dar care 
nu-şi găsesc de lucru, constituind suprapopulaţia relativă în condiţiile 
eficienței impuse de economia de piață. Această definiție a şomajului 
generează o serie de întrebări, de exemplu, este oare şomer: 

e un muncitor, care din motive tehnice nu lucrează o lună? 

e un actor care între două filme nu este angajat? 

e un student care nu-şi găseşte de lucru în sezonul estival? 


Pornind de la aceste întrebări, în ştiinţa economică s-a conturat o 
altă definiţie a şomajului, potrivit căreia sunt considerați şomeri toți 
cei care au înregistrat cereri de angajare la oficiile de plasare a forței de 
muncă sau toți cei, ale căror cereri nu au fost satisfăcute până la sfârşitul 
fiecărei luni, indiferent dacă solicită locuri de muncă permanente sau 
temporare, cu timp de muncă parțial sau deplin; dacă au loc de muncă, 
dar caută altul mai adecvat aspirațiilor proprii”. În consecință, şomajul 
apare ca rezultat exclusiv al cererii de muncă, oferta — a doua categorie de 
bază a pieţei muncii — nefiind luată în consideraţie. Însă numai corelarea 
cererii cu oferta de locuri de muncă permite aprecierea corectă asupra 
situaţiei de pe piața muncii (dacă există sau nu şomaj), astfel încât: 


1 E. Zamfir. Dicționar sociologic. -Bucureşti: Babel, 1993, p.46, 50. 

? G.Creţoiu, V.Cernescu. Economie politică. -Bucureşti: Casa de editură şi 
presă, 1999, p.363. 

* D.Stegăroiu. Şomajul — prezent şi perspective. -Clij-Napoca: Universitatea 
Babeş-Bolyai, 1993, p.14. 

4 P.Ghiţă Economie politică. -Bucureşti, 1992, p.461. 

e o sporire a ofertei concomitent cu scăderea cererii determină 
apariţia şomajului, dacă acesta n-a existat până la acel moment, 
fie creşterea lui; 


e o creştere a cererii şi diminuarea ofertei determină scăderea ratei 
şomajului. 
Potrivit definiţiei date de Biroul de Statistică a Muncii — BLS 


(Bureau of Labour Statistics, SUA), o persoană este considerată şomer, 
dacă: 


e face parte din populaţia neinstituţională (totalul celor care au 16 
ani sau mai mult şi care nu îşi au domiciliul într-o instituţie, 
cum ar fi o puşcărie sau un spital); 


e nu are angajare în muncă; 


e a depus în ultimele 4 săptămâni premergătoare datei de 
dobândire a situaţiei de şomer eforturi pentru a găsi o angajare. 


Biroul Internaţional al Muncii (organizaţie din sistemul Naţiunilor 
Unite care elaborează statistici, studii şi analize de profil pe baza 
informaţiilor furnizate de țările membre, având ca scop mai buna 
cunoaştere a şomajului şi a experienței în combaterea acestuia) consideră 
că este şomer oricine care mai mult de 15 ani şi îndeplineşte simultan 
următoarele condiții: 

e este apt de muncă; 

e nu are loc de muncă; 

e este disponibil pentru o muncă salariată; 

e caută un loc de muncă. 

Cu toate că respectarea acestor condiţii aduce multe clarificări, ea 
nu elimină totalmente riscul de a exclude din rândul şomerilor anumite 
persoane care, de fapt, nu au unde munci. 

În Republica Moldova Legea privind utilizarea forţei de muncă, 
nr.878-XII din 21 ianuarie 1992, cu modificările şi completările introduse 

ulterior, stabileşte că sunt considerați şomeri cetățenii apți de muncă, care 
nu au un loc de muncă corespunzător, un venit legal şi sunt înregistraţi la 
oficiile forței de muncă. 


Şomajul acoperă o mare diversitate de situaţii concrete: persoane 
în căutarea unui loc de muncă (cu deosebire tineri), persoane concediate 
care şi-au pierdut involuntar locul de muncă din motive economice; 
persoane, de regulă femei, care după o perioadă de întrerupere a activității 
revin pe piaţa muncii şi caută un loc de muncă cu timp complet sau 
parţial; persoane ocupate cu timp parțial, temporar sau sezonier în 
căutarea unui loc de muncă cu timp complet; persoane (îndeosebi în 
vârstă) care caută un loc de muncă în vederea completării veniturilor. 


Analiza ocupării forței de muncă se realizează prin indicatorii ce 
corespund unei abordări preponderent economice, dar care au o bună 
capacitate de expresie şi pentru aspectele de ordin social. În cadrul acestui 
domeniu se disting patru grupe de indicatori: 

1) nivelul şomajului; 

2) intensitatea cu care se manifestă; 

3) durată şomajului; 

4) structura şomajului. 

Nivelul şomajului se determină: 

e în mărime absolută prin numărul total al şomerilor; 

e în mărime relativă prin rata şomajului. 

Rata şomajului (Rş) se calculează ca raport procentual între 
numărul şomerilor (Nş) şi populaţia activă (Pa). Ea exprimă ponderea 


specifică a persoanelor care caută loc de muncă faţă de totalul populaţiei 
active: 


Rş = = x 100. 

De exemplu, în Republica Moldova numărul total al şomerilor 
înregistraţi la oficiile forței de muncă în anul 2000 a fost de 34,755 mii 
persoane (ceea ce corespunde numărului absolut al şomajului). 
Cunoscând efectivul populaţiei active în aceeaşi perioadă (Pa=1655,0 mii 
pers.) şi numărul şomerilor înregistraţi, calculăm rata şomajului (mărimea 
relativă a nivelului şomajului): 


Rg= NS xa00 = -94755 


== = (0) 
Pa 1655,0 a; 


Astfel, rata şomajului oficial înregistrat în Republica Moldova în 
anul 2000 a fost de 2,1%. 


Şomajul a devenit o permanență în toate țările şi în ultimii 
15-20 de ani se constată o creştere a numărului şomerilor şi a ratei 
şomajului. Astfel: 


e în Austria rata şomajului a crescut de la 5,6% (în anul 1987) 
până la 6,8 % (în anul 1993); 


e în Canada —de la 8,9% (1987) până la 11,2% (1993); 
e în Franţa — de la 10,0% (1988) până la 10,2% (1993); 
e în Polonia — de la 3,5% (1990) până la 14,9% (1993); 
e în România — de la 3,0% (1991) până la 9,3% (1995). 


În Republica Moldova numărul şomerilor a crescut de la 78 în anul 
1991 până la 15 mii în anul 1994 şi la 34755 în anul 2000, ceea ce 
reprezintă o rată a şomajului de 2,1%. Departamentul Analiză Statistică şi 
Sociologie menţionează că rata reală a şomajului diferă de cea oficială. 
Decalajul dintre datele oficiale şi cele reale se explică prin faptul că: 


e majoritatea şomerilor din Moldova nu se înregistrează la 
oficiile forței de muncă, deoarece indemnizaţiile de şomeri nu 
depăşesc costurile; 

e pentru persoanele aflate în concedii forțate (neplătite) 
înregistrarea în calitate de şomeri ar însemna pierderea 
indemnizaţiilor pentru spațiul locativ, medicamente etc., de 
care aceştia pot beneficia doar fiind salariaţii unor întreprinderi 
etc. 


Semnificaţia creşterii ratei şomajului diferă de la societate la 
societate. Astfel, dacă pentru o ţară cu o economie de piață consolidată 
şomajul este considerat ca fiind un fenomen firesc pentru stabilirea unui 
climat de competitivitate pe piaţa muncii, pentru țara noastră rata reală a 
şomajului de 17% reprezintă un indicator grav, deoarece efectivul 
şomerilor e în creştere, degradarea pieței muncii devine un fenomen 
cronic, iar starea economiei nu permite o protecţie şi o asistenţă socială 
corespunzătoare necesităţilor celor aflați în căutarea unui loc de muncă. 


Intensitatea şomajului exprimă gradul în care este prezentă 
imposibilitatea de angajare a persoanelor ce nu au loc de muncă. În 
funcţie de acest indicator, distingem: 


e şomaj total — presupune pierderea locului de muncă şi încetarea 
totală a activităţii; 

e şomaj parțial — constă în diminuarea activității depuse de o 
persoană, în special prin reducerea duratei săptămânii de lucru, 
o dată cu reducerea corespunzătoare a remunerației; 


e şomaj deghizat — se referă la persoanele ce au o activitate 
aparentă, cu o productivitate mică; el este caracteristic ţărilor 
slab dezvoltate, inclusiv țării noastre. 


Durata şomajului cuprinde intervalul de timp din momentul 
pierderii locului de muncă până la reluarea activităţii. Aceasta diferă, 
având în timp o tendință generală de creştere. 


Structura şomajului relevă componentele acestuia ținând seama 
de diferite criterii: vârsta, sexul, rasa, calificarea, domeniul de activitate 

etc. Se constată că şomajul afectează în special femeile, tinerii până la 
30 de ani, muncitorii necalificaţi, angajaţii din sectorul agrar . 


În funcţie de natura factorilor care generează starea de inactivitate, 
şomajul poate lua mai multe forme (vezi Figura 8.1) 


voluntar involuntar 


şomajul diplomelor 


intermitent 


determinat de 

indemnizatia 
sezonier 
structural 


tehnologic 


Figura 8.1. Formele şomajului. 


Șomajul voluntar este rezultatul acţiunii unor factori subiectivi, al 
voinţei individuale (persoana nu lucrează, deoarece nu găseşte un loc de 
muncă interesant, acceptabil, în conformitate cu specializarea şi cu 
exigenţele privind salariul). Şomajul involuntar presupune un nivel ridicat 
de dezvoltare economică şi salarii mai mari decât salariul de echilibru 
(Se). Pentru a echilibra piața muncii, salariile trebuie să fie reduse la 


1 Raportul Naţional al Dezvoltării Umane. Tranziţia şi securitatea umană. 
-Chişinău: PNUD Moldova, 1999, p.78. 

nivelul salariului de echilibru. În situația realizării acestuia, legităţile 
pieţei nu sunt respectate şi o parte din oferta de forță de muncă rămâne 
nerealizată, deci apare şomajul voluntar. 


Șomajul involuntar este consecinţa acțiunii unor factori obiectivi 
(persoanele apte de muncă dispuse să lucreze pentru un salariu real mai 
mic, determinat de condiţiile pieței, nu au această posibilitate datorită 
lipsei de locuri de muncă). Şomajul involuntar este determinat de cauze 
care ţin de piaţa bunurilor şi a banilor, constituie forma dominantă a 
şomajului asupra căreia îşi concentrează atenţia politicile antişomaj. 


Pe piața muncii se înregistrează o varietate de forme de şomaj: 


e şomajul ciclic, sau conjuctural, se formează datorită crizelor şi 
conjuncturilor defavorabile, trecătoare, dar care se repetă la anumite 
intervale de timp. Intră în sfera şomajului involuntar şi poate fi absorbit 
total sau parţial în perioadele de avânt economic; 


e şomajul structural este determinat de tendinţele de restructurare 
economică, socială, geografică, care au loc sub influența revoluției 
tehnico-ştiinţifice şi a crizei energetice. Este şomaj de tip involuntar, care 
poate fi atenuat prin racordarea sistemului de învățământ la standardele şi 
cerinţele actuale ale economiei; 


e şomajul tehnologic este cauzat de înlocuirea vechilor tehnologii 
cu altele noi, precum şi de centralizarea unor capitaluri şi unităţi 
economice cu restrângerea locurilor de muncă. Intră în categoria 
şomajului involuntar şi poate fi absorbit prin recalificarea forţei de muncă 
în corespundere cu exigenţele cererii; 


e şomajul intermitent, sau fricțional, se manifestă ca urmare a 
practicării contractelor de angajare pe durată scurtă din cauza 
incertitudinii afacerilor unor agenţi economici. În situaţia acestui şomaj 
(aflat la hotar între şomajul voluntar şi cel involuntar) perioada de şomaj 
începe din momentul expirării termenului de angajare şi se încheie o dată 
cu reînnoirea contractului sau la primirea ofertei pentru un alt loc de 

muncă. Economiştii apreciază că acesta are un caracter permanent, 
deoarece într-o societate întotdeauna există resurse de muncă neutilizate 
între două ocupări; 


e şomajul diplomelor este rezultatul dezechilibrelor temporare 
între cererea şi oferta de muncă în rândul absolvenţilor instituţiilor 
superioare de învățământ şi poate fi în egală măsură: 


- voluntar, când posesorii de diplomă refuză locurile de muncă 
din motivul remunerării mici ş.a.; 


- involuntar, când deţinătorii de diplomă nu se pot angaja integral 

pe piaţa muncii. 

Soluţia pentru eliminarea şomajului diplomelor constă în stabilirea 
cifrei de şcolarizare în învățământul superior, plecând de la raportul dintre 
oferta şi cererea educativă, dar corelând acest raport cu procentul de 
plasament profesional al absolvenţilor. Specializările care nu mai au 
plasament trebuie să-şi restrângă cifra de şcolarizare sau să-şi înceteze 
existența. Şi invers, specialităţile care sunt longevite şi actuale trebuie să 
beneficieze de susținere; 


e șomajul sezonier este determinat de întreruperea activităților 
total dependente de factorii naturali (agricultură, construcţii, lucrări 
publice). În felul acesta, forța de muncă este ocupată numai într-o 
anumită perioadă a anului; 


e şomajul determinat de indemnizaţia de şomaj se explică prin 
valoarea substanțială a indemnizaţiei de şomaj, ceea ce duce la 
înregistrarea unui mare număr de şomeri şi la demotivarea necesității de a 
fi angajat în câmpul muncii. Considerat ca fiind voluntar, acest tip de 
şomaj are şi o formă specifică — şomaj la negru. E cazul celor înscrişi la 
oficiile forțelor de muncă şi înregistraţi în statisticile oficiale ca fiind 
şomeri, care beneficiază de indemnizaţia de şomaj, dar în perioada 
respectivă ei prestează o activitate remunerată. Forma respectivă are 
consecințe negative în plan social-economic şi poate fi absorbită parţial 

prin diminuarea valorii indemnizaţiei de şomaj sau prin alte măsuri de 
ordin restrictiv. 


8.2. Şomajul şi sărăcia 

Şomajul, ca rezultat al disfuncţionalităţii pieţei muncii, reprezintă 
nu numai suprimarea sau insuficiența locurilor de muncă, dar şi un 
moment de criză cu profunde efecte în plan psihosocial pentru individul 
şomer şi familia acestuia. Consecințele principale ale acestui fenomen 
complex ţin de scăderea substanțială a bugetului de familie şi 
accentuarea gradului de sărăcie. 

Sărăcia este definită din perspectiva bunăstării, fiind considerată 
o stare de lipsă a acesteia, o privare de atributele bunăstării, ceea ce 
împiedică realizarea unui mod de viață adecvat în raport cu standardele 
colectivităţii”. Accentul cade pe lipsa resurselor, în mod special pe lipsa 
resurselor economice. Componenţa economică rămâne, fără îndoială, cea 
mai importantă dimensiune a sărăciei, dar nu mai mult decât o 
componentă, printre altele. De aceea, definirea sărăciei trebuie făcută din 
două perspective: 


e a consumului — în acest caz sărăcia este definită ca neputinţă de 
a satisface nevoile considerate minime; 


e a funcționării sociale normale - în această perspectivă, sărăcia 
presupune inexistența mijloacelor care asigură subiectului o 
participare complexă la viaţa socială, o îndeplinire a tuturor 
rolurilor care îi revin, o participare la activităţile formative 
minime care îi oferă şanse suficiente pentru a se dezvolta prin 
efort propriu. 


1 M.Molnar. Sărăcia şi protecția socială. -Bucureşti: Editura Fundaţiei 
România de mâine, 1999, p.22. 

În strânsă legătură cu conceptele de sărăcie şi şomaj, privit din 
perspectiva condiţiilor minime care sunt necesare unei funcționări 
normale a individului în cadrul propriului grup social, este cel de 
excludere socială. În cazul şomerilor termenul de excludere socială este 
utilizat în următoarele sensuri: 


e pentru a desemna însăşi starea de sărăcie sau consecințele 
acesteia în planul relaţiilor sociale (“sărac egal exclus” sau 
“fiind sărac este exclus”); 


e pentru a caracteriza ipostaza cea mai gravă — sărăcia extremă şi 
persistentă (“atât de sărac, încât este exclus din societate”); 


e pentru a explica un fenomen care determină sau explică sărăcia 
(“cineva este sărac pentru că a fost exclus de pe piaţa muncii, 
fiindcă este şomer”). 


În cazul persoanelor şomere sărăcia este efectul subutilizării forței 
de muncă, economia de piață neputând absorbi integral forța de muncă 
existentă. O asemenea situaţie în cumul cu lipsa de integrare socială 
influenţează în mod negativ capacitățile de comunicare, capacitatea de 
exercitare a rolurilor sociale şi atitudinile individului în raport cu sistemul 
normativ. De aceea, atenuarea sărăciei se consideră a fi un obiectiv 
central al politicii sociale şi este cert faptul că stabilirea mijloacelor de 
acţiune trebuie să se bazeze pe evaluări corecte şi analize pertinente. 
Pentru a evalua dacă în societate există sărăcie şi pentru a identifica 
persoanele aflate în această stare, este necesar să se stabilească criteriile 
după care indivizii pot fi consideraţi săraci. Acestea sunt probleme ale 
metodologiei estimării sărăciei, iar pentru rezolvarea lor există moduri 
alternative de abordare conceptuală a sărăciei. Modalităţile diferite de 
măsurare a sărăciei se bazează pe trei concepte corespunzătoare celor trei 
perspective principale ale definirii sărăciei: 

e sărăcia absolută; 

e sărăcia relativă; 

e sărăcia subiectivă. 

Sărăcia absolută reprezintă inexistența unor condiții minime de 
viață, necesare unei simple supravieţuiri în condiţiile societăţii respective. 
Abordarea absolută înseamnă, în esență, stabilirea stării de sărăcie în 
raport cu un minim corespunzător satisfacerii nevoilor umane 
fundamentale; un minim universal valabil, determinat în mod obiectiv de 
dimensiunea acestor nevoi. 


Pragul de sărăcie” absolut se determină prin câteva metode: 


e metoda structurii consumului — stabileşte pragul de sărăcie la 
nivelul veniturilor care generează o treime de cheltuieli pentru 
alimentaţie (propusă în 1964 de Orshanski, SUA). 


e metoda normativă — evaluează cheltuielile minime necesare 
pentru achiziționarea unui coş de bunuri alimentare şi 
nealimentare, la fel şi pentru plata serviciilor, apreciate ca 
indispensabile. Metoda normativă a fost utilizată de S.Rowntree 
în lucrările de pionierat în domeniul cercetării sărăciei şi a stat 
la baza stabilirii prestaţiilor sociale în cadrul programului de 
asistență socială iniţiat de Beveridge. În ţările dezvoltate 
metoda a fost abandonată în favoarea metodelor de estimare a 
sărăciei relative; în schimb, a fost utilizată în ţara noastră şi în 
celelalte ţări est-europene pentru determinarea minimului de 
trai. 


Sărăcia relativă se defineşte drept inexistenţa nivelului minim de 
resurse care asigură o funcționare normală în contextul social-cultural 
respectiv. Deci, abordarea relativă constă în stabilirea stării de sărăcie 
prin comparaţie cu nivelul de trai şi modul de viață dominant în societate 
în momentul evaluării. Metodele de estimare a pragului relativ de sărăcie 


* Prag de sărăcie — un nivel al veniturilor sau cheltuielilor, determinat pentru 
o familie de un anumit tip (dimensiune, structură, reşedinţă etc.), pentru o 
persoană sau pentru o unitate de consum (de exemplu, pe adult echivalent). 

stabilesc nivelul de sărăcie în funcţie de numărul persoanelor într-o 
gospodărie, respectiv de nivelul de venituri, cheltuieli în ea: 


e metoda OECD (Commission of the European Commities) 
desemnează linia sărăciei la jumătatea venitului mediu pe 
persoană la nivelul colectivităţii. Pragul de 50% din mediană 
este ales arbitrar, bazat pe ipoteza că la o astfel de distanță de 
medie el exprimă un nivel al resurselor atât de scăzut, încât nu 
poate asigura modul de viață dominant în societate; 


e metoda primei decile presupune ordonarea gospodăriilor în 
ordinea crescătoare a veniturilor sau a cheltuielilor. 
Gospodăriile care se situează în decila inferioară (10% din 
numărul total de gospodării) sunt considerate sărace. Pragul de 
sărăcie corespunde în acest caz limitei maxime a intervalului de 
venituri (sau de cheltuieli) din prima decilă. 


Sărăcia subiectivă reprezintă inexistenţa veniturilor apreciate de 
individ ca necesare pentru acoperirea propriilor nevoi. Esenţa metodelor 
de determinare a pragului de sărăcie subiectivă constă în faptul că ele se 
bazează pe percepţia şi autoaprecierea indivizilor cu privire la nivelul 
veniturilor minime necesare lor. De obicei, aceste evaluări, care nu prea 
sunt creditate ca având suficientă concreteţe, precizie şi relevanţă practică 
pentru politica socială, sunt utilizate pentru a completa evaluările 
realizate prin metodele “obiective” şi “relative” tradiționale, pentru 
fundamentarea sau verificarea acestora din urmă. 


Pragul de sărăcie subiectivă se determină în baza chestionării 
gospodăriilor privind venitul minim considerat necesar pentru a face fața 
nevoilor. Metoda venitului minim a fost propusă de Goedhart şi se 
bazează pe răspunsurile la o întrebare referitoare la venitul minim necesar 
individului. 

Determinarea pragului de sărăcie constituie unul din subiectele 
controversate ale metodologiei de măsurare a sărăciei, deoarece nivelul 

pragului de sărăcie (estimat după o anumită metodă) are o mare 
importanță: 

e pentru stabilirea proporțiilor sărăciei; 

e pentru elaborarea programelor de protecţie socială, care 
funcţionează conform principiului selectivităţii, determinând 
nivelul limită al veniturilor ce condiţionează eligibilitatea 
pentru o anumită prestație socială. 


8.3. Politici antişomaj 


Evoluţia şomajului în ultimii 15-20 de ani determină statele să 
acorde o importanță deosebită acestui fenomen. Promovarea diferitelor 
tipuri de politici sociale în domeniul pieţei muncii se realizează în 
conformitate cu situaţiile concrete dintr-o ţară sau alta, existând totuşi 
câteva modele, în cadrul cărora sunt prevăzute modalități de intervenţie în 
scopul diminuării sau menţinerii şomajului la cote acceptabile. 


Politicile antişomaj reprezintă ansamblul măsurilor adoptate în 
societate în vederea atenuării consecințelor şomajului şi a diminuării sau 
absorbirii acestuia. Politicile antişomaj iau două forme principale: 


e politici referitoare la populaţia activă; 
e politici care îi privesc direct pe şomeri. 
Politicile referitoare la populaţia activă au un dublu scop: 
1) prevenirea creşterii şomajului prin pregătirea, calificarea şi 


flexibilizarea pieţei forței de muncă; 


suplimentare de angajare (de exemplu, reducerea timpului de 

muncă şi a duratei vieţii active). 
În cadrul acestor politici un loc important îi revine împărțirii 
muncii între acei angajați, care presupune o reîmpărțire a muncii la scara 
economiei şi promovarea unor noi principii de organizare a muncii şi a 

producţiei. Întrucât volumul necesarului de muncă are un ritm lent de 
creştere, singura modalitate de a încadra în câmpul muncii cât mai multe 
persoane este ca fiecare să lucreze mai puţin. Proiectele pentru împărțirea 
muncii pot da rezultate pe termen scurt. Însă pe termen mediu și lung, 
soluţia optimă constă în majorarea investițiilor, care, prin esența lor, 
creează locurile de muncă şi asigură creşterea productivității. 


Pentru țările Europei Centrale şi de Est aceste măsuri sunt de 
amploare mică, obiectivul principal vizând politicile referitoare direct pe 
şomeri şi mai puţin populaţia activă. 

În literatura de specialitate se deosebesc două tipuri de politici care 
îi privesc direct pe şomeri: 

e politici active; 

e politici pasive. 

Politicile active constituie cea mai eficientă modalitate de asistenţă 
socială a şomerilor, pentru că urmăresc să contracareze imperfecțiunile 
pieţei muncii, ajută persoanele afectate de şomaj să se integreze în 
câmpul muncii prin acţiunile de mediere a muncii şi contribuie la 
încurajarea mobilităţii forţei de muncă pentru reconversia profesională. 
Sunt cunoscute câteva forme de politici active: 


e servicii de plasare a forței de muncă, care cuprind plasarea, 
consultația şi orientarea profesională pentru cei dezangajaţi, 
asistenţă în legătură cu mobilitatea geografică (s-au dovedit a fi 
eficace în Marea Britanie, SUA şi Olanda); 

e calificare şi recalificare profesională: programe de pregătire 
orientate către şomerii adulți sau către cei aflați sub 
amenințarea pierderii locurilor de muncă — pregătirea se 
desfăşoară, de obicei, în centre speciale sau la întreprindere (au 
înregistrat succese Canada, Olanda, Norvegia, Suedia); 

e crearea directă de locuri de muncă prin subvenții: subvenţiile 
pentru păstrarea anumitor angajați din ramurile strategice (au 
avut efecte slabe asupra angajării forţei de muncă); 


e alocații ale întreprinderilor: alocaţii sau achitarea în avans a 
ajutoarelor pentru a permite şomerilor să iniţieze afaceri pe cont 
propriu; 

e locuri de muncă temporare în sectorul public: cu destinație 
precisă pentru şomeri (în Bulgaria au fost iniţiate două 
programe de acest tip, dar rezultatele nu au fost cele aşteptate). 


Politicile pasive sunt concretizate în ajutorul financiar al şomerilor 
şi au ca efecte: 


e reducerea preocupării şomerilor de a căuta un loc de muncă şi 
favorizarea şomajului de lungă durată; 


oferte de locuri de muncă; 


e diminuarea motivaţiei şomerilor de a se angaja la munca, 
pentru care se acordă salarii apropiate la nivel de cel al 
alocaţiilor de şomaj; 

e în anumite situații, la susținerea economiei subterane, deoarece 
persoanele care desfăşoară activităţi nedeclarate pot să 
beneficieze concomitent de ajutoarele de şomaj. 


Problemele generate de politicile pasive pot fi diminuate printr-o 
administrare corespunzătoare a ajutorului de şomaj. Politicile active sunt 
mai costisitoare decât ajutoarele în numerar, dar pot să reducă rata 
şomajului şi să sporească productivitatea social-economică. Cu toate că 
între politicile active şi cele pasive trebuie să existe un echilibru, pentru 
țările aflate în perioada de tranziţie la economia de piață sunt de preferat 
politicile active. 

Promovarea politicilor sociale în domeniul ocupării forței de 
muncă ar putea contribui la menţinerea şomajului la niveluri acceptabile 
şi la flexibilizarea pieţei muncii. 


8.4. Cadrul legal pentru protecţia şomerilor în 
Republica Moldova 


Asistenţa socială a şomerilor este una dintre cele mai slab 
dezvoltate ramuri ale asistenței sociale, deoarece în perioada regimului 
comunist şomajul nu era recunoscut ca risc social şi nici nu era 
reglementat în legislaţie. Începutul perioadei de trecere la economia de 
piață a însemnat începutul reformei în plan economic şi social, situaţie 
care a pus problema restructurării unor sectoare nerentabile din economia 
naţională, însoţită de disponibilizarea unui număr important de salariați, 
dând naştere unui astfel terifiant fenomen numit şomaj. Evoluţia 
şomajului şi complexitatea problemelor cu care se confruntă şomerii au 
determinat statul să asigure cadrul legislativ şi instituţional în domeniul 
protecţiei sociale a acestui grup defavorizat. 


La 21.01.1992 a fost adoptată Legea Republicii Moldova privind 
utilizarea forței de muncă (în continuare — Legea Muncii) cu nr. 878-XII, 
în care se determină bazele politicii de stat privind utilizarea forței de 
muncă. Legea Muncii stabileşte în premieră condiţiile necesare pentru a 
obține statutul de şomer, pentru a beneficia de ajutorul de şomaj (durata şi 
mărimea acestuia), stipulează drepturile şi obligaţiile şomerilor. 

În continuare vom expune ideile principale ale politicii în 
domeniul protecției sociale a şomerilor enunțate prin prezenta Lege. 


Y Sunt consideraţi şomeri cetăţenii apți de muncă, care nu au un 
loc de muncă corespunzător, un venit legal şi sunt înregistraţi la oficiile 
forței de muncă, în a căror rază teritorială îşi au domiciliul, ca persoane în 
căutarea unui loc de muncă. 

Locul de muncă se consideră corespunzător dacă se potriveşte 
persoanei după pregătirea profesională şi starea sănătății şi dacă este 
situat în raza de activitate a oficiului forței de muncă al localităţii 
respective. Locurile de muncă necalificate, prost remunerate se consideră 
corespunzătoare pentru persoanele care nu au nici o profesie şi care sunt 
pentru prima dată în căutarea unui loc de muncă. 


Persoanele care au obținut statutul de şomer au dreptul: 
e să beneficieze de ajutorul de şomaj; 


e să urmeze cursuri de calificare, recalificare, perfecţionare sau 
alte forme de instruire profesională în scopul plasării lor în 
câmpul muncii; 

e să primească ajutorul material (în cazul şomajului de lungă 
durată) 


şi sunt obligate: 


e să întreprindă de sine stătător măsuri în vederea plasării în 
câmpul muncii; 

e să se prezinte la oficiul forței de muncă cel puţin o dată la 
15 zile, iar şomerii care nu beneficiază de ajutor de şomaj — cel 
puţin o dată în lună; 


e în cazul în care se încadrează de sine stătător în muncă — să 
comunice în scris oficiului forței de muncă în termen de 3 zile. 


v Şomerii care nu pot fi încadraţi în câmpul muncii din lipsa de 
locuri de muncă corespunzătoare specializării lor pot să urmeze cursuri 
de calificare, recalificare sau perfecționare profesională. Durata 
cursurilor nu poate depăşi 9 luni, timp în care şomerii primesc în 
continuare ajutorul de şomaj. La finele instruirii profesionale şomerii 
susțin examenele de absolvire, după care sunt obligaţi să se încadreze în 
muncă la unitățile economice la care au fost repartizate; în caz de refuz a 
două oferte de locuri de muncă fără motive întemeiate, beneficiarii 

cursurilor de instruire profesională sunt obligați să restituie cheltuielile 
pentru instruirea lor. 


v Persoanele care au obţinut statutul de şomer obțin şi dreptul de 
a beneficia de ajutor de şomaj începând cu a 8-a zi de la data înregistrării 
lor la oficiul forței de muncă, iar unele categorii de şomeri nu mai 
devreme de expirarea: 


e a 3 luni de la data concedierii (persoanele disponibilizate din 
unităţile economice); 


e a 60 de zile după absolvire (absolvenţii instituţiilor de 
învăţământ); 

e a 30 de zile de la data trecerii în rezervă (persoanele 
disponibilizate din serviciul militar sau de alternativă). 


Y Ajutorul de şomaj se plăteşte pentru o perioadă de cel mult 
9 luni, iar pentru persoanele care pentru prima dată sunt în căutarea unui 
loc de muncă — de cel mult 6 luni. Mărimea ajutorului de şomaj se 
calculează în raport cu salariul mediu din economia naţională şi se reduce 
cu 15% la fiecare trei luni ale perioadei de plată!. 


Altă formă de protecţie socială a şomerilor este ajutorul material, 
care se acordă persoanelor după expirarea perioadei de acordare a 
ajutorului de şomaj. Ajutorul material reprezintă un ajutor de şomaj 
diminuat şi are drept scop garantarea unui venit minim necesar susținerii 
traiului pentru şomerii definiți în literatura de specialitate cronici sau de 
lungă durată. Modul de acordare şi mărimea ajutorului material se 
stabileşte de autoritățile administraţiei publice locale. 


Deci, şomer de lungă durată este persoana aptă de muncă, care nu 
poate fi încadrată în câmpul muncii din lipsa locurilor de muncă 


1 Vezi: Regulamentul cu privire la modul de înregistrare, conlucrare cu 
şomerii şi acordare a ajutorului de şomaj//Hotărârea Guvernului Republicii 
Moldova Nr.995 din 25.09.1998. 

disponibile în conformitate cu pregătirea ei profesională şi care 
îndeplineşte condiţiile de acordare a alocaţiei de sprijin ca formă de 
protecție socială. 


Recent, la 28.06.2001 a fost adoptat Programul Naţional de 
ocupare a forței de muncă şi protecţie socială a şomerilor în anii 
2001-2002, nr. 548. Obiectivul de bază al Programului constă în 
promovarea unor măsuri eficiente de utilizare a forței de muncă, 
asigurarea protecţiei sociale a populaţiei afectate de şomaj, lichidarea 
datoriilor la plata ajutorului de şomaj, prestarea serviciilor de mediere în 
câmpul muncii etc. 


8.5. Medierea muncii 


Medierea muncii este un domeniu nou de activitate, la a cărui 
analiză e necesar să insistăm, deoarece este o modalitate a asistenţei 
sociale a şomerilor. Medierea muncii este un domeniu de activitate din 
cadrul politicilor active, specific economiei de piață, prin intermediul 
căruia se asigură asistenţa socială a persoanelor în demersurile lor pentru 
căutarea, identificarea sau păstrarea unui loc de muncă, având ca obiectiv 
final corelarea cererii cu oferta pe piaţa forței de muncă. 


Activitatea de mediere are la bază principii general acceptate de 
comunitatea internațională: 


e obligativitatea — mediatorul are obligaţia de a oferi servicii de 
mediere oricărui client care le solicită; 


e respectarea drepturilor fundamentale ale omului — protejarea 
demnității umane, manifestarea liberă a personalității, egalitatea 
şanselor, alegerea liberă a locului de muncă şi a formelor de 
pregătire profesională; 

e individualitate — clientul trebuie tratat în mod individual, primit 
ca un caz aparte, deosebit de celelalte, prin situaţia familială şi 

profesională, starea fizică şi morală, experienţa de viață şi de 
muncă, într-un cadru cât mai discret; 


e profesionalism — demonstrat de eficiența activității 
mediatorului, de manieră în care acesta reuşeşte să satisfacă 
cerințele solicitanților şi ale ofertanților de locuri de muncă; 

e obiectivitate şi imparțialitate față de clienţi (şomeri, patroni, 
persoane care au un loc de muncă, dar care din diferite motive 
apelează la serviciile de mediere), indiferent de starea socială, 
nivelul de pregătire, modul de prezentare şi de comportare a 
acestora, sexul, vârsta, rasa, naționalitatea, religia, apartenenţa 
politică; 

e confidențialitatea — asemenea medicilor sau preoților, 
mediatorul trebuie să păstreze confidenţialitatea informaţiilor 
comunicate de clienți (probleme personale ale acestora, aspecte 
privind relaţiile de muncă anterioare sau actuale, de 
comportament sau nivelul pregătirii profesionale). 


Activitatea de mediere în domeniul muncii este realizată de 
asistenţi sociali şi de sociologi. Indiferent de tipul de instituţie (Serviciul 
de stat pentru utilizarea forţei de muncă, Departamentul pentru utilizarea 
forței de muncă, Oficiul forței de muncă etc.), în care se desfăşoară 
activitatea de mediere a muncii, are loc interacţiunea a trei actori 
principali: 

e ofertantul de forță de muncă, pentru care serviciul de mediere 

reprezintă sprijinul acordat de societate în acordarea sau 
păstrarea unui loc de muncă; 


e ofertantul de locuri de muncă (agentul economic), pentru care 
centrele de mediere sunt instituții la care poate apela pentru a-şi 
asigura resursele umane necesare; 


e mediatorul este reprezentantul unei instituţii specializate în 
activităţi de corelare a ofertei cu cererea de forță de muncă, la 

care apelează două categorii de clienți: solicitanţii de locuri de 
muncă şi ofertanţii de locuri de muncă. 


Asistentul social în rolul său de mediator utilizează metoda 
interviului informațional. Scopul acestui tip de interviu constă în 
obținerea informaţiei care să-l ajute pe asistentul social să înțeleagă mai 
bine clientul şi problemele lui. Interviul informaţional are următoarea 
structură: 


e informaţii de identificare: numele, data naşterii, adresa, 
telefonul, religia, rasa, venitul lunar; 


e date despre familie şi copilărie: sunt prezentate experiențe 
familiale (relaţii cu părinţii, cu fraţii şi surorile ş.a.); 

e starea de sănătate: este prezentată o evaluare a stării de sănătate 
(fizică şi mentală), a internărilor subiectului; 


e istoria maritală: se prezintă elemente semnificative ale relaţiilor 
din cadrul sistemului marital; 


e performanțe şcolare: o apreciere a evoluției subiectului în 
mediul şcolar, a nivelului de reuşită la diverse discipline 
şcolare; 


e informaţii referitoare la nivelul instruirii: are sau nu studii 
profesionale sau superioare, ce instituţie a absolvit, care au fost 
motivele alegerii specialităţii date, cum a evoluat situația după 
absolvirea instituţiei (subiecţii care nu au beneficiat de studii 
postgenerale explică cauzele acestui fenomen); 

e istoricul angajării: unde a fost angajat anterior, ce poziţie 
ocupa, care au fost realizările profesionale, de ce a părăsit 
ultimul loc de muncă, în ce domeniu ar vrea să activeze în 
continuare, prin ce surse a aflat despre eventualul loc de lucru 
(asistentul social ar putea propune câteva situaţii de caz din 
viitoarea activitate în scopul observării atitudinii şi reacției 
clientului); 

e contacte cu alte instituţii sau agenţii care au ajutat până în 
prezent clientul, ce fel de ajutor a primit din partea acestora; 


e impresiile generale: sunt prezentate impresiile asistentului 
social despre client şi observaţiile din timpul interviului. 


În urma aplicării metodei interviului informaţional asistentul social 
(mediatorul) evaluează nivelul de pregătire şi aspiraţiile solicitantului de 
loc de muncă și îl va orienta către: 


e agentul economic, care a anunţat un loc de muncă vacant atunci 
când consideră că subiectul îndeplineşte condiţiile pentru 
ocuparea acestuia; 


e oficiul forței de muncă, unde se pot obţine informaţii pentru un 
domeniu de activitate selectat de client, referitoare la natura 
activităților, condiţiile de muncă, cerințele educaţionale şi de 
comportament, situaţia curentă şi perspectivele profesiei pe 
piaţa muncii; informaţii orientative de pe piața muncii (locuri 
de muncă disponibile, meserii cerute pe piaţa muncii); tot la 
oficiu clientul poate obţine statutul de şomer şi/sau să 
beneficieze de cursuri de calificare/recalificare profesională în 
cazul în care şomerul nu dispune de pregătirea profesională 
necesară pentru încadrarea în câmpul muncii; 


e clubul şomerilor (Job Club), care întruneşte în special şomerii 
de lungă durată, având vârsta de peste 45 de ani şi care după 
repetate insuccese pe piaţa muncii şi-au pierdut încrederea în 
sine. Aici şomerul va învăţa cum să caute un loc de muncă, 
cum să se prezinte într-un mod favorabil, să alcătuiască un 
currculum vitae, să întocmească o cerere de angajare; 


e centrul Dezvoltare de afaceri, unde şomerilor li se oferă cursuri 
de instruire, consultanţă în probleme de înființare de societăți 
comerciale şi asistenţă pentru întocmirea de planuri de afaceri, 

studii de fezabilitate, statute, contracte, oportunități de afaceri, 
cercetări de piață, finanţe-contabilitate, obţineri de credite; 


e Târgul locurilor de muncă, care oferă posibilitatea de a 
contacta momentan cu agenţi economici — ofertanți de locuri de 
muncă şi de a alege în mod direct din multitudinea ofertelor de 
muncă prezentate; 


e Centrul (Direcţia) de investigare psihologică, dacă candidatul 
are probleme deosebite sau cerințele locului de muncă impun o 
testare psihologică a acestuia. 


8.6. Rolul asistenţei sociale în sprijinul familiei 
persoanelor aflate în şomaj 


Asistenţa socială îşi are locul în familiile în care este cel puțin un 
şomer şi pentru a avea succes în rezolvarea problemelor acestora este 
necesar să se întocmească o evidență a şomerilor. Oficiul forței de muncă 
nu este în posesia tuturor datelor strict necesare, de aceea rolul major al 
asistenţei sociale constă în completarea evidenţei şomerilor cu date pur 
sociale care ar contura un tablou la care organele de asistenţă socială au 
sau nu de intervenit. În afara de datele referitoare la sexul, vârsta, starea 
civilă şi numărul de copii pe care îi are în îngrijire directă familia 
şomerului, asistentul social trebuie să dispună şi de informaţie cu privire 
la membrii de familie (dacă copiii beneficiază sau nu de educaţie 
preşcolară şi şcolară), la starea de sănătate şi la modul de viaţă al familiei 
(bine organizată, dezorganizată etc.). 


Stabilirea factorilor determinanți ai stării de şomaj într-o familie 
este acțiunea de care asistenţa socială trebuie să țină cont de la prima 
întrevedere cu familia sau persoana respectivă până la rezolvarea 
definitivă a cazului. Şomajul este un fenomen complex, care are multiple 
consecinţe şi poate fi generat de următoarele cauze principale: 

disponobilizarea forței de muncă ocupate, datorită dispariţiei 
unui mare număr de locuri de muncă; 

intrarea pe piaţa muncii a unei părți de populaţie, considerată 
inactivă, formată preponderent din femei; 

apariţia foarte lentă a numărului de locuri de muncă, situație ce 
creează dificultăți pentru încadrarea tinerilor absolvenţi în 
câmpul muncii; 

consolidarea poziţiei de cvasimonopol a unor agenți economici, 
având drept consecință rigidizarea pieţei muncii; 

dezvoltarea insuficientă a sectorului privat, fapt ce influenţează 
ocuparea unui număr relativ mic dintre cei care doresc să 
muncească. 


În asistența şomerilor se lucrează atât cu persoane şomere, cât şi cu 


familii în care cel puţin o persoană nu are loc de muncă. Activitatea 


desfăşurată pe linie de asistență socială urmăreşte reîncadrarea persoanei 


în câmpul muncii prin: 


recalificare sau perfecţionare profesională; 


schimbarea atitudinii față de muncă, orientarea activă spre 
căutarea, găsirea şi menținerea unui loc de muncă; 


cultivarea inițiativei de a-şi defini o activitate utilă care să-i 
ofere şi resursele necesare existenței sale demne. 


Prezentăm câteva situaţii posibile, subliniind faptul că soluţiile 


optime de rezolvare pot fi adoptate numai la fața locului de către 


asistentul social. 


Spre exemplu, în cazul familiei cu copii în întreţinere, în care 


ambii părinţi sunt şomeri de lungă durată (deci beneficiază doar de 


ajutorul material), asistentul social urmăreşte neîncadrarea părinţilor 


şomeri în câmpul muncii (o variantă ar fi munca la domiciliu), dacă este 


posibil, dacă nu -— înscrierea la cursurile de calificare/recalificare 

profesională. De asemenea, asistentul social urmăreşte participarea 
copiilor la instruirea şcolară. 


În cazul şomerului — bărbat celibatar de 55-60 de ani, din 
localitatea urbană, cu anumite afecţiuni somatice sau boli cronice, 
asistentul social urmăreşte internarea persoanei respective într-un cămin 
de bătrâni. 

În caz că şomerul este un tânăr celibatar, orfan, domiciliat în 
mediul urban, cu studii tehnico-profesionale, asistentul social îi acordă 
sprijin tânărului şi urmăreşte încadrarea într-o activitate permanentă sau 
sezonieră. 


În situaţia şomerului fără familie şi domiciliu, fost delincvent, 
asistentul social urmăreşte angajarea tânărului într-o muncă necalificată 
sau internarea lui într-o unitate de asistență socială cu o eventuală 
înscriere la cursurile de calificare. 


Acordarea asistenței sociale şomerilor, precum şi întregul complex 
de acțiuni îndreptate spre utilizarea celei mai importante avuții a celor 
săraci şi defavorizați — a forței de muncă — constituie elemente 
componente ale politicii active în domeniul ocupării forței de muncă. 
Eforturile importante depuse de asistența socială în sprijinirea 
persoanelor aflate în stare de şomaj trebuie susținute de toți actorii 
sociali în scopul identificării soluţiilor optime pentru realizarea 
obiectivului general: diminuarea nivelului şomajului şi atenuarea 
consecinţelor lui nefaste. 

Capitolul 9. 
ANALIZA DE CONȚINUT 


9.1. Definiţii ale analizei de conţinut 


În ultimele două-trei decenii au fost înregistrate progrese 
însemnate în ceea ce priveşte utilizarea analizei de conţinut. Analiza de 
conținut este frecvent utilizată în diverse domenii. Aplicarea acestei 
metode este benefică şi în asistenţa socială, în special când este vorba de 
analiza unor documente privind relaţiile din cadrul familiei, situaţia 
clientului/beneficiarului etc. sau pentru a determina conținutul manifest şi 
latent al informațiilor prezentate de client/beneficiar. 


Analiza de conţinut reprezintă o modalitate cantitativ — calitativă 
de studiere a comunicării, dar nu numai a conţinutului manifest al 
acesteia, ci şi a celui latent. Tocmai conţinutul latent, ceea ce nu e imediat 
sesizabil, ceea ce e “ascuns” constituie obiectul de interes al tehnicii 
analizei de conţinut!. Potrivit lui P.P.Cartwright, analiza de conţinut “este 
analiza sistemică a ideilor exprimate şi cuprinse într-un text, într-un 
document sau într-o “comunicare verbală”. Acest tip de analiză vizează 
“descrierea obiectivă, sistematică şi cantitativă a conținutului manifest al 
comunicării, cu scopul de a-l interpreta” (R.Pinto, M.Grawitz, 1967). De 
asemenea, această analiză constă în “descompunerea ansamblului de 
elemente simple în scopul clasificării, măsurării, cuantificării sau 


1 S.Chelcea. Metodologia cercetării sociologice. Metode cantitative şi 


calitative. -Bucureşti, 2001, p.514. 
? Vezi: P.P.Cartwright. L'analyse du materiel qualitatif. -Paris, 1974. 

ierarhizării”... elementelor unui document sau a unui “grup de 
informații” diferite. 


Analiza de conținut mai poate fi definită ca aplicare sistematică a 
unui ansamblu de criterii clar definite unei comunicări particulare sau 
unui ansamblu de comunicări. 


În fine, această formă de analiză constă în “clasificarea şi 
codificarea elementelor unui mesaj în categorii specifice, în măsură să 
pună în evidență diferitele caracteristici pentru a le înțelege sensul”. Prin 
mesaj, în acest context, se înțelege un document, articol de revistă, referat 
ştiinţific, discurs, “povestirea vieții” etc. 

Analiza de conținut este un procedeu indispensabil cercetării 
sociologice, întrucât cunoaşterea în profunzime a domeniului vizat nu se 
poate limita numai la observarea comportamentelor sau la ceea ce 
exprimă aceste comportamente, ci se impune şi studiul “produselor 
umane”, mai ales ale diferitelor comunicări, urmărindu-se să se identifice: 

a) Cine este autorul textului, al comunicării? 

b) Ce cuprinde, care este conținutul acesteia? 

c) Cui îi este adresată comunicarea respectivă? 

d) Prin ce sau cum s-a făcut (s-a transmis) comunicarea? 

e) Ce rezultat, ce efect a avut? 


Analiza de conţinut a fost utilizată în timpul celui de-al doilea 
război mondial în studiul propagandei naziste de către aliaţi, în general în 
cercetarea opiniei publice. Această tehnică este practicată mai ales în 
sociologie, antropologie (influența mass-media, originile fenomenelor 
anonime, ale delincvenței, publicitarea etc.) şi, de asemenea, în 
politologie (comportamentele politice, formarea opiniei publice, “liderul 
de opinie” etc.). Temele preferate ale analiştilor sunt legate şi de unele 
fenomene care au luat o mare amploare în ultimele decenii: 

- manipularea individului şi a “grupurilor umane”; 

-  mentalitățile mai noi sau mai vechi, “dinamica” şi efectele lor; 

- sistemele de credinţă, de valori, de prejudecăți etc. 

Analiza de conţinut a apărut ca reacție, în special, la excesul de 
analize  “literar-istorice”, dominant calitative, vizând cu precădere 
cuantificarea fenomenelor sociale şi abordarea mai adecvată a 
caracteristicilor unei analize mai potrivite a acestora, stabilindu-se un 
echilibru sau un raport optim între: suplețea şi rigiditatea rezultatelor 
analizei sau între caracterul “impresionist” sau sistematic al demersului 
ştiinţific. 

În acest context, este necesar să ne referim la criteriile şi 
caracteristicile analizei de conţinut. Acestea sunt: 


1. Obiectivitatea: analiza trebuie realizată potrivit unor reguli şi 
exigente clare, precise şi adecvate “demersului ştiinţific”, pentru a asigura 
comparativitatea şi veridicitatea rezultatelor (mai mulţi analişti trebuie să 
ajungă la aceleaşi rezultate, dacă au vizat acelaşi document şi dacă au 
utilizat aceleaşi categorii de analiză). 


2. Sistematizarea: conţinutul informaţional trebuie ordonat şi 
integrat în categoriile stabilite, în funcţie de scopul ales. Nimic nu trebuie 
lăsat “în afară”, nimic nu trebuie omis din această ordonare. 


3. Cuantificarea: analiza de conținut vizează, de regulă, 
numărarea (sau măsurarea) elementelor semnificative (“unităţi de 
semnificație” etc.). Datorită naturii “prea complexe” a “sistemului de 
informaţii” sau a documentului, analiza poate fi numai calitativă, adică nu 
se măsoară şi nu se numără nimic exact, în schimb se caută temele 
principale, frecvenţa lor, apoi se ierarhizează etc. 


9.2. Tipurile analizei de conţinut 


Putem delimita mai multe tipuri ale analizei de conţinut în funcţie 
de diferiţi factori. Astfel, în dependenţă de tipul de cercetare se cunosc: 


e analize de explorare, când “universul social” vizat este nou, 
încă necercetat în mod sistematic; 


e analize de verificare a unor ipoteze. 

În funcţie de metodă, există: 


e analize cantitative, urmărindu-se să se stabilească frecvența 
temei, a cuvântului sau a conceptului, a unității de analiză sau 
să se realizeze comparații între anumite texte sau comunicări, 
identificarea “unităților de semnificaţie” şi, în esenţă, 
cuantificarea informațiilor; 

e analize calitative (istorică, literară, juridică, psihologică şi 
sociologică). 

În funcţie de conţinut, se cunosc: 

e analize interne; 

e analize externe (prin raportarea conţinutului la context). 

În fine, în funcţie de “gradul de profunzime” al analizei, există: 

e analize asupra conținutului manifest (“superficial”); 


e analize asupra conţinutului latent (adică “ascuns în 
profunzime”, a ceea ce se află “în spatele” datelor manifeste, 
interpretarea sensului datelor, a “asociațiilor de cuvinte” etc.). 


Tipul de material analizat determină şi tipul analizei de conţinut ce 
poate fi utilizat. Există, în acest sens, trei tipuri de material: 
1) informaţii pre-existente (documente, memorii etc.); 
2) materiale culese într-un scop anume (prin anchete, în funcţie de 
întrebări şi ipoteze formulate ante-factum); 
3) materiale constituite sau “provocate” de cercetarea însăşi (prin 
fenomene “de feed-back”, “reacţii” la cercetare etc.). 


Formele de analiză dominant şi tradițional calitative sunt 
următoarele: 


1) analiza în perspectiva istorică, care vizează contextul în care a 
fost elaborat documentul respectiv (analiza externă, pe de o parte, şi 
conținutul informativ (analiza internă), pe de altă parte). Analiza 
urmăreşte, în primul rând: 


322 


9. ANALIZA DE CONȚINUT 


- autenticitatea documentului; 


- veridicitatea faptelor cuprinse, relatate, descrise prin 
confruntarea informaţiilor culese prin mai multe tehnici sau 
surse. O asemenea analiză prezintă un interes direct 
sociologic; 

2) analiza de tip literar, care vizează stilul, vocabularul şi 
“gândirea unui autor” sau a unei epoci. Este o analiză dominant 
subiectivă şi “impresionistă”. În ciuda caracterului dominant calitativ, 
analiza literară recurge tot mai mult la mijloace cantitative (analiza 
semantică a vocabularului, dimensiunea cantitativă a stilului unui text 
reflectată, de pildă, şi în frecvenţa unor cuvinte etc.); 

3) analiza de tip juridic şi în “perspectivă normativă”, adică 
raportarea conținutului documentului la textele, conceptele, normele şi 
raționamentele juridice ale epocii, adică ale “contextului social” în care a 
fost redactat documentul respectiv pentru a înţelege mai bine “logica 
internă” a comunicării sau a conținutului vizat şi a sistemului juridic 
corespunzător; 


4) analiza de tip lingvistic, care vizează structura limbajului şi 
raporturile dintre “unitățile de limbaj” într-o măsură mai mare decât, de 
pildă, frecvenţa semnelor şi semnificaţia acestora; 

5) analiza psihologică sau în perspectivă “afectivă-rațională”, care 
vizează mai ales documentele “expresive” (potrivit lui M.Grawitz), 
identificându-se factorii indicatori specifici stărilor mentale, afective, ale 


persoanelor implicate în conţinutul studiat; 


6) analiza în sens strict sociologic, care privilegiază cunoaşterea 
raporturilor dintre indivizi şi grupuri, “situație socială” propriu-zisă din 
epoca la care se referă documentul sau în care el a fost elaborat, natura şi 
particularităţile comunicării între diferitele structuri sau “segmente” 
sociale. 

Clasificarea principală a tipurilor de analiză este clasificarea în 
analize cantitative şi calitative. În cazul primului tip, frecvenţa faptului 
sau a fenomenului vizat constituie criteriul principal, în timp ce în cazul 
celui de-al doilea tip — al analizelor calitative — criteriul principal îl 
constituie noutatea, interesul, valoarea unei teme, semnificația unui 
cuvânt sau a unui concept, prezența sau absența unui element etc. 


Exagerarea laturii cantitative a documentului sau a “volumului 
informaţional” cercetat prezintă riscuri şi limite importante, 


cea 


“deteriorizează” semnificaţia reală a conţinutului, ignoră sau lasă “în 
afara analizei? teme, simboluri sau elemente importante prin 
originalitatea lor, în ciuda slabei lor frecvențe, conduce la concluzii 
parţiale sau dominant manifeste şi, în final, la obţinerea unei “imagini” 


ireale sau cel puţin superficiale asupra “universului” studiat. 


În ceea ce priveşte stabilirea categoriilor de analiză, există două 


x ec 


riscuri derivate din două “practici extreme”: 


1) de a stabili categorii prea fine, prea “înguste” sau particular- 
individuale, în care realitatea se regăseşte aproape în întregime (teme 
singulare, nesemnificative, “pierdute” în diversitatea celorlalte, cu o 
frecvenţă slabă); 


2) de a stabili categorii prea generale, adică prea largi, în care 
sunt introduse teme diferite, fapt ce generează o “pierdere de informaţie”, 
care pune în pericol — în mod iremediabil, atingerea obiectivului şi, deci, 
eficiența investigației. Stabilirea unui număr redus — prea redus — de 
categorii de analiză ușurează, desigur, munca analistului, dar cu riscul 
sacrificării unui volum important de date, în primul rând de “informaţii 
specifice”, adesea esenţiale sau deosebit de interesante pentru “destinul” 

cercetării — informaţii care se pierd definitiv şi, deci, nu pot fi întâlnite în 
rezultatele finale’. 

Se impune, de aceea, stabilirea unui echilibru între numărul de 
categorii şi semnificația datelor cuprinse în document. Trebuie să 
reamintim şi să re-precizăm, în legătură cu aceasta, că faptul însuşi al 
cuantificării, al stabilirii frecvenţei, de pildă, nu constituie o garanţie a 
obiectivităţii informaţiilor rezultate. 


Acelaşi lucru se poate spune şi despre abuzul de statistici sau 
despre fetişizarea unor analize mai mult sau mai puţin sofisticate. Analiza 
cantitativă este, desigur, necesară, utilă şi chiar indispensabilă, îndeosebi 
atunci când intenționăm: 


- să identificăm factorii obiectivi, cauzele unui fapt social; 


- să realizăm comparații între diferite serii de fapte sau fenomene 

sociale; 

- să atingem un nivel ridicat de precizie şi obiectivitate; 

- să utilizăm mai ales un material cifric care nu poate fi analizat 

decât în perspectivă cantitativă. 

Spre deosebire de analiza cantitativă, analiza calitativă se bazează în 
esență pe experienţa individuală şi, deci, pe subiectivitatea analistului 
sociolog, îndeosebi în cazul investigaţiilor explorative — lipsite de ipoteze — 
în “spaţii sociale” noi, necunoscute. Intuiţia şi suplețea, imaginaţia şi 
“fineţea spiritului” sunt calități indispensabile pentru o analiză reuşită, 
însuşiri care trebuie dublate, desigur, de profesionalism şi îndelungată 
experiență sociologică. 

Ar fi interesante investigațiile şi analizele de conţinut privind unele 
domenii mai puțin cunoscute şi cercetate: 


1 M.Grawitz. Les Methods de recherche dans les sciences sociales. -Paris, 
1967, p.463. 

- fenomenul de “dedublare a personalităţii” — prin analiza de 
conţinut a opiniilor, a documentelor personale, a ceea ce spun şi, totodată, 
a ceea ce fac subiecţii în realitate (identificarea comportamentelor 
ambivalente, demagogice, oportuniste, fals-democratice, diagnosticarea 
“noului internaționalism” etc.); 


- manipularea individului — forma cea mai răspândită de 
“alienare socială” — culturală, politică, afectivă etc. — a personalităţii şi de 
“democratizare” sau de “falsificare” aşa-zis democratică a vieţii sociale; 


-  destructurarea spațiului ecologic şi a “vieţii de cartier”, în 
particular problemele micro-cartierelor urbane disfuncţionale din toate 
punctele de vedere, adevărate focare de infecţie socială — fizică, morală, 
relaţional-afectivă, educațională etc. 


Atât documentele existente cu privire la asemenea fenomene sau 
“realităţi sociale”, cât şi conținutul “convorbirilor” cu diferiţi subiecţi vor 
trebui supuse unor analize de conținut adecvate în vederea elaborării unor 
“proiecte de intervenţie”. 


Intre tipurile de analiză o importanță deosebită o au analizele 
interne şi analizele externe. 


Analiza internă constă îndeosebi în acțiunea de decodificare — 
logică şi subiectivă — a elementelor caracteristice sau semnificative, 
cuprinse în textul documentului vizat, a raporturilor dintre aceste 
elemente şi a factorilor evoluţiei acestora şi, totodată, stabilirea prezenței 
sau absenței unor teme sau caracteristici în volumul informaţional 
respectiv. 


Analiza externă urmăreşte replasarea documentului în contextul 
social-istoric de origine, pentru a-l face inteligibil, pentru a-i înțelege 
sensul şi, în general, pentru a-l putea supune unei interpretări legitime şi 
adecvate. Procedeul hermeneutic, de bună calitate, ne va putea ajuta să 
surprindem cele mai importante “semnificații contextuale” ale 
documentului studiat. 

Trebuie să menţionăm că cele două analize sunt complementare şi 
se află în raport de interdependență. Analiza internă, de pildă, nu poate fi 
realizată cu succes în lipsa analizei exteme sau în condiţiile în care 
“sarcinile specifice” acesteia din urmă nu sunt realizate sau satisfăcute. În 
lipsa “contextului social” al unei comunicări-informaţii, analiza (internă) 
a acesteia s-ar face “în vid”, nu ar putea degaja concluzii relevante, în fapt 
ar fi imposibilă atunci când conţinutul ar depăşi sfera “strict individuală”. 
Aşa cum variabilele dependente ale unei anchete trebuie analizate şi 
raportate la variabilele independente — în calitatea acestora de filtru sau, 
mai exact, de sistem de referință — la fel şi analiza internă trebuie realizată 
în raport cu rezultatele analizei externe a documentului, cu “elementele 
filtrante” ale contextului în care s-a elaborat “conţinutul” studiat. 


De aceea, în plan tehnic este important ca fiecare document (fie 
formular de anchetă, fie ghid de interviu, tabel, memoriu, referat, raport 
de cercetare etc.) să cuprindă aşa-zisele “date de identificare” absolut 
necesare, coordonatele spațio-temporale ale “naşterii” materialului 
informativ respectiv (data redactării, autorul, instituția organizatoare a 
studiului, locul elaborării, echipa de cercetare etc.). Există, din păcate, 
materiale (chestionare complete, anchete sociale, fişe de caz etc.) care 
“par anonime”, sunt lipsite de identitate şi deci sunt inutilizabile. 


Valoarea analizei de conţinut este în funcţie şi de capacitatea 
analistului de a disocia conţinutul şi structurile latente, aspectele 
manifeste ale documentului cercetat. 


Într-o primă etapă, analiza de conţinut a urmărit îndeosebi studiul 
conținutului manifest prin câteva operaţii, dintre care menționăm: 


- clasificarea informaţiilor incluse în document; 


-  re-ordonarea acestora în categorii, potrivit temelor sau sub- 
temelor descoperite (potrivit gradelor de finețe sau 
generalitate); 


- numărarea sau măsurarea acestor elemente (frecvența lor); 

- corelarea categoriilor şi a elementelor cuantificate; 
- compararea cu alte documente sau sisteme de informaţii. 


Aceasta ar fi analiza clasică de conţinut care porneşte de la 
premisa că “cel care a avut de spus sau de scris ceva, a făcut aceasta 
direct”, fără a se eschiva sau a folosi alte mijloace. Asemenea analişti 
resping presupunerea că autorul documentului “a vrut să spună că...”, 
întrucât, arată aceştia, dacă autorul ar fi dorit într-adevăr aceasta, el ar fi 
făcut-o. Deci, “mesajul este complet în el însuşi” — afirmă aceşti analişti. 
Nu este nevoie, deci, de a parafraza textul, de a-l înlocui prin altul “mai 
clar” sau de a explica-interpreta ceea ce ni s-a oferit. 


Potrivit celor mai “experimentați” analişti, intenţia, de a depăşi 
conţinutul documentului şi de a-l interpreta este totuşi necesară. 
Descoperirea şi delimitarea conținutului latent sunt operaţii cu atât mai 
necesare cu cât “contextul social-istoric” al documentului generează 
multiple direcţii de interpretare şi analiză a informațiilor. De cele mai 
multe ori conținutul (manifest) include mult mai multe informații decât 
cele pe care ni le pune direct la dispoziţie, informaţii legate tocmai de 
context şi de elementele caracteristice “actorilor” implicați în cazul 
respectiv. 


9.3. Etapele analizei de conținut 


Nu există o schemă standardizată a demersului ştiinţific al analizei 
de conţinut, fiecare sociolog-analist “codificându-şi” sistemul propriei 
“perspective teoretice”. 


De exemplu, Pinto şi Grawitz stabileşte următoarele etape ale 
analizei de conținut: 


a) stabilirea obiectului analizei (dacă este cazul); 


b) constituirea “sistemului de date” (texte, documente, informații 
etc.); 

c) alegerea unităților de analiză; 
d) cuantificarea rezultatelor; 
e) verificarea analizei etc. 


Potrivit altor opinii, analiza de conţinut ar trebui să urmeze 
traiectoria sondajului: 


a) stabilirea temei sau a problemei; 
b) alegerea surselor de date; 


c) eşantionarea textelor sau a materialelor ce urmează a fi 
analizate; 


d) alegerea instrumentelor de măsurare; 

e) în fine, cuantificarea propriu-zisă etc. 

Putem menţiona, după unii autori (O.Aktonf), următoarele cinci 
etape: 

1) Studierea documentelor sau a “textelor informative” respective 
cu multă atenţie; dacă este cazul, lectura se repetă de mai multe ori în 
scopul familiarizării analistului cu conținutul informaţiilor în aşa măsură, 


încât să fie capabil de a identifica temele şi semnificațiile principale ale 
acestora. 


Este vorba de aşa-numita “lectură flotantă”. 


2) Alegerea categoriilor de analiză, precizându-le natura, 
numărul, subdiviziunile etc. Categoriile îndeplinesc rolul de a regrupa 
“unităţile de informaţie” pe care le identificăm în documente şi pe care le 
extragem în vederea ordonării şi clasificării în raport cu obiectivul 
urmărit. 


3) Stabilirea unităților de cuantificare (dacă este cazul, dacă este 
posibilă o asemenea operaţie şi dacă este stabilă ca obiectiv). În alţi 
termeni, este vorba de alegerea unităților de înregistrare adecvate, printre 
care putem enumera, în mod ipotetic: 


- tema, deci frecvenţa temelor dintr-un document, text etc.; 

- cuvântul — cuvinte-cheie, cuvinte-concept, cuvinte-slogan etc.; 

- unitatea de semnificaţii sau tematica (în propoziţie, frază, 

paragraf etc.); 

- ideea — ideea-propoziţie, ideea-frază etc. 

Unele unități de înregistrare se identifică uneori cu unele categorii 
de analiză. 

4) Alegerea unităților de măsură — unităţi de timp, unități de 
spaţiu, cum ar fi: numărul de apariţii pe o pagină a unui cuvânt, frecvența 
unui concept politic în cadrul unei sau a mai multor emisiuni prezentate la 
radio, frecvenţa unei teme într-un text, paragraf, frază etc. 

5) Cuantificarea propriu-zisă, operaţie în cadrul căreia unităţile 
reținute vor fi transformate în cantități matematic analizabile. Nu poate fi 
omisă în nici un caz interpretarea datelor şi a rezultatelor. 


Este important ca analiza să fie exhaustivă în ceea ce priveşte 
descompunerea în unități de semnificaţie şi clasificarea acestora în 
categorii de analiză bine alese şi delimitate. Aceste două operaţii trebuie 
să fie complete, întrucât “orice unitate de semnificaţie trebuie să-şi 
găsească locul precis, fără ambiguităţi, într-o categorie deja definită. 
Numai în aşa caz structura tematică a documentului va fi descoperită. 

Tehnica “întrevederii” oferă analizei de conţinut — datorită 
particularităţilor ei — un material deosebit de bogat, nuanţat, am putea 
spune privelegiat. Etapele analizei unui asemenea material sunt 
următoarele: 


a) transcrierea cât mai fidelă a informațiilor înregistrate în timpul 
întrevederilor, fără pierdere esenţială de informaţie; 


b) lectura repetată a informaţiilor transcrise, ori de câte ori este 
nevoie (lectură flotantă), până când analistul s-a familiarizat cu conţinutul 
documentului şi a devenit capabil să selecteze texte omogene, să 
formuleze ipoteze, să identifice teoriile implicate, să aleagă tehnicile 

adecvate şi, în final, să elaboreze o imagine de ansamblu asupra 
materialului supus analizei; 


c) clasificarea textului în funcţie de temele codificate; 
d) precizia structurii tematice (subteme, indicatori etc.); 
e) rezultatele analizei, inclusiv cele “interpretative”. 


Dacă analistul are experienţa unor astfel de operaţii şi dacă aplică 
riguros regulile admise, atunci el poate asigura o bună fidelitate 
rezultatelor obținute. În mod normal, doi analişti de acest tip şi două 
analize vizând acelaşi obiectiv — realizate una independent de alta — ar 
trebui să ducă la acelaşi rezultat. 


Pentru reuşita investigației se impune, de asemenea, delimitarea şi 
compararea cadrelor de analiză ale cercetătorilor cu cadrele de referință 
ale subiecţilor. Pentru cercetători, momentul principal este cel al definirii 
structuri tematice (aspecte, variabile, indicatori, semnificații etc.), întrucât 
aceasta va sta la baza grilei de analiză (de care dpinde, în ultimă instanţă, 
pertinenţa şi semnificaţia rezultatelor). 


Având în vedere diferitele opinii şi experiențe individuale ale 
analiştilor, putem ordona demersul analizei de conținut — în plan 
metodologic şi tehnic — în două etape: 


e pregătirea materialului de analizat; 
e alegerea unităților de înregistrare şi cuantificare. 


Înainte de toate este însă necesară o pre-analiză, urmărindu-se 
scopul obţinerii unei imagini de ansamblu şi pentru a scoate în relief 
semnificaţiile textelor vizate, printr-o lectură repetată a acestora (lectura 
flotantă), pentru familiarizarea cu ideile dominante, pentru a orienta apoi 
analiza de conţinut. Pre-analiza va putea pune în lumină, de asemenea, 
eventualele dificultăți şi — în planul metodei — categoriile adecvate ce vor 
putea fi alese şi practicate şi, totodată, unităţile de înregistrare specifice 
materialului respectiv. 

Dacă este vorba de un volum prea mare şi ramificat, adică prea 

eterogen, de texte, materiale, documente diferite, care constituie obiectul 
. . . . _ sl 
analizei, atunci pre-analiza va putea urmări : 


a) alegerea textelor şi a materialelor “omogene” necesare; 
b) formularea unor prime ipoteze şi obiective; 


c) selectarea indicatorilor necesari interpretării finale (prin 
descompunerea textului în unități comparabile — teme, subteme, 
categorii, coduri, unităţi de înregistrare); 

d) verificarea validității indicatorilor prin pre-testarea analizei 
(testarea categoriilor şi a indicatorilor pe fragmente de 
document). 


Pregătirea volumului de informaţie pentru analiză 


Este vorba de constituirea ansamblului de texte, documente şi alte 
elemente ce urmează a fi studiate, adică: 


1) transcrierea observațiilor, a interviurilor sau a “întrevederilor” 
şi transformarea acestora în “forme lizibile”; 


2) decuparea eventuală a “unităţilor de analiză”, decuplate din 
reviste sau ziare, “eşantionarea” şi ordonarea lor în vederea unei analize 
accesibile; 


3) fişarea răspunsurilor la diferite întrebări pentru a uşura 
clasificarea lor în categorii tematice; 

4) numerotarea textelor şi a altor materiale ce vor fi analizate şi 
constituirea listelor recapitulative etc. 


Pentru a asigura validitate analizei, trebuie respectate unele reguli 
de selectare şi pregătire a materialului, între care sunt obligatorii: 

a) regula exhaustivității: nici un document şi nici o informaţie din 
“universul social” stabilit nu trebuie omisă sau neglijată din motive 


1 L.Bardin. L Analyse de Contenu. -Paris, 1986, p.99. 

“exterioare” (dificultatea obținerii, transmiterii sau  multiplicării 
documentului etc.); 


b) regula reprezentativității: în cazul în care materialul este prea 
vast, supradimensionat în raport cu exigenţele cercetării şi cu mijloacele 
practice de analiză, rezultatele pot fi — în mod legitim — extrapolate şi 
generalizate la întregul “univers social” vizat de investigaţie; 


c) regula omogenității: elementele alese pentru analiză trebuie să 
fie omogene (în raport cu criteriile stabilite), însă în nici un caz nu trebuie 
să fie singulare. De pildă, “întrevederile” introduse în analiză trebuie să 
fie de acelaşi tip, privind aceeaşi temă şi realizate prin procedee 
asemănătoare; 


d) regula pertinenței: textele şi elementele luate în atenţie trebuie 
să corespundă obiectivului urmărit. 
Alegerea unităților şi analiza propriu-zisă 

Dacă pre-analiza şi pregătirea s-au realizat în cele mai bune 
condiţii, tratamentul sau codificarea materialului nu mai constituie decât 
“simple operaţii tehnice” (sistematizări, clasificări, enumerări şi, desigur, 
codificări). 

“A tratata materialul, — spune Bardin, — înseamnă a-l codifica” sau 
a-l descompune şi re-organiza, operaţie care corespunde transformării 
datelor brute ale textelor în categorii semnificative şi reprezentative 
pentru conţinutul vizat de analiză. Elementele reținute drept unități de 
analiză pot fi variate (cuvântul, propoziţia, fraza, paragraful etc.). Acelaşi 
text poate fi supus unor procedee diferite de analiză, cu sisteme diferite de 
categorii. Natura şi valoarea analizei de conținut depind de natura şi 
valoarea categoriilor de analiză. Datorită diversității acestora, 
determinarea şi alegerea categoriilor — în funcție de scop şi de obiectiv — 
sunt operaţii dificile, de mare profesionalism”. 


Există, în acest scop, trei metode de analiză: 

1) analiza deschisă, pentru care nu există categorii prestabilite, 
acestea urmând a fi definite treptat, rând pe rând, pe măsură ce apar tipuri 
specifice de informaţii, de teme, de “unități de semnificație” etc., în 
funcţie de înrudirea, similitudinea sau regruparea naturală a acestora; 


2) analiza închisă presupune, dimpotrivă, existenţa unor categorii 
prestabilite, formulate de către cercetătorul însuşi, în care vor fi 
clasificate sau regrupate temele, subtemele şi semnificaţiile conținutului. 
Dacă sistemul prealabil de categorii nu a fost încă experimentat prin alte 
cercetări, s-ar putea să nu fie adecvat, de aceea el trebuie revizuit şi 
verificat până când se asigură concordanța şi reproducerea categoriilor 
prealabile în conținutul analizat; 


3) analiza mixtă presupune atât existența unor categorii pre- 
stabilite, cât şi identificarea altor categorii în conţinutul materialului 
respectiv. 


După ce s-au realizat clasificările, adică ordonarea pe categorii a 
materialelor, a temelor şi a celorlalte elemente semnificative, urmează o 
operaţie la fel de importantă: codificarea, adică atribuirea de coduri 
diferitelor categorii de informaţii în funcție de sensurile acestora. 


A clasifica cuvintele în funcţie de frecvența acestora, de pildă, nu 
este o operaţie neutră — în plan teoretic — întrucât în fapt frecvenţa unui 
cuvânt care are un sens pentru autorul textului exprimă, ipotetic vorbind, 
o opinie, o atitudine sau o poziţie politică etc., deci ceva semnificativ. 


Indiferent de tipul de analiză (deschisă, închisă, mixtă), categoriile 
trebuie să satisfacă următoarele cinci criterii: 
a) al exclusivității, adică o informaţie nu poate fi clasată decât 
într-o singură categorie; 
b) al exhaustivității, adică întreg, conţinutul trebuie clasificat, iar 
sistemul de categorii trebuie să permită clasificarea întregului material 
cules; 

c) al pertinenței, sunt pertinente categoriile adecvate, adică cele 


care fac posibilă analiza materialului cules; 


d) al univocității categoriilor — a faptului că orice categorie are 
acelaşi sens pentru diferiţi cercetători sau analişti; 


e) al ontogenității, adică însuşirea categoriilor de a clasifica 
materialul potrivit aceluiaşi principiu. 


Pentru a înțelege mai bine aceste cinci criterii, este necesar de a fi 


efectuate unele lucrări sau exerciţii practice. 


De exemplu: Tema — Efectele unui proiect de prevenire a violenței 


Ia copii. 


Întrebarea (adresată copiilor): 


“Când vezi că se bat doi copii-prieteni, ce faci?” 


Scopul: a identifica reacţiile şi formele de intervenţie a copiilor în 


faţa violenţei. 


Rezultatele (răspunsuri): 


“Eu mi-aş spune: lasă-i să se bată” 

“Aş dezaproba comportamentul lor, însă nu-mi voi expune 
opinia” 

“Dacă sunt mai mici decât mine, sar şi eu la bătaie” 


“Dacă sunt într-adevăr prieteni, îi voi întreba de ce fac asta şi 
voi încerca să reglez situaţia”. 


Aceste răspunsuri trebuie supuse analizei de conţinut potrivit unui 


cadru teoretic şi unui sistem conceptual. De pildă, analiza răspunsurilor 


menționate poate fi integrată — ipotetic — în următoarea schemă (care 
trebuie evaluată şi analizată critic): 


1) violență: fizică şi psihologică; 


2) mijloc: fizic şi psihologic; 


3) intervenţie: verbală şi nonverbală: 

e verbală - pozitivă 
- negativă 

e nonverbală - pozitivă 
- negativă 

4) mijloc: 

e fizic - pozitiv 
- negativ 

e psihologic - pozitiv 
- negativ 


Limitele acestor patru trepte sunt următoarele: 

1. Nu se respectă principiul pertinenţei, întrucât scopul era de a 
identifica reacţiile copiilor, şi nu tipul de violență. 

2. Nu se respectă criteriul exclusivității, întrucât categoria 
“intervenției verbale” interacționează cu categoria “mijloc psihologic”. 
Categoriile trebuie astfel definite, încât să fie identice pentru toţi 
cercetătorii. 


3. Nu este exhaustivă, pentru că nu cuprinde categorii vizând, de 
exemplu, “mijloacele fizice” utilizate de copii. 


4. În fine, avem de-a face cu sistemul de categorii cel mai adecvat 
care satisface cel mai bine, în seria aceasta, exigenţele analizei. 


5. Nu este omogenă, întrucât primele două categorii se referă la 
mijloacele utilizate, iar celelalte două categorii se referă mai curând la 
rolurile copiilor (deci la altceva decât la obiectivul urmărit etc.) 


Categoriile îşi au originea în mod normal în “textul însuşi” supus 
analizei şi, totodată, în “experienţa şi cunoştinţele” cercetătorului-analist. 


În stabilirea categoriilor trebuie evitate: 


a) rigiditatea sau “schemele” prea tehnice şi complicate (ilizibile) 
în raport cu flexibilitatea şi claritatea informaţiilor; 

b) superficialitatea sau schemele prefabricate în care nu pot fi 
clasificate decât elementele manifeste; 


c) detalierea exagerată sau “fineţea” exagerată a categoriilor, care 
reproduc textul aproape în întregime sub pretextul evitării 
“pierderii de informaţie”; 

d) sub-detalierea sau stabilirea unor categorii prea generale care 
nu permit identificarea tuturor temelor, subtemelor şi a 
celorlalte elemente de care este nevoie pentru o analiză 
adecvată. 


Două demersuri sunt posibile în stabilirea categoriilor: 


1) demersul deductiv care presupune existenţa unor ipoteze ce 
urmează a fi verificate şi a unui veritabil formular-chestionar 
distinct “integrării?” materialului (cuprinzând categoriile- 
întrebări necesare pentru atingerea obiectivelor); 

2) demersul inductiv care vizează identificarea în text a 
categoriilor de analiză, adică a elementelor, fără existența 
prealabilă a unor ipoteze, alcătuind un adevărat inventar de 
aspecte, teme, “propoziții semnificative” etc. 

Nu există deci categorii standardizate acceptate unanim de 
cercetători pentru astfel de analize. Nu există, de asemenea, nici limite 
fixe, strict precizate pentru analiza de conținut. Teoretic, analiza nu are 
sfârşit, întrucât totdeauna este posibil de a schimba schema teoretic- 
conceptuală şi, prin urmare, sistemul categoriilor, de a continua 
interpretarea şi a descoperi “superinterpretări”. Vom încheia totuşi analiza 
atunci, când vom considera că am ajuns la rezultate acceptabile, pentru 
momentul respectiv. 

În orice analiză de conţinut este implicată problema raportului 
dintre semnificativ şi banal, adică dintre temele şi elementele 
semnificative — într-o anumită perspectivă — şi numeroasele “segmente” 
sau elemente banale, însă, de asemenea, semnificative — într-un anumit 

context sau moment dat. Ceea ce este important şi aparține de esență în 
raport cu un anumit obiectiv şi deci cu un sistem specific de categorii 
poate deveni relativ banal, adică lipsit de importanţă, de valoare şi interes 
în cadrul unei alte analize, într-o altă perspectivă, potrivit unui alt cadru 
teoretic şi conceptual. Există, se poate spune, o relativitate a 
semnificaţiilor conţinutului de informaţii, a valorii categoriilor “posibile” 
şi necesare analizei sau investigaţiei propuse. 


Clasificarea unităţilor de înregistrare se face uneori la nivel 
semantic (teme, subteme, concepte etc.) sau la nivel aparent lingvistic 
(cuvinte, grupuri de cuvinte, fraze, paragrafe etc.), acestea având, în 
ansamblul lor, semnificaţii intelectuale sau afective unice. 


Tema, de exemplu, este utilizată ca unitate de înregistrare în 
studiile privind motivațiile, mentalităţile, atitudinile, valorile, credințele, 
opiniile, aspiraţiile etc. 

Ideea este de asemenea utilizată ca unitate de înregistrare. 


Unitatea de context este mai largă decât ideea şi vizează situarea 
sau încadrarea unităţii de înregistrare într-un “spaţiu social”, cultural, 
politic etc. specific. În raport cu toate acestea, paragraful poate fi folosit 
drept unitate de context pentru o frază, propoziţie, chiar şi pentru o 
“unitate de semnificaţie”. În fine, unitatea de numărare este o unitate de 
măsură care permite diferenţierea elementelor incluse într-o categorie 
(poate fi şi unitate de timp, de spaţiu, frecvenţă etc.). 


Pentru a utiliza unităţile de numărare în analize este necesar ca 
fiecărui element înregistrat să i se atribuie — dacă este posibil — o valoare 
numerică precisă. De aceea, unitățile de numărare nu sunt adecvate 
tuturor tipurilor de analiză, de pildă nu pot fi folosite în analizele 
calitative de conținut. 


A circulat un timp ideea că “ceea ce este mai important se 
manifestă cantitativ” şi că “ceea ce este mai frecvent este de asemenea 
mai semnificativ”, opinie criticată de marea parte a sociologilor 

profesionişti. Există, de pildă, factori care împiedică frecvenţa prea mare 
a unor informaţii, adică “libera lor circulaţie” — factorul blocaj, cenzura la 
nivelul inconştientului — ceea ce nu înseamnă că asemenea informații nu 
sunt importante. 


EL 


Puţini oameni recunosc că “fac o muncă penibilă” sau că “trăiesc 
în mizerie”, întrucât nu este deloc onorabil să afirme acest fapt. Aceasta 
nu înseamnă însă că informaţia respectivă nu este semnificativă. Interesul 
pentru răspunsuri la asemenea întrebări, privind, de exemplu, atitudinea 
față de muncă, este şi mai mare dacă se obțin de la categorii diferite de 
oameni (mineri, țărani, învățători etc.). 

Valoarea unei analize de conținut depinde de asemenea de calitatea 
conceptualizării prealabile, adică a ipotezelor, variabilelor, a schemei de 
analiză sau a categoriilor şi, în sinteză, de concordanța dintre realitatea 
investigată şi toate aceste elemente ideal-conceptuale. Pentru a fi 
eficientă, analiza de conţinut are nevoie de o bună idee iniţială care să 
reflecte probleme reale concret identificabile într-un material informativ, 
semnificativ şi reprezentativ pentru “universul social”, ea are nevoie şi de 
o tehnică adevărată de studiu şi de intervenţie. Analiza este, înainte de 
toate, un răspuns care valorează atât cât valorează întrebarea pusă (adică 
ipoteza, obiectivul urmărit, obiectul vizat etc.) 


Analiza de conţinut nu vizează atât explicaţia, cât verificarea unor 


ipoteze şi elaborarea unei imagini mai exacte asupra a ceea ce cunoaştem 
superficial, “global” sau intuitiv. 


9.4. Validitatea şi fidelitatea analizei de conținut 


Validitatea depinde îndeosebi de pertinenţa categoriilor şi a 
unităţilor de înregistrare alese (în funcție de natura documentului şi de 
obiectivul urmărit). Nici o schemă de analiză nu are asigurată validitatea 
prin ea însăşi, adică, independent de elementele specifice unui anumit 
stadiu. Criteriul fundamental de evaluare a validității unui model de 

analiză îl constituie coerenţa internă a acestuia, care asigură un loc în 
schema respectivă pentru toate elementele conţinutului vizat (principiul 
exhaustivităţii). 

De regulă, validitatea trebuie verificată înainte de realizarea 
analizei propriu-zise, dar acest lucru se poate face şi după, în cazurile 
existenţei unor ipoteze ce trebuie verificate. Discursul (politic sau 
diplomatic) este contestat ca bază de analiză şi de caracterizare a 
personalităţii sau gândirii politice unui lider, deoarece se ştie că în 
practică asemenea discursuri sunt elaborate de consilieri sau redactori 
calificați, fără participarea directă a “oratorilor-beneficiari”. De altfel, 
între gradul de pregătire (planificare) a unui discurs-comunicare şi 
semnificaţia personalizată a conţinutului acestuia există, de regulă, o 
corelaţie invers-proporţională; de aceea, cercetătorii preferă să apeleze la 
surse spontane de informaţii, care asigură într-o măsură mai mare o 
corelaţie pozitivă directă între conținut şi atitudine (conferinţe de presă, 
interviuri directe de grup etc.) 


. EET . al de vT 
Evaluarea fidelității analizei vizează : 


a) fidelitatea între cercetătorii înşişi: dacă în acelaşi studiu sunt 
antrenați mai mulți analişti, atunci rezultatele lor trebuie să fie 
uniforme, omogene, comparabile în raport cu aceleaşi date şi 
categorii; 

b) fidelitatea rezultatelor şi a judecăților formulate de acelaşi 
analist dar în etape diferite, privind acelaşi volum de informații. 


Desigur, trebuie să se țină cont de “natura subiectivă” a judecății 
sau a evaluării. Atunci când se utilizează ordinatorul, evaluarea sau 


verificarea fidelității constituie o operație mai simplă. 


1 M.Miftode. Dimensiuni ale Asistenței Sociale. -Botoşani, 1995, p.371. 

9. ANALIZA DE CONȚINUT 


Limite şi dezavantaje ale analizei de conținut: 


1) 


2) 


3) 


4) 


5) 


6) 


7) 


8) 


9) 


generează întotdeauna o anumită pierdere de informații a cărei 
pondere diferă în raport, mai ales, cu valoarea categoriilor de 
analiză; 

nu va putea niciodată restitui totalitatea semnificațiilor posibile 
incluse într-un document sau material dat; 


“destramă” conţinutul analizat în unităţi tematice relativ 
independente, izolate, deci rupte din contextul lor; 


accentul este pus, de regulă, pe conținutul manifest, conținutul 
latent rămânând a fi relevant în timpul analizei. Unele analize 
se limitează la ordonarea temelor şi a elementelor manifeste, 
lăsându-se “în afară” aspectele mai complexe şi “profunde” în 
favoarea informaţiilor “imediate”, de suprafață; 


întrucât pare a fi o operaţie simplă, o asemenea analiză prezintă 


riscul unui studiu superficial şi, deci, a unui “diagnostic social” 
inadecvat; 


datorită ponderii mari a subiectivității, există de asemenea 
riscul stabilirii unor ipoteze şi categorii inadecvate, ceea ce 
pune în pericol întreaga cercetare; 


selectarea datelor, pregătirea materialelor, codificarea 
elementelor “descoperite” în conţinutul analizei etc. prezintă şi 
ele dificultăți; 

nu există procedee general acceptate pentru stabilirea validității 
şi fidelității; 

analiştii nu întotdeauna au răbdarea și perseverența de a 
respecta cu stricteţe regulile analizei şi de a proba spiritul de 
disciplină şi intuiţie ştiinţifică impus de o asemenea 
investigaţie. 


341 


MARCELA DILION 


Procedeul analizei de conţinut este însă absolut necesar, chiar 
indispensabil, pentru înţelegerea realităţii sociale, îndeosebi a 
împrejurărilor şi a manifestărilor unui subiect, dincolo de ceea ce scrie el 
direct în formulare. Este necesară, de asemenea, “măsurarea” 
intervențiilor prevăzute şi realizate, identificarea unor noi problematici şi 
dimensiuni ale realității, evaluarea mai profundă a modificărilor în 
existența clientului sau a comunității sociale. 

Anexa 1 


FIŞA DE OBSERVARE A COPILULUI 


- Anchetă Socială - 


Data 
EES A APEEP EE at poe pa atit a a pie ad d Dr A 


Locul naşterii: 


Localitatea... eee județul... eee 


1. Date despre familia copilului 


Familia de provenienţă 
- normal constituită... eee neon 
- dezorganizată prin divorţ... eee eee 


- dezorganizată prin părăsirea de către 


MaMa. sis e ăia aa ata aa LANA e dsr ata ded aie a ans 
=. „CONCUDINa] se area cin ie să ce a pia a a atei ata a it a dna Sia Dura 


- părinţi necunoscuţi: 

Frații şi relațiile dintre ei: 


timp: 

Părinții: 

Tata: 

numele... prenumele... nene nea Vârsta... ei... 
-  profesiunea/meseria/ocupaţia pe care o practică 
=. J6€ulde: Muncă: aie detine te i a ca Bals tată să ani aa Daia d 


- lucrează ocazional/sezonier/pensionar de vârstă/ 


de:Dboală/şomer +; taie e eat cae ae acei an lieu Cu a da 
- decedat din anul.................. a din cauza... 
Mama: 
numele... prenumele... esee vârsta 
- profesiunea/meseria/ocupația pe care o practică 


= Locul: de müha ace cica secta oala ce a e e at ata 


- lucrează ocazional/sezonier/pensionară de vârstă/ 
de'boală/şomeră n niscai ciao a Ca ea ee boi catea batea sate blaga 


- decedată din anul.................. n din cauza... cei 

Nivelul preocupărilor culturale ale familiei: 


Atitudinea părinţilor față de şcoală şi față de viitorul cultural şi 
profesional al copilului: 


muncă: 


Condamnări suferite de părinţi (care dintre părinţi, pentru ce fapte, 
durata condamnării şi felul ei, în ce perioadă): 


< parinti ŞI COPII: ksa ceea ce ep eta aa coca at ai dea N E rE acad ta aa 
Starea medicală a familiei. Starea de sănătate a fiecărui părinte: 

- sănătos 

- suferințe cronice 


- boli ereditare la ascendenți 

Starea igienico-sanitară a familiei şi locuinței: 


- dotările materiale:.........cmece no noeneeeeeeneenoenoneoneeneaeeaoneee noaeaneaeene an 
Modul în care trăieşte copilul — situația de internat: 


= ANCITETeTiti sasori eee te da e sa ta ut abateri 
=  memulțumit see poeti ata aaa n îndata aur 
- suferă din cauza internării......< n ceceeeeoeoee eee 


Cauzele atitudinii copilului față de situația de internat: 
Atitudinea faţă de Casa de copii în care trăieşte: 
-  ataşament....... caen eee e ana eeeee 
+ indiferenta is slanten estee indata a a 
=. “dezâgregare, issa ss ci ao anna oala ua oa lil aaa 


Cauzele care au generat atitudinea față de unitatea în care se află: 

Trebuințele specifice situației de copil ocrotit: 


trebuinţa de activitate 

- trebuința de securitate psihică 
- _trebuinţa de mediu familial 

- trebuinta de identitate 


- alte trebuinţe generate de această situație: 


Integrarea în colectivitatea grupului: 


integrat corespunzător.......< mun eee eeneeenneeeenne a eee 
= ZOLA esti ta ie ai tat 0 Pila aaa bitii ta ta d 
= lidërfommal ss pi ie maia ca dt aaa ete aa i 0 dada era 
- lider neformal .........ccee eee eee mean eee 


- lider virtual........<ccce eee eee nnes 


Motivele izolării în grup (dacă este cazul): 


Anexe 


Participarea la cercurile din Casa de copii: 


2. Date bio-medicale despre copil 

Dezvoltarea somatică generală a copilului (talie şi pondere): 
- corespunzătoare pentru vârsta lui........ mean eee eee 
-  subdezvoltat.......mc eee eee one iia oE eSt 
=  Ssupradezvoltat..........mce oo aeae ee aaa ana 

Copilul este: 
= SANO Se oa iată taie 00 S ae ea cea ela EA O a a 
- receptiv la anumite boli... eee eee eee 
Se sulenda e ia gs Dl dl a atat aa a 

Boli cronice de care suferă copilul: 
- efectele tratamentului medical: 
- pronosticul lichidării sau evoluţiei: 
Defectele morfo-funcţionale şi malformații: 
- agilitatea generală a organismului: 
- coordonarea mişcărilor şi dexteritate manuală: 
Rezistenţa la efort şi oboseală: 
- corespunzătoare vârstei... eee en eee 
- sub nivelul vârstei... eee eee eee 
= SWperiOaTĂ. «iezi ceea ce dea id EEEE E ae aaa 3 00 dia 


Alte observaţii medicale:...........me eee ceea eee eee e nea ae aan ae eee 


3. Condiţia de internat a copilului 


- Anul intrării în reţeaua de ocrotire 


- Anul internării în unitatea în care se află în prezent 


- Alte Case de copii în care a fost internat şi cât timp a stat în 


-  Leagănul de copii şi cât timp a stat în el 


- Casa de copii preşcolari din care provine şi cât timp a stat în 

Casa de copii şcolari şi cât timp a stat în ea 


- Cauzele internării copilului în rețeaua de ocrotire 


- Cauzele mutării copilului dintr-o unitate de ocrotire în alta 


- Condițiile de viață şi educaţie din unităţile de ocrotire în care a 
fost internat anterior... nenea ene eee eee nana eee emana e n naenaee 


- Date principale din caracterizările primite de copil la plecarea 
din unitățile de ocrotire în care a fost internat 


imaginație)ia sc sectei og spate ua cab a Pe abia aaa pu ai 
- Stabilitatea atenţiei:...........eccoa nene oeeeeeene ne enoeone ae enonaee noaneaeaeene na 
- Afectivitatea. Starea echilibrului emotiv:........c cancan nenea 
- Gradul de maturizare afectivă în raport cu vârsta:.......... umane 
- Reacția la stres şi situaţii anxiogene:..........cmccnee nenea ee nene eneeneenee 

- Alte particularităţi: 


agresivitate: se pica atata citea ceata eirette 


depresiei pisat sai da da ale Da aia ai 


hipersensibilitate...........mccnee e eneeneeeeenaeeeee 


tendinţa de vagabondaj.............ccc nene 


dependența de alții... ceeeneeeeeeeee 


5. Condiţia şcolară a copilului 


Performanţele şcolare 


Clasa 


Anul 
şcolar 


Media 
generală 


al câtelea 


S-a clasat 


din câţi elevi 

Obiecte la care obține performanțe foarte bune: 


lor: 

6. Caracterizarea generală a copilului 
(tabloul unitar al personalității) 


Proiect pedagogic individualizat 


Numele şi prenumele 


copilului 


Perioada de acțiune pedagogică 


Realităţile | Obiective 
copilului formative 


Acţiunea educativă 
(activități educative şi 
terapeutice, metode, 
mijloace etc.) 


Constatări periodice 
şi finale 

Anexa 2 
FAMILIA 
ȘI MEDIUL DE VIAŢĂ ACTUAL AL COPILULUI 
- Anchetă Socială - 


1. Părinţii 


Mama: 
Situația profesională 


Studiile/ Profesia Ocupaţia: 


Numele şi adresa locului de muncă 
(inclusiv numărul de telefon) 


Venitul (precizați sumele şi 


sursele): 
Numărul copiilor în îngrijire: Vârsta 
copiilor: 
Numărul copiilor care locuiesc cu mama: 
$ * 
Locuința : 


- Proprietatea mamei O; - Închiriată O; - Subînchiriată O; 
- Alte situaţii LI: 

- Numărul de camere - Numărul persoanelor 
locuibile: care locuiesc: 


* . w w 
Marcaţi căsuțele corespunzătoare 

- Apă curentă: DaO; NuD; 
- Încălzire: Da LI; NuD; 


Descrieți condițiile din locuință (condiții de igienă, curățenie, 
dificultăţi): 


Atitudinea mamei faţă de copil: 
- Nu pune probleme deosebite O 
-  Neglijenţă gravă O 
-  Violenţă fizică O 
- Abuz psihologic grav O 
- Abuz sexual O 
- Alte situaţii (precizați O „eso setea oceane it a 


Atitudinea copilului față de mamă: 

Observații deosebite privind mama (probleme de sănătate, alte 
situații) : 


Tatăl: 


Situația profesională 


Studiile/ Profesia: Ocupaţia: 


Numele şi adresa locului de muncă 
(inclusiv numărul de telefon): 


Venitul (precizaţi 
sumele şi sursele): 


Numărul copiilor în Vârsta 


îngrijire: copiilor: 


Numărul copiilor care locuiesc cu tata: 


Locuința: 
- Proprietatea tatălui O; - Închiriată O; - Subînchiriată O; 
- Alte situaţii O 

- Numărul de camere - Numărul persoanelor 
locuibile: care locuiesc: 

- Apă curentă: Da OD; Nu LI; 

- Încălzire: DaO; NuD; 


Descrieți condițiile din locuință (condiții de igienă, curățenie, 
dificultăți): 


Atitudinea tatălui față de copil: 
- Nu pune probleme deosebite O 
-  Neglijenţă gravă O 
-  Violenţă fizică O 
- Abuz psihologic grav O 
- Abuz sexual O 
- Alte situații (precizați) O: saci sosi oa pi atu 

Atitudinea copilului față de tată: 


Observații deosebite privind tatăl (probleme de sănătate, alte 
situaţii): 


2. Alte persoane (fizice sau juridice) care au în prezent copilul în 
îngrijire 


Data luării copilului în îngrijire: 


Motivul (precizaţi circumstanţele) : 

În cazul unei alte persoane sau familii: 


Doamna: 
Numele: Prenumele: 
Studii/ Profesia: Ocupaţia: 


Numele şi adresa locului de muncă 
(inclusiv numărul de telefon): 


Venitul lunar: 


Domnul: 
Numele: Prenumele: 
Studii/ Profesia: Ocupaţia: 


Numele şi adresa locului de muncă 
(inclusiv numărul de telefon): 


Venitul lunar: 


Locuința: 
- Proprietate O; - Închiriată O; - Subînchiriată O; 
- Alte situaţii O 

- Numărul de camere - Numărul persoanelor 
locuibile: care locuiesc: 

- Apă curentă: Da LI; Nu O; 

- Încălzire: Da LI; NuD; 


Descrieţi condițiile din locuință (condiții de igienă, curățenie, 
dificultăți): 


Atitudinea faţă de copil: 
- Nu pune probleme deosebite 
- Pune probleme (precizaţi atitudinea şi consecinţele pentru 
COPIL) ieste astă cn căi Coe aa 0 cos aa cola ada ae d pod daia abat 


Atitudinea copilului față de familie sau persoană: 

Observații deosebite privind familia sau persoana (probleme de 
sănătate, alte situații): 


3. În cazul unei instituții 
Mediul de viaţă al copilului (descrieți condițiile materiale şi de 
organizare ale instituţiei şi consecințele directe asupra copilului): 


Motivul pentru care s-a recurs la instituționalizare: 
- provine dintr-o familie dezorganizată LI 
(preCizați) isa so ce cae Vi tul aa ere leat ua oc debut a aa 
- provine dintr-o familie cu un copil sau cu mai mulţi copii 
handicapaţi O 
- familii cu anumite boli cronice: 
e mama O 
e tata O 


e frații, surorile O 


367 


Anexe 


- familii numeroase care au insuficient spaţiu de locuit O 

- familii cu ambii părinți în situaţie de şomaj O 

- mama singură, necăsătorită O 

- mama bolnavă O 

- părinți despărțiți în fapt ori care sunt sau se află în situaţie de 
divorţ O 

- copil abandonat O 


Sindromul anxietății: 
- față de mamă LI; faţă de tată LI; față de fraţi LI; faţă de alte 
persoane O 
motivul 


Relaţiile personalului cu copilul (precizați): 


Relaţiile copilului cu personalul (precizați): 

Relaţiile copilului cu alți copii (precizați): 


Relaţiile personalului cu familia sa (precizați): 


Observaţii deosebite privind situaţia copilului aflat în instituție: 


4. Bunurile proprii ale copilului şi venitul personal (moşteniri, 
pensii, alocaţii) 

5. Măsuri de protecţie anterioare 
Da OD; Nu OD; 

Dacă “Da”, precizați: 

perioadele: 


măsura: 


temeiul legal: 


instituţii frecventate: 


motivul admiterii: 


motivul încetării măsurii: 

6. Date privind persoanele care au furnizat informaţiile”: 


Datele au fost obținute: 

(1) de la mamă; (2) de la tată; (3) de la bunici; 

(4) de la alte rude ale copilului; (5) din dosarul personal al copilului; 
(6) de la asistentul social al unităţii; (7) de la copil; (8) de la vecini; 
(9) de la administratorul asociaţiei de proprietari; (10) de la sectorist; 
(11) de la poştaş; (12) alte persoane: 


Concluzii privind familia şi mediul de viață actual al copilului 


Recomandări din partea asistentului social al unității: 


” La completarea fişei, marcați în dreptul informaţiilor codul corespunzător 
sursei de date. 

Recomandări din partea educatorului: 


Precizări: 
Această fişă (Anchetă socială) descrie, după caz, condiţiile şi 
mediul de viață al copilului: 
- din familia proprie; 
- din familia de ocrotire; 
- din instituţie. 
Educatorul va completa această fişă în colaborare cu asistentul 


social al instituţiei. 

Anexa 3 
CERCETAREA FAMILIILOR VULNERABILE 


- Anchetă Socială — 


I. Date identificative ale familiei, ale membrilor familiei: 
a) Mama ( sau persoana care îngrijeşte copilul) 

VENITE LE za tata ati el at e oa otita a A EE ta stafeta 

Prenumele rise stai dna 50 calc act tai aa a a 0 a a at 

Nr. pașaportului. «ns ns cata cae să co ua aa sarata ce pna că oana moare apă tacă see 


Domiciliul: stabil: ce e tor area ro ore cra e atit ale at aaa a ta ic 


Ocupația. ses ice roze a poata ea atat ad atata cl ra afac arca og 0 at 
Locul demuncă: sara te state oare aa at atare aa tre oara citata as dute ue o Gt 


Sănătatea: - psihică 
- somatică 


b) Tata ( sau persoana care îngrijeşte copilul) 


Nr. paşaportulüi șesime scie dat aaa ela cae af a aia a eg a ap iat eta ia 


Domiciliul stabil... eee eee eee eee eee eee eee 

Nivelul de instruire 


Profesia 


Ocupaţia 


Locul de muncă 


Sănătatea: - psihică 


- somatică 


II. Starea materială (viața economică a familiei) 


a) Bunuri în proprietate: 


b) Veniturile familiale: 


- venituri nete realizate din gospodăria agricolă, creşterea şi 
valorificarea animalelor, păsărilor: 


venitul net lunar 


- categoriile individuale de venituri realizate de fiecare 
membru în parte al familiei: 

d) exploatarea copiilor în scopul obţinerii veniturilor (cerşit, 
abuz fi VATER eS e ice ca sai teza tau ele d af sa aa 


III. Relaţiile dintre membrii familiei: 


a) relații tensionate 
b) conflicte (violență verbală şi fizică) 
c) izolarea socială a familiei 

IV. Situaţia şcolară a copiilor: 
a) randamentul școlar 


V. Locuința ( condițiile de locuit, dotarea locuinței, oportunitățile 
locuinței, gradul de igienă) 

Anexa 4 
CAZ DE ADOPŢIE 


- Anchetă Socială - 


1. Partea generală 
1.1. Familia adoptivă: 
- numele, prenumele soţului; telefonul: domiciliu + serviciu; 
- numele, prenumele soţiei; telefonul: domiciliu + serviciu. 
1.2. Investigația făcută de: 
- numele, prenumele asistentului social 
- locul de muncă 
1.3. Data şi locul efectuării investigației: 
- ziua, luna, anul; 
- locul (adresa completă); 


- se va nota ce persoane au fost de față (eventual alți membri ai 
familiei), cu cine s-a luat legătura. 


2. Partea specială 
2.1. Motivul adopției (în detaliu). 


2.2. Componența şi organizarea familiei adoptive (inclusiv dacă au 
avut antecedente penale). 


2.3. Surse de adresare pentru înfierea copilului. 


377 


Anexe 


2.4. Preferinţe referitoare la copil: 

- fată; 

- băiat; 

- vârsta (luni, ani); 

- acceptă sau nu fraţi; 

- acceptă sau nu copil cu deficiență ( gradul deficienței). 
2.5. Atitudinile părinţilor adoptivi față de actul adopției. 


2.5.1. Sentimente şi expectaţii (aşteptări) față de copilul adoptat, faţă 
de ceilalți membri ai familiei, față de actul naşterii, față de 
infertilitate. 


2.5.2. Ce a determinat concret decizia de adoptare (a copilului). 


2.5.3. Circumstanţele care influenţează drepturile părinteşti şi 
statuarea familiei ( consolidarea). 


2.5.4. Religia în care vor să-l crească pe copil. 
2.5.5. Aşteptări de integrare familială ( lucrări, ateliere). 


2.5.6. Speranţe privind dezvoltarea copilului. 

SELECTAREA FAMILIILOR OCROTITOARE 


- Anchetă Socială - 


Numele lucrătorului social.............mccce ee eeeeeeeeeeeeeeeeeeeeeoeoeoeoeoee 


Anexa 5 


VOIN EE E E eee IER a dai ol aa EE dea O aa fa ul da 


Numărul de telefon ......... eee eee eee eee eee eee eee neeaaea 


Data completării finale ...........meee eee eresse 


1. Date generale despre potenţiala familie ocrotitoare 


Dată Naşterii si sote ae sala ta EEEE ASAE EKAA 
Origiņned- etica mea ie ci ete io odata a tc da ada iale cc 


Religia... cecene 


Limba vorbită în familie... eee eee 
Ocupatia ss scie e a aa deea otto ia dară data lar tu a a 
Structura bugetului de timp (ex. ore de lucru, schimbări etc.) 


Venit (pe lună)... eee eee eee  a 
Adresa agirien ra EEE ali Oa do ale a 8 taiata 906 

2. Copii din gospodărie 
INA Es se sta aa ante ma ata E SN DB Rig ATOE cala pi a a 


Data naşterii; site i fe ca cati datata boat il atatia d Atu cea Da atestata e a 
Gradul de rudenie cu solicitantul (ex. adoptat) .......< cena 
Ocipația, unde Pecs cota e i ta aaa a a ta iti i a Ea aa 


3. Alţi copii (care locuiesc în altă parte sau decedați) 


(Varsta-la:deces) caii annan a EE osatura a 
Gradul de rudenie cu solicitantul .........c eee eee se 
Unde se află (sau data şi cauza decesului) 


Ce legături există între cei menţionaţi mai sus şi familia şi care este 
atitudinea lor față de cererea de plasament? 


4. Alţi adulţi din gospodărie (inclusiv copii majori care locuiesc cu 
familia solicitantului) 


Ocupația es cate aere ao da ea abată ra ral i pita abat Bolsa de OO 
Atitudinea lor față de cererea de plasament? 

5. Familia lărgită — grupul de prieteni 
Informaţii despre alte rude, prieteni, vecini 


6. Există membri ai familiei lărgite care au deficienţe fizice sau 
psihice (ex. senilitate , boli de inimă etc.)? 


Dacă da, rugăm să dați detalii. 


7. Descrierea familiei ocrotitoare 

Descriere fizică sumară a solicitanţilor şi a copiilor din familie 
(includeți înălțimea, construcţia, culoarea). 

Impresia despre personalitate, temperament, talente sau nevoi 
speciale. Descrieţi sumar orice legătură specială între un copil din casă 
şi părinţi (ex. fata tatălui, băiatul mamei) şi între copii 


(ex. relaţie de protecție). 


Solicitantul 
Solicitanta 


Copiii 

8. Căsătoria 
Starea civilă: 
Solicitant ei aia ceea taie di aa 0 aa i aa aia înc oa ue dea 
solicitantă;, ie oa a i 53 fa aa ala i Da ua aa adi E E 3 A da dada 
Data şi locul căsătoriei ......... ce eee eee eee eee aaa 


Au mai fost solicitanţii căsătoriţi? Dacă da, daţi detalii 


9. Sănătatea 
Certificate medicale ........... eee eee eee ee eee eee aeeee 


Declaraţii personale privind starea de sănătate 


Data ultimului examen medical: 

solicitantul scanare ete dea o Iaca a 0 PRUT nd da De cada ai aaa atata 
Solicităntă e sea aaa oc a dat e la ca da a ial nica 0 00 de 006 saca ct 
Informaţiile medicului privind familia ocrotitoare, lărgită 


(sănătatea şi adaptabilitatea): 

10. Referinţe şi cazier 

Cazier. Dacă da, daţi detalii 

Referinţe de la autorități (primărie, poliţie) 

Referinţe de la două persoane (familii) diferite indicate 
sau: 


Referinţe de la locul de muncă (dacă solicitantul consimte) 

Membrii familiei participă la activități sociale, culturale, religioase? 
Dacă da, dați detalii. 


Familia solicitantă are o experiență acumulată cu copiii? 
Deschiderea “spre exterior” a solicitanţilor (societate, grup, 


comunitate, relații interpersonale, de comunicare). Menţionaţi două 


persoane (familii) care pot da referințe privind familia ocrotitoare. 


11. Locuinţa. Cartierul 
Tipul, condiţiile de locuire şi descrierea locuinţei (proprietate sau 
chirie)? 


Atitudinea privind munca în gospodărie (ex. organizată, 
întâmplătoare) 


Creşte animale în gospodărie? Ce fel de? 
Condiţii de odihnă propuse pentru copil 
Numărul de paturi 


Condiţii sanitare 

Dotări materiale în familie (TV, frigider, maşină de spălat etc.) 


Încălzirea 


Descrierea cartierului (ex. rural, urban, amestec etnic, alţi copii, 
prieteni) 


Există în apropiere şcoală, dispensar, locuri de agrement etc. 


Familia are maşină? Dacă da, cine conduce maşina? 


Se pot deplasa să cunoască copilul 


12. Tipul de copil care s-ar potrivi în familie 

Gè yarsta r oeie arip a NU Bota to Gal Ea EE toate acte ct bata a 
Numărul de copii... eee 
Ar accepta un copil cu mici probleme intelectuale?...........maeneneeeeee 
Specificaţi caracteristici ale copilului pe care nu le pot accepta (boli 
mintale ale părinților naturali ai copilului, naționalitate sau religie 


diferită de cea a solicitantului etc.) 


Căror nevoi ale copilului le poate răspunde familia ocrotitoare? 

13. Evaluarea făcută de lucrătorul social 

a) Detalii personale ale solicitanţilor. 

Relaţii cu familia de origine, experienţe din copilărie 

Educaţie (şcoli urmate, calificări, atitudinea faţă de şcoală) 

Munca (experienţa de muncă, serviciu în prezent, planuri pe viitor) 
Personalitate, filosofie, religie (valori morale şi reguli în familie, 
căldură sufletească, bunătate, atitudinea față de căsătorie şi viaţa de 
familie) 

b) Legături anterioare (descrierea acestora şi a urmărilor, au rezultat 
copii din aceste legături, există legături cu acestea, dificultăţi) 

c) Legături curente: 

- în cazul unui solicitant necăsătorit (există legături?) 

- în cazul unor solicitanţi căsătoriţi (detalii privind dezvoltarea 
relațiilor dintre soți; cum se comportă în cazul unor neînțelegeri?) 
d) Capacitatea de a fi părinte; pentru fiecare solicitant, rugăm 
descrieți: 


- atitudinea faţă de creşterea copiilor 


- aplicarea propriei experienţe din copilărie, ce ar repeta cu copiii şi ce 
ar schimba? 


385 


Anexe 


- cunoştinţe despre dezvoltarea copilului odată cu dezvoltarea acestuia 
- experiență privind creşterea şi educaţia copiilor 


e) Imposibilitatea de a avea copii/limitarea numărului de copii 


Se cunosc motivele pentru care nu pot avea copil? Detalii 

Cum s-au adaptat la această situaţie? 

înțeleg diferența dintre plasament şi adopție 

În cazul în care familia s-a hotărât să limiteze numărul de copii, rugăm 
comentaţi, cum s-a ajuns la această decizie şi dacă ambii soți au fost 


de acord cu aceasta 


f) Descrierea modului şi stilului de viaţă al familiei: 


Ce viaţă de familie ar întâlni copilul? 
Poate fi apreciată ca o familie unită? 


Are familia anumite tradiţii pe care copilul ar fi obligat să le urmeze? 


Există o preocupare deosebită privind alimentaţia? 

Banii sunt o problemă în familie? 

Cum îşi petrece timpul liber? 

Cum îşi exprimă sentimentele? 

Repartizarea sarcinilor în gospodărie 

Cum se aplică Stiai copiilor E aie i hotărăşte? 
Cum se sărbătoresc zilele festive sau alte ocazii deosebite? 
S-ar integra copilul în familie? 


Dacă există copii în familie, descrieți dacă s-au implicat ei şi cum în 


pregătirea plasamentului familial şi ce părere au despre acesta? 


Cereţi familiei să descrie o zi tipică din viaţa lor (pe o foaie de hârtie 


separată) 


g) Motivația şi pregătirea 

Descrieţi motivul pentru care vor să ofere un loc în familie unui 
copil (exemple: 

- vor să mărească familia; 

- au considerat creşterea propriilor copii plăcută şi vor să se ofere 


ca familie pentru un copil din leagăn; 

- familia ocrotitoare va prezenta portretul copilului care consideră 
că i s-ar potrivi în familia lor; 

- doresc un camarad pentru un singur copil pe care îl au sau care 
să aibă grijă de ei la bătrâneţe; vor să ia un copil în plasament din milă 
sau pentru că ei înşişi au crescut într-o instituție de ocrotire sau 
într-o familie dezorganizată; 

- un copil ar întări propria lor căsnicie sau ar satisface un ideal 


religios) 

Cum au progresat solicitanţii în perioada de evaluare şi de pregătire? 
Cum evaluaţi înţelegerea de către solicitanți a îndatoririlor legate de 
plasament şi abilitatea, dorința, înţelegerea lor față de nevoia de a 


coopera cu compartimentul de plasament? 


Sunt preocupaţi de atitudinea altora față de acţiunea de a ocroti 
temporar un copil? 


h) Aşteptările familiei legate de acest plasament 
1. Trecutul copilului: 


Părerea despre ereditate 


Cum ați acționa pentru a face un copil de origine etnică diferită de a 


lor să se simtă bine cu identitatea pe care o are? 


2. Copilul 
Cum se aşteaptă familia să se manifeste şi să se poarte copilul? 

Cum ar asigura familia educația copilului în funcţie de potenţialul său? 


Cum ar reacţiona dacă nu ar reuşi cu copilul din punct de vedere 
educaţional? 


Cum înţeleg comportamentul dificil al copilului (ex. afectivitate 


întârziată, comportament provocator, rivalitate, anurie)? 
3. Legături cu familia naturală şi cu persoane din trecutul copilului 
Atitudinea față de părinții naturali şi alte rude 


Sunt pregătiţi să întreţină relaţiile copilului cu părinţii naturali şi cu 


alte rude sau alte persoane din trecutul copilului? 

Descrieţi comportamente ale părinţilor naturali pe care le-ar considera 
inacceptabile sau pe acelea pentru care ar avea înţelegere 

14. Cererea de plasament 

Când a fost făcută cererea? 

Numărul de întâlniri între lucrătorul social şi solicitanţi? 


Împreună 


Separat 

Participarea solicitanţilor la întâlniri legate de plasament familial 
(frecvenţă, interes, receptivitate) 


Data la care cererea a fost prezentată în fața Comisiei pentru Ocrotirea 
Minorilor 


Decizia Comisiei pentru Ocrotirea Minorilor (data şi numărul 
hotărârii) 

Anexa 6 
COPILUL ASISTAT ÎN INSTITUȚIA DE SPECIALITATE 


- Anchetă Socială - 


Efectuată de.....................cnceoeeeaeeonaoeaea ase seessesee ASİStent SOCIAL 


astăzi... cc... cc... , în localitatea 


[ccocoooccocococococococococococococococococococococee 


B. Date primare despre copil 

Numele........<c eneee Prenumele... eee e nea eneeoneaoeee 
Data naşterii... IOCUl spite batai d aa altadata a 
Starea de sănătate 

C. Date despre familia de origine 

1. Date personale ale mamei 

Numeless e alei te cut Prenumele a e r S 
B.I. Seria ...... NE ariede eee Blibêrat CE, pește ca pa aaa nai 
Data naşterii netis ess ceea LOCUL e eee nene eee eee cena nea ceea 
Starea civilă .........mceneee eee 


OE S aice AATE E ou Deal gi Bob atat cal vă tu bu Buc ut ba fa 


Ocupaţia s.es Profesia; ei e ati siana aia 
Naţionalitatea ..........mcmceeeeeeeee 


Starea de sănătate.......... ceea eee en naeeeeee aan eee ea an nana ae e 


2. Date personale ale tatălui 


Numele...........< ne 0101 PrONUMELE.... eee ee eee ee eeeeneeee 


B.I. Seria ...... Nisan ea pa esa E DETat CE, paza an pie aie ca pă cata ae dear 
Datăinaşterii ssor na iotas LOCU ss rii ca ee ae aa Ba de pat aa aa cota 
Starea civilă ........cee nenea 

Adresa; naut noa sau li catel EE să o as o a a Edi 

Studii sis e oa e ta dati ial 09 
Ocupaţia sist para ee oa atu oale Profesia............... 
Naţionalitatea ..........mceneeeeeeee 


Starea de sănătate... eee ee ea enneaee eee 


D. Starea materială 


1. Condiţii de locuit... cecene nenea eneee na ceneaeneaeeo neo enaee na cenaaenaaea 
2; -Próprietáth ie cccca eat ea aseaza cad das oa ca sad Davai aa 
3. Resurse financiare / Venituri ......cme eee nenea eeen nenea anna 
4. Alte posibilități materiale ...........ccmu nea neenene eee eee neeeeeeaee ne enoeneneeneee 

Anexa 7 
CERCETAREA COPIILOR CU HANDICAP 


- Anchetă Socială - 


I. Date identificative 


a) Mama 
Numele; sas pe T EE EE EE RU D070 
Premimele;.-ie sepia ein to ia dania oa Dă o tn 
Data şi locul naşterii... nene eee ea ne one nea nea anna anna 


Nr. buletinului de identitate... eee neo ee nene eee ee eaennea eee ceea 


C)elipăția; seci cec soc sia cal d ca at ateu iei coaie EE TER e bdtatus EEST? 
Locul;deimuncă. scai cina paiete a ae de atat Dicu a 
Sănătatea: =:DsihiCă spice cea toane so Că unsă e noa da n SEE 

= SOIDALLCa A E R A AE 


Starea CIVILĂ EEE E E E E T AE S S E E 

b) Tata 


Numele; ste cca Leca cuie Cc E Cat 6 a cau a eat bu Ta 


Data şi locul naşterii... nenea ne anna neo ana ai enoia 


Nr. buletinului de identitate.......... ceea eee ee nenea ee eenenne eee esa 


Ocupația: ss sic acte otita să lasa tă coace cioc alai Oua letal ăia Di dt data 
Locul;desmuneă; ss scai caiete no Ca aa a EETA iu oa 
Sănătătea::="psihi€ă. ses soacra aaa aa a aa aan 

= SOMALL Ca; cec natie tine Dao ao da dl ga la alta a a 
Starea Ci Vila sis seaca so tao sătean a ca iu auto EEEE EEN ENa i beta 


c) Aceleaşi date vor fi completate în caz dacă copilul este îngrijit 
de o altă persoană 


Numele e ici citeste să E nai bu ua ta tuse etenă Lea că volt île au e at cb ot căt 


Dată şi locul naşterii korsen enres esi ucis iaca aa 
Nr. buletinului de identitate....... manea nenea cena 


DOMICILIU | ascet ea e iai ol 0 de aaa cae, tea Da 

Nivelul:de:instiuire, oree ire nian rieien aa ga a adu ab d a ba ta 
Profesia:. asocia fauna ecua a 30 Pag a sal cobai eu age aa do 3 a a 
Ocupatia: sase a ae i sai aaa aaa DE ide DE de DE E SOT E 3000 a cae i în 
Locul de MUNCA s spice ataca te sas Da aaa dată data dd Daca aoaaa anara 
Sănătatea: - psihică... cenceoene no enoeone eee a aa es 


= SOMANCa, ei stiu a da da pătat Dia ue btu r a da ia da 


II. Informaţie despre copil (copii) 
Numele omida 09 a aici ca E aaa 
Prenumele. ăn top apti irriter ises ia a a Ea d o i da 
Dată şi locul naşterii... cca cas acne coase ae otai eee soia sugea isa dea 
Nr. certificatului de naştere... eee nenea eee cane nea 
Educaţia copilului: 

e şcolarizat 

e neşcolarizat 

e instruit la domiciliu 

e pregătire profesională 
Gradul de dependenţă..........mn mono oo nene enonenneone ne enonooene aa eaoaaee soare 


Alte Situaţii; session soi aaa oală atinsă sabat datei 

Locul de plasament al copilului: 
e la domiciliu 
e grădiniță specială 
e şcoală specială 


e alte situații 


Dacă e îngrijit la domiciliu, specificaţi relaţia copilului cu : 


e şcoala 
e grădiniţa 
e medicul de sector 
Dacă e instituționalizat, specificaţi relaţia copilului cu: 
e familia 
e rudele 
e prietenii 
e alte situații 
Întreținerea în instituţie (centru de plasament): 
e întreţinere totală de stat 
e întreţinere parţială de stat 
e alte situații 
Nutriţia: 
e uşoară 
e moderată 


e severă 

Capacităţi mintale (Q.I., dacă a fost testat): 


Locuinţa (condiţiile de locuit, dotarea locuinţei, oportunitățile 
locuinţei, gradul de igienă, dacă e adaptată la handicapul copilului) 


Starea materială a familiei (sau a persoanei care îngrijeşte copilul) 


a) BUNULUI; ie secetei ut coasta cală a oa Bt aa oa pa cea anal ca 

Alte aspecte nereflectate 


Semnătura asistentului social 

Anexa 8 


EVALUAREA CALITĂȚII VIEŢII POPULAȚIEI 
VÂRSTNICE 


- Anchetă Socială - 


1. Sexul: 
1. masculin 
2. feminin 


2. Vârsta: 
1. 65-69 ani 
2. 70-74 ani 
3. 75-79 ani 
4. peste 80 ani 


3. Domiciliul actual: 
1. rural 
2. urban 


4. Vechimea locuirii: 


5. Starea civilă: 
1. necăsătorit (celibatar) 


2. căsătorit 

3. văduv, de .........ani 

4. divorţat, de ........ani 

5. separat (fără divorț).......... ani 
6. concubinaj 

6. Pregătirea şcolară: 
1. fără şcoală 
2. şcoală generală neterminată 
3. şcoală generală 
4. şcoală profesională 
5. liceu 
6. studii superioare 


7. Categoria socio - profesională: 
1. agricultor 
. muncitor 
„tehnician, maistru 


2 
3 
4. funcţionar 
5. intelectual 
6 


. nu a lucrat 


1. singur 
. singur cu copiii 
. singur cu alte rude 


2 
3 
4. cu soțul/soția 
5. cu soţul/soţia la copii 
6 


. cu soțul/soţia la alte rude 


7;alte;situlații: „costa e accea dace e lana d Deane donata 


9. Rudele se interesează de Dvs.? 
1. da 
2. nu 
3. nu am rude 

10. Dacă “da,” cât de des Vă vizitează? 


11. În ce constă sprijinul lor? 
1. simplă vizită 
2. alimente şi produse alimentare 
3. bani 
4. servicii şi ajutor gospodăresc 
SE E RP RN IRI NT O RI SRO RON E STII RR ARE Pe) 


12. În situaţia în care locuiţi cu copiii sau alte rude Vă gospodăriţi 
separat de aceştia (cheltuieli, gătit, spălat etc.)? 

1. da 

2. nu 

3. nu am copii, rude 


13. Dacă “da”, din ce motive? 


STAREA DE SĂNĂTATE ŞI NEVOILE DE ASISTENȚĂ 
MEDICO-SOCIALĂ 


15. Cum apreciați starea Dvs. de sănătate? 
1. proastă 
2. nici rea, nici bună 
3. bună 

16. Având în vedere starea Dvs. de sănătate, Vă puteţi desfăşura 


singur activităţile gospodăreşti (spălatul rufelor, curăţenie, 
cumpărături, mici reparaţii etc.)? 

1. da, în întregime 

2. da, într-o anumită măsură 

3. da, dar mă ajută şi altcineva 

4. nu obişnuiesc 

5. nu pot 


17. De ce boli şi/sau infirmităţi suferiţi? 


1; boli (afecțiuni) «nica n a N eee oua cc aiik 


2 fin ităte si: cea ai ai e oda oala ea a 08 a Saua copti sabo it ua 


18. În ultimul an aţi beneficiat de o formă sau alta de asistență 
medicală? 
1. nu 
. consult ocazional 
. consult periodic 
. tratament şi procedură medicală 
. spitalizare 


NU PP W N 


„nr. zile de spitalizare... nenea eee 


19. Vi se întâmplă să aveţi sentimente de: 
1. nefericire 
2. teamă 
3. singurătate 
4. nesiguranță 

20. Având în vedere situația Dvs., găsiți înțelegerea necesară şi 
spijinul celor din jur? 

1. deloc 

2. puţin 

3. mult 


21. Pentru îngrijirea sănătății Dvs., de ce aveţi nevoie în mod 
special? 
1. medicamente în cantitate suficientă 
. medici mai bine pregătiţi 
. medici mai atenţi 


. control periodic la domiciliu 


2 
3 
4. dispensare, policlinici, spitale mai multe 
5 
6, Altele sie pia cai eat dă 


22. Care este relaţia Dvs. cu medicul? 

1. am doctorul meu care mă ascultă 

2. mă duc la dispensar/policlinică din obişnuință 

3. chem doctorul numai dacă mă simt foarte rău 
4. nu mă duc la nici un spital 
5 


23. Cum aţi fost tratat(ă) când aţi avut nevoie de îngrijire 
medicală? 

1. corespunzător 

2. necorespunzător 

3. nu am avut nevoie 

CONDIŢII DE LOCUIT ȘI CERINŢE SPECIFICE ASUPRA 
HABITATULUI 


24. Tipul şi modul de posesiune a locuinţei Dvs. 


Proprietate Chirie 
1. bloc (la parter sau etajul 1-2) 
2. bloc (la etaje superioare) 
3. vilă 
4. casă-curte. 


25. De câţi ani locuiţi în această locuinţă? 


26. Cu câte persoane locuiţi? 
sa d persoane. 


27. Ce suprafaţă are locuinţa Dvs.(numai camerele de locuit)? 


28. De câte camere beneficiaţi în locuinţa care staţi? (în sensul că 
le folosiți în exclusivitate pentru Dvs.) 
EE camere 


29. Locuinţa Dvs. are comoditățile corespunzătoare (bucătărie, 
baie, cămară)? 

1. nu 

2. parțial 

3. în totalitate 

30. Oportunităţile locuinţei: 


DA NU 
„apă curentă 
„canalizare 
. electricitate 
. încălzire sobă/lemne 
. încălzire sobă/gaze 


NUP WU N = 


. termoficare 


31. Ce nemulțumiri aveţi în legătură cu locuinţa Dvs.? 


32. Doriţi să vă schimbaţi actuala locuinţă? 
1. da 
2. nu 
Dacă “da”, din ce motivé? oenen rarr nea nea ETOS 


33. De ce bunuri de folosință îndelungată dispuneţi în prezent? 
DA NU 

. frigider 

. congelator (beci, pivniță) 

. maşină de spălat 

. aspirator 

. radio 

„aparat TV 

. aparate audio (magnetofon, casetofon, pick-up, boxe etc.) 

. autoturism 


OP NNNULWPN= 

VENITURI, NEVOI ȘI CONSUM 


34. Venitul lunar propriu (pensie, ajutor social etc.) este 
de..........lei 


35. Aveţi alte venituri în afară de cele menţionate mai sus? 
1. da, ele sunt în medie de......... lei pe lună. 
2. nu. 


36. Dacă “da”, de unde provin? 


37. Venitul lunar total al gospodăriei Dvs. este de ...........lei. 


38. Din veniturile Dvs. susțineţi sau ajutaţi material alte 
persoane — în mod regulat? 
1. nu 
. copii 
. nepoți 
. alte rude 
. alte persoane vârstnice 


N UP WU N 


. alte persoane 


39. În ce măsură consideraţi că veniturile Dvs. sunt suficiente 
pentru satisfacerea nevoilor Dvs? 

1. insuficiente 

2. suficiente 

3. peste nevoile mele 

40. Vă rugăm să aproximațţi în lei, cât din totalul veniturilor Dvs. 


lunare cheltuiţi pentru următoarele categorii de bunuri, produse, 


servicii etc. 


1. alimentaţie 

2. băuturi alcoolice 

3. îmbrăcăminte, încălțăminte 

4. chirie 

5. întreţinere, curent electric 

6. bunuri gospodăreşti (mobilier, obiecte de uz casnic) 
7. sănătate (medicamente, spitalizare, tratament etc.) 
8. timp liber (spectacole, excursii, TV, radio, presă) 

9. servicii, reparaţii (telefon, transport, îngrijire personală) 
10. economii (pentru............... ) 

11, altele osi eia eiir 


41. Cum apreciați alimentația Dvs.? 


1. 
2. 


necorespunzătoare 
corespunzătoare 


42. Dacă aceasta este necorespunzătoare, care consideraţi ar fi 


cauzele? 


1. 
2. 

lipsa alimentelor de bază 
dificultatea persoanelor vârstnice, față de restul populației, de 
a se aproviziona 


. prețul ridicat al alimentelor față de veniturile acestor 


persoane 


. comerțul nu este astfel organizat încât să satisfacă cererea de 


alimentare a vârstnicilor 


altele: îs e cca aa a tu 30 ta 

43. Ce doriţi cel mai mult dintre următoarele lucruri? (stabiliți o 
ordine a trebuințelor în ordinea importanţei lor pentru Dvs.) 
1. aţi dori să aveţi o situaţie materială şi socială superioară celei 
prezente 
2. aţi dori să vă bucurați de mai multă considerație şi atenţie din 
partea celor din jur (rude, vecini etc.) 
3. aţi dori relații cât mai apropiate şi calde cu cei din jur (rude, 
vecini etc.) 
4. aţi dori o alimentaţie, o îmbrăcăminte mai bune decât în 
prezent. 


Aspecte nereflectate (altele decât cele expuse mai sus) 

Anexa 9 
MODEL DE STRUCTURĂ PENTRU UN STUDIU DE CAZ 


1. AGENȚIA 
e descrierea agenției; 
e de stat sau nu; 
e bazată pe voluntariat sau nu; 
e organizarea şi funcționarea ei; 
e care este grupul țintă; 
e strategia de lucru a instituţiei; 


e echipa din care face parte studentul. 


2. CLIENTUL 
e anonimatul numelui; 
e vârsta/data naşterii; 


e adresa. 


3. REFERIREA CLIENTULUI 
e evenimentele care au condus la venirea clientului la 
agenția respectivă; 
e eventuale contacte anterioare cu alte instituţii; 
e situația prezentă şi motivul trimiterii clientului la agenţia 


respectivă. 


4. FAMILIA 
e familia de origine, numele părinţilor (sau al altor rude 


apropiate); 

vârsta părinţilor; 

adresa acestora; 

orice alte informaţii utile; 

familia de adopţie; 

numele; 

vârsta; 

dacă clientul trăieşte cu ceilalți membri; 


orice altă informaţie relevantă. 


5. EVALUAREA 


cum s-a desfăşurat evaluarea nevoilor clientului; 
discuţii asupra perspectivei teoretice ce ar fi putut duce la 
evaluări diferite; 


prezentarea scopurilor propuse. 


6. METODE DE INTERVENŢIE 


enumerarea motivelor care susțin aplicarea unei metode 
particulare; 
trimiteri la literatura de specialitate (justificare teoretică). 


7. DESFĂŞURAREA ÎN TIMP A INTERVENȚIEI 


frecvenţa şi durata interviurilor, locurile de desfăşurare; 
modul de dezvoltare a cazului, discuţii asupra ipotezelor; 
precizarea, delimitarea stadiilor de dezvoltare a cazului; 
faza iniţială; 

faza intermediară; 

faza de încheiere; 


descrierea întrevederii cu clientul; 

e orice modificare apărută pe parcurs a scopurilor şi 
mijloacelor de intervenţie; 
e motivele pentru care s-a procedat astfel; 


e descrierea rezultatelor: ce anume s-a realizat şi ce nu. 


8. CONCLUZII 
e munca depusă; 
e ce s-ar fi putut face în mod diferit; 
e cum s-a încheiat activitatea desfăşurată (din punctul de 
vedere al clientului şi al studentului); 
e a fost cazul rezolvat sau trimis altcuiva (şi de ce); 
e cum au fost atinse scopurile urmărite în procesul 


învăţării. 

Anexa 10 


GHID DE INTERVIU 


pentru persoanele vârstnice asistate în instituţii de specialitate 


I. DATE DE IDENTIFICARE 


1. Sex 
1. masculin 
2. feminin 


2. Grupe de vârstă 
1. 65-69 
2. 70-74 
3. 75-80 
4. 80 + 


3. Starea civilă: 
1. necăsătorit(ă) 
2. căsătorit(ă) 
3. văduv(ă), de câți ani 
4. divorțat(ă), de câți ani 
5. separat (fără divorț), de câți ani 
6. concubinaj 


4. Pregătirea şcolară 
1. fără şcoală 
. şcoală generală neterminată 
. şcoală generală 
. şcoală profesională 
liceu 
. colegiu 
. studii superioare 
. altele 


ONDUR WN 

5. Categoria socio-profesională 
1. agricultor 
muncitor (dacă a lucrat în mediu toxic) 
tehnician, maistru 
funcţionar 
intelectual 
casnică 
fără ocupaţie 


NE U eg 


6. Veniturile regulate ale persoanei 
1. pensie 
2. alte venituri regulate 
3. pensie şi alte venituri regulate 


7. Venituri suplimentare 
1. da 
2. nu 


8. Veniturile subiectului acoperă costul vieții 
1. da 
2. nu 
În caz contrar, cine suportă diferența 


9. Vechimea — în ani — în instituția de ocrotire socială............mcnaenaenee 


10. Rude sau persoane apropiate care se preocupă de situația sa 
1. copii 

fraţi 

surori 

nepoți 

alte rude 

6. nu are 


gre 


11. Unde locuiesc: 
1. în aceeaşi localitate 
2. în altă localitate (indicaţi)... nenea ne eee nenea 


414 


Anexe 


12. Frecvența legăturii 
1. săptămânal 

2. lunar 

3. trimestrial 

4. rar 

5. nu 

13. Cu cine a locuit înainte de a veni în căminul-spital? 
1. singur 

2. singur, cu copiii 

3. singur, cu rude apropiate 

4. cu soțul/soția 

5. cu soţul/soţia la copii 

6. cu soțul/soţia la rude 

7. altele, care 


14. Cine a fost de părerea să fie internat sau a insistat la aceasta 
(rudele, vecinii, prietenii, asistența socială sau a venit din propria 
inițiativă ? 


15. Motivul internării (boli fizice, infirmitate, agresivitate, tulburări 
de comportament, iresponsabilitate, lipsă totală de igienă, 
vagabondaj, tendință de sinucidere). 


II. STAREA DE SĂNĂTATE 


16. Aprecierea stării generale de sănătate. Dacă a sesizat o evoluţie 
a ei (spre bine sau rău): 

17. Satisfacția privind condiţiile de asistență medicală. Cum 
apreciază comportamentul personalului medical şi calitatea asistenţei 
medicale (profesional sau afectiv) 

III. CONDIŢIILE DE LOCUIRE 


18. Mediul de trai anterior 
1. urban 
2. rural 


19. Tipul locuinței 
1. bloc (parter, primele 4 etaje) 
2. bloc (etaje superioare) 
3. vilă 
4. casă-curie 
5. chirie 


20. Aprecierea asupra confortului şi condiţiilor de trai oferite de 
instituție. Nevoi şi propuneri. 


IV. CONSUM 


21. Dacă alimentația este suficientă. Nevoi suplimentare. Dacă 
primeşte alimente de la susținători. 


22. Alte nevoi (îmbrăcăminte, încălțăminte, dulciuri, alcool etc.) şi 
nivelul satisfacerii lor. Propuneri pentru îmbunătățirea gradului de 
satisfacere. 


V. RELAŢII SOCIALE 


23. Consideraţi că lumea se preocupă de problemele vârstnicilor? 
24. Căminul pentru vârstnici vă rezolvă problemele (de sănătate, de 
securitate, de integrare socială etc.)? 

25. Consideraţi că rolul căminelor pentru vârstnici este acela de a 


26. Tipul relaţiilor interpersonale. Conflicte interasistați. Conflicte 
cu personalul. Cauze. 


VI. OCUPAŢII ŞI PARTICIPARE 


28. Ce activități recreative desfăşoară în instituţie? Satisfacţie. 
Propuneri. 


29. Intenția de a desfăşura o activitate practică, productivă, de profit 
în cadrul căminului. Care? 


30. Intenţia de a desfăşura o activitate practică în afara căminului. Ce 
fel de activităţi? În ce domeniu? 


31. În viitor: persoanele vârstnice vor putea avea îngrijirea, fără 
probleme, la domiciliu sau consideră că numărul căminelor trebuie să 
fie în creştere? 

Anexa 11 


CARTEA VIEȚII 
(model) 


Despre Poging 


Fii bino venitin CARTBA 745727 MINE O 
CARTE 


Coympletează multe amănunte despre tine şi despre viața ta. 
Cotorează acolo unde vrei. 


DESPRE MINE 


Nitmele meu este: 


Ari ani luni 


Ziua mea de naştere este pe data de 
M-am născut la (în) 


Am înălțimea de 


greutatea de 


Ochii mei sînt 
Lipește-ți o fotografie proprie 
sau un desen. 

Părul meu este 


Pielea mea are culoarea 
Cînd am făcut primii pași? 


Primul cuvînt (la ce virstă?) 


Am început să completez 
această carte cu data de 


IER] 
ER E S 

Pagina 


= MAI MULTE DESPRE 


MIN E 


yr 


LUCRURI CARE IMI PLAC: 


a X Pa 
7 Pi CA e: Emisiunea mea preferată la 


4 3 televizor este 
IED. 
Persoana mea preferată este Cej mai mult imi place 


Culoarea mea preferată este 


Prietenul meu cel mai-bun este 


Mincarea mea preferată este 


Numele meu preferat este 


Jocul meu preferat este 

FAMILIA MEA NATURALA Ol 


Membrii familiei mele naturale 
sînt: 


Lipește o fotografie proprie, sau una 
împreună cu familia ta, sau un desen. 


Familia mea naturală locuiește 
la adresa : 


i tata. 


d Numärul de telefon este 


Unii dintre membrii familiei mele naturale locuiesc la adresa : 


— ce da rii 


De ce nu sînt împreună cu familia mea naturală? 


m ra i at ia 


n rr a ea a a aa 


Ceea ce îmi place la familia mea naturală: 

Despre 


FAMILIA MEA OCROITITOARE 


Lipeşte o fotografie de-a la, sau una 


Eu sînt în plasament familial la: apreună cu familja ta ocrotitoare. 


Eu am frați substitutivi şi 
surori substitutive. 


Numele lor este: 


Apartamentul nostru are___camere. 


Adresa noastră este: 


Cînd am venit aici şi de unde: 


Când şi unde am fost batezat(â): 

PIIND IN INGRIJIRB 


LA 98Q 089 908 GAA 899 AAGA 899 899 088 8898 


Asistenta socială Psihologul 


se numeşte: za] se numeşte: 


Adresa şi telefonul de 


Adresa și telefonul 
la servici şi de acasă: 


de la servici şi de 
acasă: 


Vine să mă vadă de___ori pe. 


Noi vorbim despre: 


"Hicummene de ielejou 


Nu-mi place să vorbesc despre: importante pentru mine: 


La ce vîrstă am fost internat în Leagăn? 


a ra a 


Cine mă iubește? 


Anexe 


Pagina 


Grădiniţa (sau școala) mea este 


mn i ir a 


Învățătorul (învăţătoarea) se 
numeşte: _ 


Ceaa ce nu îmi place: 


ma rea m a ma ar aa 


La grădiniță (sau şcoală) eu 
Înväț 


e aaaea a a 


De asemenea îmi mai place: 


Clasa mea este _ 


Copiii din clasa mea: 


oma ame coreean: 


re rea oma mm aere mean Ma aa aa a 


Eu merg la şcoala CUL e E cart Ea a ză DI Rae meri 


Durează_________ oreşi minute. 

FOTOGRAFII şi... 


Această fotografie este 


| 


Lipește aici o fotografie Ea a fost făcută 


Această fotografie este 


Lipeşte aici o fotografie 


— înc a 


Ea a fost făcută 


rm re îi i a ena 


Anexe 


Anexe 


Pagina 

„mai în vîrstă. aş dori 


—.profesor, aş dori 


„Un animal, aş dori, 


„un magician, aş dori 


„invizibil. aş dori 

POVESTEA =y 
VIETII MELE 


Foloseşte acest spaţiu pentru a scrie despre viaţa ta. 
Foloseşte desene și fotografil. 


Clipa cea mai fericită. 


Cînd dorm 


a e a eaaa 


Pe mine mă frămintă_ 


DI IN, a ARII 


Eu nu pot să 


rr i e 


NI A INI NN N E N i a a N a RE a Mai A aa 


Ceilalţi__ 
Viitorul 


i aie e 


Am reuşit să__ 


S PN II II E, 


Am nevoie de i 


Stie lumea că 


e e ii i E: 


Atunci cînd sînt singur 


Cînd muncesc, 


PE A OR aaaea E RR 0 a a a RR CRC ani 


Soţul meu (soţia mea) a RE Aia e e aa PI 
VOințA TAG na ae aa et a aa i ce ia ea ea e 


Trecutul meu 


Prietenii mei 

Anexa 12 
Scară 
pentru depistarea abuzului şi traumei asupra copilului 


Răspunde încercuind numărul care corespunde următoarelor 
definiții: 


0 — niciodată | 1 -— rar 2 — uneori | 3 — foarte des | 4 - totdeauna 


= 


Părinţii se distrează pe socoteala ta? 


Lui 


Ai căutat vreodată ajutor sau ai cerut sfaturi în afara familiei din cauza 
problemelor de acasă? 


Părinţii tăi îşi spun unul altuia cuvinte grele? 

Trebuie să urmezi un regim de viață strict la tine în familie? 

Când eşti pedepsit, înţelegi motivul? 

Când nu îndeplineşti regulile casei, eşti pedepsit? Cât de frecvent? 
(notează de câte ori pe săptămână/lună se întâmplă să fii pedepsit) 
7. Te simţi copil nedorit sau că nu eşti îndeajuns iubit? 
8. Părinții tăi te insultă, îți dau porecle? 


iu DI ROI 


9. S-a întâmplat ca cineva să te atingă pe părţile intime fără voia ta? 

10. Părinţii tăi au multe conflicte între ei? 

11. Părinţii tăi participă la activităţile tale şcolare? 

12. Ai fost sau eşti pedepsit în modalități neobişnuite (eşti legat, închis 
undeva)? 


13. Ai avut experiențe sexuale în copilărie despre care îţi este greu sa 
vorbeşti? 


” Sursa: B.Sanders, Becker-Lausen. The measurement of psychological 
maltreatment: early data on the child abuse and trauma scale//Child abuse 
and neglect. -1995. -Vol.19. -P.315-323. 

15. 
16. 
17. 
18. 
19. 
20. 
21. 
22. 
23. 
24. 
25. 
26. 


27 
28 
29 


30 
31 
32 


33 
34 
35 


. Te-ai gândit vreodată că ai vrea să-ți părăseşti familia şi să trăieşti 
într-o altă familie? 
Ai fost vreodată bătut astfel încât să ai nevoie de îngrijire? 
Te-ai gândit vreodată serios că ai vrea să fugi de acasă? 
Ai fost sau eşti pedepsit adesea prin bătaie? 
Când eşti pedepsit ca un copil mic, simți că ai meritat o aşa pedeapsă? 
Ai simţit că nu eşti agreat de vreunul din părinţii tăi? 
Cât de des se supărau cu adevărat părinții pe tine? 
Ai simţit că în familia voastră violenţa poate izbucni oricând? 
Poţi să aduci la tine acasă alţi copii sau tineri? 
Acasă te simți în siguranță? 
Când eşti pedepsit, simţi că pedeapsa este în acord cu gravitatea faptei? 
Te critică mult părinții? 
Ţi s-a întâmplat sau ţi se întâmplă ca drept pedeapsă să nu primeşti de 
mâncare? 
„ Când erai mic, erai lăsat pentru mult timp singur? 
. Părinţii strigă la tine? 
. Când vreunul din părinţii tăi era sub influenţa alcoolului, ai fost vreodată 
supus unor acțiuni care ţi se păreau indecente? 
. Simţi nevoia să ai pe cineva căruia să-l împărtăşeşti necazurile tale? 
„ Cât de des ai fost lăsat singur acasă? 
. Te-au învinovăţit vreodată părinţii tăi pentru lucruri pe care nu le-ai 
făcut? 
„ Cât de des se întâmplă ca unul din părinţi tăi sau ambii să bea? 
. Te-au bătut vreodată părinții când nu te aşteptai? 
. Copilăria ta o consideri dificilă? 


Autorii recomandă utilizarea următoarelor categorii pentru 


interpretarea rezultatelor: 

e  subscara de pedeapsă fizică — întrebările: 12, 15, 17, 21, 34; 

e  subscara de abuz sexual — întrebările: 9, 13, 29, 30; 

e neglijare, atmosferă stresantă — întrebările: 2, 7, 10, 11, 14, 16, 
19, 27, 30, 31, 33, 35. 

Anexa 13 
Lista variabilelor 
Lă E] A, . v Si 
utilizate în cercetarea comparativă franco-poloneză 


; tar | NT: : 
Denumire variabilă Itemi 
cod 
A. Mobilitatea 12 Mobilitatea geografică a mamei 


39 Mobilitatea geografică a tânărului 
32 Gradul de mobilitate a familiei 
65 Mobilitatea profesională a tatălui 


B. Situaţia 40 Categoria socioprofesională a părinţilor 
socioeconomică 19 Nivelul de instruire al părinților 

25 Nivelul de venituri al familiei 

26 Înzestrarea cu bunuri a locuinţei 

27 Condiţii de locuit şi igienico-sanitare 

62 Statutul socioeconomic al familiei 


C. Viaţa şcolară 9 Situaţia şcolară 

10 Nivelul şcolar obţinut 
55 Gradul de repetenție 
72 Cariera şcolară 

14 Atitudinea față de şcoală 
13 Sancţiuni şcolare 

59 Relaţii cu colegii 

27 Schimbări de şcoală 
11 Fugă de la şcoală 

46 Fugă de acasă 

58 Vârsta la primul delict 
48 Recidiva 

17 Gravitatea delictului 
18 Frecvența delictului 
67 Scala delincvenţei 


* După Hanna Malewsca, Incent Peyre, în: Delinquence juvenile, famille, 
ecole et societe. -Centre de Vaucresson, 1973, p.194-196, 

Denumire variabilă Hn Itemi 

cod 
D. Situația familială 23 Structura cuplului parental 
D1 44 | Frați (surori) în familie 

41 Climatul conjugal 

75 Starea de sănătate a părinților 

74 | Alcoolismul tatălui 

80 Dificultăţi economice ale familiei 

50 Timpul disponibil al mamei 
D2 57 Cunoaşterea vieții copilului 

61 Cunoaşterea prietenilor copilului 

15 Frecvența contactelor părinți-copii 

30 Controlul parental 
D3 42 Identificarea cu tatăl 

43 Identificarea cu mama 

31 Favoritismul 

33 Sancţiuni aplicate de mamă 

49 Sancţiuni aplicate de tată 

54 Sistemul de sancţiuni al familiei 

45 Stilul pedagogic al familiei 

